
Decretul nr. 6102 


Prin autoritatea atribuitá mie prin Paragraful 5(b) al Legii din 6 
octombrie 1917, cu amendamentele Paragrafului 2 al Legii din 9 
martie 1933, intitulată „Lege pentru acordarea de ajutor 
financiar în actuala criză naţională din domeniul bancar şi în alte 
scopuri”, lege în care Congresul a declarat că această urgenţă 
este reală. 


Eu, Franklin D. Roosevelt, Preşedinte al Statelor Unite ale 
Americii, declar că mai sus mentionata stare de urgenţă 
naţională continuă să existe şi, ca urmare a paragrafului mai sus 
amintit, interzic deținerea de monede de aur, lingouri de aur şi 
certificate în aur pe teritoriul Statelor Unite de către persoane 
fizice, societăţi pe acţiuni, asociaţii şi corporaţii şi stabilesc prin 
prezenta lege următoarele reglementări pentru ducerea la 
îndeplinire a scopurilor acestui decret: 


Toate persoanele fizice sunt astfel obligate să depună în ziua 
de sau înainte de 1 mai 1933, la sediul unei bănci federale sau al 
unei sucursale a unei bănci federale sau la orice bancă membră 
din Sistemul Băncilor Federale toate monedele de aur, lingourile 
de aur şi certificatele în aur aflate în proprietatea lor sau care vor 
intra în proprietatea lor la data de sau înainte de 28 aprilie 1933. 


La primirea monedelor, lingourilor şi a certificatelor, banca 
federală sau orice bancă membră se va obliga să achite suma 
echivalentă în orice altă monedă sau modalitate de plată emisă 
sub legislaţia Statelor Unite. 


Oricine va încălca cu bună ştiinţă oricare dintre stipulările 
acestui Decret sau orice regulament sau licenţă emisă în cadrul 
lui, este pasibil de amendă în valoare de maximum 10 000 de 
dolari sau, în cazul unei persoane fizice, pasibil de închisoare 
pentru o perioadă de maximum 10 ani, sau ambele. Orice 
angajat, director sau agent al oricărei corporaţii care participă cu 
bună ştiinţă la orice astfel de încălcare poate fi pedepsit prin 
aplicarea unei amenzi asemănătoare, a unei sentinţe de 


închisoare, sau ambele. 


Acest Decret şi aceste reglementări pot fi modificate sau 
revocate în orice moment. 


Franklin D. Roosevelt 
Preşedinte al Statelor Unite ale Americii 
5 aprilie 1933 


Prolog 


„Spre câte nu împingi tu inima omului, 
blestemată sete de aur!” 


Virgil, Eneida (iii. 56) 


Podul Grenelle, Arondismentul 16 
Paris 16 iulie - 9.05 p.m. 


Întârziaseră. 

Spuseseră la fără un sfert şi era deja şi cinci. Nu se simţea în 
largul lui să stea aşa, în spaţiu deschis, atâta timp. Dacă nu 
ajungeau în următoarele cinci minute, el o ştergea, cu milionul 
de dolari sau fără. 

Se lovi nervos peste buzunar. Era încă acolo; o simţea prin 
stofa neagră, de lână. Greutatea ei caldă îi apăsa pe coapsă. Incă 
era în siguranţă. 

Doi adolescenţi imbrátisati se apropiau încet de el, în lumina 
muribundă a amurgului, furându-şi sărutări la fiecare câţiva paşi. 
In mijlocul unui sărut, fata îl observă şi se desprinse din braţele 
iubitului, tresărind ruşinată. Degetele îi zburară inconştient către 
micul crucifix de argint care îi atârna la gât. 

— Bonsoir, mon pere. 

— Bonsoir, mon enfant. 

Zámbi şi dădu din cap în semn de încuviinţare când tinerii 
trecură pe lângă el, înaintând spre cealaltă parte a Podului 
Grenelle, de unde râsul lor vinovat îşi trimise ecourile prin 
căldura ce începea să se domolească. Pe fundalul cerului rubiniu, 
luminile Turnului Eiffel străluceau de parcă monumentul ar fi luat 
foc. 

Isi odihni braţele pe parapet şi privi în depărtare, spre Statuia 
Libertăţii. Copie fidelă a mult mai grandioasei sale surori de 
peste Atlantic, statuia domina Alee des Cygnes, îngusta insulă 
din mijlocul râului Sena, pe care fusese ridicată în 1889, după 
cum reieşea din inscripţia de pe postament. Stătea cu spatele la 
el, cu muşchii netezi de bronz acoperiţi de roba în falduri şi cu 

pielea întinsă, veşnic tânără în ciuda patinei verzui a timpului. 

În copilărie, bunica îi povestise cândva că mulţi membri ai 
familiei lor făcuseră lunga şi istovitoarea călătorie din Napoli 
până în America în anii 1920. Când privea către statuie, se 
simţea oarecum legat de acele rude fără chip, înţelegea ceva din 
uimirea care îi copleşise când zăriseră pentru prima oară Lumea 
Nouă, mánati de încrederea lor nezdruncinată într-un nou 
început. Aşa că întotdeauna alegea acest loc. ll simţea familiar. 
Sigur. Protejat. Caso mai. Pentru orice eventualitate. 

Doi bărbaţi apărură din întunericul podului de dedesubt şi 
priviră în sus, către el. Le făcu un semn discret cu mâna, trecu pe 
partea cealaltă a drumului şi cobori spre ei, pe treptele înguste 
de beton, mergând sub arcada joasă, de oţel, a podului. Se opri 
brusc la marginea îngrăditurii largi din jurul masivului piedestal 
de piatră, având grijă să menţină în permanenţă o distanţă de 
aproape şase metri între el şi ceilalţi. 

„Probabil că fuseseră acolo în tot acest timp”, se gândi el; îl 
urmăriseră, se asiguraseră că e singur, se ascunseseră în 
umbrele alungite precum leii în iarba înaltă. Era de la sine 
înţeles. Ástia nu erau oameni care să-şi asume riscuri. Dar nici el 
nu era. 

— Bonsoir, răsună clar prin aerul nopţii vocea bărbatului masiv 
din stânga, al cărui păr lung şi blond se pierdea într-o barbă 
deasă. 

„American”, presupuse el. 

— Bonsoir, răspunse prudent. 

Un imens Bateau Mouche trecu pe lângă ei, în josul râului, 
luminile lui orbitoare întinzându-se spre întuneric, căutând, 
pipăind. Faldurile grele ale robei statuii părură să se încreţească 
şi să se ridice uşor sub atingerea razelor de lumină, ca şi cum ar 
fi fost purtate de vreun curent nevăzut. Ca şi cum statuia s-ar fi 
jucat cu ele. 

— Ai adus-o? întreba în engleză bărbatul cu barbă când 
huruitul motorului se pierdu în depărtare şi luminile îşi mutară 
strălucirea necruțătoare mai sus, în lungul malului. 

— Tu ai adus banii? 

Vocea îi era fermă. Era acelaşi joc bine-cunoscut, pe care îl 
jucase de mai multe ori decât ar fi vrut să-şi amintească. Privi în 
jos, prefăcându-se indiferent şi observă că pantofii lui negri, 
lustruiti, se acoperiseră deja de praful de pe pietrişul uscat. 

— Să o vedem mai întâi, răspunse omul. 

Se opri. Era ceva ciudat ín vocea bárbatului cu barbá. O 
usoara încordare. Ridicá ochii şi aruncă o privire peste umăr, dar 
calea de retragere era liberă. Clipi, ca să-şi alunge umbra de 
îngrijorare şi le dădu răspunsul standard: 

— Arătaţi-mi banii şi vă duc la ea. 

Acolo. De data asta, văzu. Majoritatea oamenilor n-ar fi 
observat, dar pe el experienţa jocului îl învățase să citească 
semnele. Incordarea umerilor, îngustarea ochilor când antilopa 
singuratică se îndepărtează puţin cam prea mult de restul 
turmei. 

Se pregăteau. 

Privi din nou în jur. Calea era încă liberă, deşi era greu de 
văzut dincolo de copaci pe măsură ce se lăsa noaptea. Apoi, 
înţelese. De-asta întârziaseră. 

Ca să fie întuneric! 

Fără să spună un cuvânt, făcu stânga-mprejur pe pietriş şi o 
rupse la fugă, alergând cât putea de repede. Pantofii din piele 
lucioasă aruncau în urmă pietrele ca nişte cauciucuri care 
accelerează pe un drum de ţară. Nu-i putea lăsa să pună mâna 
pe ea. Nu-i putea lăsa să o găsească. Aruncă o privire peste 
umăr şi-i văzu pe cei doi bărbaţi apropiindu-se. Ţeava unui pistol 
sclipi în lumina portocalie a felinarelor ce încadrau podul de 
deasupra lor, ca o gheară ascuţită. 

instinctiv, dădu capul pe spate, tocmai când intra în vârful 
ascuţit al cutitului. Acum înţelegea. Silueta întunecată care-i 
apăruse în cale, cu braţul întins, cu faţa ascunsă în noapte, 
pândise din întuneric şi-l aşteptase să ajungă la o distanţă de la 
care să poată lovi. Fusese mânat în braţele morţii, ca un animal. 

Cu o împunsătură scurtă şi rapidă, lama zimtatá de zece 
centimetri i se înfipse în piept, iar socul impactului îl făcu să 
icnească. Simti răceala lamei despicându-i cartilajul moale de la 
baza sternului, străpungându-i inima. 

Fu ultima senzaţie pe care o avu. 

In lumina portocalie, sângele ce păta gulerul alb, preoţesc, 
părea verde, ca pielea bătută de vreme a „Doamnei Libertate”. 
Ea însă, neştiutoare, nevăzătoare, nesimtitoare, îşi ţinea privirea 
atintitá spre America. 

Spre New York. 

Partea intái 


„Aurul formează în jurul omului un fel de 

ceața, care-i distruge toate simţurile şi-l 

ameteste mai tare decât fumul de 
cărbune.” 


Charles Dickens - Nicholas Nickelby 

Fifth Avenue, New York 
16 ¡ulie - 11.30 p.m. 


Cázu grațios, arcuindu-si corpul într-o mişcare lină, 
desprinzându-se de pe laterala clădirii şi lăsându-se să alunece 
înăuntru, ca un păianjen prins într-o rafală neaşteptata de vânt în 
timp ce coboară pe firul său, până când, trecându-şi pentru 
ultima dată funia prin mâna înmănuşată, ateriză pe balconul de 
la etajul 17. 

Ghemuindu-se, desprinse coarda din hamul de siguranţă şi se 
lipi cu spatele de zid. Silueta lui întunecată si zveltă se camufla 
în piatra pătată. Rămase nemişcat, cu pieptul ridicându-i-se 
imperceptibil, cu pânză subţire a măştii negre de schi strâns 
lipită de buze. 

Trebuia să fie sigur. Trebuia să fie sigur că nimeni nu îl văzuse 
coborând. Aşa că aştepta, ascultând respiraţia uşoară a oraşului 
cufundat în somnul lui neliniştit, urmărind familiara retragere în 
întuneric a metropolei, pe măsură ce felinarele se stingeau. 

Şi în tot acest timp, plămânul întunecat al Central Park-ului, 
brăzdat din când în când de luminile taxiurilor ce făceau cursa 
între East Street şi West Street 86, arunca în sus, pe laterala 
clădirii, un aer rece, oxigenat, care îl făcea să tremure, în ciuda 
căldurii. Era un aer greu, impregnat de mirosul distinct al New 
York-ului, un cocteil îmbătător de frică, sudoare şi lăcomie care 
ieşea în valuri din tunelurile de metrou şi din gurile de ventilaţie. 

Şi, deşi un elicopter singuratic de la NYPD?, cu farurile aprinse, 
dădea târcoale din ce în ce mai strâns şi ecoul înăbuşit al 
sirenelor răsuna în depărtare prin aerul cald, îşi dădea seama că 
toate astea nu erau pentru el. Niciodată nu erau pentru el. Tom 
Kirk nu fusese niciodată prins. 

Rămase sub nivelul balustradei de piatră cioplită şi se furişă 
către imensa fereastră semicirculară care dădea în balcon şi ale 
cărei geamuri blindate străluceau ca nişte folii de oţel. Văzu că 


1 New York Police Department - Departamentul de Poliţie New York 
(n.tr.). 

încăperea dinăuntru era întunecată şi goală, aşa cum stiuse că 
va fi. Aşa cum era în fiecare weekend pe timpul verii. 

Câteva ciocănituri în balamalele ce mărgineau fereastra din 
dreapta şi încuietorile îi căzură în mână. Apoi, cu grijă, ca să nu 
întrerupă contactul magnetic central al alarmei, ridica marginea 
ferestrei şi o indepártá de ramă, până când obtinu o deschidere 
suficient de mare ca să se poată strecura. 

Odată înăuntru, Tom îşi aruncă rucsacul jos de pe umăr. Din 
compartimentul principal scoase ceva ce semăna a detector de 
metale - o plácuta neagră subţire, legată de o tijă de aluminiu. 
Răsuci un comutator aflat pe plácutá şi o luminitá verde prinse 
viaţa pe suprafaţa ei netedă. Fără să se mişte, prinse tija cu 
mâna dreaptă şi începu să plimbe plácuta peste goliciunea aridă 
a podelei din faţa lui. Aproape imediat, lumina de pe spatele 
plăcuței pâlpâi roşie şi el se opri. 

Senzori de presiune. Aşa cum prezisese. 

Mişcând plácuta încet peste locul unde lumină îşi schimbase 
culoarea, identifică rapid o zonă pe care o încercui cu cretă albă. 
Repetând procedura, străbătu în mod sistematic încăperea, până 
ce ajunse în capătul opus al acesteia, cu mişcări precise, 
controlate. Cinci minute mai târziu ajunsese la peretele cel mai 
îndepărtat, lăsând în urma să o cărare de cerculete albe. 

Camera arăta exact ca în fotografii şi era impregnată de 
mirosul distinct de bani noi şi mobilier vechi. Un masiv birou 
victorian domina încăperea, o asociere masculină de stejar 
englezesc lustruit şi piele italienească, ce îi amintea de interiorul 
unui Rolls Royce din anii 1920. In spatele biroului, pe perete, se 
întindeau rămăşiţele unei biblioteci particulare, odinioară 
substanţială, acum împrăştiată probabil prin întreaga lume în 
urma vânzărilor la licitaţie. 

Cei doi pereţi laterali care ajungeau până la fereastra erau 
vopsiți într-o nuanţa gri-roscat şi decoraţi simetric cu o serie de 
schiţe şi picturi, câte patru pe fiecare perete. Nu trebuia să se 
uite cu prea multă atenţie ca să le poată recunoaşte - Picasso, 
Kandinsky, Mondrian, Klimt. Dar Tom nu era acolo pentru 
tablouri, nici pentru seiful ademenitor pe care îl ştia ascuns în 
spatele celui de-al treilea tablou din stânga. Invátase să nu fie 
lacom. 

In schimb, păşi cu grijă înapoi, printre cercurile de cretă, până 
la marginea covorului de mătase care acoperea podeaua între 
birou şi fereastră şi ale cărui culori străluceau în lumina palidă a 

lunii. Cu spatele la fereastră, apucă un colţ al covorului şi îl 
aruncă la o parte. Dedesubt, lemnul era o idee mai închis, în 
locul unde fusese apărat de razele puternice ale soarelui şi nu se 
decolorase. 

Ingenunche, îşi lipi palmele înmănuşate de podea şi le plimbă 
încet de-a lungul suprafeţei de lemn uscat. Cam la un metru în 
faţa lui, simţi cu vârfurile degetelor o uşoară ridicătură în lemn. 
Isi trecu mâinile de-a lungul acesteia până când i se păru că 
simte câte un colţ, de ambele părţi. Işi puse încheieturile 
degetelor pe aceste colţuri şi se lăsă cu toată greutatea. Se auzi 
un clichet slab, apoi, un panou pătrat de şaizeci de centimetri se 
scufundă, după care sări cam cu un centimetru deasupra 
podelei. Era prins în balamale la unul din capete şi Tom îl plie 
până când deveni complet plat, dezvăluind un seif strălucitor, 
ascuns în podea. 

Companiile producătoare de seifuri şi industria asigurărilor 
cooperează la stabilirea calificativelor de siguranţă acordate 
seifurilor. Producătorii îşi supun regulat produsele unor testări 
independente efectuate de Underwriters Laboratory, sau UL, 
care în schimb acordă seifului un indice de siguranţă si 
rezistenţă, ce permite asiguratorilor să determine corect 
calificativul de asigurare corespunzător. 

Seifului pe care Tom îl descoperise i se acordase, conform 
etichetei proaspăt lipite, calificativul TXTL - 60. Cu alte cuvinte, 
putea rezista cu succes încercărilor de efracţie timp de 60 de 
minute încontinuu. Era unul dintre cele mai bune calificative ce 
puteau fi acordate de UL. 

Chiar şi aşa, lui Tom îi trebuiră doar opt secunde şi jumătate 
ca să-l deschidă. 

Ináuntru se aflau nişte bani, cam cincizeci de mii de dolari 
aproximă el, bijuterii şi un ceas de mână marca Reverso, din anii 
1920. Tom însă ignoră toate acestea, întorcându-şi în schimb 
atenţia către o cutie de lemn masiv, pe al cărei capac de mahon 
întunecat era încrustat un vultur de aur cu două capete, care 
strângea în gheare o sferă şi un sceptru. Blazonul imperial al 
Romanovilor. 

Deschise cutia, ridicând cu grijă pretiosul obiect din 
îmbrăţişarea faldurilor bogate ale căptuşelii de mătase albă. 

Isi simţi pulsul accelerándu-i-se. Chiar şi pentru el, care văzuse 
nenumărate obiecte de o frumuseţe uluitoare, era o piesă 
excepţională. Intr-o asemenea măsură încât Tom făcu un gest pe 

care nu îl mai făcuse niciodată până atunci - îşi scoase masca de 
pe faţă ca să îl poată privi cu atenţie. 

Imprudenta de care dădea rareori dovadă nu rămase fără 
rezultat. Pe măsură ce lumina lunii atingea suprafaţa încrustata 
cu pietre preţioase, delicatul obiect prindea viaţă în mâinile lui, 
strălucind aidoma unui foc prin fereastra îngheţată a unei 
îndepărtate cabane de lemn. 

Cuvintele din pagina ruptă si mototolită a catalogului 
Christie's, pe care o introdusese în notițele lui pregătitoare, îi 
veniră numaidecât în minte. 


Oul de larnă a fost creat de către Carl Faberge la 
comanda ţarului Nicolae al Il-lea pentru a-i fi dăruit mamei 
sale, împărăteasa Maria Feodorovna, cu ocazia Paştelui, în 
anul 1913. Oul, sculptat în cristal siberian, este incrustat cu 
peste trei mii de diamante şi alte o mie trei sute îi 
împodobesc baza. 

Ca toate Ouăle Faberge şi acesta conţine o „surpriză de 
Paşte”, în acest caz un coş de Paşte din platină, decorat cu 
flori făcute din aur, granate şi cristale. Coşul simbolizează 
trecerea de la iarnă la primăvară. 


Singur în toată încăperea, Tom privi oul îndelung. Curând, nu 
mai auzi nimic altceva decât respiraţia regulată care ieşea din 
propriul piept şi ticăitul unui ceas nevăzut. Continua totuşi să 
privească. Camera se topea încet din câmpul său vizual, 
diamantele străluceau ca nişte turturi de gheaţă în soarele dupá- 
amiezii, până când fu sigur că poate vedea de-a dreptul prin ou, 
prin mánusi şi prin degete, până la oase. 

Dintr-odată, era din nou în Geneva, în picioare, la capul 
sicriului tatălui său. Pe altar ardeau lumânări şi în fundal se 
auzea vocea monotonă a preotului. Câteva picături de apă se 
scurseseră de pe coroana rotundă pe capacul sicriului şi se 
prelinseseră pe laterală, până pe podea. Rămăsese fascinat, 
privind cum covorul roşu îşi schimba culoarea pe măsură ce 
picăturile de cristal se spárgeau iar şi iar pe țesătura lui moale. 

Un gând neaşteptat şi nedorit i se strecurase în minte - mai 
degrabă, o întrebare. Se furişase şi rămăsese ascunsă undeva, la 
marginea conştiinţei, chinuindu-l: „Era timpul?” 

Mai târziu şi-o alungase din minte. Nu se mai gândise prea 
mult la asta. Nu mai voise să se gândească, probabil. Dar în cele 

două luni scurse de la înmormântare, întrebarea revenise iar si 
iar, de fiecare dată mai imperioasá. ll obsedase, subminándu-i 
fiecare mişcare, încărcându-i fiecare cuvânt cu îndoială şi 
nesiguranţă. Cerând să i se găsească răspuns. 

lar acum ştia. li era atât de clar. La fel cum iarna lasă loc 
primăverii, era inevitabil. Era timpul: după lovitura asta, avea să 
se retragă. 

Isi trase masca înapoi pe faţă, împachetă oul, închise usa 
seifului şi panoul de lemn. Se retrase nevăzut din cameră şi ieşi 
pe fereastră, înapoi în balcon. 

Sirenele de sub el păreau să sune acum mai tare şi constată 
că inima îi bătea în ritmul elicei elicopterului de poliţie aflat 
undeva aproape, deasupra lui şi care-şi trimitea razele de lumină 
peste pomii şi străzile de dedesubt, evident căutând pe cineva 
sau ceva. Ghemuindu-se, îşi prinse coarda în hamul de siguranţă 
şi îşi calculă săritura pentru momentul când elicopterul făcea 
următoarea rundă. Intr-o secundă, dispăru. 

Doar o geană mai rămase pe podea, căzută de pe chipul lăsat 
doar o clipă fără mască. Arunca sclipiri negre în lumina lunii. 

Sediul FBI, Washington DC 
18 iulie - 7.00 a.m. 


Ştia ce urma să se întâmple când uşa se deschise şi silueta 
întunecată apăru în deschizătură. Se lupta cu sine însăşi să se 
oprească, dar fără folos. De fiecare dată era fără folos. Ridică 
arma în faţa ei, în poziţia clasică Weaver. Bratul ei stâng, mai 
puternic, era uşor flexat, îndepărtând arma de corp. Bratul de 
susţinere era îndoit şi trăgea arma uşor către ea pentru a crea o 
priză corespunzătoare, cu picioarele depărtate, cu cel drept, mai 
slab, puţin înainte. 

Trase trei focuri exact în zona fatală - un triunghi echilateral 
perfect. Era deja mort când atinse podeaua; sângele îi păta 
cămaşa albă ca o sticlă de cerneală vărsată pe o coală de 
sugativă. Abia atunci, când lumina îi atinse faţa - abia atunci 
văzu ce făcuse. 

Jennifer Browne sări brusc din somn, îşi dezlipi obrazul lipicios 
de sudoare de pe suprafaţa laminată a biroului şi-şi căută, 
buimacă, ceasul. Clipi forţat în timp ce ochii i se obişnuiau cu 
strălucirea neonului de deasupra şi verifică ora. Şapte dimineaţa. 
La naiba! Incă un coşmar care durase toată noaptea. 

Isi întinse şi-şi îndoi gâtul, în timp ce spatele i se îndreptă în 
poziţia normală. Căscând, se aplecă şi trase sertarul de jos al 
biroului, pipăi înăuntru şi scoase o bluză albă împachetată în 
celofan, exact la fel cu aceea pe care o purta. Stătea deasupra 
altor două. O puse pe birou şi, cu degetele înţepenite, începu să 
descheie nasturii celei pe care o purta. In cele din urmă, când 
bluza fu descheiată, se ridică şi o scoase, lăsând-o să cadă în 
sertarul deschis, pe care apoi îl închise trântindu-l cu piciorul. 

Era deosebit de frumoasă, în felul acela lipsit de efort în care 
unele femei sunt frumoase fără a avea nevoie de retuşuri şi 
aranjări. Un metru optzeci, piele fină, ciocolatie, suplă, dar cu 
forme în toate locurile unde contează, obraji rotunzi şi păr 
carliontat care de-abia îi atingea umerii goi. Nu purta 
bijuterii - nu purtase niciodată - în afară de colierul cu inimioară 
de la Tiffany pe care i-l dăruise sora ei la majorat şi care se 

odihnea ín rotunjimea netedá a sánilor. 

După ce îşi încheie bluza şi o îndesă în pantalonii negri ai 
costumului, se uită în jur la zidurile solide, vopsite, fără ferestre 
care o înconjurau şi zâmbi, arátándu-si gropitele din obrajii 
ciocolatii, catifelati. Deşi era mic, încă nu se obisnuise să aibă 
propriul birou. Propriul loc. Propriul aer. După numai trei luni în 
Washington DE, noutatea cu siguranţă nu dispăruse încă. Nici pe 
departe. În nici un caz - nu după ce petrecuse trei ani în biroul 
operaţional din Atlanta, temându-se că, dacă respira prea tare, 
pereţii de rigips o să se prăbuşească. Se bucura că se întorsese; 
de data asta intenţiona să rămână. 

O ciocănitură în uşa deschisă îi întrerupse gândurile lui 
Jennifer. Ridică privirea plină de reproş, dar încruntarea îi dispăru 
când îl văzu pe Phil Tucker, şeful departamentului. Sosise exact 
la timp. li spusese ieri lui Jennifer că voia să vină devreme, că 
dorea să stea de vorbă cu ea. Dar nu voise să-i spună de ce. 

— Bună, îl salută ea. 

— E totul în regulă? Phil înaintă spre birou, privind-o îngrijorat 
prin ochelarii fără ramă, cu bărbia dublă revărsându-i-se 
deasupra nodului de la cravată. lar ai lucrat până târziu? 

— E chiar atât de evident? Jennifer îşi netezi jenată părul şi se 
frecă la ochi pentru a alunga somnul. 

— Nu, răspunse el zâmbind. Băieţii de la pază mi-au spus că n- 
ai plecat acasă... Vreau să ştii că apreciez lucrul ăsta. 

Asta îl caracteriza pe Tucker. Nu era unul dintre acei şefi care 
doar pretind ca oamenii să lucreze până târziu şi nu observă 
niciodată când fac acest lucru. El îşi urmărea echipa şi se asigura 
că oamenii lui ştiu asta. Lui Jennifer îi plăcea. li dădea 
sentimentul că făcea din nou parte din ceva, că nu era doaro 
situaţie neplăcută, pentru care trebuiau inventate scuze. 

— Nici o problemă. 

Tucker îşi scarpină barba arămie, apoi vârful capului, cu pielea 
înroşită în locurile în care părul începuse să se rărească. 

— Apropo, am vorbit cu Flynt şi, de acum înainte, băieţii de la 
Trezorerie se vor ocupa de cazul Hammon. Ne-au fost foarte 
recunoscători pentru ajutor. Spune că ţi-e dator. Bine lucrat. 

— Mersi, răspunse ea, ridicând un pic încurcată din umeri. Nu 
se pricepuse niciodată să accepte complimente, aşa că schimbă 
subiectul: Deci, despre ce e vorba? De ce începem aşa devreme? 
Vreun senator şi-a pierdut câinele? 

Tucker se lăsă într-un scaun; şoldurile i se frecară de braţele 

de plastic. 

— A apărut ceva ieri. Te-am oferit voluntar, spuse el ránjind. 
Sper că nu te superi. 

Jennifer râse. 

— Ar avea vreo importanţă dacă m-aş supăra? 

— Nu! Oricum, n-ai vrea să faci asta. E o şansă. O ocazie să 
intri din nou pe fir. Făcu o pauză şi dintr-odată deveni serios. O a 
doua şansă, poate. Isi lăsă privirea în podea. 

— Tot mai încerci să-mi răscumperi iertarea? 

Cu visul încă proaspăt în minte, un nod amar i se puse în gât şi 
o făcu să înghită cu greu. 

— Nu. Faci deja asta de una singură. Dar amândoi ştim că e 
greu să convingi oamenii să-şi schimbe părerile. 

— Nu vreau favoruri, Phil. Pot să mă întorc şi singură. 

Ochii îi stráluceau, plini de mândrie. Tucker clătină încet din 
cap. 

— Ştiu. Dar toată lumea are nevoie de o şansă din când în 
când, chiar şi tu. Şi nu te-aş fi recomandat dacă n-aş fi crezut că 
ţi-ai câştigat acest drept. In orice caz, i-am spus să treacă pe aici 
cam pe la ora asta, aşa că e prea târziu să renunti. Se uită la 
ceasul de la încheietură, scutură mâna, îl tinu la ureche şi îl privi 
din nou. Atât e ceasul? întreba el, arătând spre ceasul de birou al 
lui Jennifer. 

Ea ignoră întrebarea. 

— Cui i-ai spus să treacă pe aici? 

Inainte ca el să poată răspunde, se auzi o bătaie în uşa 
deschisă şi un bărbat intră în încăpere. Tucker sări în picioare. 

— Jennifer, ţi-l prezint pe Bob Corbett. Bob, ea e Jennifer 
Browne. 

Toti trei ramaserá nemiscati preţ de câteva secunde si Tucker 
aruncă priviri îngrijorate către Jennifer, ca şi cum s-ar fi temut că 
femeia ar putea face sau spune ce nu trebuie. 

Isi strânseră mâinile. Tucker scoase un oftat de uşurare. 

— Poftim, ia locul meu. 

Tucker arată nerăbdător spre scaunul lui înainte de a se 
cocota, cu un echilibru precar, pe marginea biroului lui Jennifer. 
Corbett se aşeză. 

— Bob e şeful Departamentului de furturi majore şi 
transporturi ilegale de aici, preciza Tucker. 

— Am făcut cunoştinţă în lift, la un moment dat, încuviinţă 
Jennifer din cap, cu un surâs ciudat. 

Din câte îl văzuse ea prin clădire, Jennifer ştia că ofiţerul 
Corbett arăta întotdeauna impecabil, începând cu obrajii perfect 
raşi până la pantofii negri lustruiti, cu şireturile subţiri legate 
îngrijit, cu un nod dublu. Acum însă, observă numaidecât că era 
ceva schimbat. Nodul de la cravata de mătase era mult mai mic 
decât de obicei, ca şi cum l-ar fi desfăcut şi refăcut de mai multe 
ori. Ca şi cum ar fi fost îngrijorat. 

Corbett se încruntă şi îi aruncă o privire întrebătoare, înainte 
de a aproba din cap, recunoscând-o. 

— Sigur. Imi amintesc. Ce mai faceţi? 

Vorbea în izbucniri scurte, ascuţite şi ceva din modul precis şi 
imperios prin care îşi mitralia cuvintele sugera un om de formaţie 
militară. Işi stránserá din nou mâinile. 

La cei patruzeci şi cinci de ani ai săi, Corbett trecea adesea 
drept un bărbat cu zece ani mai tânăr, deşi adânciturile din jurul 
ochilor şi al gurii sugerau că începea să-şi arate adevărata 
vârstă. Cu siguranţă, prin comparaţie cu Tucker, arăta sănătos şi 
în formă - deşi era probabil o comparaţie nedreaptă. Avea un aer 
rigid, începând cu părul drept, cărunt, de culoarea oţelului, dat 
pe spate, până la contururile rotunjite ale bărbiei şi ale 
pometilor, care îi dădeau eleganța cromatá a uneia dintre acele 
locomotive art deco din anii 1930, ce par că înaintează în forţă 
cu trei sute de kilometri la oră chiar şi atunci când stau pe loc. 
Deasupra unghiului ascuţit al nasului, lumina rece a ochilor 
cenuşii, apropiaţi, sugera un bărbat foarte inteligent şi foarte 
hotărât. Îi amintea, într-un fel curios, de tatăl ei. Dur, dar drept. 

— Ştii, Bob are cea mai mare rată de cazuri rezolvate din tot 
Biroul, continuă Tucker. Câte mai sunt acum? Doar cinci cazuri 
nerezolvate în douăzeci şi cinci de ani? Asta e un record 
nemaipomenit. Clătină din cap, ca şi cum îi era greu să accepte 
acest lucru. 

— De fapt, Phil, sunt doar două. Şi încă nu am renunţat la ele. 
Corbett zâmbi, dar Jennifer îşi dădu seama că nu glumea. 

Nu părea genul de om care ar fi glumit cu astfel de lucruri. 

— Bob are nevoie de cineva care să lucreze cu el la un caz 
nou. Eu te-am propus pe tine. 

Jennifer ridică din umeri stánjenitá, simtindu-si faţa cuprinsă 
brusc de flăcări, în timp ce două perechi de ochi erau atintite 
asupra ei. _ 

— Mulţumesc, domnule. Voi face tot ce-mi stă în putinţă. In ce 
anume constă cazul? 

Corbett îi întinse un plic mare si îi făcu semn cu mâna să îl 
deschidă. Cu grijă, Jennifer ridică marginea şi scoase o serie de 
fotografii alb-negru. 

— Bărbatul din fotografie este părintele Gianluca Ranieri. 

Jennifer studie cu atenţie fotografia, observând faţa 
schimonosită a omului şi gaura pe care o avea în piept. 

— L-au găsit ieri, în Paris. Poliţia riverană l-a pescuit din Sena. 
După cum vezi, nu s-a înecat. 

Jennifer răsfoi, foarte concentrată, restul fotografiilor. Prim- 
planuri cu chipul lui Ranieri şi rana provocată de cuţit îi trecură 
prin faţa ochilor mari, căprui. O privire rapidă peste traducerea 
raportului de autopsie ataşat la final confirmă ceea ce Corbett 
tocmai îi spusese - înjunghiat şi apoi aruncat probabil în râu. O 
singură lovitură prin stern, în sus, înspre omoplatul stâng, îi 
provocase un atac de cord masiv, aproape instantaneu. 

Pe măsură ce citea, aruncă o privire rapidă spre Corbett. 
Acesta îi studia biroul cu un surâs abia schiţat. Jennifer ştia că 
unora dintre colegele ei li se părea ciudat că păstrase goi pereţii 
de ciment verde. Adevărul era că lipsa de nimicuri înghesuite o 
ajută să-şi păstreze mintea limpede. 

— Vreo idee? întrebă Corbett, rotindu-şi ochii pentru a-i întâlni 
pe ai el. 

— judecând după rană, pare o lovitură profesionistă, un fel de 
atac. 

— De acord, incuviinta Corbett din cap. 

Ochii i se îngustară puţin, ca şi cum ar fi reevaluat-o pe 
Jennifer în lumina diagnosticului rapid pus de ea. 

— Şi s-a acţionat la vedere. Au aruncat corpul undeva unde 
ştiau că va fi repede găsit. 

— Ce vrei să spui? 

— Că nu se tem că vor fi prinşi. Sau că poate au vrut să trimită 
cuiva un mesaj. 

Corbett îşi manifestă aprobarea printr-o mişcare din cap. 

— Poate că ambele. Cel mai probabil, a fost ucis în jur de 
miezul nopţii, pe 16 iulie. 

Se ridică şi merse fără zgomot până la dulăpiorul cu dosare. 
Jennifer observă acum ca buzunarele lui nu conţineau máruntis 
sau chei, sau orice altceva i-ar fi putut da de gol poziţia, ca o 
pisică al cărei clopoțel de la gât a fost scos, pentru a-şi putea 
urmări mai bine prada ştiutoare. Continuă să frunzărească 
dosarul. 

— Din cáte stim, Ranieri a urmat cursurile teologice pentru a 
deveni preot catolic, apoi a lucrat la Institutul de Lucrári 
Religioase din Vatican. 

Jennifer îl privi surprinsă. 

— Banca Vaticanului? 

— Aşa i se mai spune, da, zise Corbett ridicând din sprâncene, 
acum vădit impresionat. A lucrat acolo timp de vreo zece ani 
înainte să dispară, acum trei ani, împreuna cu vreo două 
milioane de dolari dintr-unul din conturile lor din Insulele 
Cayman. 

Jennifer îşi învârti scaunul spre el, cu fruntea încruntată, 
aşteptând ceva. Simţea că Bob Corbett creştea tensiunea cu un 
scop. In acest timp, Tucker stătea cu braţele încrucişate pe burtă 
şi cu gura căscată pe jumătate. Corbett îşi trecu degetul pe 
deasupra dulăpiorului cu dosare ca şi cum l-ar fi verificat de praf. 
Jennifer ştia că n-avea cum să fie. Nu în biroul ei! 

— Probabil că a cheltuit totuşi toţi banii, pentru că a apărut în 
Paris anul trecut. Francezii spun că a stat la fund, n-a ieşit cu 
nimic în evidenţă. Un tablou ici, un colier colo, dar câştiga destul 
cât să trăiască; un trai destul de bunicel, dacă ne luăm după cât 
era de gras. 

Toţi trei râseră şi strângerea de inimă pe care Jennifer o 
simtise în piept din ce în ce mai tare dispăru ca aburul ce se 
risipeşte în aerul cald. Corbett se întoarse la scaunul lui şi se 
aşeză la loc. Jennifer de-abia îi întrezărea vârful pantofilor; 
frecuşul constant de-a lungul anilor al pantalonului de costum 
lustruise pielea până ce aceasta căpătase o nuanţă de negru 
ceva mai închisă decât restul Incáltárii. 

— Nu înţeleg, spuse Jennifer confuză, punând dosarul înapoi 
pe birou şi aşezându-se la loc pe scaun. Eu, una, tind să cred că 
i-a făcut felul unul pe care l-a păcălit. Sau poate că i s-a stricat 
vreo afacere. In ambele cazuri, nu văd care e legătura cu noi. 

Corbett o privi în ochi şi strângerea de inima reapăru şi se 
transformă imediat într-un nod rece şi dur în stomac. 

— Legătura cu noi, agent Browne - şi nu vei găsi asta în 
raportul de autopsie - este că atunci când l-au deschis, au găsit 
ceva în stomacul lui. Ceva ce a înghiţit chiar înainte să moară. 
Ceva ce evident nu a vrut să ajungă în mâinile ucigaşilor. 

Corbett vâri mâna în buzunar şi, aplecándu-se, îi întinse lui 
Jennifer ceva sigilat într-o pungutá transparentă de plastic. Pe 
suprafaţa lustruită a biroului, un vultur se înălța mândru, cu 

zborul lui maiestuos gravat în aur masiv. 
Era o monedă. 

3 


Clerkenwell, Londra 
18 iulie - 4.30 p.m. 


Afară, era ora de vârf a după-amiezii şi nebunia traficului 
răzbătea până la el - un fluviu nesfârşit de oţel şi huruituri, care 
năvălea învolburat la semnalul semafoarelor. 

Inăuntru, vitrinele străluceau aurii în lumina soarelui care se 
chinuia să pătrundă prin geamurile vopsite în alb. In câteva 
locuri, vopseaua fusese jupuită şi, pe acolo, fante înguste de 
lumină străpungeau întunericul, scoțând la iveală praful ce dansa 
printre razele lor palide, ca picăturile de ploaie în lumina farurilor 
unei maşini. 

Incáperea în sine era un dezastru - vopseaua portocalie era 
umflată pe pereţi, podeaua de lemn negeluit se sufoca sub un 
strat gros de ziare vechi şi ambalaje de mâncare, în timp ce fire 
electrice neizolate atárnau amenintátor, ca nişte tentacule, din 
tavanul crăpat. 

In spatele camerei, aproape nevăzute în întuneric, două 
másute de ceai se odihneau pe podeaua denivelată. Tom Kirk 
stătea aplecat deasupra uneia din ele, cufundat în gânduri şi cu 
bărbia în mâini. 

Deşi avea doar treizeci şi cinci de ani, câteva fire de păr alb 
începuseră să-i Íncolteascá pe la tâmple, iar altele si mai vizibile, 
îi apăruseră în barba aspră, nerasă de câteva zile, care îi 
acoperea faţa. In dreptul despicăturii superficiale din bárbia 
pătrată, părul era ceva mai închis la culoare. 

Infátisarea lui amintea tuturor de tatăl său, sau cel puţin aşa i 
se spunea, lucru care îl enerva teribil. Avea, cu siguranţă, 
trăsăturile lui ascuţite şi delicate, părul saten, zburlit şi ochii 
albaştri, adânci, ascunşi sub sprâncenele groase, maronii. 

Totuşi, era mai atletic decât tatăl său. Avea trupul mlădios, 
dar cu muşchii bine conturati. Era suficient de rapid încât să 
ajungă primul la baza a doua? dar, în acelaşi timp, destul de 
puternic ca să trimită mingea în tribune, dacă era cazul. Ironia, 


2 Second base - referire la jocul de baseball (n. tr.). 

desigur, era că, în liceu, nu fusese niciodată considerat un hitter? 
nemaipomenit, stilul lui personal de a juca fiind în schimb o 
aruncare rapidă, cu degetele desfăcute pe minge, care îi făcea 
pe adversari să-şi învârtă disperaţi bátele prin aer, în timp ce 
mingea înainta cu viteză. li păcălea de fiecare dată. 

O cutie mare de table, cocotatá pe masa din faţa lui, ameninţa 
să alunece pe podea în orice moment. Era un set minuţios 
decorat, pe care îl cumpărase pe nimica toată de pe o strádutá 
prăfuită de lângă Marele Bazar din Istanbul, cu ani în urmă. Încă 
mai mirosea a lipici, a ulei şi mirodenii. Când nu putea dormi, 
juca uneori, ore întregi, împotriva lui însuşi; verifica 
probabilitățile, muta piesele pe tablă, studia evoluţia diferitelor 
mişcări şi strategii. Sticla de Grey Goose pe jumătate goală, 
aşezată lângă el, pe podea, sugera că fusese o noapte lungă. 

Dar Tom nici măcar nu se uita la tabla de joc. Privea în schimb 
masca neagră de schi de pe genunchi, pe care o ţinea cu atâta 
grijă de parcă ar fi fost din cel mai fin porțelan de Limoges. Cu un 
zâmbet abia schiţat, vâri mâna prin deschizátura de la gât si 
scoase câte un deget prin cele două găuri pentru ochi, 
plimbându-le în sus şi-n jos, de parc-ar fi fost nişte peşti care se 
alergau prin orbitele unui craniu. 

Avea degete lungi, elegante, cu mişcări precise şi graţioase, 

fiecare falangă îndoindu-se precum zalele unui lanţ, cu jumătăţi 
de lună mari şi albe la baza fiecărei unghii îngrijit tăiate. Si 
totuşi, pe spatele degetelor avea mici cicatrici albe, iar palmele îi 
erau aspre şi muncite. Parcă ar fi fost un pianist de orchestră 
care, pe timpul de noapte, participa la lupte de stradă. 
__Tom ştia că nu putea amâna telefonul la nesfârşit. 
Intrerupsese legătura de trei săptămâni, aşa că nu mai avea 
încotro. Dar oare Archie o să-l înţeleagă? O să-l creadă măcar? 
Brusc, surâsul îi dispăru şi aruncă masca cât colo, cu toată 
puterea, dorindu-şi să se fi făcut bucăţi în clipa în care se izbise 
de peretele opus. 

Isi scoase telefonul din buzunarul de la spate şi formă 
numărul; sunetele ascuţite acopereau zgomotul înfundat al 
traficului. Cineva răspunse aproape imediat, dar vocea de la 
capătul firului nu scoase nici un cuvânt. Tom tuşi, după care 
vorbi, cu o voce calmă şi liniştitoare. Accentul lui american, de 
obicei imperceptibil, era acum mai pronunţat, aşa cum i se 


3 Hitter- la baseball, persoana care loveşte mingea cu bâta (n. tr.). 


25 


întâmpla de fiecare dată când era nelinistit. 

— Archie, sunt Felix. 

— Doamne Dumnezeule, Felix! 

Felix. Un nume cu care fusese botezat cu ani în urmă, când 
de-abia intrase în joc şi de care nu mai scăpase de atunci. 

— Unde mama naibii ai dispărut? 

— Am fost... reţinut, răspunse Tom. 

— Reţinut? Am crezut că ai mierlit-o. 

Archie. Cel mai bun intermediar din branşă. Tom se întrebase 
adesea dacă şi numele lui fusese inventat, dacă era, ca şi al lui, 
un scut după care să se ascundă. După ce se gândise mai bine, 
ajunsese însă la concluzia că, probabil, nu fusese. Cumva, părea 
să i se potrivească. 

— Nu. Doar reţinut. 

— Ai fost văzut? 

De data asta, Archie părea sincer îngrijorat. 

— Nu, dar nu má mai ocup de State. Ţi-am spus, e prea riscant 
să lucrez acolo. Ştiu că sunt ultima persoană pe care se aşteaptă 
s-o vadă, dar, într-o bună zi, s-ar putea să aibă noroc. 

— Cum a mers? 

— In mare, cum am plănuit. Doar că aveau loc nişte lucrări de 
construcţie si m-am temut de măsurile de siguranţă 
suplimentare. Aşa că am mai lungit-o vreo trei săptămâni până 
să dau lovitura - mă înţelegi, ca să fiu sigur. M-am descurcat cu 
senzorii de presiune, iar cifrul seifului nu fusese schimbat, aşa că 
totul a fost destul de simplu. 

— Bravo. Locul obişnuit, atunci? 

— Chestiile mele au sosit? 

— Tu ce crezi? replică Archie, pe un ton aproape ofensat. 

— Bine. Vin să ţi-l aduc în câteva zile. 

— Totuşi, va trebui să te pregăteşti pentru a doua treabă. Nu 
ţi-ai lăsat prea mult timp. 

Urmă o pauză, întreruptă doar de pârâitul caracteristic 
electricităţii statice. Tom se asezá pe másuta de ceai, masându- 
şi tâmpla cu mâna stângă. Exact cum bánuise, Archie nu îi uşura 
deloc situaţia. Dar hotărârea era deja luată şi nu intenţiona să şi- 
o schimbe. 

— Voiam să discutăm despre asta. 

— Da, sigur, zise Archie şi tonul lui deveni pe data suspicios. 

— Chestia e că nu o să mă mai ocup de treaba cealaltă. 

— Ce-ai zis? 

— Ce-ai auzit. Renunt. 

— Iti baţi joc de mine? 

— Sincer să fiu, Archie, m-am săturat de porcăria asta. Pur şi 
simplu nu mai vreau s-o fac. Nu mai pot s-o fac. Imi pare rău. 

— Íti pare ráu? Cuvintele fi izbirá urechea lui Tom ca niste 
lovituri de ciocan. Iti pare rău? Ce dracu vrei să spui cu asta? Má 
laşi cu ochii-n soare şi după aia îţi ceri scuze? Probabil că te 
distrezi copios. Ei, uite că şi mie îmi pare rău, drágutule, dar, la 
dracu, nu-i de-ajuns. Tie îţi pare rău, iar eu sunt terminat, fiindcă 
trebuie să-i livrez două Ouá Faberge lui Cassius în douăsprezece 
zile, sau sunt un om mort. Pricepi? 

— Cassius? 

Buzele lui Tom abia rostiră cuvântul. Se ridică din nou. 
Picioarele i se scufundau în podeaua plină de gunoaie ca în nişte 
nisipuri mişcătoare. De-abia reuşi să sopteascá: 

— Nu aşa ne-am înţeles. Ai spus că treaba e pentru un tip pe 
nume Viktor. Un client rus. N-ai pomenit niciodată de Cassius. 
Ştii că nu lucrez pentru astfel de oameni. Mai ales pentru el. Ce 
dracu faci aici? 

— Ascultă, când am acceptat treaba, nici eu n-am ştiut că e 
pentru el. 

Vocea lui Archie era calmă, chiar liniştitoare. Dar Tom avea 
impresia că exersase de multe ori discursul, bănuind cum o să 
reacționeze. 

— Când am aflat, era deja prea târziu. Luasem deja comanda. 
Ştii la fel de bine ca si mine că nu-ţi baţi joc de unul cum e 
Cassius. Nici acum, nici altă dată. 

— Mai ales dacă mai şi ies bani frumoşi din asta, nu-i aşa? 
replică Tom cu amărăciune. Banii au darul de a te face să uiţi. 

— Oh, mai scuteşte-mă! 

— Tu ce ai la afacerea asta, Archie? Ţi-a promis câteva puncte 
în plus dacá-ti tii gura? 

— Nu e vorba de bani. E o afacere bună pentru amândoi, ştii si 
tu asta. Intri fără probleme, ieşi la fel, iar cumpărătorul e deja 
găsit şi aşteaptă. Nici măcar nu era cazul să ştii că lucrezi pentru 
Cassius. 

Tom se sprijini cu o mâna de perete, tinándu-si capul plecat şi 
lipindu-şi telefonul de ureche. 

— Felix, ştiu că nu e procedura standard, dar poate că ar 
trebui să ne întâlnim. Vocea lui Archie era blândă, aproape că-l 
implora. Ştii tu, să ieşim la o bere sau ceva. Putem pune la cale a 

doua treabá, putem sá-i livrám ambele ouá lui Cassius si apoi sá 
mergem mai departe. Dacá tu vrei sá te retragi dupá asta, e-n 
regulá, dar trebuie sá facem chestia asta si trebuie s-o facem 
bine. 

Tom fu surprins de cát de repede fi veni ráspunsul. S-ar fi 
aşteptat, poate, la nişte deliberări tácute, la un dialog interior în 
care să ia în considerare poziţia lui Archie şi implicaţiile pe care 
amestecul lui (Cassius le avea asupra amândurora, să 
cântărească argumentele pro şi contra - să nu facă nimic sau să 
accepte să ducă ultima lui lovitura până la capăt? Dar răspunsul 
veni instinctiv şi imediat şi nu necesită nici un fel de deliberare. 

— Imi pare rău, Archie, spuse Tom cu voce hotărâtă, 
ridicându-se în picioare. Trebuia să-mi fi spus adevărul. Acum, 
problema e a ta, nu a mea. Poţi să iei oul pe care-l am, dar cu 
asta basta. Eu m-am retras. 

Trânti telefonul şi răsuflă uşurat. Gata, treaba era făcută. 

Ridică privirea şi tresări. Când o aruncase mai devreme, 
masca de schi rămăsese agátata într-un cui. Acum, asa cum 
atârna acolo, orbitele goale păreau să râdă de el. 

Louisville, Kentucky 
18 iulie - 2.23 p.m. 


Zgomotul motorului îl trezi în cele din urmă. Îi pătrunse în vis 
şi deveni tot mai puternic, până când se dezmetici de-a binelea. 
Avea o senzaţie ciudată de ametealá, de parcă ar mai fi plutit 
încă în somn. Isi aminti. O lovitură la ceafă, urmată de o durere 
fulgerătoare. Apoi, nu mai ştia nimic. 

Clipi din cauza fumului gros, capul i se smuci, bărbia îi căzu 
brusc în piept şi, printre lacrimi, mai apucă să vadă doar volanul, 
un geam, apoi o ţeava roşie înfigându-se în maşină. Incet-încet, 
se dumiri şi deschise ochii speriat. Nu, nu aşa trebuia să se 
termine. 

Apoi, îşi dădu seama că tuşeşte. Se chinuia să-şi recapete 
suflul trăgând adânc aer în piept. Pe măsură ce sângele îi 
năvălea în creier, bătăile inimii îi răsunau surd în urechi. Cravata 
şi gulerul de la uniformă îl strângeau prea tare. | se făcu rău şi o 
sumedenie de gânduri îi invadară mintea în timp ce se lupta să-şi 
păstreze cunoştinţa - crâmpeie de amintiri care se aprindeau ca 
nişte focuri de artificii, apoi se stingeau, pentru ca altele sá le ia 
locul. 

Mătuşa May, care se îmbătase de Ziua Recunostintei, pe când 
el avea opt ani. Balul de absolvire a liceului, când o sărutase pe 
Betty Blake. Căzătura de pe bicicletă în timpul facultăţii, când i 
se despicase osul de la bărbie. Petrecerea dată la retragerea din 
poliţie, când căpitanul O'Reilly îl bătuse uşor pe spate şi-i şoptise 
că, dacă va dori vreodată să se întoarcă la muncă, era bine- 
venit. Momentul în care ridicase receptorul pentru a face exact 
asta şi îl pusese imediat la loc, convins că Debbie se va împotrivi. 
Imaginea lui Debbie şi a copiilor care îi făceau cu mâna din prag 
şi îi zâmbeau fericiţi. 

Debbie. Gândindu-se la ea, începu să plângă, încercând să-şi 
ascundă sentimentul de vinovăţie în durere, însă descoperi că 
lacrimile îi secaseră, ca trupul său arid începuse să-l ignore, iar 
efortul aproape că-l sugrumase. 

„Doamne Dumnezeule, se rugă el, iar capul îi zvâcnea de 

durere, lasă-mă sá trăiesc atât cât sá pot să-i spun ce s-a 
întâmplat cu adevărat; de ce am făcut asta; de ce m-au omorât.” 

Deşi nu-şi mai simţea picioarele, reuşi totuşi să-şi adune 
forţele şi să lovească geamul cu mâna, bâjbâind să deschidă 
portiera. Mânerul uşii se mişca, dar portiera nu se deschise. 
Centura de siguranţă îl ţinea strâns, apăsându-i pe stomac, 
strivindu-i pieptul, oprindu-i respiraţia. 

Încerca să tipe, dar buzele pe care sângele se închegase abia 
dacă se mişcară. Şi apoi, în ciuda căldurii şi a fumului şi a fricii, 
zâmbi, gândindu-se cât de minunat de simplu era totul. 

Uşor, se lăsă legănat de sunetul motorului şi adormi la loc. 

Laboratorul FBI, Academia FBI, Quantico, 
Virginia 
18 iulie - 11.10 p.m. 


— Tot aici eşti? 

Doctor Sarah Lucas se opri în pragul uşii laboratorului 
trăgându-şi pe ea haina şi scotándu-si de sub guler părul blond. 
In cameră era întuneric, cu excepţia haloului de lumină în care 
era cufundat computerul din capătul opus. In dreptul lui se 
întrezărea o siluetă ghemuită în faţa ecranului care pâlpâia. 

— Da, mormăi silueta. Am promis unui poliţist din New York că 
o să caut ceva în reţea înainte să plec. Mai că-ncepe să-mi pară 
rău c-am făcut-o. 

Sarah zâmbi. David Mahoney era un proaspăt absolvent al 
Academiei Quantico, plin de zel şi de ambiţii. Mai avea încă 
multe lucruri de învăţat; să ştie când să spună nu era unul dintre 
ele. Dar asta vine pe măsură ce trece timpul şi capeti experienţă. 
Pe de altă parte, se gândi ea, era trecut de ora unsprezece şi ea 
era tot acolo. Poate că unii oameni nu învaţă niciodată să spună 
nu. Lăsă geanta din mână şi intră în cameră. 

— Despre ce e vorba? 

Mahoney bătea furios la calculator. Degetele butucánoase i se 
potriveau perfect cu fata rubicondá si párul castaniu si unsuros, 
pieptănat cu cărare pe stânga si dat după urechi. Abia dacă îşi 
ridică privirea când ea se aplecă să se uite peste umărul lui, 
potrivindu-şi pe nas ochelarii semirotunzi. 

— Ascultă şi tu! Un tip a coborât pe o coardă până la etajul 17 
al unui bloc de pe Park Avenue, a furat un ou de Paşte în valoare 
de nouă milioane de dolari şi a dispărut. Criminaliştii de la NYPD 
au descoperit o geană pe podea, în apropierea seifului. Se 
gândesc că nu are probabil nici o legătură, dar au vrut să o 
analizăm, poate găsim vreo pistă. Mai durează câteva secunde. 
Se întoarse spre ea şi petele de pe frunte străluciră roşiatic în 
lumina albăstruie a ecranului. Dar tu? De ce eşti încă aici? 

— Mă tin de cuvânt, ca şi tine, răspunse ea, zâmbindu-i la 

rándul ei. Hai sá vedem. 

Pe ecran, se deschise o fereastrá cu un mesaj: ,Accesul 
interzis - aveţi nevoie de aviz de securitate pentru a accesa 
acest fişier”. 

Dedesubt erau un nume şi un număr de telefon. 

— La naiba, înjură ea citind mesajul, apoi îşi îndreptă spatele. 

— Ce s-a întâmplat? întrebă Mahoney apăsând furios pe 
mouse, încercând să revină la pagina precedentă. Ce înseamnă 
asta? 

— inseamnă că ai şi uitat ceea ce tocmai ai văzut. Vocea îi 
deveni aspră, gura i se încleştă. Mâine suni la NYPD şi le spui că 
nu ai găsit nimic. Nu s-a întâmplat nimic, ai înţeles? 

Mahoney aprobă din cap fără să scoată o vorbă, cu gura 
căscată de uimire. Femeia se întinse peste umărul lui, luă 
telefonul şi formă numărul de pe ecran. 

— Da, bună seara, domnule, spuse, când cineva răspunse la 
celălalt capăt al firului. Sunt doctor Lucas de la laboratorul FBI 
din Quantico. Imi cer scuze că vá sun atât de târziu. Cei de la 
NYPD ne-au trimis acum două zile o mostră preluată de la locul 
unei infracţiuni. Când am introdus-o în computer, sistemul nu ne- 
a permis accesul şi ne-a direcționat către dumneavoastră... Da, 
domnule... nu, domnule, doar eu şi un recrut... da, domnule, aşa 
i-am şi ordonat. Il fixă pe Mahoney cu o privire rece. Cred că ştie 
care sunt consecinţele... mulţumesc, domnule. Şi dumneavoastră 
la fel, domnule. 

Închise telefonul şi se întoarse cu un zâmbet confuz către 
Mahoney care o privea. 

— Bun venit la FBI! 

Washington DC 
19 ¡ulie - 08.35 a.m. 


Masina era nouá si mirosul de piele ecologicá si de plastic 
turnat persista greu în aer. Un crucifix de argint prins cu un 
lántisor de oglinda retrovizoare se legăna uşor, strălucind uneori 
în lumina pe care o reflecta. 

Ridicându-şi privirea din carnetul cu însemnări, Jennifer cobori 
geamul şi lăsă aerul fierbinte să-i mângâie faţa în timp ce maşina 
se strecura cu greu prin traficul de pe Constitution Avenue spre 
Smithsonian, lăsând în urmă mai întâi statuia lui Lincoln, apoi 
monumentul masiv şi negru ce amintea de Vietnam. Un singur 
veteran patrula în scaunul său cu rotile, pe ale cărui braţe erau 
arborate doua stegulete americane, ca nişte fanioane pe o 
maşină diplomatică. Mai sus, din două autocare uriaşe se revărsa 
un val de turişti japonezi care, de îndată ce păşiră pe caldarâm, 
se puseră pe fotografiat. 

Isi mângâia inconştient reverul stâng al costumului negru pe 
care îl purta. Intotdeauna se îmbrăca în negru. li stătea bine şi, în 
plus, o scutea de veşnica dilemă: ce să îmbrace dimineaţa? 
Observând cât arăta ceasul de la bord, Jennifer clătină din cap 
iritată. Intârziase la întâlnire şi nu-i plăcea deloc să întârzie. Cinci 
minute mai târziu, văzând că este tot în dreptul monumentului 
lui Washington, îşi deschise poşeta să plătească. 

— O iau pe jos de aici, spuse ea, întinzându-i şoferului 
douăzeci de dolari. 

Deschise portiera şi cobori în stradă. Simti cum tocurile i se 
afundă puţin în asfaltul deja moale din cauza temperaturii 
ridicate. Se strecură printre două maşini negre cu aspect oficial, 
ai căror pasageri se ascundeau în aerul condiţionat din spatele 
geamurilor fumurii şi pási pe trotuar. Putin mai încolo, un 
vânzător ambulant de hotdog se instalase deja în colţ, pe 16th 
Street, iar mirosul de ceapă călită şi cârnaţi reîncălziţi îi întoarse 
stomacul pe dos. Merse mai departe, strângând din dinţi şi 
respirând pe gură. 

Clădirea Smithsonian este cel mai mare complex muzeistic din 

lume. Include paisprezece muzee diferite, chiar si Grádina 
Zoologică din Washington, precum şi alte două muzee din New 
York. Per ansamblu, colecţia muzeului numără peste o sută 
patruzeci şi două de milioane de obiecte distincte. 

Sala Monedelor şi a Medaliilor din Colecţia Naţională de 
Numismatică se află la etajul trei al Muzeului Naţional de Istorie 
Americană, o clădire joasă din piatră albă, construită în anii 
1960, la intersecţia dintre 14th Street şi Constitution Avenue. 
Colecţia numără peste patru sute de mii de obiecte, deşi foarte 
puţine dintre acestea sunt expuse vreodată. 

Zece minute mai târziu, Jennifer intra într-un birou cu lambriuri 
din lemn. Pantofii i se afundară în covorul gros de culoare verde. 
Intr-un colţ, se înălța steagul american. La celălalt capăt al 
încăperii, în spatele unui birou masiv plin de hârtii şi dosare, 
încadrat de două ferestre largi, stătea Miles Baxter, de 42 de ani, 
curatorul Colectiei Naţionale de Numismatică. Peste cămaşa albă 
purta o jachetă sport bleumarin, iar în aer plutea un miros 
puternic de lotiune de bárbierit. Nu se ridică în picioare. 

— Nu mi-au spus că vor trimite o femeie. 

— Imi pare rău să vă dezamágesc. Jennifer simţi că se 
crispează. 

— Dimpotrivă, domnişoară Browne. Este o surpriză foarte 
plăcută. Numai că, dacă aş fi ştiut, m-aş fi străduit mai mult. 

Bărbatul îi zâmbi încrezător, dezvăluindu-şi dinţii albi ca o 
claviatură de pian, care contrastau cu tenul bronzat. Isi stránserá 
mâna şi Jennifer îi simţi palma umedă. Aproape involuntar, 
observă că avea părul mai rar pe partea stângă. Instinctiv, ştiu 
că îşi scuipase în palme şi îşi netezise părul chiar înainte ca ea să 
intre în birou. Şi mai zicea că nu se străduise... 

— Agent special Browne, mai exact, preciză Jennifer arătându- 
i legitimatia. 

Zâmbetul de pe faţa bărbatului dispăru. 

— Sigur că da. 

li studie îndelung legitimatia, confruntând atent poza cu chipul 
ei. Ea profită de ocazie ca să-şi şteargă de pantaloni palma încă 
umedă de la strânsoarea mâinii lui. Baxter închise brusc 
portdocumentul şi i-l întinse. 

— Fireşte, am mai lucrat cu FBl-ul şi înainte deşi, dacă pot 
spune aşa, nu cu o persoană atât de... încântătoare. Din păcate, 
nu am voie să discut cu dumneavoastră despre aceste cazuri. Isi 
miji ochii. O chestiune măruntă de securitate naţională. Sunt 

sigur că intelegeti. 

Arată către peretele din dreapta, care era decorat ca un mic 
altar cu fotografii, certificate frumos caligrafiate şi diplome scrise 
cu litere aurii. Jennifer mişcă din cap în semn de aprobare, 
sperând că bărbatul nu sesizase că de-abia îşi înăbuşise un 
zâmbet. 

— Cunoasteti bine Washington-ul? 

Femeia ridicá usor din umeri si asta fu de-ajuns pentru ca 
Baxter sá prindá curaj. 

— Stiti, dacá aveti nevoie de cineva care sá vá arate orasul, as 
fi foarte fericit să fiu ghidul dumneavoastră preţ de o săptămână. 

Cu vreo doi ani în urmă, când încă mai credea că este de ajuns 
ca o femeie de culoare să fie inteligentă şi să muncească pe 
brânci ca să se afirme că agent FBI, Jennifer ar fi primit această 
ofertă cu un zâmbet acru şi un râs descurajator. Dar asta era 
înainte ca experienţa să o înveţe că trebuia să-şi folosească 
toate atuurile de care dispunea. Dacă asta însemna să-i spună lui 
Miles ce voia el să audă pentru a obţine informaţiile de care avea 
nevoie pentru Corbett, atunci asta avea să îi spună. 

— Mi-ar face plăcere, răspunse ea trecându-şi mâna prin păr 
cu un gest cochet. 

— Grozav, exclamă el, luminându-se la faţă. Vă rog să luaţi 
loc. Făcu un semn din cap către fotoliul din piele din faţa sa. 
Spuneti-mi Miles. 

— Mulţumesc, Miles, răspunse ea, zâmbindu-i prietenos. 
Spune-mi Jennifer. 

Baxter îşi împreună ca pentru rugăciune mâinile cu degetele 
umflate şi unghiile roase. 

— Spune-mi, Jennifer, cu ce pot să te ajut? 

Jennifer căută ceva în haină. 

— Ce poţi să îmi spui despre moneda asta? 

Îi arătă lui Baxter moneda pe care o ţinea sigilată într-o 
pungutá de plastic. El o luă să-i analizeze detaliile în lumina 
lămpii de birou. O studie cu ochii máriti de uimire, iar glasul îi 
deveni pentru prima dată nesigur. 

— Unde... cum ai... de unde ai aşa ceva? Clátiná din cap 
neîncrezător, iar sub bărbie pielea i se mişca, flască, aidoma unui 
pendul. Este incredibil. Imposibil! 

Respirația i se accelerase, iar mâinile îi tremurau uşor, 
întorcând moneda pe toate părţile, ca şi cum l-ar fi ars. 

— Ce vrei să spui? 

— Ei bine... este cu certitudine un Vultur cu douá capete* din 
1933. 

Jennifer ridică nedumeritá din umeri. 

— Nu sunt expertă în monede, Miles. 

— Nu, desigur. lartă-mă. Vezi tu, guvernul Statelor Unite bate 
monede de aur de prin 1790 şi monede de douăzeci de dolari, 
sau Vulturi cu două capete, din 1849, din perioada Goanei după 
Aur. 

— De ce îi spune Vultur cu două capete? Acvila de pe monedă 
are un singur cap. 

— Din pură întâmplare, cred, răspunse el pufnind. Monedei de 
zece dolari i se spunea popular „Vultur”, iar când a apărut cea de 
douăzeci de dolari, i-au zis „Vultur cu două capete”. Unii oameni 
nu au deloc imaginaţie, oricât s-ar strădui. 

— Am înţeles. 

— Totul se rezumă la dată, remarcă el gânditor. 

— Te referi la cea de pe monedă? De ce? Ce s-a întâmplat în 
1933? 

— Mai degrabă ce nu s-a întâmplat în 1933, răspunse Baxter, 
atingându-şi preocupat nasul roşiatic cu vârful arătătorului, în 
timp ce obrajii îşi recăpătau culoarea şi vocea redevenea mai 
încrezătoare. Puse moneda pe birou şi se lăsă pe spate în scaun. 
Ceea ce e interesant la o monedă de aur bătută în 1933 este 
faptul că, în acea perioadă, America era cuprinsă de Marea Criză 
Economică. Prin urmare, la câteva zile după ce a fost ales 
preşedinte, în martie 1933, Roosevelt a stopat Goana după Aur şi 
a interzis producerea, vânzarea şi deținerea acestuia. 

Jennifer încuviinţă din cap în timp ce o temă de istorie demult 
uitată, de pe vremea liceului, îi revenea în memorie. Căderea 
bursei de pe Wall Street, în 1929. Marea Criză care urmase. Un 
sfert din populaţie şomeră, în întreaga ţară domnea haosul. În 
acest torent de sărăcie şi nenorocire care măturase economii de- 
o viaţă, când acţiunile şi banii îşi pierduseră orice valoare, 
oamenii se agátaserá cu o ultimă speranţa de ceea ce credeau ei 
că mai avea într-adevăr valoare - aurul. 

— Preşedintele a vrut să oprească stocarea acestuia de către 
populaţie şi să calmeze piaţa prin refacerea rezervelor federale 
de aur, continuă Baxter, însoţindu-şi cuvintele cu gesturi tot mai 
precipitate. Prin decretul numărul 6102 li s-a interzis oamenilor 


t Double eagle - monedă de aur de 20 dolari (n. tr.). 

să mai deţină aur şi băncilor sá mai facă plăţi în aur. 

— Lăsând astfel de monede în afara legii. 

— Exact. Până la aprobarea legii, 445 500 de Vulturi cu două 
capete din 1933 fuseseră deja bătuţi şi aşteptau la Monetăria din 
Philadelphia să fie puşi în circulaţie. Numai că acest lucru nu 
avea să se mai întâmple. 

— Deci nu-i mai puteau emite? 

Baxter zâmbi. 

— Nu mai puteau face nimic cu ei. Decât să-i topească, ceea 
ce s-a şi întâmplat, în 1937. Nu a mai rămas nici unul. Cobori 
vocea şi şopti pe un ton dramatic: Vezi tu, Jennifer, Vulturul cu 
două capete din 1933 nu a existat, oficial, niciodată. 

Clerkenwell, Londra 
19 julie - 2.05 p.m. 


Vopsise faţada magazinului în negru-cenusiu, deşi ferestrele 
erau încă ascunse sub un strat subţire de var. Pe acest fundal, 
numele magazinului, pictat cu litere mari, aurii, într-un arc de 
cerc pe două placi ieşea si mai mult în evidenţă. Tom citi 
mândru: Kirk Duval. Mamei lui i-ar fi plăcut cu siguranţă. lar 
dedesubt, scris drept şi cu litere mai mici: „Obiecte de artă şi 
Antichitáti”. 

Se asigurá din ambele párti cánd traversá strada, se opri la 
jumătatea drumului în trafic si, în cele din urmă, ajunse la uşa 
magazinului. O deschise fără zgomot. Ináuntru, un talmes- 
balmeş de cutii depozitate în grabă, lăzi pe jumătate deschise, 
umplute cu paie, din care răsăreau diverse obiecte. Intr-una 
dintre ele, un elegant ceas Regency. In alta, un bust în marmură 
a lui Cezar sau al lui Alexandru. Nu ştia exact, fiindcă nu se 
uitase încă. In cealaltă parte a încăperii, o másutá din lemn de 
trandafir în stil eduardian fusese complet despachetată, iar un 
vas mare din timpul dinastiei Han, plin cu flori uscate, zăcea încă 
în mijlocul postavului de un verde-închis. li trebuiau câteva 
săptămâni ca sá sorteze tot ce avea acolo. . 

Dar asta nu îl deranja deloc pe Tom. In nici un caz acum. 
Pentru prima dată de când se ştia, timpul era de partea lui. 

Desigur, se gândise şi cu alte ocazii să renunţe ori, cel puţin, 
cochetase cu ideea. La urma urmei, nu mai avea nevoie de bani 
de ani de zile. Insă nu putuse niciodată să stea deoparte mai 
mult de câteva săptămâni. La fel ca un împătimit al jocurilor de 
noroc care, după o scurtă absenţă, revine negreşit la locul său 
preferat de la masa de black-jack, aşa se întorcea şi el de fiecare 
dată, atras de o forţă invizibilă. 

De data asta era însă altceva. Lucrurile se schimbaseră. El 
însuşi se schimbase. Operaţiunea din New York îi dovedise acest 
lucru. 

Şi totuşi, un nume pândea amenintátor sub aparenta de 
normalitate pe care Tom încercase să şi-o construiască în 


38 


ultimele zile. Cassius. Nu era sigur dacá Archie mintea sau nu. Se 
folosea, probabil, de numele lui Cassius ca să-i forţeze mâna si 
să-l facă să continue treaba. Dacă era aşa, atunci îşi asuma un 
mare risc. Dar dacă într-adevăr Cassius fusese cel care ordonase 
furtul, atunci Archie arunca zarurile fără să înţeleagă prea bine 
regulile jocului sau felul în care opera Cassius. Poate că nici 
măcar nu realiza care era miza. 

Dar Archie nu era responsabilitatea lui, îşi repeta Tom în sinea 
sa. Nici acum, nici altă dată. Dacă se băgase în buclucul ăsta, 
trebuia să iasă singur din el. Tom nu era insensibil. Pur şi simplu, 
ăsta era jocul. 

Isi continuă mersul prin magazin până ce ajunse la cele două 
uşi din spate. Podeaua de lemn tocmai fusese curățată de 
resturile care o acopereau. Tom deschise uşa din stânga şi păşi 
pe platforma îngustă care mărginea peretele din spate al unei 
magazii încăpătoare. 

In partea stângă, o scară metalică îngustă cobora în spirală, 
sprijinindu-se pe podeaua prăfuită aflată la vreo şase metri mai 
jos. Un oblon de oţel fixat pe peretele opus se deschidea înspre 
strada care cobora dealul şi dădea în spatele clădirii. Tuburile de 
neon de pe tavanul magaziei bâzâiau uşor, iar lumina firavă pe 
care o răspândeau făcea că pereţii albi, cojiti şi plini de pete sá 
pară acoperiţi de o sudoare bolnăvicioasă. 

— Cum merge treaba? strigă Tom, coborând treptele. 

Scara metalică vibra violent la fiecare pas, căci, cu trecerea 
timpului, se mai şubrezise. Auzindu-i vocea, tânăra îşi ridică 
privirea şi îşi netezi părul într-o parte şi-n cealaltă. 

— Mai e mult de muncă, răspunse ea. Isi scoase ochelarii şi se 
frecă uşor la ochi. Cum ţi se pare? 

Engleza ei era impecabilă, în ciuda unui uşor accent franco- 
elveţian. 

— Grozav. Aveai dreptate, chiar arată mai bine scris cu auriu 
decât cu argintiu. 

Fata se îmbujoră şi îşi puse la loc ochelarii. Deşi avea numai 
22 de ani, Dominique lucrase în ultimii patru ani pentru tatăl lui 
Tom, la Geneva. După terminarea slujbei religioase, se oferise 
să-l ajute pe Tom să mute la Londra marfa tatălui său şi să 
repună afacerea pe picioare acolo. Făcuse treabă bună. Tom 
spera să fie de acord să rămână. 

— Nu lipseşte nimic? 

Tom arată către cutiile şi lăzile de lemn împrăştiate peste tot 

pe podeaua magaziei. 

— Cred că nu. Mai trebuie să verific dacă ultimele cutii se 
regăsesc pe lista mea. 

— Astea? întrebă Tom, apropiindu-se de cutiile pe care ea i le 
arátase cu degetul. 

— Da. Vrei să-mi citeşti numerele de pe ele? 

— Sigur. Se apropie de prima cutie şi, aplecându-şi uşor capul, 
citi numărul. 131272. 

Fata se uită în laptopul din faţa ei. 

— Bine. 

Tom trecu la următoarea ladă. 

— 1311... 

Fu întrerupt de o voce spartă, nazală, care se prăvălea de la 
etaj: 

— la te uită! Dar ce ocupați suntem, domnule Kirk! Cred c-ai 
dat o spargere la Palatul Buckingham, de ai pus mâna pe aşa 
marfă. 

— Domnul poliţist Clarke, zise Tom sec, fără a se sinchisi să-şi 
ridice privirea spre el. Primul nostru client. 

Clarke îşi aprinse cu gesturi mecanice o ţigară de la cea pe 
care o tocmai o termina şi aruncă mucul aprins peste balustradă. 
Apoi îşi vâri ţigara între buze. Chiştocul de la cealaltă ateriză 
inofensiv la picioarele lui Tom. 

— Acum sunt sergent Clarke, Kirk, preciză el trăgând un fum 
în timp ce păşea pe scările care, în mod ciudat, nu făcură nici un 
zgomot sub greutatea paşilor săi leneşi. Au avut loc nişte 
schimbări pe aici, cât timp ai fost plecat. 

— Sergent? Cu siguranţă că erau în disperare de cauză. Un 
muşchi începu să zvâcnească pe gâtul lui Clarke. Era un bărbat 
înalt, deşi umerii solizi îl făceau să pară mai scund. In acelaşi 
timp, era foarte slab, cu pielea cenuşie perfect întinsă peste 
obrajii osoşi, cu gura încremenită într-o grimasă de dezgust şi cu 
părul subţire pieptănat în faţă pentru a ascunde cât de mult îi 
căzuse. La încheieturile mâinilor, oasele îi ieşeau prin pielea 
aproape translucidă şi păreau atât de fragile, încât te aşteptai să 
se rupă la o strângere de mână mai fermă. Singura pată de 
culoare în înfăţişarea sa era dată de vasele de sânge sparte pe 
obrajii scofâlciţi. 

— Am auzit că te-ai întors, Kirk. Că te-ai târât în sfârşit afară 
din văgăuna în care ai stat ascuns în ultimele două luni. Ochii săi 
apoşi sticleau în timp ce vorbea. Aşa că m-am gândit să-ţi fac o 

vizită de curtoazie, doar asa, ca să nu crezi că am uitat de tine. 

— Ei bine, dacă te consolează cu ceva, eu chiar uitasem de 
tine. N 

Clarke nu mai scoase o vorbă. Incepuse să se înroşească la 
faţă şi Tom îşi dădu seama că făcea mari eforturi să nu-şi iasă 
din fire. In cele din urmă, se întoarse cu spatele la Tom, uitându- 
se roată prin magazie. 

— Şi zici că toate rahaturile astea sunt ale tale? 

Tom îi aruncă pe furiş o privire îngrijorată lui Dominique, dar 
aceasta continua să se uite în computer, de parcă în jurul ei nu 
se întâmpla absolut nimic. 

— Nu că ar fi treaba ta, dar sunt. 

— Vrei să spui că sunt ale tale acum, adăugă Clarke râzând 
ironic. Numai Dumnezeu ştie ce biet cetăţean ai mai jecmănit. 

Lovi cu piciorul în lada de lângă el. Pantofii grosolani, cu talpă 
groasă îi făceau piciorul să pară mai mare decât era în realitate, 
făcând o notă discordantă cu silueta lui firavă. 

— In asta ce e? 

— iți pierzi timpul, Clarke, răspunse Tom, a cărui frustrare 
creştea vizibil şi se resimțea acum în tonul tăios al vocii. Am 
mutat aici afacerea pe care taică-meu o avea în Elveţia. Pentru 
tot ce vezi aici am documente de import în triplu exemplar, atât 
de la autorităţile elveţiene, cât şi de la cele britanice. 

Clarke se întoarse cu faţa la el şi îi zâmbi cu un aer superior. 

— Spune-mi, băutura sau ruşinea că a avut un fiu ca tine i-a 
făcut felul în cele din urmă? 

Tom înţepeni. Muşchii feţei i se umflau în timp ce strángea din 
dinţi. Isi dădea seama că sergentul Clarke savurează momentul, 
cu ochii săi cenuşii care se îngustaseră şi mai mult, aruncándu-i 
priviri săgetătoare. 

— Cred că e timpul să pleci, replică Tom, făcând un pas 
înainte. 

— Mă ameninti? 

— Nu, îţi cer să pleci. Imediat. 

— O să plec când o sá am eu chef. 

Clarke îşi împinse sfidător bărbia înainte şi îşi încrucişă braţele 
pe piept, în timp ce costumul sau gri, lucios în coate, făcea cute 
peste cute. 

— Dominique, strigă Tom, continuând să-l fixeze cu privirea pe 
Clarke. Sună, te rog, la poliţie şi cere să ţi-l dea pe comisarul 
Jarvis. Spune-i că domnul sergent Clarke mă hártuieste din nou. 

Spune-i că a intrat ilegal pe proprietatea mea, fără să aibă 
mandat de perchezitie. Spune-i că refuză să plece. 

Fata aprobă din cap, dar nu mişcă un deget. Clarke înaintă 
câţiva paşi. Stătea atât de aproape de Tom, încât acesta îi 
simţea respiraţia duhnind a tutun. 

— O să faci tu o greşeala, Kirk. Toti fac în cele din urmă. Nu 
eşti tu excepţia. Şi atunci, voi fi pe fază. 

Cu un gest scurt, Clarke aruncă scrumul într-o parte şi câteva 
scântei mici se împrăştiară. Apoi, se îndreptă spre ieşire, urcând 
treptele cu spatele. 

Dominique îl fixa pe Tom cu o privire întrebătoare. Acesta tuşi 
nervos. Deşi ştiuse că vor trebui, la un moment dat, să aibă 
această discuţie, ar fi vrut să o aibă din proprie iniţiativă, când se 
simţea el pregătit. In nici un caz aşa. 

— Îmi pare rău că a trebuit sá asişti la asta, începu el. Nu este 
ceea ce pare. 

— Ba sigur că este, răspunse ea cu o urmă de zâmbet şi îşi 
întoarse privirea în altă parte. 

— Ce vrei să spui cu asta? făcu Tom mijind ochii. 

Tăcere. 

— Tatăl tău vorbea foarte mult, ştii tu, când era băut, 
răspunse ea într-un târziu. Mi-a spus câte ceva despre tine. Am 
imaginea de ansamblu. Polițistul nu a făcut decât să umple nişte 
goluri. 

Tom se aşeză pe o ladă aproape de ea, frecându-se la ceafă. 

— Atunci, dacă ştiai, ce mai cauţi aici? 

— Chiar crezi că mă aşteptam să fii tu singurul comerciant 
cinstit din afacerile cu obiecte de artă? Fiecare om are o latură 
ascunsă. A ta este mai bună decât a altora. 

— Asta-i tot? 

— Aproape tot. Zâmbi, înclinându-şi capul într-o parte. Vezi tu, 
am investit mult timp în treaba asta, împreună cu tatăl tău. 
Atunci când a murit, lucrurile mergeau destul de bine. Când ne- 
am întâlnit, ai spus că intentionezi la modul cel mai serios să 
încerci să păstrezi afacerea. Presupun că am vrut să te cred. 

— Am cele mai serioase intenţii să o repun pe picioare. Acum 
chiar mai mult decât atunci când am discutat prima oară. 
Expresia din ochii lui era sinceră. 

— Atunci, ce este cu...? 

— S-a terminat. Asta e tot ce am acum. 

— Bine, zise ea incuviintánd uşor din cap. 

— Bine? Tom ridică din spráncene întrebător. Eşti sigură? 
— Bine. Dominique îşi puse ochelarii la loc şi se uită din nou în 
computer. 

Institutul Smithsonian, Washington DC 
19 ¡ulie - 09.06 a.m. 


— Si neoficial? 

Baxter sări de la birou si strânse în mână spătarul scaunului. 

— Neoficial, au supravieţuit zece monede, răspunse el şi în 
glas i se citea emoția, în timp ce pe buza de sus începuseră să-i 
apară broboane de sudoare. Se pare că au fost furate de la 
Monetărie de către George McCann, fostul casier-şef de acolo, 
înainte de a fi topite. A negat acuzaţiile, desigur. Dar el a fost. 

— Şi monedele? 

— Câteva au început să iasă la iveală la licitaţii numismatice, 
în 1944. Un jurnalist a alertat Monetăria, care, la rândul ei, a 
informat serviciile secrete. A durat zece ani, dar în cele din urmă 
le-au dat de urmă şi le-au distrus. Pe toate, în afară de una. 

— N-au reuşit s-o găsească? 

— Ah, ba ştiau exact unde se află. Singura problemă era că nu 
puteau să ajungă la ea. Vezi tu, fusese cumpărată de către 
regele Farouk al Egiptului pentru colecţia lui numismatică, iar 
Trezoreria Statelor Unite, fără să-şi seama despre ce era vorba, i- 
a emis o licenţă de export. Normal că n-avea de gând s-o 
returneze doar pentru că greşiseră ei hártogáraia. 

— Deşi ştia că e furată? 

— Din punctul lui de vedere, aspectul ăsta probabil că n-a 
făcut decât să-i mărească valoarea. In orice caz, după Revoluţia 
Egipteana din 1952, regele a ieşit din ecuaţie. Noul guvern i-a 
confiscat colecţia şi a scos-o la licitaţie, cu tot cu moneda cu 
pricina, care începuse deja să fie numită „moneda lui Farouk”. 

— Aşadar, a cumpărat-o altcineva. 

— Nu. Ochii lui Baxter străluciră, reflectând entuziasmul din 
vocea sa, în timp ce el părea să trăiască evenimentele pe care le 
descria. Moneda a dispărut pur şi simplu. 

— A dispărut? 

Jennifer se aplecă înainte în scaun, captivată de povestirea 
înflăcărată a lui Baxter. 

— A dispărut. Baxter îşi strânse degetele şi apoi suflă în ele, 

deschizándu-si în acelaşi timp palma. Timp de 40 de ani. Până în 
1996, când agenţi ai Trezoreriei deghizați în colecționari au 
confiscat moneda de la un dealer englez din New York şi l-au 
arestat. Ochii lui Baxter sclipiră. Doar că atunci, continuă el, tipul 
a dat în judecată Trezoreria, susţinând că a cumpărat moneda 
legal, de la un alt dealer. Cazul a ajuns la tribunal şi, în cele din 
urmă, Trezoreria a căzut de acord să vândă moneda la licitaţie şi 
să împartă câştigul cu el. 

— De unde ştii toate astea? întrebă Jennifer, mirată de 
mulţimea detaliilor pe care părea să le cunoască Baxter. E doaro 
monedă. Cred că ai sute de mii aici. 

Baxter îşi aruncă mâinile în sus. 

— Pentru că asta nu e o monedă ca oricare alta, Jennifer. E un 
fel de Sfânt Graal al monedelor. A fost furată de la Monetăria din 
Philadelphia, a aparţinut unui rege, a dispărut şi a reapărut în 
circumstanţe dramatice. E fructul interzis, mărul din Grădina 
Edenului. Este unică. 

— Deci, despre ce sumă discutam? 

— Douăzeci de dolari pe acte, pentru a-i conferi statut de 
monedă oficială a Statelor Unite. Baxter făcu o pauză pentru a 
mări efectul dramatic. Şi aproape opt milioane pentru moneda în 
sine. 

Ochii lui Jennifer se măriră. Opt milioane de dolari pentru o 
monedă? Era o sumă nebunească, nesăbuit de mare. Nu avea 
nici un sens. Doar că, de fapt, abia acum totul începea să prindă 
sens... Era, cu siguranţă, o sumă destul de mare pentru a ucide 
şi, în cazul lui Ranieri, destul de mare încât cineva să se lase 
chiar ucis pentru ea. 

— Vezi tu, Colecţia Numismatică Naţională primeşte mostre 
ale tuturor monedelor americane. Avem chiar doi Vulturi cu două 
capete din 1933 expuşi în Galeria Monedelor si a Medaliilor. 
Aceştia, împreuna cu moneda Farouk, sunt singurii Vulturi cu 
două capete din 1933 care mai există în prezent, deşi, fiind 
exponate de muzeu, nu pot intra în colecţii private aşa cum se 
întâmplă cu moneda Farouk. Putem merge să aruncăm o privire, 
dacă doreşti, sugerá Baxter nerábdátor. 

— Sigur, aprobá Jennifer cu o miscare a capului. In felul ásta, 
putem cel putin sá comparám moneda noastrá cu celelalte douá. 

Baxter se strecurá din spatele biroului si merse până la uşă, 
pe care o ţinu deschisă pentru Jennifer. 

— După tine. 

— Mulţumesc, Miles. 

Era doar o distanţă scurtă până la galeria care se dovedi a fi 
lungă si îngustă, flancată pe ambele laturi de casete 
dreptunghiulare, montate în perete, ale căror exponate 
străluceau în lumină. Baxter se îndreptă spre o vitrină din 
mijlocul sălii, lângă care se opri. Două monede alăturate erau 
expuse separat de celelalte, într-un container de plastic special 
construit, fiecare din ele arătând o faţă diferită pe fundalul de 
postav verde. 

— Sunt frumoase, nu-i aşa? 

Ecoul vocii şoptite a lui Baxter răzbătu în încăperea goală. 
Jennifer se aplecă asupra casetei până când răsuflarea ei aburi 
geamul, fiecare respirație făcând să apară amprentele 
fantomatice ale unor vizitatori precedenţi, amprente care 
dispăreau însă imediat. 

— Modelul în sine a fost comandat de către preşedintele 
Theodor Roosevelt în 1907 sculptorului Augustus Saint-Gaudens. 
Poţi să-i observi inițialele aici, chiar dedesubtul datei. Voia sá 
imortalizeze o fărâmă din măreţia şi eleganța monedelor din 
Lumea Veche. Eu cred că a reuşit, tu nu? 

Jennifer simţi că Baxter se aplecase şi o privea fix în timp ce 
ea se uita la monede, apropiindu-şi din ce în ce mai mult capul 
de al ei, aproape şoptindu-i în ureche. 

— După cum vezi, pe o faţă a monedei este sculptat un vultur 
maiestuos în zbor, în timp ce reversul înfăţişează Statuia 
Libertăţii, cu torta în mâna dreaptă şi cu o ramură de măslin în 
cea stângă, simbolizând pacea şi iluminarea. E frumoasă, nu-i 
aşa? 

Jennifer simţi mâna lui Baxter atingându-i în treacăt gâtul şi se 
trase instinctiv înapoi, cu o mişcare a umerilor care îi dădu de gol 
nervozitatea. Regretă numaidecât gestul. Expresia jignită de pe 
faţa lui Baxter trăda convingerea lui că gestul lui Jennifer arata, 
mai clar decât o făcuseră flirturile lor de mai devreme şi fără 
urmă de tăgadă, adevăratele ei sentimente faţă de el, Când 
Baxter vorbi din nou, se simţi o uşoară mânie în glasul lui: 

— Ce se întâmpla de fapt aici, agent Browne? 

— De fapt, ce vreau eu să aflu, domnule Baxter, este dacă 
moneda mea e un fals. 

Jennifer nu făcu nici cel mai mic efort să mai pară prietenoasă. 
Era prea târziu pentru asta. 

— Ei bine, e imposibil de ştiut până nu facem nişte teste. Are 

evident acelasi model si pare destul de realá, dar trebuie sá 
analizám moneda, sá luám niste mostre, sá le comparám cu 
originalele noastre. Asta ar putea dura zile, chiar sáptámáni 
întregi. 

Se opri şovăitor. 

— Inteleg, rosti Jennifer, aprobând cu o mişcare a capului. 
Mulţumesc pentru timpul acordat, domnule Baxter. Mi-aţi fost cu 
adevărat de ajutor. Oamenii noştri de la laborator vă vor 
contacta în legătură cu testele. 

Se întoarse pe călcâie pregătindu-se să plece, dar Baxter 
întinse mâna şi o apucă de umăr. Degetele lui strânseră stofa 
neagră a costumului. 

— Jennifer... aşteaptă. Vocea lui suna nefiresc, implorator. Nu 
poţi pleca aşa, pur şi simplu. De unde ai moneda? Trebuie să 
ştiu. 

Jennifer zámbi. 

— Imi pare rău, domnule Baxter, dar această informaţie este 
confidențială. O problemă minoră de securitate naţională; sunt 
sigură că înţelegeţi. 

Academia FBI, Quantico, Virginia 
19 iulie - 12.30 p.m. 


— Aşadar, nu ştim încă dacă este sau nu vorba de un fals? 
Tipul ăsta, Baxter, nu ne-a putut ajuta să lámurim problema? 

Corbett se aşeză pe una dintre băncile de lemn care se 
întindeau de o parte şi de cealaltă a malurilor umbrite ale râului 
Potomac şi-şi aşeză cana de plastic plină cu cafea tare şi amară 
pe jos, între picioare. Jennifer luă loc lângă el, cu sandvişul încă 
nedesfăcut din ambalajul de plastic. Masa de prânz putea să mai 
aştepte. 

— Nu ştim până n-o trimitem la laborator pentru teste, ceea ce 
o să şi fac, chiar în după-amiaza asta. Dar Baxter a mai spus 
totuşi ceva. 

— Ce anume? 

— Ei bine, probabil n-are mare importanţă... 

Jennifer văzu cum fruntea lui Corbett se încreţeşte. Desi 
bărbatul din faţa ei avea probabil o mulţime de calităţi, Jennifer 
bănuia că răbdarea nu era, mai mult ca sigur, una dintre ele. 

— Atât doar că Baxter a spus că toate cele nouă monede 
recuperate de serviciile secrete prin anii 1940 au fost distruse. 
Dar, în drum spre tine, am vorbit cu un cunoscut al meu de la 
Trezorerie, care îmi era dator. Tipul mi-a spus, neoficial, ca, deşi 
patru dintre cele nouă monede recuperate de către serviciile 
secrete în anii 1940 au fost distruse, celelalte cinci au fost 
depozitate la Monetăria din Philadelphia, de unde au fost mutate 
la Fort Knox, acum aproximativ zece ani, când s-a făcut 
reinventarierea. Din câte ştie el, monedele se afla încă acolo. 

Corbett aprobă încet din cap şi se aşeză din nou pe bancă. 
Razele soarelui se strecurau printre ramurile copacului de 
deasupra. Jennifer îi studie chipul şi observă totala lui lipsă de 
reacţie la auzul acestei ultime informaţii. Ochii i se măriră în 
momentul în care realiză adevărul. 

— Dar stiati deja toate astea, nu-i aşa? spuse ea încet. 

— Doctorul francez care i-a făcut autopsia lui Ranieri era 
pasionat de numismatică, mărturisi Corbett, cu ochii atintiti spre 

râu; din când în când, vălurele concentrice indicau prezenţa unui 
peşte ieşit la suprafaţă, care apoi se întorcea în adâncuri cu o 
lovitură a cozii. A recunoscut moneda. De aceea am recuperat-o 
atât de repede. Am consultat dosarul. Tu tocmai mi-ai confirmat 
cam tot ce scria în el. 

— Deci, despre asta a fost vorba, domnule? Jennifer se strádui 
să-şi tempereze mânia din voce. Crezuse că i se acordase 
încredere totală, dar iată că si Corbett o tratase cu aceeaşi 
suspiciune ca şi ceilalţi. E cumva un fel de test? Pentru că, dacă 
este, îmi displace profund... 

Corbett o întrerupse, cu ochii atintiti asupra ei: 

— Să ştii că sunt o grămadă de oameni care consideră că nu 
mai eşti ce ai fost odată. Că prezinti riscuri. Că ar fi trebuit sá te 
retragi încă de acum trei ani, după incidentul cu împuşcăturile. 

Jennifer făcu o pauză înainte de a răspunde, străduindu-se să- 
şi controleze vocea, ca să n-o trădeze. 

— Nu mai am cum să schimb lucrurile acum. 

— Nu. Dar te macină. Corbett ridică din umeri şi privi din nou 
spre râu. Personal, cred că toată lumea face greşeli. Felul în care 
le suportă îi deosebeşte pe unii de ceilalţi. Unii pur şi simplu nu-şi 
mai revin niciodată. Alţii merg mai departe şi se întorc de două 
ori mai puternici. 

— Din care categorie credeţi că fac eu parte, domnule? 

Corbett făcu o pauză. 

— Mie mi-au trebuit două zile să-i conving pe cei de la 
Trezorerie să-mi confirme ce s-a întâmplat cu celelalte monede. 
Tu ai reuşit să obţii informaţiile cu un singur telefon. Haide să 
spunem că nu-mi pari genul de om care renunţă uşor. Umbra 
unui surâs îi lumină chipul pentru prima oară în acea după- 
amiază. Cazul este al tău. 

— Mulţumesc, domnule. Jennifer se ridică în picioare, cu un 
tremur uşor în glas. Era şansa pe care o aşteptase. Pentru care 
se rugase. Mă apuc imediat de treabă. 

— Bine. Corbett îşi întoarse privirea către ea. Vreau să te duci 
până la Kentucky, mâine la prima oră, să verifici ce e cu 
monedele alea. Iti rezerv un loc la avion. 

— Da, domnule. 

Jennifer se ridică şi dădu să plece, dar Corbett o strigă. 

— Apropo, cine a cumpărat moneda Farouk până la urmă? 
Probabil va trebui să discutăm şi cu el. 

Jennifer îşi luă carnetelul şi răsfoi primele pagini, până când 

gási ce anume cáuta. 

— Din cáte mi-a spus persoana mea de contact de la 
Trezorerie, mai multi au licitat pentru ea. Dar a fost cástigatá de 
un colecţionar particular, un agent imobiliar olandez. Gási 
numele pe care îl căuta si, pronuntándu-l, ridică privirea pentru a 
vedea dacă Bob Corbett îl recunoaşte. Darius Van Simson. 

Cartierul Marais, Arondismentul 4, Paris 
19 iulie - 6.00 p.m. 


— Vous savez pourquoi on appele ce quartier le Marais?’ 

Darius Van Simson, asezat la un imens birou de mahon ce 
domina partea dreaptă a încăperii, rosti întrebarea într-o 
franceză impecabilă. Avea sprâncenele arcuite deasupra feţei cu 
trăsături ascuţite, păr roşcat şi barba lungă, aranjată în cioc, care 
îi flutura uşor în curentul făcut de aparatul de aer condiţionat. 
Bea whisky dintr-un pahar masiv, de cristal. 

— Probabil pentru că aici a fost pe vremuri o mlaştină. 

Bărbatul care stătea în faţa lui era scund şi rotofei, cu faţa 
roşie, umflatá şi ochi mici, căprui. Costumul îi rămăsese mic de 
mult şi acum stofa se încreţea vizibil în zona umerilor si pe 
spinarea arcuită. Cureaua neagră de piele, crăpată, nu putea 
ascunde faptul că pantalonii erau purtaţi cu ultimul nasture 
descheiat. 

— Bravo, monsieur Reinaud! Van Simson bătu în masă, în 
semn de apreciere. Chiar aşa. Cavalerii templieri au secat-o în 
secolul al XI-lea. Cine ar fi crezut atunci că în Evul Mediu avea să 
devină epicentrul vieţii politice franceze? Că familiile aristocrate 
îşi vor construi casele aici, pe străzile ei înguste, pentru a fi 
aproape de regele lor? 

Reinaud aprobă încurcat, ca şi cum nu era sigur dacă era cazul 
să spună ceva. Van Simson îşi lasă paharul jos, se ridică şi 
traversă camera astfel încât Reinaud trebui să se răsucească în 
scaun pentru a-l vedea. Purta un blazer peste pantalonii de lână 
gri-închis, iar cămaşa albă era descheiată ta gât. Nu purta ciorapi 
şi picioarele goale îi erau cufundate într-o pereche de mocasini 
maro, de piele întoarsă. 

Patru ferestre mari fuseseră montate în perete şi între ele se 
afla câte un tablou de Chagall, fiecare fiind iluminat de un singur 
spot ascuns în perete, care-şi împrumuta strălucirea culorilor, ca 


5 Ştiţi de ce i se spune acestui cartier „Mlaştina”? - Ib. franceza, în 
original (n.tr.). 

si cum imaginea ar fi fost proiectatá pe perete si nu doar 
atárnatá acolo. 

— Desigur, cu trecerea anilor, cele mai multe din acele case 
grandioase au fost transformate în apartamente, magazine sau 
birouri, sau pur şi simplu dărâmate, continuă Van Simson, privind 
pe fereastră spre curtea de dedesubt. De exemplu, chiar această 
casă a fost un talmeş-balmeş de restaurante, magazine cu 
obiecte de artizanat şi studiouri de dans, înainte să le cumpăr eu 
şi să dau locului destinaţia actuală. 

— Monsieur Van Simson, fără îndoială că aceste amănunte 
sunt foarte interesante, însă nu văd ce legătura au cu... 

— Ai văzut asta? 

Van Simson se îndreptă spre macheta arhitecturală albă care 
trona în vitrina de sticlă din mijlocul încăperii. Reinaud se ridică 
în picioare cu un oftat şi se duse până acolo. 

— Ce reprezintă? 

— O recunoşti, cu siguranţă. 

Reinaud se încruntă în timp ce studia aşezarea străzilor. Un 
mall, o parcare, birouri, apartamente de lux dispuse în jurul unui 
lac artificial. Dintr-odată, ochii i se îngustară. 

— Niciodată! V-am spus, n-am să permit asta în vecii vecilor! 

Van Simson zâmbi. 

— Lucrurile se schimbă, monsieur Reinaud. O mlaştină poate 
deveni un palat regal; casa unui aristocrat poate decădea până 
la a ajunge o cocioabá. E timpul ca acest teren sá se dezvolte. |ţi 
furi căciula singur dacá-ti închipui că te poţi pune în calea 
progresului. 

— Nu, dumneata te păcăleşti singur, ascultând de avocaţii şi 
contabilii dumitale, ripostă Reinaud, făcând un pas mai aproape 
de Van Simson. Nu va avea loc nici o vânzare. Nici acum, nici 
altă dată. 

Van Simson oftá. Clătinând încet din cap, vâri mâna în 
buzunarul hainei şi scoase un carnet de cecuri de dimensiuni 
mari, pe care îl aşeză pe vitrină. Deşurubând capacul unui stilou 
de argint, îl privi pe Reinaud cu un zâmbet. 

— Eşti un negociator dur, monsieur Reinaud. Trebuie să-ţi 
recunosc acest merit. Dar ajunge. Destul cu atâta... Căută 
cuvântul potrivit. Incápátánare! Am deja acordul pentru planul 
urbanistic. Toată lumea în afară de dumneata mi-a acceptat 
condiţiile. Oamenii mei au făcut deja primii paşi pentru 
demararea acestui proiect. Dumneata eşti singurul cu care nu 

am ajuns la o íntelegere. Cát vrei? 

— Nu pretul e problema, suierá Reinaud. Familia mea a tráit 
pe aceastá bucatá de pámánt vreme de 600 de ani. Strámosii 
mei sunt îngropaţi în pământul ăsta, iar cu mine si copiii mei şi 
copiii copiilor mei se va întâmpla la fel. Pentru noi, e mai mult 
decât o bucată de pământ. Este dreptul nostru din naştere. 
Moştenirea noastră. Spiritul pământului curge prin vinele 
noastre. Nu e un rând dintr-o foaie contabilă, sau o notă de 
subsol în raportul dumitale anual. N-o să-l vindem niciodată. Mai 
degrabă mor decât să văd  înfăptuindu-se această... 
monstruozitate. 

Surâsul lui Van Simson păli, chipul i se încruntă, riduri de 
mânie marcându-i obrajii cu linii verticale, adânci. Sub sacou, îşi 
simţea cămaşa începând să i se lipească de spate. Se întoarse la 
birou, luă încă o gură de whisky, făcând gheaţa să sune la 
atingerea marginii de cristal a paharului. 

Dintr-odată se răsuci şi, cu o mişcare violentă, arunca paharul 
cu toată forţa de care era în stare. Acesta zbură prin aer, 
şuierând pe deasupra capului lui Reinaud şi se izbi de perete. 
Piciorul greu de cristal se sfărâmă la impact, într-o explozie de 
cioburi. Preţ de o clipă, în lumină, dansară prin încăpere sute de 
mici curcubee, înainte ca bucăţile de sticlă să se prăbuşească, 
inerte, pe podea. 

— Paharul ăsta era jumătatea unei perechi salvate din sala de 
aşteptare de la clasa |, de pe Titanic. Singurele două pahare care 
au supravieţuit. Incăpăţânarea ta tocmai m-a costat o sută de mii 
de dolari, şuieră Van Simson, înaintând spre Reinaud, care era 
acum alb ca varul. Nu valorezi doi bani pentru mine, Reinaud. 
Pocni din degete. Cu siguranţă, valorezi mai puţin decât paharul 
ăla. Sfidează-mă şi vei afla ce înseamnă să mi te pui împotrivă. 
Te întreb pentru ultima oară: care e preţul tău? 

De cealaltă parte a încăperii, whisky-ul se scurgea pe perete în 
dâre întunecate, strângându-se în mici bălți printre cioburi. Pe 
fundalul maro-deschis al covorului, părea sânge. 

Cimitirul Highgate, Londra 
20 iulie - 3.30 p.m. 


Tom se strecură printre pietrele de mormânt. Cărarea 
bătătorită de vreme şerpuia în josul dealului. In câteva locuri, 
asfaltul fusese ros complet, lăsând să se vadă suprafaţa pietruită 
a unei cărări anterioare. In locurile unde generaţii întregi de 
picioare se poticniseră, cu mersul îngreunat de suferinţă, piatra 
fusese lustruita până căpătase luciu. 

Fusese o vreme când Tom putea să recite din memorie 
numele inscripţionate pe cele mai multe dintre pietrele funerare 
dintre poarta de sus şi mormântul mamei lui. Răsăreau din 
pământ ca nişte dinţi, unele aşezate la grămadă, altele separate 
de spaţii mari, putrezind cu trecerea anotimpurilor, pradă 
vântului, soarelui şi frigului. Ici şi colo, flori de plastic îşi aruncau 
zâmbetul batjocoritor, itindu-se din borcane de gem umplute cu 
apă de ploaie. In depărtare, silueta distincta a Turnului BT se 
ridica deasupra întinderii de beton a oraşului. 

Placa masivă de marmură neagră se odihnea în iarbă, ocrotită 
de ramurile plângătoare ale unei sălcii şi de vegetaţia încâlcită, 
care ascundea vederii peretele prăbuşit al cimitirului. Scrisul 
aurit ce fusese pictat peste inscripţia sculptata încă strălucea 
puternic şi Tom îşi trecu degetele peste litere, desenându-i încet 
numele, aducându-şi aminte. Ar fi împlinit 60 de ani. 


Rebecca Laura Kirk 
născută Duval 


Atunci când se întâmplase, toată lumea îi spusese că nu 
fusese vina lui, că era doar unul dintre acele lucruri care se 
întâmplă pur şi simplu. Un accident, o tragedie îngrozitoare. 
Chiar şi medicul legist încercase să-l liniştească, dând vina pe o 
defectiune tehnică, înainte de a sugera ca mama lui fusese, în 
cel mai bun caz, nechibzuită lăsând un băiat de treisprezece ani 
să conducă, chiar dacă era vorba de o distanţă scurtă pe un 
drum de obicei liniştit. O clipă, aproape că îi crezuse. 

Dar privirea din ochii tatălui său la înmormântare, mânia care 
răzbătuse printre lacrimile acestuia atunci când Tom îl 
Imbrátisase, îl convinseseră că tatăl lui cel puţin era de altă 
părere. Dacă mama îl lăsase să conducă, asta era din cauză că 
Tom o implorase şi plânsese până când o făcuse să cedeze. Era 
ca şi cum o omorâse cu mâna lui. Când se făcuse mai mare, Tom 
se întrebase adesea dacă nu cumva tatăl lui îl îmbrăţişase atât 
de strâns în ziua aceea, fiindcă încerca, de fapt, să-l sufoce. 

Tom închise ochii, jucându-se imaginar cu lanţul de chei din 
fildeş pe care i-l dăduse tatăl său cu câteva săptămâni înainte să 
moară. Trase adânc aer în piept, simțind cum îl linişteşte mirosul 
de pământ proaspăt săpat şi de iarbă cosită. li amintea de după- 
amiezile lungi şi leneşe de vară, petrecute în grădină, de 
vremurile de odinioară. Inainte să se fi fost abandonat solitudinii. 
Şi propriului sentiment de vinovăţie. Fiindcă din acea zi, tatăl său 
nu-l mai imbrátisase niciodată. 

— E o adevărata avere în sculpturile din marmură de aici. O 
voce familiară îl smulse pe Tom din gândurile lui. Ştiu un tip care 
te-ar putea scăpa de toate astea. O voce care era cu neputinţă 
să se afle acolo. Le răzuieşte pur şi simplu suprafaţa şi le 
reinscriptioneazá. Clienţii nu-şi dau niciodată seama că au fost 
„recondiţionate”. O voce care n-avea nici un drept sá se afle 
acolo. 

— Archie? Tom se răsuci pe călcâie. Cum... de ce... ce naiba 
faci aici? 

De-a lungul anilor, Tom se întrebase adesea cum arată Archie, 
încercase să-i schiteze mental un chip potrivit cu vocea, nişte 
trăsături a căror expresie să fie în concordanţă cu glasul pe care 
îl auzea. Cu fiecare conversaţie, detalii suplimentare se 
adăugaseră acestei imagini; încă un rid în jurul ochilor, o mică 
umflătură la nas, o linie mai ascuţită a mandibulei. Uneori, Tom 
aproape că reuşea să se autoconvingă că el şi Archie se 
întâlniseră de-adeváratelea. Avându-l însă pe Archie, pe 
adevăratul Archie, în faţa lui pentru prima dată, imaginea atent 
şi îndelung construită se prăbuşi instantaneu şi Tom îşi dădu 
acum seama că nu se potrivea nici în cel mai mic detaliu. 

In loc de ce-şi închipuise el, văzu un bărbat subţire - în jur de 
patruzeci şi cinci de ani, presupuse Tom - şi înalt cam de un 
metru şaptezeci. Archie avea un chip oval, cu părul tuns scurt şi 
cu început de chelie, lăsând o zonă acoperită cu puf chiar în 
vârful capului. Costumul la trei rânduri era evident făcut la 


55 


comandă, posibil la Savile Row - un costum bleumarin în dungi 
care n-ar fi dat rău în nici una dintre galeriile comerciale de la 
City. 

Cámasa albastră marca Gingham era desfăcută la gât şi Tom 
ghici că purta probabil un set de bretele roşii care se asortau cu 
ciorapii de aceeaşi culoare. Erau haine scumpe, cu etichetele 
potrivite în locurile potrivite, însemne tribale subtile ce îi 
permiteau lui Archie să se mişte nestingherit prin lumea în care 
trăia, o lume a câştigurilor rapide şi a mişcărilor inteligente. 

Cu toate acestea, avea un aer dur şi hotărât. Avea chipul uşor 
ridat, bărbia acoperită de o barbă nerasă de câteva zile, urechile 
uşor depărtate de cap. Avea siguranţa de sine a omului care ştie 
atât în ce lumină să se prezinte, cât şi cum să se poarte cu cei 
din jur. Dar ochii lui intunecati spuneau o altă poveste. Spuneau 
că se teme de ceva. 

Tom aruncă în jur priviri îngrijorate, temându-se că Archie ar fi 
putut veni însoţit. 

— E în regulă, băiete. Calmează-te, spuse Archie ridicând 
braţele într-o atitudine defensivă. Nu sunt decât eu. 

— Nu-mi spune sá mă calmez. In vocea lui Tom nu se simţi nici 
urmă de emoție. Ce se întâmplă? Doar cunoşti regulile. 

— Bineînţeles că le cunosc. La dracu, doar eu le-am inventat, 
nu? râse scurt Archie. 

Fusese ideea lui Archie ca ei doi să nu se întâlnească. 
Niciodată. Era mai sigur aşa, arătase el, astfel încât singurele 
informaţii pe care le-ar fi avut unul despre celălalt erau un nume 
şi un număr de telefon. Venind aici, după Tom, Archie îşi 
încălcase propria regulă, cea mai importantă dintre toate. Era un 
act de disperare, un strigăt de ajutor. Sau poate un truc ieftin? 

Tom făcu un salt înainte şi lansă două lovituri rapide de pumn, 
un croşeu de dreapta în stomac şi unul de stânga înspre capul lui 
Archie. Prima lovitură îi taie acestuia răsuflarea; a doua îl trânti 
la pământ. 

— Ai microfon la tine? Asta e, nenorocitule? Ai făcut vreo 
înţelegere cu Clarke ca să mă vinzi? 

Tom îngenunche deasupra lui Archie şi îl pipăi destul de 
brutal, încercând să-şi dea seama dacă ascundea vreun 
transmitátor sau vreun dispozitiv la subsuoará sau în dreptul 
pieptului. Dar Archie era curat. 

— Du-te dracu’! Archie îl împinse cu greutate pe Tom la o 
parte şi îşi masă uşor faţa, tuşind în timp ce aerul îi năvălea 

înapoi în plămâni. Nu sunt un nenorocit de informator. 

Se ridică anevoie în picioare şi îi aruncă lui Tom o privire 
mânioasă, scuturându-şi sacoul cu mâinile. 

— leri, trece pe la mine domnul Clarke, cu promisiunea fermă 
că o să mă scoată definitiv din circulaţie. Apoi, după zece ani în 
care ne-am evitat reciproc, tu vii şi îţi deconspiri identitatea. Cam 
ce ar trebui să cred? Că totul e doar o coincidenţă? 

— Clarke? Nenorocitul ăla? Nu mă jigni! Crezi că aş risca să te 
pierd, crezi că te-aş pune în pericol, crezi că m-aş pune pe mine 
în pericol de dragul lui? Ar trebui să mă cunoşti mai bine de-atât. 

— Serios? Archie pe care îl cunosc eu nu încalcă regulile. 

— Uite cum stă treaba - te-am urmărit până aici de la tine de 
acasă. Imi pare rău. Ar fi trebuit să te avertizez. 

Archie îşi recăpătase suflul, dar încă îşi mai pipăia obrazul. 

— Ştii unde locuiesc? Tom scutură din cap nevenindu-i să 
creadă, furia crescându-i în urma acestei ultime descoperiri. 

— Ei, da... După ultima noastră discuţie am fost un cam pic 
îngrijorat, bine? Aşa că mi-am făcut temele. Nu sunt atât de mulţi 
Tom Kirk în Londra. Casa ta a fost al treilea loc în care am 
încercat. 

— Dumnezeule mare, ştii şi cum mă cheamă! 

Tom privi în jur îngrijorat şi vocea îi cobori până deveni o 
şoaptă mânioasă. 

— Imi pare rău să-ţi spun, prietene, dar am ştiut dintotdeauna. 
Chiar de la prima lovitură pe care ai dat-o pentru mine. Nu-ţi 
place să-ţi asumi riscuri şi nici mie nu-mi place. Până acum, n-am 
avut niciodată motive să folosesc această informaţie. 

— Ei bine, îţi pierzi timpul, pentru că asta n-o să schimbe 
nimic. Ti-am spus, va trebui să găseşti pe altcineva care să ducă 
treaba la bun sfârşit. 

Archie îl privi cu o expresie stânjenită. 

— Nu e chiar atât de simplu. 

— Ba sigur că este, replică Tom mijind ochii. Nu eu m-am 
băgat în afacerea aia legată de Cassius. Asta a fost decizia ta. 
Acum să te descurci singur. 

Archie îi aruncă lui Tom o privire vinovată. 

— Nici eu nu m-am băgat în afacerea pentru Cassius. El a ţinut 
să lucreze cu tine. 

— Ce-ai spus? 

Era rândul lui Tom să fie îngrijorat. 

— Am primit una dintre vizitele obişnuite din partea oamenilor 

lui. Archie privea fix în podea în timp ce vorbea. Alt nenorocit de 
străin. Câteodată, îmi vine să cred că toţi englezii au plecat din 
tara asta. Clătină din cap dezaprobator. In orice caz, a spus că 
eşti cel mai bun, că nu te vrea decât pe tine, gargara obişnuită. l- 
am spus că ai avut un deces în familie, că ai părăsit ţara pentru 
câteva luni pentru a-ţi pune lucrurile în ordine şi i-am sugerat să 
găsească pe altcineva care să-i facă treaba. Dar Cassius a spus 
că preferă să te aştepte. Când te-ai întors, parcă toate s-au 
aranjat. 

— Aşadar, ai ştiut de la bun început că era Cassius în spatele 
întregii afaceri. M-ai minţit. 

— Şi ce-i cu asta? făcu Archie, pe un ton dintr-odată defensiv. 
Ce-ai fi vrut să fac? Să-l refuz? 

— După câte lovituri am dat împreună, după atâţia ani de 
când lucrăm împreună, mă aşteptam să-mi spui adevărul. 

Un telefon mobil se auzi sunând; o melodie enervantă, 
iritantá, care îţi zgâria urechile cu tonalitátile ei ascuţite, precum 
sunetul făcut de un copil care alunecă pe balustrada scării. 
Archie căută în buzunarul interior al sacoului. Căptuşeala verde 
aruncă străluciri de smarald când scoase telefonul. Verificá 
numărul care apăruse pe ecran şi respinse apelul. Ridică privirea. 

— Şi eu mă aşteptam ca tu să-ţi respecţi promisiunile. Te-ai 
angajat să te ocupi de ambele lovituri. Nu poţi să te retragi pur şi 
simplu pentru că aşa ai tu chef. Ce crezi că e ăsta? Un joc de 
copii? Incerc să conduc o afacere aici. O afacere care pe tine, 
unul, te-a făcut om bogat. Eu găsesc cumpărătorii, tu dai 
loviturile. Aşa merge treaba. Aşa a mers în toţi aceşti zece ani. 
Mă întrebi dacă în mod intenţionat am omis să-ţi spun de 
Cassius? Al dracului să fiu dacă nu-i adevărat. Un cumpărător e 
un cumpărător. Banii lui sunt la fel de buni ca ai oricui altcuiva. 

— Intotdeauna, pentru tine totul se rezumă la bani, nu-i asa? i- 
o întoarse Tom. Doar că acum ai realizat că, în cazul banilor lui 
Cassius, socoteala stă puţin altfel. Banii lui Cassius vin laolaltă cu 
nişte condiţii. 

Amândoi rámaserá tácuti şi Archie se apropie de Tom. Ghetele 
negre i se afundară în iarba moale. 

— Ce se întâmplă, Felix? Hai să mergem la o bere şi să 
rezolvăm chestia asta. 

— Felix a dispărut. Definitiv. 

— E doar o lovitură ca oricare alta. Poţi să renunti după aceea, 
dacă asta e ceea ce îţi doreşti. 

— De cât timp te ocupi cu asta, Archie? De douăzeci, douăzeci 
si cinci de ani? 

Archie ridică din umeri. 

— Cam aşa. 

— Şi nu te întrebi niciodată cum ai ajuns aici? Vocea lui Tom 
era joasă, iar tonul imperios. Te gândeşti vreodată cum o singură 
decizie diferită, sau poate un alt gest ti-ar fi putut schimba cu 
desăvârşire viaţa? Eu mă gândesc uneori că viaţa mea a fost ca 
un şir de piese de domino pe care le-am pus în mişcare acum 
cincisprezece ani. Nici nu-mi mai amintesc măcar din ce motiv a 
căzut prima - şi iată-mă acum aici. 

Archie lăsă să-i scape un hohot scurt de râs. 

— Un hoţ cu o criză de conştiinţă de vârstă mijlocie? Scoate-l 
pe celălalt. 

Un mobil se auzi din nou, de data asta cu o serie de bipuri 
insistente din ce în ce mai zgomotoase şi mai dese pe măsură ce 
telefonul continua să sune. Archie scotoci în celălalt buzunar 
interior al sacoului şi scoase un al doilea telefon. Când mâneca i 
se ridică, lăsă să se zărească, preţ de o clipă, strălucirea unei 
brățări groase de aur. Archie verifică din nou numărul; de data 
asta răspunse. 

— Da... nu chiar în momentul ăsta, nu... vreo cinci sute... nu... 
nu batem palma, decât dacă le cumpără pe toate. Bine, salut. 

Tom aşteptă ca Archie să pună telefonul înapoi în buzunar şi 
să ridice privirea, înainte să vorbească. 

— Ştii ceva? Am treizeci şi cinci de ani şi nu am petrecut 
niciodată mai mult de patru săptămâni în acelaşi loc de când 
aveam douăzeci. 

Archie pufni. 

— Ce, ai vrea să-ţi plâng de milă acum? Asa ai fost instruit si 
pregătit. De asta eşti atât de bun - pregătirea ta e acum parte 
din tine. Face parte din natura meseriei. 

— Mai există şi alte lucruri în viaţă în afară de meserie, Archie. 

Privirea lui Archie exprima nerăbdare. 

— Îmi pare rău, prietene, dar tocmai am rămas fără batiste. 

— Toate lucrurile bune trebuie să aibă un sfârşit. Chiar şi asta. 
Chiar şi noi. 

Archie oftă. 

— Văd că nu vrei să pricepi şi pace. Dacă nu livrăm marfa de 
azi într-o săptămână, suntem morţi amândoi. Punct. Deşi vocea 
lui Archie suna firesc, ochii îi ardeau sălbatic. Circulă zvonul cum 

cá prietenul nostru, Cassius, e falit, cá a pierdut absolut totul 
într-o afacere. Asa că n-o s-o lase moartă si n-o sá accepte nici 
un fel de scuze. Şi dacă te-am putut găsi eu, el cu siguranţă nu 
va avea nici o problemă. Dacă vrem să o scoatem la capăt cu 
chestia asta, va trebui s-o facem împreună. Imi pare rău, Tom, 
dar nu e pur şi simplu doar problema mea. Este problema 
noastră. 

Fort Knox, Kentucky 
20 iulie - 10.05 a.m. 


Un Ford Explorer negru o luă pe Jennifer din faţa 
apartamentului ei în acea dimineaţă şi o duse la Reagan 
Washington National, unde, într-unul din hangarele laterale, un 
avion Cessna Citation Ultra ciocolatiu fusese pregătit şi o 
aştepta. Intr-adevár, Corbett nu glumea când era vorba să ducă 
treburile la bun sfârşit. 

Avionul arata nou-nout si, în afară de pilot şi unicul copilot, ea 
era singurul pasager la bord. Scufundându-se în scaunul moale 
de piele, Jennifer îşi dezmorti picioarele, întinzându-le până în 
coridorul îngust, încercând să se relaxeze. Douăzeci de minute 
mai târziu, avionul porni ca o săgeată, străbătând cerul senin al 
Washington-ului. 

Zborurile o nelinişteau de fiecare dată. Odată, un avion la 
bordul căruia se afla dăduse de un gol de aer şi plonjase în gol 
aproape o mie cinci sute de metri. Ca şi cum s-ar fi lovit de un 
perete de sticlă sus, în ceruri şi ar fi alunecat în jos, de-a lungul 
lui. La decolare şi la aterizare era cel mai rău, iar reacţiile lui 
Jennifer, de care nu era conştientă, variau, în funcţie de etapa 
călătoriei, între a apuca strâns braţele fotoliului şi asumarea 
poziţiei de „impact”, ghemuită în spatele fotoliului din faţă. De 
această dată însă, trezitá de dis-de-dimineatá, căzu fără să-şi 
dea seama într-un somn adânc, până când fu trezită de zgáltáitul 
uşor cauzat de coborârea pe pista de aterizare. 

Clipind, îşi îndreptă capul spre fereastră. Deschizătura ovală 
încadra o cuvertură de petice colorate, de câmpuri de diferite 
culori, fiecare delimitat de o bordură întunecată de copaci. Un 
singur firicel de şosea, subţire precum firul de bumbac, alerga 
într-o linie neîntreruptă, de la dreapta la stânga şi dispărea în 
ambele sensuri într-un abur strălucitor de aer fierbinte. Ferme 
singuratice şi hambare sedeau abandonate ici-colo în peisajul 
monoton ca nişte mici insulițe de lemn. Apoi, pe măsură ce 
avionul cobora, un gard galvanizat ce delimita perimetrul 
exterior al bazei militare începu sá se înalțe, venindu-i în 

întâmpinare. 

— Bun venit în Kentucky, agent Browne. 

Jennifer cobori treptele care se revársau din interiorul 
fuzelajului strălucitor al avionului precum burduful unui acordeon 
şi strânse mâna bărbatului care aştepta să o întâmpine. 

— Sper că aţi avut un zbor plăcut. Eu sunt locotenent 
Sheppard. Vă voi conduce la Depozit. 

— Mulţumesc, răspunse Jennifer şi nu se putu abtine să 
zâmbească. 

Costumatia bărbatului era cu totul ieşită din comun. Jennifer 
nu ştia la ce sá se uite mai întâi: la pantalonii roz în carouri, la 
tricoul polo alb sau la apărătoarea de soare galbenă - toate îi 
atrăgeau atenţia. In spatele vizierei, chipul bărbatului se destinse 
într-un zâmbet larg în timp ce îi scutura mâna, entuziasmat. 

Deşi Jennifer avea grijă să nu-şi formeze prea devreme o 
părere despre oamenii pe care abia îi întâlnea, trăsătură pe care 
o mostenise de la mama ei - care considera că timpul e singura 
lentilă ce îţi permite sá descifrezi cu acuratețe adevăratul 
caracter al unei persoane - Jennifer îl simpatiză instinctiv pe 
Sheppard. Din atitudinea lui relaxată, plină de veselie şi din 
comportamentul lui simplu şi firesc, răzbătea siguranţa de sine şi 
convingerea că acea costumatie de clovn nu îi submina 
autoritatea, ba dimpotrivă. 

Sheppard se uită la hainele lui şi îi aruncă lui Jennifer un 
zâmbet vinovat; ochii căprui îi străluceau pe chipul bronzat şi 
neted. 

— Imi cer scuze pentru costumatie, doamnă. Tocmai má 
pregăteam să plec la o partidă de golf, când am fost anunţat să 
vin şi să vă întâmpin aici. N-am mai avut timp să mă schimb. 

Jennifer aprobă cu o mişcare a capului, iar tonul ei sună 
Intelegátor. 

— E în regulă, domnule locotenent. Apreciez faptul că m-aţi 
luat în grija dumneavoastră. E departe? 

— Nu, doamnă. Nu şi dacă mergem cu minunátia asta. Arată 
spre o masinutá albă de golf, în spatele căreia erau legate 
crosele lui. 

— Cu chestia asta? Jennifer îi aruncă lui Sheppard o privire 
întrebătoare, în timp ce se îndreptau spre masinutá. 

— Da, cu ea. Sheppard se aruncă în scaunul şoferului, apoi, 
întinzându-se, fixă un girofar roşu pe acoperiş. Am rugat un 
prieten de la Societatea Inginerilor să-i facă o serie de modificări. 

Vá plac masinile? 

— Pe vremuri reparam masini Mustang si luam parte la curse 
Impreuná cu tatál meu, dacá asta se pune la socotealá, ráspunse 
Jennifer cu un zámbet. 

— Ei, atunci poate cá ar trebui sá conduceti dumneavoastrá, 
sugerá Sheppard  nerăbdător, strecurándu-se pe locul 
pasagerului. Apoi puteţi să-mi spuneţi cum credeţi că se 
descurcă masinuta asta. 

— Sigur. Jennifer ridică din umeri nedumeritá şi se strecură în 
spatele volanului, virând cheia în contact. Vă ţineţi bine? 

— La naiba, da. 

Fort Knox este, pe lângă Depozitul de lingouri de aur al 
Statelor Unite şi capitala „tanc” a Americii, cei 109 050 de acri 
de teren adăpostind 32 000 de bărbaţi şi femei din armata 
Statelor Unite, Trupele de Blindate şi Cavalerie, al cărui sediu se 
află aici. In scurt timp, cei doi goneau lăsând în urmă barăci, 
popote, clădiri de instrucţie şi grupuri de soldaţi alergând în 
formatie strânsă; cântecele milităreşti cadentate se amestecau 
unele cu altele într-o simfonie răsunătoare, cu miros de 
transpiratie. 

Cálcánd acceleratia páná la podea, Jennifer se strecurá printre 
grupurile de soldaţi şi clădiri; girofarul îşi arunca în jur lumina 
roşie, intermitentă, în timp ce vehiculele din sens opus claxonau 
nervoase. Sheppard îi indică lui Jennifer direcţia de mers cu voce 
tare, cu mâna încleştată pe bară pentru a nu aluneca de pe 
scaunul lucios de vinilin alb în timp ce Jennifer şerpuia prin trafic. 
Jennifer avu senzaţia că lui Sheppard îi plăcea cursa. 

In faţa lor, forma de granit a Depozitului se apropia din ce în 
ce mai mult. De la distanţă, lui Jennifer îi păru o clădire destul de 
comună, nu cu mult mai mare decât o clădire de 
birouri - asemenea sediilor de bancă, mici de înălţime, pe care le 
găseşti prin mall-uri. Pe măsură ce se apropiau însă, văzu că 
aceasta semăna mai degrabă cu un mic munte alb. 

Aşezat într-un complex întins, Depozitul era o clădire cu două 
etaje, cel superior fiind mai mic decât cel inferior. Acoperişul se 
înalţă în trepte, asemenea unui zigurat. Ferestre cu rame de oţel 
fuseseră montate la distanţe egale în pereţi la ambele etaje, 
amintind de crenelurile unui castel. Singura cale de acces era o 
poartă montată în gardul de oţel, înalt de patru metri şi 
jumătate, care încercuia complexul, flancată de două cabine ale 
gărzilor. Înăuntru, un drum de servitute mărginit pe ambele părţi 

de tufisuri frumos tunse încercuia clădirea; patru buncáre de 
beton fuseserá adáugate parcá chirurgical la fiecare dintre 
colţurile clădirii. O maşină de tuns iarba patrula stingherá, cu 
motorul pornit. 

— Clădirea a fost construită în 1936, iar primele transporturi 
de aur au sosit în 1937, strigă Sheppard pentru a acoperi 
zgomotul motorului electric. 

Nişte soldaţi care gesticulau mânios se împrăştiară în faţa lor 
ca popicele. Jennifer mişcă aprobator din cap. Nu putea să-şi 
imagineze procesul de construcţie al clădirii. Părea să fi fost 
acolo dintotdeauna, ca şi cum ar fi erupt din roca solidă în urmă 
cu milioane de ani, fiind apoi modelată şi lustruită de soare, de 
ploaie şi de brumă în decursul a zeci de mii de ani. 

— 1941 a fost perioada de maxima utilizare, când clădirea a 
adăpostit aproximativ 18 400 de tone de aur, continuă Sheppard. 
Bineînţeles că în zilele noastre, rezervele principale sunt păstrate 
la Banca Federală din New York, la cinci nivele sub pământ. Ar 
trebui să te duci o dată să vezi. Am auzit că măsurile de 
securitate de acolo fac de ruşine locul ăsta. 

Când se apropiară de poartă, Jennifer încetini, accelerând din 
nou în trombă după ce se văzură înăuntru. Gărzile îl salutară pe 
Sheppard - săltară armele şi le lipiră de corp într-un salut rigid, 
milităresc. Mâinile le înţepeniră cu degetul mare ascuns în 
interiorul palmei. Rámáseserá nemişcaţi, aparent netulburati de 
ridicolul costumatiei lui Sheppard sau de faptul că o vedeau pe 
Jennifer la volanul cartului său de golf. 

Privită de aproape, clădirea era şi mai fascinantă. Masa 
impresionantă a zidurilor ei de granit părea să domine totul în 
jur, cu o energie întunecată, densă şi apăsătoare care strângea şi 
sufoca. Jennifer deveni dintr-odată, în mod ciudat, conştientă de 
sunetul propriei respiratii, de simplul efort al mişcării, ca şi cum 
s-ar fi aflat sub apă. 

Raza camerelor de supraveghere, amplasate sus pe pereţii de 
granit ca nişte ochi de sticlă pe suporţi albi, de oţel, acoperea 
fiecare centimetru al pereţilor clădirii. Spoturi de lumina gemene, 
cocotate în vârful unor stâlpi negri, îşi aruncau razele spre 
complexul din jur de pe toate cele patru laturi ale clădirii. Lângă 
intrarea principală, un imens steag al Statelor Unite flutura falnic 
în vânt. Sigiliul auriu al Departamentului de Trezorerie, sculptat 
în grinda de deasupra uşii de la intrare, strălucea ca un mic 
soare. 

— Opreste aici, strigá Sheppard. 

Jennifer frâna brusc, forțând cartul să se oprească scurt, cu un 
mic derapaj. Cauciucurile muscará din asfalt, încetiniră şi în cele 
din urmă cartul se opri. 

— Uau, răsuflă Sheppard. Cred că tocmai ai stabilit un nou 
record de viteză. 

— Chiar că e rapidă. Jennifer sări din masinuta de golf şi-i 
aruncă cheile. Ce i-ai făcut? Ai modificat cutia de viteze? 

— Secretul meseriei. Sheppard zâmbi. Cum ti se pare că 
răspunde la comenzi? 

— Direcţia răspunde un pic cam greu. N-ar strica să mai 
strângi puţin suspensia din faţa stânga. 

— Asa o sá fac, încuviinţa Sheppard, făcându-i cu ochiul lui 
Jennifer. Haide! Ne aşteaptă Rigby şi el nu suportă să fie lăsat sá 
aştepte. 

Răsucindu-se pe călcâie, Sheppard dispăru pe uşa neagră şi 
masivă a Depozitului, în întunecimea de marmură rece a clădirii. 

10.27 a.m. 


Asa cum prezisese Sheppard, ofiterul de gardá, cápitanul 
Rigby, aştepta în picioare, în zona de recepţie de la intrare, 
pentru a o întâmpina pe Jennifer. li strânse scurt mâna şi îi 
aruncă un zâmbet care lui Jennifer îi păru forţat. Sheppard le 
făcu cunoştinţă. 

Căpitanul Rigby era un bărbat înalt, cam de un metru 
nouăzeci, cu uniforma imaculată şi părul tuns scurt. Ochii îi 
străluceau, exprimând eficienţa omului de formaţie militară. 
Jennifer îi surprinse privirile rapide şi furişe şi deduse că Rigby se 
străduia să împace, în mintea lui, costumatia de golf nepotrivită 
şi pestriță a lui Sheppard cu lumea lui bine organizată şi 
structurată. Se hotărî să păstreze o atitudine simplă si la obiect, 
oficială, simțind instinctiv că orice alt fel de abordare n-ar avea 
prea mari sorţi de izbândă în faţa radarului intern al lui Rigby. 

— Vă mulţumesc că aţi acceptat să ne întâlnim astăzi, 
domnule căpitan. 

— Cu mare plăcere, agent Browne, răspunse el pe un ton 
Intepat. Cu toţii avem o slujbă de îndeplinit. 

Felul în care îşi îngustă, preţ de o clipă, ochii cenuşii deasupra 
nasului subţire si a pometilor înalţi îi trăda însă adevăratele 
gânduri: că această întâlnire nu era decât o pierdere de timp. Că 
nu voia ca Jennifer sau alţi „ghimpi în coaste” federali să se 
apropie de clădirea lui, punându-i întrebări, întrerupându-i 
programul obişnuit, lăsându-i urme pe podeaua lustruită cu 
tălpile lor de cauciuc. Voia pur şi simplu ca Jennifer să se care 
dracului din clădirea lui şi asta cât mai urgent. In ceea ce o 
privea pe ea, chestia asta n-o deranja câtuşi de puţin. 

— Aţi primit instrucţiunile de la Washington? 

Căpitanul încuviinţă cu o mişcare a capului. 

— Da. Au sosit azi-dimineatá. Aşa cum ni s-a cerut, nu ne-am 
atins de nimic. | 

— Perfect. In cazul ăsta, aţi avea amabilitatea să-mi 
răspundeţi la câteva întrebări, înainte să coborám? 

— Ce fel de întrebări? 

Tonul lui Rigby deveni imediat suspicios. 

— Orice intrebári gásesc de cuviinta sá vá pun, ráspunse 
Jennifer cu o uşoară asprime. 

— Aceasta este o unitate cu statut confidential special, ripostă 
Rigby cu vehementá. Dacă vá imaginati că am să dezvălui 
informaţii secrete fără autorizaţie specială, vă sugerez să vă 
întoarceţi la avionul dumneavoastră, agent Browne. 

— Şi dacă dumneavoastră credeţi că eu am să plec de aici fără 
să obţin toate informaţiile de care am nevoie, vă sugerez să mai 
consultaţi o dată ordinele primite, domnule căpitan. 

Vocea lui Jennifer devenise dură, iar ochii îi străluceau 
sfidători. In mod normal, ar fi preferat să facă apel la rațiune în 
loc să ridice vocea, dar în cazul lui Rigby avea senzaţia că 
militarul fusese programat sá nu reacționeze la nimic altceva. 

— Ordinele pe care le-aţi primit specifică în mod clar că 
trebuie sá acordati FBl-ului deplina dumneavoastră cooperare, 
fără nici un fel de condiţie, pe toată durata investigaţiei. Asta 
include şi informaţiile relevante referitoare la procedurile de 
securitate. Dacă aveţi o problemă cu acest lucru, vă sugerez să 
mergem în biroul dumneavoastră chiar acum şi să-i sunăm la 
Washington pe superiorii mei şi ai dumneavoastră. Cred că ştim 
amândoi care va fi răspunsul. 

Se lăsă o tăcere stânjenitoare, întreruptă doar din când şi 
când de sunetul pantofilor de golf ai lui Sheppard pe podeaua de 
marmură. Deoarece nu se simţea în largul lui, bărbatul îşi tot 
muta greutatea de pe un picior pe altul. Rigby se înroşise ca 
racul şi părea că răsuceşte ceva între degetul mare şi cel 
arătător, apăsând atât de tare încât buricele celor două degete 
se albiserá. Jennifer, strângând din buze, îi sustinu privirea până 
când, într-un final, Rigby reuşi să schiteze o grimasă, pe care 
Jennifer o interpretă drept o încercare chinuită de surâs. 

— Prea bine, cedă el, cu vocea uşor gâtuită. 

— Nu am nici cea mai mică intenţie sá má bag unde nu-mi 
fierbe oala, domnule căpitan, spuse Jennifer, adoptând un ton 
mai conciliant, acum că se făcuse înţeleasă. Mă interesează doar 
câteva informaţii generale legate de clădire, informaţii pe care 
vreau să le includ în raportul meu. De exemplu, aceasta este o 
unitate militară sau federală? 

— Oh! făcu Rigby uşurat, deşi în vocea lui se simţea încă o 
undă de nelinişte. Un pic din amândouă. Clădirile se află într-o 
bază militară, aşa că armata are o oarecare responsabilitate în 

ceea ce priveşte securitatea şi apărarea unităţii. Dar unitatea 
tine de Trezoreria Statelor Unite şi este condusă de ofiţeri de la 
Poliţia Imprimeriei. Suntem douăzeci şi şase cu toţii. 

Jennifer se încruntă. 

— Clădiri? Eu nu văd decât o singură clădire. 

— Nu, replică Rigby clătinând cu fermitate din cap. Sunt două 
clădiri. Cea pe care o vedeţi acum în jurul dumneavoastră este 
doar un înveliş exterior, pe un singur etaj, din granit şi căptuşit 
cu beton. Dar seiful în sine este o clădire complet separată, pe 
două nivele, din plăci, grinzi şi cilindri, toate din oţel şi încastrate 
în beton armat. 

— Şi cum se intră? 

— Printr-o uşă de oţel de douăzeci de tone. 

Jennifer încuviinţă din cap, mulţumită. 

— Bine. Atunci să mergem. 

— Da, doamnă. 

Rigby porni alături de Jennifer, urmaţi de Sheppard. Jennifer 
înţelese curând la ce se referise Rigby când vorbise despre cele 
două clădiri. Recepţia dădea într-un coridor ce se întindea la 
stânga şi la dreapta, încercuind seiful. Pe toată lungimea 
pasajului, erau înşirate birouri şi camere de depozit. Era un loc 
îngust şi strâmt şi Jennifer simţi aceeaşi senzaţie necruțătoare de 
spaţiu lipsit de personalitate pe care o avusese şi în alte instituţii 
federale, inclusiv în FBI. Fu bucuroasă când ieşiră; fuseseră 
nevoiţi să cotească la dreapta şi apoi să meargă de-a lungul 
coridorului, circular, până când ajunseseră în partea opusă a 
clădirii, într-un alt spaţiu larg. 

Aici, obloanele mari de oţel care fuseseră montate în zidul 
exterior de granit, precum şi rampele şi alveolele sugerau că 
aceasta era zona unde lingourile şi aurul erau încărcate si 
descărcate. Pe partea opusă obloanelor, încastrată în peretele 
seifului, se afla uşa masivă, strălucitoare, de oţel. 

— Nimeni nu cunoaşte întregul cifru de acces, continuă Rigby. 
Ca măsură de precauţie, se folosesc trei cifruri separate, fiecare 
în parte cunoscut de membri diferiţi ai echipei mele. 

In timp ce vorbea, se apropie de un pupitru de comandă aflat 
în dreapta uşii. In laterală, Jennifer observă un panou de sticlă 
armată care dădea înspre recepţie. Prin geam, văzu doi bărbaţi 
îndreptându-se spre pupitre de comandă asemănătoare. Zece 
secunde mai târziu se auziră o serie de zgomote puternice 
cauzate de retragerea încuietorilor de metal. Cu un sunet jos şi 

monoton, mecanic, uşa masivă începu sá se dea la o parte; 
pistoanele de oţel străluceau şi huruiau ca o locomotivă cu aburi. 

— Impresionant, n-am ce zice. 

La auzul acestor cuvinte, Rigby schiţă ceea ce Jennifer bănui 
că era cel mai larg surâs din viaţa lui şi femeia simţi instinctiv că 
neíntelegerea lor de mai devreme dispăruse, măcar temporar, 
din mintea căpitanului. 

— Doamnă, sunt mândru să vă spun că această clădire este 
mai sigură decât multe dintre camerele noastre folosite la 
depozitarea de rachete şi armament. Ne aflam în mijlocul unei 
baze a armatei complet operaţionale. Avem propria centrală 
energetică, propriul sistem de extragere a apei şi rezerve 
strategice de hrană. Avem supraveghere la 360 de grade, 
douăzeci şi patru de ore din douăzeci şi patru, şapte zile pe 
săptămână. Nimic nu intră şi nu iese de aici decât conform 
programului. 

Intrară în seif şi păşiră de-a lungul unei platforme înguste de 
metal, până la liftul care îi transportă, cu un sunet jos şi înfundat, 
până la nivelul de la subsol. Rigby le tinu uşa. Jennifer privi cu 
atenţie în jur. 

Sala părea un depozit imens, alcătuit din două etaje construite 
în jurul spaţiului central în care se aflau acum. Fiecare etaj era 
împărţit în compartimente, iar bare groase de oţel încadrau 
partea superioară a fiecărui compartiment, creând impresia unor 
cuşti uriaşe. Ináuntrul acestora, aranjate unul peste altul, de la 
podea până în tavan, se aflau mii şi mii de lingouri de aur. 
Trecură câteva secunde până când Jennifer îşi dădu seama că îşi 
tinuse, inconştient, răsuflarea, temându-se, pesemne, ca sunetul 
respirației ei să nu trezească dragonul adormit care păzea cu 
siguranţă această comoară din poveşti. 

— Impresionant, nu-i asa? zámbi Sheppard, făcându-i cu 
ochiul. Simt cá má apasá aici, de fiecare datá cánd o vád. 

Isi strânse pumnul încleştat la piept si Jennifer incuviintá 
tăcută. Oriunde se uita, vedea numai aur, aur viu, strălucitor, o 
masă imensă şi uniformă ce pulsa ritmic, ca o inimă puternică, în 
bătaia luminilor. 

— Avem în permanenţă mici transporturi care intră şi ies din 
unitate, explică Rigby, întrerupându-i gândurile şi arătând înspre 
trei containere mari, argintii din mijlocul încăperii. Fiecare dintre 
ele avea puţin peste un metru lungime, 60 de centimetri lăţime 
şi 90 de centimetri înălţime; sigiliul Trezoreriei SUA era incrustat 

pe partea frontală. În astfel de containere sunt transportate 
lingourile. Astea de aici sunt programate să părăsească unitatea 
chiar în această după-amiază. 

— Aha. 

Jennifer incuviintá cu o mişcare a capului, zâmbind. Lăudându- 
i unitatea, reuşise să-l transforme pe Rigby într-un adevărat 
model de cooperare. 

— Dar ceea ce aţi solicitat să vedeţi se afla aici. 

Rigby o conduse spre un compartiment aflat mult în stânga 
încăperii. Pe măsură ce se apropia, Jennifer constată că acesta 
era mai puţin plin decât celelalte compartimente şi conţinea 
cutii, casete şi dosare. 

— După cum vedeţi, spuse Rigby, ridicând o plácutá mare de 
metal, fixată pe uşa compartimentului, fiecare dintre cele treizeci 
şi patru de compartimente este sigilat. Când un sigiliu este rupt, 
conţinutul compartimentului este reinventariat si resigilat de 
Imprimeria Statelor Unite. 

Rigby rupse sigiliul şi, vârând mâna în buzunar după cheie, 
descuie cuşca şi paşi înăuntrul ei. leşi câteva secunde mai târziu, 
ţinând în mână o servietă subţire, de aluminiu, pe care i-o întinse 
lui Jennifer Íncuviintánd din cap. 

— Cred cá dupá asta ati venit. 

— O deschid chiar aici. 

— Cum doriţi. 

Rigby duse valijoara lángá unul dintre containere si o aseza pe 
o parte, cu închizătorile spre Jennifer. Femeia se aplecá si o 
descuie; zgomotul încuietorilor care sáreau din lácasurile lor 
rásuná prin salá ca un foc de puscá. Imperceptibil, Sheppard si 
Rigby îşi schimbară locurile, pozitionándu-se la stânga si la 
dreapta ei. 

Jennifer deschise valiza, dar nu descoperi înăuntrul ei decât o 
altă cutie, mai mică, lungă de vreo cinci centimetri şi lată de trei. 
Era îmbrăcată în catifea într-o nuanţa albastru-închis un pic cam 
roasă, lăsând colţurile goale şi destrămate. Capacul cutiei 
purtase cândva sigiliul aurit al Trezoreriei Statelor Unite, dar 
acesta era acum şters şi decolorat de vreme. 

Jennifer scoase cu grijă cutia din servietă şi apăsă mica 
încuietoare aurie ce eliberă capacul, simtindu-si dintr-odată 
gâtlejul uscat. Capacul sări, lăsând să se vadă interiorul cáptusit 
cu mătase albă, aranjată în aşa fel încât să formeze cinci locaşuri 
rotunde care să adăpostească cinci monede de dimensiuni mari: 

doua în partea de sus, trei în partea inferioară. 
Dar cutia era goală. 

Amsterdam, Olanda 
21 julie - 4.40 p.m. 


Cindy si Pete Roscoe se distrau. Londra fusese impresionantá, 
Parisul frumos, dar Amsterdamul insemna distractie. Cafenelele, 
fetele din vitrine, canalele. Era cát se poate de diferit de Tulsa, 
Oklahoma. La naiba, receptionerul de la hotel încercase chiar sá 
le vândă nişte marijuana. Amândoi se prefácuserá socati, dar în 
sinea lor erau încântați. Incidentul făcuse ca toată călătoria lor sá 
pară cu atât mai autentică. 

Amsterdamul avea o semnificaţie specială pentru Cindy, ai 
cărei bunici fugiseră din Olanda prin anii 1930. Chiar în ziua 
precedentă vizitase, copleşită de emoţii, casa Annei Frank. 

— Biata fetiţă, plânsese ea în braţele puternice ale lui Pete, cu 
rimelul scurgându-i-se în dungi de păianjen de-a lungul obrajilor, 
în timp ce restul turiştilor se adunau în jurul lor. 

Astăzi era ultima lor zi de vacanţă şi după săptămâni de 
mărşăluit prin muzee, în susul şi-n josul numeroaselor oraşe, 
căzuseră de acord că un tur relaxant de-a lungul canalelor ce 
străbăteau Amsterdamul era modalitatea perfectă de a-şi încheia 
călătoria, înainte de a se pregăti de lungul zbor spre casă. Zece 
minute mai târziu, îmbrăcaţi în jachete identice de cowboy, luate 
din Dallas, constataseră că fusese o idee excelentă. 
Ambarcatiunea deschisă se strecura pe canale, străbătând 
oraşul, iar ghidul le arăta diferite obiective. 

Cindy, ca de obicei, era înarmată cu un ghid de călătorie de 
proporţii biblice, un cadou de despărţire primit de la mama ei, 
care i-l înmânase emotionatá la aeroport - şi pe care Cindy îl 
credea acum Evanghelia a tot ce însemna cultura europeană. 
Increderea ei în cele scrise în carte era atât de mare, încât 
adoptase obiceiul destul de supărător de a compara comentariile 
ghidului însoțitor cu cele tipărite, şuşotind în urechea lui Pete ori 
de câte ori femeia făcea cea mai mică greşeală sau, mai rău, 
dacă omitea vreun fapt important. 

Pete, în schimb, devenise maestru în arta de a încuviinţa din 
cap şi de a zice „mda”, fără să audă de fapt mare lucru din 

spusele sotiei. Scopul lui declarat era sá filmeze cát mai mult din 
călătorie. Asa că, în timp ce Cindy stătea cu nasul îngropat în 
carte, ochiul lui Pete era ferm lipit de lentilă micutei camere 
digitale ce se odihnea în mâinile lui mari. 

Isi dezvoltase chiar propriul stil cinematografic ametitor, 
focalizând cu viteză în susul şi în josul clădirilor, sau micşorând şi 
apoi lărgind dintr-odată cadrul. Imaginile rezultate erau neclare 
şi bruşte. Ajunseră sub un pod şi de această dată Pete încerca o 
filmare deosebit de ambițioasă, depărtând treptat imaginea 
sculpturilor aflate în partea superioară a construcţiei, în aşa fel 
încât să ajungă să cuprindă în final, în unghi larg, întregul canal. 
Apoi făcu încet trecerea către propria ambarcatiune, focalizándu- 
se în cele din urmă pe şirurile de scaune din faţa lui şi pe ghida 
care stătea în picioare în partea din faţă a ambarcatiunii. Zámbi. 
Femeia era drăguță. 

Deodată, zări ceva în colţul lentilei care îi atrase atenţia. Fost 
poliţist, Pete învățase să recunoască o situaţie în care lucrurile 
nu stăteau tocmai cum ar fi trebuit. Instinctiv îndreptă camera 
spre dreapta, astfel încât faţa ghidei ocupa acum doar jumătate 
de ecran. 

Nu bărbatul agitat şi bronzat, ras în cap, din cabina telefonică 
de lângă pod îi atrásese lui atenţia, ci cei doi bărbaţi în costume 
închise la culoare care tocmai ieşiseră dintr-un Range Rover 
negru şi se îndreptau spre el. Mersul lor trăda o energie reţinută, 
o siguranţă de sine ce-i amintea lui Pete de un câine care 
forţează lesa la maximum, trăgând de braţul stăpânului. Parcă ar 
fi fost gata să se repeadă. 

Pete focaliză lentila pe cabina telefonică exact în momentul în 
care bărbatul dinăuntru îi observă pe cei doi indivizi apropiindu- 
se. Receptorul îi căzu instantaneu din mână, iar capul i se învârti 
rapid dintr-o parte în alta - căuta o cale de scăpare. Dar Pete îşi 
dădu seama că omul îi observase prea târziu. Inghesuit între 
peretele cabinei de o parte şi de cei doi bărbaţi de cealaltă, era 
evident că nu mai avea nici o soluţie. 

Când indivizii se apropiară, spinările li se uniră precum 
faldurile unei draperii grele şi întunecate, astfel că Pete nu mai 
vedea ce se întâmplă. Păstră totuşi camera atintitá asupra lor, 
neîndrăznind nici să clipească de teamă să nu piardă vreun 
detaliu, Deodată, umerii celor doi se despártirá şi Pete surprinse 
pentru o fracțiune de secundă imaginea bărbatului; avea ochii 
máriti de groază. Zări o mână acoperindu-i gura pentru a-i 

înăbuşi strigătele. Un braţ se ridică si o lamă lungă, zimtatá, 
străluci în lumina soarelui, rămânând suspendată în aer preţ de 
câteva clipe; conturul strălucitor se profila pe cerul de cobalt. 
Apoi lama cobori vijelios şi se înfipse în pieptul bărbatului, care 
se prăbuşi fără viaţa. 

Ambarcatiunea ajunsese acum aproape în dreptul lor şi Pete 
lărgi cadrul pentru a-i surprinde pe cei doi bărbaţi aplecati 
deasupra cadavrului, căutând prin buzunare. Insă chiar atunci, 
exact în clipa când ar fi trebuit să-i depăşească şi să le surprindă 
chipurile pe peliculă, ambarcatiunea intră sub un pod jos si îi 
pierdu din vedere. Când Pete ieşi de partea cealaltă, cu aparatul 
în poziţie de filmare, cei doi indivizi şi maşina lor dispăruseră. 

— La naiba! Ai văzut? îi şopti Pete soţiei, simtindu-si gura 
uscată de emoție şi teamă. 

Tinu camera fixată pe imaginea cadavrului zăcând abandonat 
în interiorul cabinei telefonice, imagine care se îndepărta treptat. 

— Ştiu, iubitule, nu-i aşa că-i groaznic? spuse Cindy clătinând 
dezaprobator din cap. Cerceii ei rotunzi săltau voios, lovindu-se 
de obrajii portocalii. Acolo a locuit Van Gogh şi ea n-a pomenit 
nici un cuvânt! 

Partea a doua 


„Poleieşte cu aur păcatul 

Și apriga lance a virtuții pe data se va 
rupe; 

In zdrente îmbracă-l însă, 

Și chiar şi cel mai firav pai îl va 
străpunge.” 


William Shakespeare - Regele Lear 
(Actul IV, Scena VI) 

Sediul FBI, Washington DC 
22 ¡julie - 2.07 p.m. 


Ventilatorul de birou era dat la maximum. Din cauza 
vibratiilor, alunecase pe suprafata lucioasá a mesei de conferinte 
si acum se sprijinea de rama subtire de metal de pe marginea 
acesteia, amenințând, în orice clipă, să cadă. 

— Hai să-i mai luăm o dată la mână, sugera Jennifer, sorbind 
ce mai rămăsese dintr-o Cola, acum caldă şi neacidulată; aruncă 
paharul gol în coşul de gunoi umplut până la refuz care se afla pe 
duşumea, între ei. 

Agentul special Paul Viggiano ridică, plictisit, din sprâncene. 

— La ce bun? l-am analizat pe fiecare dintre ei în cele mai mici 
detalii, de peste o sută de ori. l-am căutat în bazele de date ale 
CIA şi NEIC?. Le-am verificat conturile bancare. Le-am verificat 
soțiile, părinţii, chiar şi copiii, pentru numele lui Dumnezeu! N- 
am găsit absolut nimic. Toti sunt curati. 

Jennifer se ridică şi înconjură masa de conferinţe; becurile cu 
halogen de deasupra se reflectau, ici şi colo, în suprafaţa brună, 
bine lustruită. 

— Pentru că nu plecăm de aici până nu găsim ceva! zise ea cu 
hotărâre, în timp ce privirea îi alunecă peste grămada de hârtii, 
dosare şi cutii împrăştiate pe masă, dintr-un capăt în 
celălalt - rezultatele investigaţiei ei de două zile. 

Viggiano se ridică. Avea o siluetă musculoasă, bine îngrijită, 
părul negru dat pe spate şi obrazul parcă veşnic acoperit de 
barba care-i creştea prea repede. Clătină nervos din cap, 
îndesându-şi în timp ce vorbea cămaşa albă în pantalonii 
bleumarin, din material lucios, cu o nuanţă uşoara de roşu. 

— Ştii ce? Toată povestea asta-i o tâmpenie. O harababură 
generală! strigă el, lovind cu putere cu pumnul în masă. 

Ventilatorul se clatină şi se răsturnă în cele din urmă, 
prăbuşindu-se neajutorat pe podea, trăgând după el firul ca pe o 


6 National Crime Information Center - Baza de date informatizatá a 
FBI (n. red.). 

coardă de bungee jumping care a stat prea multă vreme întinsă. 

Jennifer trebuia să-i dea dreptate. Era o harababură. Ştia că, în 
ultimele zile, Corbett făcuse eforturi să reducă pe cât posibil 
numărul de persoane implicate, dar astfel de cazuri nu rămâneau 
secrete prea multă vreme. Era o ocazie prea bună pentru o 
strângere de fonduri, o şansă să o ia înaintea altor departamente 
şi agenţii şi să pună mâna pe o felie mai mare din bugetul 
federal. Era genul de poveste aşteptată şi cerută de către 
Washington. 

— Intr-adevár, e o harababurá, dar e harababura noastră, 
răspunse ea. Aşa ca noi va trebui s-o descurcăm. 

Puse ventilatorul înapoi pe masă în timp ce Viggiano clătina 
din nou din cap şi-şi lărgea puţin nodul milităresc de la cravată. 
Jennifer ştia că pentru el era mai greu decât pentru ea. Era cam 
cu vreo zece ani mai în vârstă ca ea şi, cu doi ani în urmă, 
Jennifer lucrase la un caz pentru el, timp de câteva luni. Ba chiar 
încercase să-i facă avansuri odată, într-un bar, dar Jennifer îl 
respinsese cât putuse ea mai politicos. Acum, ea era şefa, iar el 
se simţea în mod evident jignit, deşi sentimentele lui erau ultimul 
lucru la care se gândea Jennifer. Muncise prea mult pentru 
această şansă şi n-avea de gând s-o rateze din cauza lui Paul 
Viggiano. Şi, deşi nu-i plăcea s-o recunoască, îndurase atâtea 
rahaturi în ultimii ani, încât era fericită să fie, măcar o dată, de 
partea cealaltă. 

— Ascultă, am fost acolo, pricepi? Am văzut locul, continuă ea, 
cu vocea din ce în ce mai precipitată. Nu e vreun magazin cu 
autoservire în care să intri şi să-ţi iei singur ce-ţi place. Cine a 
făcut treaba asta avea cunoştinţe amănunțite despre planul 
seifului şi despre sistemele de securitate. Planuri foarte 
amănunțite. 

Viggiano pufni. 

— Mare scofală! Totul e de vânzare, dacă ai bani. Dacă ar fi 
vrut cineva planurile pentru Fort Knox, nu i-ar fi fost greu să le 
obţină. Banii vorbesc... 

Viggiano îşi frecă degetul mare de cel arător şi le vâri sub 
nasul lui Jennifer, rânjind. 

— Crezi că au astfel de amănunte la departamentul local de 
schiţe şi planuri? Planuri de dispunere, sisteme de alarmă, coduri 
de acces? întrebă Jennifer pe un ton sarcastic. Toate informaţiile 
despre locul ăla sunt strict secrete. Doamne, cred că dau foc şi la 
ce rămâne după ce tund iarba! Sunt foarte precauti. Ascultă la 

mine, cu siguranţă e implicat cineva din interior. Asa ca o să-i 
luăm pe toţi încă o dată la mână. Acum. 

— Mă rog, cum spui tu... Viggiano îşi trecu nervos mâna prin 
claia deasă de păr negru şi ridică dosarul de pe masă pe care-l 
aruncase cu câteva clipe în urmă. De unde vrei să începem? O 
străfulgeră cu o privire plină de ranchiună. 

— De la început. Trebuie să ştim câţi oameni au avut acces 
sau au intrat în depozit în ultimele douăsprezece luni. Dacă va fi 
cazul, mergem chiar mai în urmă, dar, pentru început, hai să o 
luăm de aici. 

Viggiano bombăni ceva în timp ce se apucă din nou de 
numărat, uitându-se peste diverse hârtii împrăştiate în faţa lui. 

— După cum ţi-am mai spus, patruzeci şi şapte de persoane. 

— Şi cu mine. Asta înseamnă patruzeci şi opt. 

— Ce? Mă crezi idiot? Eşti printre cei patruzeci şi şapte, sări el, 
împingându-şi bărbia în faţă în semn de indignare. 

— Serios? Cum ai ajuns la numărul ăsta? 

Jennifer aruncă o privire rapidă peste însemnările hieroglifice, 
adunând cifrele în minte. 

— Douăzeci şi cinci de gardieni de la poliţia monetară, 
cincisprezece angajaţi militari, cinci oficiali de la Trezorerie şi doi 
agenţi federali, dintre care unul ai fost tu. Nu ajung prea mulţi 
oameni acolo. Viggiano ridică foaia pe care făcuse calculul şi o 
flutură prin aer ca să-şi demonstreze ideea. 

— Ciudat. Rigby mi-a spus că au fost douăzeci şi şase de 
gardieni. Aşa am ajuns eu la patruzeci şi opt, replică Jennifer, 
încreţindu-şi, o clipă, fruntea maronie. 

— Cine? 

— Rigby. Ofiţerul de acolo, ai uitat? făcu ea enervată, deşi 
schiţă un surâs în clipa în care-şi aminti de pantalonii roz ai lui 
Sheppard şi de faţa cadaverică a lui Rigby. 

— Hm... Cei de la Trezorerie mi-au spus că sunt douăzeci şi 
cinci. Am notat aici toate numele. Ridică de pe masă câteva foi, 
tinándu-le de colţ, între degetul mare şi arátátor. Ni le-au trimis 
prin fax chiar azi-dimineatá. 

— Dă-mi să le văd, îi ceru ea. 

Viggiano ridică din umeri şi i le întinse lui Jennifer, care citi 
toate numele cu foarte mare atenţie. Se opri la ultima hârtie şi, 
încruntându-se, o ridică în lumină. 

— Ce e? făcu numaidecât Viggiano, pe un ton defensiv. 

Jennifer nu spuse nimic, ci doar frecă hârtia între degetul mare 

si arátor. O a doua hártie se desprinse de prima, cu un fosnet 
slab. Viggiano se albi la fatá. 

— Cum ţi-am spus, douăzeci şi şase de gardieni, replică 
Jennifer liniştită, examinând singurul nume din capul hârtiei nou 
descoperite, cu un zâmbet larg întipărit pe faţă. 

— Nu înţeleg, se bâlbâi Viggiano. 

— Probabil că s-au lipit de la cerneala. 

Ştia că, dacă rolurile ar fi stat invers, Viggiano ar fi criticat-o 
aspru pentru această neatentie, dar nu era stilul ei. Stiau 
amândoi că bărbatul făcuse o gafă, dar, în ceea ce o privea, 
povestea se termina aici. N-avea nici un rost să insiste asupra 
acestui amănunt. Important era să vadă acum dacă această 
informaţie nou descoperită conducea spre ceva. 

— Tony Short, citi ea de pe hârtie. Data naşterii, 18 martie 
1965. Decedat. 

— Decedat? Aşadar, nu mai contează, zise Viggiano uşurat. 

— A avut acces la depozit. 

— Dar e mort. 

— A murit recent, remarcă ea aşezând hârtia pe masă şi 
împingând-o spre Viggiano, ca să poată citi singur ce scria pe ea. 
Acum patru zile. 

— O coincidenţă. 

Viggiano părea că vrea sá se convingă pe sine însuşi, nu doar 
pe Jennifer. 

— Poate. Dar este singurul pe care nu l-am verificat încă. Ce 
ştim despre el? 

Viggiano se întoarse spre laptopul din stânga lui şi introduse 
numele. În câteva secunde, apăru un fişier. 

— A lucrat în NYPD. Medalia de onoare. Transferat la poliţia 
monetară acum cinci ani. Căsătorit, copii. Báietasul model. E 
totul aici. Decedat*. Pentru ce e asteriscul? 

— Sinucidere, răspunse Jennifer. Asteriscul înseamnă că s-a 
sinucis. 

Clerkenwell, Londra 
22 julie - 7.42 p.m. 


Initial, cánd se construise, in 1876, fusese o fabricá de 
pălării - asa reiesea din inscripţia încastrată în impozanta faţadă 
de odinioară. Apoi, în timpul celui de-al Doilea Război Mondial, 
producţia de pălării a început să fie înlocuită cu fabricarea de 
nasturi pentru uniformele RAF. In momentul în care o cumpărase 
Tom, clădirea nu mai era folosită de nimeni, parterul, unde se 
aflaseră cândva magazinul şi depozitul, era acum gol, iar cele 
trei etaje superioare fuseseră transformate în spaţii pentru 
birouri, în anii 1960. 

Tom alesese biroul directorului administrativ, un adevărat 
palat în comparaţie cu restul clădirii, drept dormitor. În mod 
inexplicabil, încăperea era dotată cu baie proprie, de parcă 
autoritatea fostului manager s-ar fi spulberat dacă, Doamne 
fereşte, subalternii ar fi aflat vreodată ca şi el folosea toaleta, la 
fel ca toţi ceilalţi. 

In cele din urmă, Tom se hotărâse să amenajeze la ultimul etaj 
o sufragerie deschisă uriaşă, care să includă şi o bucătărie şi un 
spaţiu pentru servit masa. La al doilea etaj, aveau să fie 
dormitoarele şi băile, iar la primul... ei bine, încă nu se hotărâse 
ce avea să facă la primul etaj. Poate că o să extindă spaţiul de 
prezentare. 

Nu conta. Oricum, toate astea aveau să se petreacă în viitor, 
după ce va deschide magazinul şi va începe să scoată profit. 
Acum, trebuia să se mulţumească doar cu oglinda crăpată de pe 
spatele uşii de la baie, în care îşi aranjă cravata, îşi luă butonii de 
argint de pe bufetul ciobit care îi servea acum pe post de 
dulăpior de toaletă şi-i strecură cu dexteritate prin manseta 
dublă a cămăşii Hilditch & Key. 

— Ne vedem mai târziu! îi strigă lui Dominique în timp ce 
străbătea grăbit treptele; ecoul paşilor răsuna în casa goală a 
scărilor. 

— Bine, spuse fata apărând în pragul uşii, la etajul doi, unde 
se instalase între pereţii pátati cu ceai ai fostului departament de 

finante. Distractie plácutá! 

Tom ieşi în amurgul rubiniu. Soarele aluneca pe fundalul 
cerului portocaliu şi o adiere caldă învăluia străzile. li plăcea 
oraşul în acest moment al zilei. Era o ciudată perioadă de 
tranziţie, când un grup de utilizatori se topea şi apăreau alţii. 

Ajunse curând la Smithfield, cea mai veche piaţă de carne din 
Europa, o combinaţie deplorabilă între o sală de fontă în stil 
victorian şi un hangar de cărămidă şi beton construit după 
război. Era înconjurată din toate părţile de acoperişurile sălilor de 
depozit care, unele mai înalte, altele mai joase, păreau că 
formează un lung şir de creneluri, o zguduitoare convergenţă de 
cărămidă roşie şi piatră albă, de ferestre gotice şi obloane 
industriale, de oţel. 

Cinci minute mai târziu, era în Hatton Garden, centrul 
comerţului cu diamante din Londra. La acea oră, locul era 
aproape pustiu. Dispăruseră vânzătorii entuziasmați care te 
îndeamnă să intri, care-ţi oferă cel mai bun preţ, care-ţi 
sugerează o pereche de cercei, în set cu colierul. Dispăruseră 
bicicletele curierilor si camionetele blindate şi agitaţii viitori 
Insurátei care compară preţul verighetelor din vitrinele ce-ţi iau 
ochii. Obloanele fuseseră trase, produsele puse cu grijă la 
adăpost pe timpul nopţii, luminile firmelor stinse. 

Şi totuşi, strada emana o energie latentă. Nu dormea, părea 
doar că se odihneşte. Câţiva hasidim, cu feţe palide şi costume 
negre, mai stăteau încă în pragul uşilor, intrau în magazine şi în 
clădiri, aruncând priviri precaute din spatele ochelarilor de soare. 
In culise, treaba continua - se tăiau pietre, se făceau afaceri, se 
strângeau mâini, se numărau bani. 

Pe Tom, locul îl fascina. Poate din cauză că propria viaţă 
fusese atât de dezorganizată, atât de lipsită de orice reguli sau 
puncte fixe de referinţă. 

La fel ca şi în Smithfield, aproape că găsea o linişte 
sufletească în continuitatea acestor străzi, în ciclul lor zilnic, în 
rutina lor familiară, atât de reconfortantă. 

Tom intră într-o clădire de pe stradă şi întinse permisul 
agenţilor de pază din holul murdar, luminat cu neon, de la Hatton 
Garden Safe Deposit Ltd. Aceştia, aşezaţi în spatele ferestrei cu 
gratii, îl examinară cu atenţie în timp ce ecranele, care se tot 
schimbau în faţa lor, supravegheau fiecare colţ al holului şi al 
seifului şi-şi trimiteau reflexiile albastre pe chipurile lor. 
Multumiti, îi deschiserá cu un bâzâit prima uşă, apoi, când 

aceasta se inchise ín urma lui Tom, o deschiserá si pe cea de a 
doua, cu bare de metal. 

Seiful armat de acolo, de la capátul scárilor acoperite cu 
linoleum într-o nuanţă verde-închis, are cam saptesprezece metri 
pătraţi. Din podea până în tavan, de-a lungul pereţilor, sunt 950 
de uşi identice de tungsten şi de oţel, care lucesc argintii în 
lumină. Fiecare uşă are pe ea un umăr notat cu negru. 

In mod destul de neobişnuit pentru acea oră, seiful era gol, 
ceea ce însă îi convenea de minune lui Tom. Scoase din buzunar 
o cheie şi-i indică printr-un semn gardianului care-l urmase în 
încăpere cutia pe care voia să o deschidă. Amândoi îşi potriviră 
cheile în cele două broaşte separate, apoi le răsuciră. Cu un 
zgomot scurt, uşa se deschise. Tom scoase dinăuntru containerul 
lung, de metal negru şi-l aşeză pe tava de oţel care aluneca 
dintre două rânduri de cutii, cam în dreptul taliei. Ináuntru, nu 
era nimic cu excepţia unei alte chei, pe care Tom o scoase afară. 
Întorcându-se spre o a doua cutie, de pe peretele opus, introduse 
din nou cheia în broască, odată cu gardianul. De această dată, 
Tom aşteptă ca paznicul să iasă din încăpere înainte să deschidă 
containerul cel negru. 

Ştia deja ce era înăuntru, dar deschise totuşi sáculetul mic, de 
piele şi lăsă conţinutul să-i alunece în mâna înmănuşată. Cam un 
sfert de milion de dolari în diamante şlefuite. Partea lui din Oul 
pe care îl furase în New York. Mult mai uşor de manevrat decât 
banii gheaţă şi, dacă ştiai unde să te duci, acceptate în mai 
multe locuri decât cardurile American Express. Strecură 
diamantele înapoi în sáculet. 

Várí mâna în buzunarul jachetei, scoase oul şi-l puse în cea de- 
a doua cutie. ll înfăşurase în mască de schi, un mic gest simbolic 
pe care ştia că Archie îl va înţelege când va veni să-l ridice. 
Impinse cutia la loc în perete şi încuie uşa. Aruncă apoi sáculetul 
şi cheia de la a doua cutie în prima cutie, o împinse în perete şi, 
apoi, o încuie şi pe aceasta. 

Trecu din nou pe lângă porţile păzite, îi salută cu un gest al 
capului pe gardieni, după care ieşi în stradă, chiar în momentul 
în care se aprindeau felinarele. 

Morga din Louisville, Kentucky 
23 iulie - 11.37 a.m. 


jennifer nu crezuse niciodată în coincidente. Doar în 
perspective diferite. Dintr-o anume perspectivă, un şir de 
evenimente pot părea pur întâmplătoare. Nu le leagă nimic. Doar 
simpla lor existenţă. O coincidenţă. 

Dintr-o altă perspectivă, evenimentele pot evolua. Pot deveni 
mai complexe, iar semnificaţia lor tot mai profundă până ajung, 
în cele din urmă, elemente componente ale unui şablon general 
de tip cauză-efect, pe care iniţial nimeni nu şi l-ar fi putut nici 
măcar imagina. 

Din câte-şi dădea ea seama, lucrurile stăteau cam aşa: Short 
lucrase la Fort Knox. Era tânăr şi sănătos. Avea o căsnicie fericită 
şi trei copii pe care îi adora. Mergea la biserică în mod regulat. La 
muncă, era apreciat şi respectat. Aşa că, dintr-o anumită 
perspectivă, faptul că se sinucisese la numai câteva zile după ce 
se descoperise că nişte monede de aur, cinci la număr, fuseseră 
furate de la Fort Knox era o teribilă coincidenţă. Si totuşi, privind 
lucrurile dintr-o perspectivă mai cinică, nu era deloc o 
coincidenţă. Era de-a dreptul suspect. 

Corbett fusese de acord cu ea cu o zi înainte, când reuşise în 
sfârşit să dea de el. Se grăbea să ajungă la o altă şedinţă. 

Trăsăturile aspre ale feţei îi trădau resemnarea. O salutase cu 
un zâmbet obosit. 

— Cinci minute, Browne, atât am la dispoziţie. Ai face bine să 
vorbeşti la obiect. Discutăm în mers. 

Îi explicase repede ce aflase despre Short. Nu mentionase 
greşeala lui Viggiano, cu toate că ştia că acesta nu ar fi făcut la 
fel dacă ar fi fost vorba despre ea. Corbett fusese vădit 
impresionat. Se oprise să o bată uşor pe umăr şi asta o făcuse să 
se umfle în pene de mândrie. 

— Şi zici că nu a lăsat nici un bilet de adio? 

— Nu, răspunse ea, clătinând ferm din cap. Toţi martorii susţin 
că nu era genul care să facă asta. Avea o căsnicie reuşită. La 
muncă îi mergea bine. Pur şi simplu nu corespunde profilului. 

— Sunt de acord. 

Urmá o scurtá pauzá. 

— Si zici cá era gardian la Fort Knox? 

— Da. Se pare că era chiar un gardian-vedetă, deşi n-aş putea 
spune ce înseamnă asta. 

— la mai spune-mi o dată. Când s-a întâmplat? 

— Acum patru zile. La numai două zile după ce Ranieri a fost 
ucis la Paris. 

— Hm, făcu Corbett şi căzu pe gânduri, încruntat. 

— Nu i-au făcut încă autopsia. Am vorbit mai devreme cu 
medicul legist de la Louisville. Au fost de acord să amâne 
procedurile până mâine, ca să pot asista. Mi-am rezervat biletul 
de avion. 

— Foarte bine. Corbett o aprobă cu o înclinare a capului, în 
timp ce ajunseră la sala de şedinţe spre care se grăbea. Ai 
dreptate. Nu are nici o logică. Ţine-mă la curent. Şi, Browne... Al 
făcut treabă bună, adăugă el, răsucindu-se pe călcâie. 

Aproape că-i veni să-l ia în braţe de bucurie. 

Morga era o clădire anonimă, vopsită în alb, situată la 
marginea oraşului. De la aeroportul internaţional din Louisville 
ajungeai imediat cu maşina. Un pâlc des de cedri mărginea 
şoseaua ca un zid, ascunzând-o privirilor curioase. Jennifer cobori 
din maşină, recunoscătoare că scapă de aerul rece şi umed care 
o învăluia. Intră în holul de recepţie îngheţat al clădirii. 

Felul în care fusese decorat coridorul trăda disperarea. Pereţii 
erau pictaţi într-un amestec de roz şi albastru. De-a lungul 
acestora erau înşirate scaune de plastic portocalii. Un difuzor 
stingher, fixat în tavan, emitea melodiile băieţilor de la Beach 
Boys. Zgomotul se auzea înfundat din cauza sitei de protecţie ce 
fusese si ea vopsita, din greşeală. In spatele unei trape 
dreptunghiulare de acces fixată în peretele opus, stătea o femeie 
al cărei chip era lipsit de orice expresie, îmbrăcată în haine de 
doliu. Ridică din umeri în semn că o recunoscu. Formă un număr 
de telefon şi anunţă în şoaptă că sosise. Câteva minute mai 
târziu, un bărbat scund şi chel - având în jur de cincizeci de ani, 
bănui Jennifer - intră precipitat în încăpere. Un lanţ gros îi trecea 
peste vestă, prins de ceasul de aur ascuns în buzunar. 

— Agent Browne? Sunt doctor Raymond Finch. Specialistul 
legist de aici. Cu mine aţi vorbit mai devreme la telefon. 

— Bună ziua. Jennifer îi strânse călduros mâna. In cealaltă 
mână ţinea legitimatia, dar observă că bărbatul nu-i dădu nici o 

atenţie. Vă mulţumesc pentru invitaţie. 

Nu avusese încotro, dar Jennifer ştia că un pic de modestie nu 
strică niciodată. Mai ales faţă de oamenii locului. 

— Nici o problemă. Suntem gata să începem când doriţi. 

— Perfect. 

O conduse pe un coridor îngust. Coborâră câteva trepte şi apoi 
trecură printr-o serie de uşi duble, grele, pe care Finch le 
deschidea larg dintr-un gest. Ajunseră într-o anticameră micuță, 
placată cu faianţă albă. Aici, temperatura scăzu brusc. Jennifer 
simţea în gât o senzaţie uşoară de arsură de la amestecul de 
dezinfectant şi aldehidă formică, al cărui miros răzbătea tot mai 
înţepător pe măsură ce se afundau în clădire. 

— Aţi mai făcut vreodată aşa ceva? 

Finch îi întinse un halat alb, lung. Jennifer îl îmbrăcă peste 
hainele pe care le purta - o jachetă neagră şi o fustă lungă. Apoi 
îşi luă şi el unul, ca să-şi acopere costumul de chirurg de culoare 
verde-deschis pe care îl îmbrăcase pe cap. Isi trase apoi nişte 
papuci de plastic direct peste pantofii maro. 

— Nu. 

— E o procedurá destul de clará. Urátá, dar clará. Dacá vreti, 
puteţi să aşteptaţi aici până terminám. 

li zâmbi intelegátor, dar Jennifer clătină hotărâtă din cap. Nu 
bătuse atâta drum ca să piardă ce era mai important. 

— Am văzut multe cadavre, doctore. Unul în plus nu contează. 

— Bun. Atunci să-i dăm drumul. 

Finch deschise încă o uşa dublă şi o conduse în camera de 
autopsie. Era o cameră mare, de vreo şapte metri pătraţi, 
zugrăvită într-un alb orbitor. Luminile puternice cădeau pe pereţii 
imaculati, îmbrăcaţi în faianţă si pe podea. Mesele de oţel 
inoxidabil şi dulapurile de sticla aşezate de-a lungul a doi pereţi 
aruncau reflexii reci. In mijlocul încăperii, se afla o masă de oţel 
inoxidabil şi o tavă înclinată, înalta până la brâu, care fusese 
montată pentru apă curentă. Un cântar cromat suspendat, 
amintind parcă de o spánzurátoare medievală, scártáia uşor, 
îngânându-se cu bázáitul aerului condiţionat. 

— Si ce interes are FBl-ul în acest caz? 

— E doar o anchetă de rutină. Nimic special, răspunse ea, 
sperând că îşi disimulase minciuna mai bine decât reuşise el să- 
şi ascundă curiozitatea, mascând-o într-o întrebare nonşalantă. 

— Aha. 

Îşi dădu seama că nu o crezuse. 

— Poate pentru voi este rutiná, dar noi nu avem parte de prea 
multe sinucideri pe aici. Şi chiar şi atunci când avem, de cele mai 
multe ori îşi trag un glonţ în tâmplă. Mai interesant de atât nici 
că se poate. 

Râse. Jennifer ştia că în alte împrejurări l-ar fi găsit pe Finch 
foarte linistitor. Ochii săi cenuşii, blânzi mijeau deasupra 
ochelarilor semirotunzi, iar sub nasul coroiat i se zbârlea o 
mustață albă, ca de bunicut. Dată fiind situaţia însă, îi era frig si 
albul orbitor al pereţilor o obosea. Nu voia decât să înceapă 
odată. 

— Şi unde este cadavrul? 

Finch păru că nu observă nerábdarea din tonul ei. 

— Asistentul meu ar trebui să apară dintr-o clipă într-alta cu 
domnul Short. Ah, uite-l. 

Un tânăr cu un aer plictisit intră în încăpere, împingând o 
targă pe care se afla cadavrul, acoperit cu un cearşaf alb. 
Tânărul asistent etala o claie de păr oxigenat şi cercei în limbă şi 
în nas. Era îmbrăcat la fel ca şi Finch - în costum chirurgical şi 
mánusi de protecţie. 

— Ati citit raportul poliţiei, nu-i aşa? întrebă Finch, în timp ce 
asistentul se căznea să tragă targa lângă masa de autopsie, cu 
un zgomot metalic. 

Jennifer aprobă cu o mişcare a capului, strámbánd din nas. 

— Desigur. Fiul său a observat că iese fum din garaj şi şi-a 
găsit tatăl în maşină. Poliţiştii au încercat să-i acorde primul 
ajutor, însă a fost prea târziu. 

— Da. L-au găsit pe bancheta din spate. 

— Chiar aşa? Lucrul ăsta nu e pomenit nicăieri. Asistentul 
întinse cadavrul pe masa de autopsie, împingându-l cu 
brutalitate. Jennifer se trase un pas înapoi. Short zăcea într-un 
chip ciudat, ca o păpuşă aranjată în grabă. Pielea lui albă părea 
ca de ceară şi cearcăne adânci îi înconjurau ochii. Carnea avea 
un aspect vlăguit. 

— Poziţie ghemuitá, zise Finch. 

Din felul în care o spusese, Jennifer îşi dădu seama că medicul 
considera că era ceva important. 

— Ghemuit? Credeţi că înseamnă ceva? 

Finch ridică din umeri. 

— In orice caz, este ciudat. 

— Ca şi faptul că a fost găsit pe bancheta din spate, zic eu. Mă 
gândesc că, dacă tot e maşina ta, te aşezi pe unul din scaunele 

din faţă, nu credeţi? 

Finch mişcă aprobator din cap. Apoi îşi trase cu zgomot 
mánusile chirurgicale. 

— Cred că oamenii fac tot felul de ciudátenii când se sinucid, 
remarcă el. Cine ştie la ce se gândea. Un strigăt de ajutor? O 
amintire inconstientá dintr-o copilărie nefericită? Sunt o mulţime 
de motive posibile. 

Finch îşi trase pe faţa o mască. Verifică apoi dacă eticheta de 
la picior se potriveşte cu fişa de autopsie pe care i-o dăduse 
asistentul împreună cu radiografia cadavrului făcută mai 
devreme. Mulţumit că are cadavrul care trebuie, se apuca de 
treabă. 

In primul rând, verifică dacă trupul prezenta ceva 
anormal - zgârieturi, tăieturi, înţepături. Pe un ton mecanic si 
monoton dicta tot ce vedea într-un microfon fixat de rever. 
Singurul zgomot era scos de aparatul de fotografiat Nikon, cu 
ajutorul căruia asistentul făcea poze. Din când în când, Finch se 
mai dădea câte un pas în spate, ca să-i permită să ia un cadru 
mai bun. 

Deşi în cameră plana apăsarea morţii, pe Jennifer o 
impresiona cel mai tare înfiorătoarea detaşare a celor care 
desfăşurau procedura respectivă. Incáperile ca nişte laboratoare, 
uniformele fără chip, formularele oficiale, fotografiile şi numerele 
de înregistrare care reduceau un individ la un dosar anonim, la o 
statistică. Dintr-odată, simţi că-i pare rău pentru Short. 

Examinarea iniţială confirma că monoxidul de carbon - sau, 
cum ar fi spus Finch, intoxicarea cu CO - era cauza cea mai 
probabilă a morţii. Short avea unghiile de la mâini şi buzele 
pătate cu un roşu-aprins, semn sigur că se asfixiase din cauza 
lipsei de oxigen din sânge. In afară de un mic tatuaj pe umărul 
drept, nu mai avea alte semne. 

Odată terminată această etapă, asistentul fixă sub spatele lui 
Short o cărămidă cauciucată, care făcea ca braţele şi gâtul să-i 
atârne, în timp ce pieptul ieşea mult în afară, facilitând realizarea 
autopsiei. 

Finch alese un bisturiu din trusa de instrumente din dreapta 
sa. Făcu în pieptul lui Short o incizie în formă de Y, ce se întindea 
de la un umăr la celălalt, pe la baza sternului, apoi cobora în linie 
dreaptă spre osul pubian, deviind uşor pentru a evita ombilicul. 
Desprinse pielea, musculatura şi țesuturile moi ce învelesc 
cavitatea toracică şi le ridică peste faţa lui Short, astfel încât să 

poatá vedea clar cavitatea toracicá si muschii gátului. Apoi, cu 
ajutorul unui fierástráu, taie oasele de o parte si de cealaltá a 
cavităţii ca si cum ar fi tăiat un gard de sârmă. Această 
operaţiune îi permise să curețe sternul, deşi fu nevoit să mai 
îndepărteze câteva ţesuturi moi ce se încăpăţânau să rămână 
lipite de piept. 

Jennifer privea în continuare, fascinată de oribila privelişte. Pe 
de o parte, se întreba dacă nu ar fi fost mai bine să accepte 
propunerea lui Finch de a aştepta afară, în loc să dea curs 
temerii că ar putea pierde ceva; pe de altă parte, nu-şi putea 
dezlipi privirea. Jennifer recunoscu metoda folosită de Finch ca 
fiind metoda standard Rokitansky, prin care se taie toate 
organele şi se îndepărtează laolaltă din corp. 

Finch luă organele îmbibate de sânge şi le duse pe masa de 
disectie - o suprafaţă de oţel montată la baza mesei de autopsie. 
In acest timp, asistentul mută cadavrul, pregătindu-se să-i 
îndepărteze creierul. Finch întinse masa de organe pentru a le 
separa pe cele din piept de cele din abdomen. Tăie esofagul cu o 
foarfecă, dictând în tot acest timp în microfonul de la rever. 
Discursul său monoton fu întrerupt brusc. 

— Domnule doctor. 

Finch înălţă capul. Asistentul său îi făcea semne să se apropie. 

— Ce s-a întâmplat, Danny? 

— Vreti să vă uitaţi la asta? 

Finch lăsă foarfecă din mână şi înconjură masa, ajungând 
lângă asistentul său, la capul lui Short. 

— la vedeţi aici. 

Asistentul arăta spre capul lui Short. Finch pipăi baza craniului. 

— Ciudat, zise el. 

Sotheby's, New Bond Street, Londra 
23 iulie - 5.00 p.m. 


— Am 330 000 lire la dreapta mea. 330 000 de lire pentru 
această piesă unică. Sabia oferită amiralului Nelson de către 
sultanul Selim al Ill-lea, după Bătălia Nilului. Dă cineva mai mult 
de 330 000 de lire? 330 000 o dată. De două ori. Vândut 
domnului din dreapta pentru 330 000 de lire. 

Ciocanul conducătorului de licitaţie căzu cu zgomotul pe care 
îl face fildeşul pe lemnul de stejar. Ropote de aplauze răsunară 
sub plafonul poleit cu aur. 

Tom se strecură afară neobservat. Spera să scape de 
înghesuiala inevitabilă de la sfârşitul licitaţiei. In hol era deja 
aglomeratie. Doi jurnalişti îl atinseră în fugă. Se grábeau să 
anunţe evenimentele după-amiezii la redactiile lor. Sabia fusese 
vândută la un preţ de aproape cinci ori mai mare decât cel 
estimat şi, dacă mai aminteau şi de originea ei celebră, aveau un 
subiect de zile mari. 

li părea bine că se întorsese în acest mediu. Licitaţiile fuseseră 
un teren fertil de-a lungul anilor. Aici îşi găsea ţintele sigure, în 
special colecționari particulari care tratau problema securităţii cu 
mai multă nesábuintá. Constata însă că îi plăceau chiar mai mult 
acum, când nu umbla după un posibil câştig. Acum se putea 
plimba liniştit pe stradă. Zăbovea cu privirea asupra clădirilor de 
pe o parte şi de pe cealaltă, nu mai păşea cu privirea în jos sau 
îndreptată fix spre locul unde mergea. 

— Thomas? Thomas, tu eşti? 

Tom îşi auzi numele strigat. Suna cam ciudat în forma 
neprescurtată, înălțându-se peste capetele oamenilor care se 
revărsau din camerele de licitaţie; într-o mână ţineau cataloagele 
groase, cu cealaltă căutau să apuce câte un pahar de vin alb de 
la chelnerii nerăbdători, plasați strategic în calea mulțimilor care 
năvăleau afară. Tom se întoarse. Îl recunoscu imediat pe 
bărbatul în costum alb de în, care îşi croia drum spre el. Il 
întâmpină cu un zâmbet larg. 

— Unchiule Harry! Ce mai faci? 

Tom îi întinse mâna, dar bărbatul i-o dădu la o parte, 
îmbrăţişându-l în schimb pe după umeri. Trebuia să aibă acum în 
jur de cincizeci şi cinci de ani, îşi zise Tom. Inalt, cu braţe 
puternice şi cu o faţă pătrată, cu o ţinută tantosá, militărească. 
Deşi cărunt, părul era încă bogat, pieptănat cu grijă într-o parte. 
Ochii de culoare verde-închis sclipeau veseli sub sprâncenele 
groase. La fel ca în copilărie, înfăţişarea lui îi aminti lui Tom de 
un urs masiv. 

Privit de aproape, mulţi l-ar fi descris ca fiind cam ponosit. 
Calitatea evidentă a hainelor sale nu compensa timpurile 
glorioase, acum apuse. Anii îşi lăsaseră amprenta pe costumul de 
în - din cauza spălărilor repetate, de pildă, ajunse de o culoare 
gri-deschis şi câteva pete de vin erau încă vizibile pe reverul 
stâng şi pe pantaloni. Mansetele duble ale cămăşii albastre de la 
Turnbull & Asser se uzaseră demult şi din ele atârnau acum fire 
de bumbac, iar colţurile gulerului erau tocite. Pe acest fond tern 
se evidenția strident cravata în dungile galbene şi portocalii ale 
clubului MCC. Galbenul se asorta cu inelul de aur cu sigiliu care îi 
acoperea degetul mic de la mâna stângă. In mâna dreaptă îşi 
ţinea pălăria Panama. 

— Thomas, băiatule, mă gândeam eu că tu trebuie să fii. 

Tonul vocii lui avea claritatea unui diamant. Zecile de ani de 
educaţie socială atent controlată se simțeau în vocalele rostite 
clar, cu fermitate. 

— Bună ziua, unchiule Harry. 

— Pe unde naiba ai umblat? Dumnezeule, au trecut ani de zile, 
omule. 

— Imi pare rău. Am fost cam ocupat cu înmormântarea. 

— Da, da, desigur. Vocea bărbatului deveni dintr-odată gravă. 
Ce insensibil sunt. Regret că nu am putut să vin. 

— Nu face nimic. Mulţumesc pentru scrisoare. A însemnat mult 
pentru mine. 

— Ce ai mai făcu de când...? 

Se întrerupse brusc, întorcând privirea în altă parte. 

— Bine, răspunse Tom, aşezându-şi mâna pe umărul 
bărbatului ca să-l liniştească. Au trecut deja cinci luni şi, oricum, 
ştii că nu ne împăcam prea bine. A fost doar un şoc, atâta tot. 

— Ştiu. Toti am fost şocaţi. 

Chipul bărbatului căpătă o expresie de tristeţe. 

Tom nu-şi putea aminti când îl întâlnise pentru prima oară pe 
unchiul Harry. Ştia doar că mereu fusese în preajmă. Desigur că 

nu era unchiul sáu adevárat, desi, de-a lungul anilor, fi devenise 
mai mult decát unchi. Harry Renwick fusese cel mai bun prieten 
al tatălui său - în măsura în care tatăl sau avusese prieteni. În 
timpul vacantelor şcolare, când era expediat înapoi la Geneva, 
unchiul Harry fusese singurul dispus să-l ducă la schi sau la un 
film. Când fusese exmatriculat de la Oxford şi venise la Paris, tot 
unchiul Harry îi găsise unde să stea şi-i împrumutase nişte bani. 

Cu toate acestea, era singura persoană care îi spunea 
Thomas. Tom nu-l auzise niciodată folosind diminutive. Nici 
prescurtări sau cuvinte în jargon. Nu folosea nici un fel de 
porecle, acronime ori prescurtări verbale. Desigur, ironia era că 
insistă să-şi spună Harry, în loc de Henry. Tom nu reuşise 
niciodată să înţeleagă de ce. 

— Ai auzit că m-am hotărât să mut magazinul înapoi la 
Londra? 

— Serios? Asta chiar e grozav. S-ar fi bucurat tare mult că duci 
afacerea mai departe. 

— Ei bine, fac asta pentru mine, nu pentru el, replică Tom, 
scoțând sfidător bărbia înainte. 

Renwick aprobă din cap. Urmă un moment de tăcere. 

— Ei şi ce faci pe aici? întrebă Tom, schimbând subiectul. Nu 
ştiam că te interesează istoria maritimă. 

— Păi, nu prea mă interesează. Renwick înclină din cap cu un 
aer conspirativ. Am un client care colectioneazá astfel de 
obiecte. Aşa că m-am gândit să arunc o privire. lau pulsul pieţei 
şi alte prostii de-asta pe care cică trebuie să le faci. 

— Inseamná că vii la multe evenimente de genul ăsta. 

— Nu, negă Renwick, clătinând din cap. Veneam, mai demult. 
Ştii, în ziua de azi nu mai e la fel. Imi plăcea mai mult când îţi 
dădeau voie să fumezi. Asta dădea locului o atmosferă aparte, 
mai stimulantá. Îl vedeai, îl simteai. Era captivant. Nu era plin de 
caviar şi de sendvişuri, ca acum. 

Refuză cu un gest gustarea pe care chelnerii o plimbau prin 
încăpere pe távi de argint ce scânteiau în lumina rece a 
candelabrelor ca nişte aisberguri în miniatură. Un bărbat îşi croi 
drum printre ei, tipánd în telefon ca să acopere zgomotul. 

— Deci stai tot în Londra? Mă gândeam că te-ai mutat în 
străinătate, spuse Tom când reveniră din nou unul lângă celălalt. 

— Nu, tot aici, deşi tocmai m-am mutat la o nouă adresă. Ar 
trebui să vii la cină. 

— Eşti foarte amabil, dar... 

— la sá vád. Máine nu pot, nici poimáine. Poti veni luni, pe 26? 

— Păi... 

— Nu, insist. La ora 8, Eaton Terrace 74. Uite cartea mea de 
vizită. Să nu întârzii. 

— Bine, încuviinţă Tom. Mulţumesc. 

— Plăcerea e de partea mea. Acum, te rog sá mă scuzi. 
Tocmai am zărit pe cineva care îmi e dator cu o favoare. 

Într-o clipă, îşi potrivi pe cap pălăria Panama şi se pierdu în 
mulţime, în timp ce Tom înota prin marea de oameni, încercând 
să iasă afară. 

Harry Renwick. Lui Tom nu-i venea să creadă. După atâţia ani 
era neschimbat. Purta tot acelaşi costum caraghios. 

Nu ştia sigur dacă era din cauză că nu-l văzuse de mai multă 
vreme ori pentru că privea el lucrurile dintr-o nouă perspectivă, 
dar gândindu-se mai bine, costumul ăla îl deranja un pic. Era un 
lucru neînsemnat, dar pentru prima dată lui Tom îi trecu prin 
minte că era ceva deliberat în legătura cu el. Avea un fel de aer 
de ponoseală studiată care părea oarecum falsă, ca o mobilă 
nouă care a fost migălos tocita ca să pară veche. 

Tom juca între degete cartea de vizită a lui Renwick. O 
întoarse pe toate părţile. Era groasă, de culoarea fildeşului, iar 
scrisul de pe ea avea litere arămii. O puse în buzunarul de la 
piept. Scutură din cap pentru a-şi alunga gândurile. Unchiul 
Harry era acelaşi unchi Harry dintotdeauna. 

Morga din Louisville, Kentucky 
23 iulie - 12.01 p.m. 


Finch miji ochii în timp ce pipáia ceafa palidă şi lipsită de viaţa 
a lui Short. 

— Ce ai găsit? întrebă Jennifer, înaintând spre masă. 

— Este moale. 

In vocea lui Finch se întrezărea o urmă de interes, pentru 
prima dată de când demarase procedurile. 

— Vrei să spui că a suferit o fractură? 

— Cu siguranţă aşa s-ar părea, replică Finch, încuviinţând din 
cap. Sunt fragmente de oase rupte chiar aici, la baza craniului. 

— Ceea ce înseamnă că a fost atacat, nu? observă Jennifer cu 
însufleţire. 

— Posibil. Sau poate a fost scăpat de brancardieri. Putem afla 
asta într-un singur fel. 

Finch se întinse după tava cu instrumente şi alese un bisturiu. 
Apasă tare şi tăie adânc în spatele uneia din urechi, peste 
creştetul capului, până la cealaltă ureche. Lama fina zgârie 
scalpul ca un cuţit pe un vas nesmáltuit. La auzul zgomotului, 
Jennifer îşi muşcă tare buza de jos. 

Tăietura împărţi practic pielea capului în două. Finch trase cu 
putere partea frontală a scalpului peste faţa lui Short, ca şi cum 
ar fi cojit o portocală. Creştetul şi partea din faţă a craniului fură 
complet descoperite. Dădu la o parte şi pielea din spate, 
trăgând-o pe ceafă. 

Până la urmă, Jennifer cedă. Fără să spună un cuvânt, se 
răsuci pe călcâie şi ieşi încet din încăpere. Finch zâmbi fără să-şi 
ridice privirea. Luă percutorul de pe tava cu instrumente şi 
verifică dacă funcţionează. Zgomotul pe care îl făcea semăna cu 
cel al unei unelte de găurit. ll îndrepta apoi spre emisfera 
craniană a lui Short, rămasă acum complet descoperită. 

Zece minute mai târziu, Finch ieşea din camera de autopsie. 
Halatul alb era acoperit de un strat fin de sânge şi de fragmente 
de os. Bucáti mici de cartilagii îi atârnau prinse de mască. Işi 
scoase cu grijă masca şi mánusile chirurgicale pătate de sânge şi 

le aruncă în coşul galben de lângă uşă. 

— Te simţi bine? 

— Sigur, răspunse Jennifer bând apă dintr-un pahar de plastic. 
Doar că a fost un pic cam mult... mă înţelegi... 

Făcu un semn cu capul înspre cadavrul care zăcea mutilat în 
camera alăturată. Era supărată pe ea că nu rezistase până la 
sfârşit. Era exact genul de fragilitate la care făceau referire 
colegii ei de sex masculin atunci când susțineau că agenţii femei 
nu sunt potrivite în anumite momente ale investigaţiei. Acestea 
fiind spuse, ar fi fost încă şi mai furioasă dacă ar fi vomitat. 

— Îmi pare rău. 

— Lasă, nu-ţi bate capul cu asta, o sfătui Finch, asezándu-se 
lângă ea pe unul dintre scaunele portocalii care păreau să fie 
peste tot. Sincer vorbind, nu mă aşteptam să rezişti atât de mult. 
Nimeni nu rezistă până la capăt. Nici măcar poliţiştii care au scos 
bucăţi de cadavre din maşini distruse. Crede-mă, aş fi fost mai 
îngrijorat dacă ai fi rămas. Am intentat divorţ la scurt timp după 
ce prima mea soţie a asistat până la capăt la o astfel de 
procedură. Mi-am zis că, dacă putea să se uite la aşa ceva, era 
doar o chestiune de timp până avea să vrea să mă vadă şi pe 
mine pe o masă de-asta. 

Jennifer izbucni în râs. Dintr-odată se simţea mult mai bine. 

— Deci, care este verdictul? 

— Primele impresii? A murit otrăvit cu dioxid de carbon. 
Trebuie să termin şi examinarea celorlalte organe ca să fiu sigur. 
Culoarea buzelor şi a unghiilor însă indică acest lucru. 

— Vrei să spui că nu a avut nici o rană la cap? Nici măcar nu 
încercă să-şi ascundă dezamăgirea. 

— Ba dimpotrivă. Dacă nu l-ar omorât fumul de la ţeava de 
eşapament, cu siguranţă ar fi făcut-o trauma suferită. Are o 
fractură imensă. 

— Cauzată de ce? 

— De o lovitură cu o bâtă de baseball, o ţeava metalică, ceva 
greu şi neted pentru că pielea nu este ruptă. Finch ridică din 
umeri. În orice caz, folosită de către cineva stângaci. 

— De unde ştii asta? 

— E un truc criminalistic mai vechi. Dreptacii au tendinţa de a 
lovi în partea dreaptă a victimei. Altfel, le este peste mână şi nu 
au destulă forţă pentru a lovi. Craniul lui Short a fost zdrobit în 
partea stângă. Este doar o deducție, dar este probată. 

Jennifer retinu această informaţie, deşi ştia că erau puţine 

şanse să-i deschidă vreo pistă. 

— Vrei să spui că sinuciderea nu a fost reală? 

— Vrei părerea mea de specialist? l-ar fi fost imposibil până şi 
să se târască în maşină în halul în care era. A fost lovit şi pus 
acolo. Fumul de la ţeava de eşapament i-a fost fatal. A fost doar 
o înscenare. El era deja mort. 

— Eşti sigur că a fost lovit înainte să inhaleze fumul? Nu e 
posibil să se fi ales cu aceste răni după ce a murit? 

— În nici un caz, răspunse Finch, clátinánd din cap cu 
hotărâre. Vasele cerebrale s-au spart în creier, cauzând un masiv 
hematom subdural. Asta se putea întâmpla numai înainte să 
moară, cât încă mai avea puls. 

Jennifer încuviinţă din cap. Aşadar, era vorba de o crimă. Asta 
îl va face pe Corbett să revină cu picioarele pe pământ. li veni să 
zâmbească, dar se abtinu, vinovată. 

— Mulţumesc, domnule doctor. 

— Pentru puţin. Te rog să mă scuzi. Trebuie să mă duc să 
termin treaba. 

li strânse mâna. Din cauza mănuşilor, pielea bărbatului era 
rece şi avea un aspect cauciucat. 

— Doctore, strigă Jennifer după el, încercând să adopte un ton 
cât mai natural. Cred că, în clipa asta, nu ar fi indicat să comunici 
familiei rezultatele autopsiei. Ştii cum este. Până nu eşti absolut 
sigur de ceea ce s-a întâmplat, nu vreau ca oamenii să tragă 
nişte concluzii greşite. 

Finch ridică din umeri. 

— Sigur. Nici o problemă. 

Isi lua o altă pereche de mánusi si se întoarse în camera de 
autopsie. 

Jennifer rămase privind gânditoare podeaua placată cu gresie. 
Aspectul acesta deschidea o perspectivă complet nouă asupra 
jafului de la Fort Knox. Şi era hotărâtă să urmeze pista asta. 

Finch se întoarse în cameră, purtând încă mănuşile 
chirurgicale. O întrerupse brusc din meditaţie. 

— Apropo, agent Browne, spuneati că Short are un puşti, nu? 

— Da, chiar trei. De ce? 

— Unul dintre motivele pentru care cineva ar putea aşeza o 
victimă pe bancheta din spate este pentru că, atunci când e pusă 
siguranţa pentru copii, portierele nu se pot deschide din interior. 

Prospect, Kentucky 
23 iulie - 1.33 p.m. 


Liberty Street din suburbia oraşului Louisville, numită într-un 
mod atât de optimist, fusese tratată cu dureros de multă 
indiferenţă de către arhitecţi. Casele erau făcute parcă pe 
planşetă, cu un cuţit de modelat prăjituri. Despărţite unele de 
altele de un gard de sârmă galvanizată, se aliniau pe strada 
largă ce se pierdea trist în zare. Frasinii se luptau stângaci să-şi 
înalțe coroana, la distanţa impusă de municipalitate, dincolo de 
trotuarul peticit. Pe alocuri, unde căzuseră, capitulând în lupta cu 
viaţa, gropile rămăseseră neastupate. Cosurile de gunoi erau 
legate cu lanţuri de stâlpii porţilor. Maşinile se târau trist pe 
aleile asfaltate. 

In depărtare, un turn de apă, susţinut de patru picioare 
fusiforme de oţel, se înălța spre cer ca o imensă insectă. Cândva, 
fusese vopsit în roşu, dar vopseaua se umflase şi se cojise 
demult, iar acum rugina mânca fiecare nit, fiecare balama. O 
singură denumire, ECKLEBERG, trona scrisă mare, cu vopsea 
albă, de jur împrejurul bazinului - probabil o veche gáselnitá 
publicitară al cărei înţeles fusese uitat demult. De-a lungul 
străzii, câţiva puşti exersau nişte figuri cu skateboardul. 

Jennifer aştepta în faţa casei, făcându-şi vânt cu legitimatia 
FBI ca să se apere de razele de soare. Potrivit dosarului lui Short, 
acesta intrase în poliţia monetară după ce petrecuse cinci ani la 
NYPD. Fusese un ofiţer exemplar. Primise Medalia de Onoare 
pentru că intervenise la o spargere într-o farmacie din Upper 
West Side. Partenerul său fusese împuşcat. In timp ce încerca sá 
îl salveze, Short ripostase cu foc de armă. Omorâse unul din 
suspecți şi-l ránise pe celălalt. 

Era un poliţist de viitor. Unii spuneau că putea să ajungă chiar 
şef într-o bună zi. Dar se pare că, în cele din urmă, acest incident 
şi numeroasele ore de muncă la New York îi fuseseră de ajuns 
doamnei Short, care îi ceruse să-şi găsească fie alt loc de muncă, 
fie altă nevastă. 

Fratele ei lucra deja la poliţia monetară. Îi aranjá sá meargă la 
un interviu. Cu pregătirea sa, Short parcurse cu brio procesul de 
selecţie, deşi unii colegi ziceau că l-ar fi auzit plângându-se că 
era nevoit să schimbe pistolul pentru un baston. | se dăduseră 
mai multe posturi de unde să aleagă. Alesese Fort Knox ca să fie 
mai aproape de familia soţiei. Cam ăsta fusese singurul criteriu. 

Pentru a înţelege de ce fusese omorât Short, Jennifer trebuia 
să încerce să înţeleagă cine fusese el, cum trăise. Privind casa, 
îşi dădea seama că soţii Short încercaseră să se descurce cum 
putuseră mai bine cu putinul pe care îl aveau. Ramele 
ferestrelor, aşezate simetric, fuseseră vopsite în albastru-deschis 
pentru a se asorta cu nuanţa cutiei poştale de la capătul aleii. Cu 
trecerea timpului, lemnul se mai umflase din loc în loc. Veranda 
fusese de curând măturată. Intr-o parte a casei, se zărea curtea 
din spate, plină de jucării. 

Curtea din faţă era simplă, uşor de întreţinut. Era curată. Pe 
bordură era pictat cu galben numărul casei - 1026. Garajul se 
afla în partea stângă. Era o construcţie separată, cu acoperiş 
înclinat şi pereţi din lemn, vopsiți în alb ca să se asorteze cu 
restul casei. Jennifer schiţă un zâmbet, amintindu-şi că şi ea se 
jucase împreună cu sora ei, Rachel, într-o curte asemănătoare a 
unei case nu prea diferite de cea din faţa ei. Aici, peste toată 
urátenia, domnea dragostea. 

O maşină albă de patrulă, brăzdată de o dungă albastră, ca un 
blazon, opri lângă bordură şi din ea cobori un bărbat scund, 
roşcat, cu părul sârmos. Era îmbrăcat în uniformă. O salută 
înclinând din cap. 

— Agent Browne? o întrebă el cu un glas nesigur, aplecându- 
se peste capotă, cu un picior în maşina. 

Jennifer nu-i răspunse. In schimb scoase legitimatia si o flutură 
nerăbdătoare. 

— Aţi întârziat. 

— Da, doamnă. Mă scuzaţi. Se apropie de ea cu mâna întinsă. 
Pe faţa pistruiată i se citea îngrijorarea. Eram tocmai în partea 
cealaltă a oraşului când m-au sunat să-mi spună... 

— Nu-i nimic, domnule...? Strângându-i mâna, Jennifer încercă 
să desluşească numele scris pe ecuson... Seeley. Bine că aţi 
ajuns. 

— Bill Seeley, de la poliţia din Louisville, adăugă el cu toată 
seriozitatea. 

Avea ochii mari şi albaştri. Buzele subţiri acopereau o dantură 

inegalá. Urechile fi semánau cu o masiná cu ambele portiere 
deschise. Jennifer zámbi. Nerăbdarea întipărită pe chipul lui o 
făcea sá se simtă dintr-odată mai bătrână. Cunoştea genul. 
Constiincios şi amabil, dar puţin probabil să pună vreodată lumea 
pe jar. Era ideal pentru acest colţ de lume. Se întoarse către casa 
din spatele ei. 

— Aceasta este? 

— Da, doamnă. 

— Cât timp a locuit Short aici? 

— In ultimii cinci ani. Cu copiii şi soţia. Simpatici. A fost foarte 
prietenos cu mine şi cu ceilalţi băieţi. Ştiţi şi el era tot fost 
poliţist. Vorbea tot timpul despre asta. Cred că îi cam lipsea 
marele oraş. 

— Mai spuneti-mi o dată ce s-a întâmplat. 

Privirea lui Jennifer alunecă spre garaj. Trebuia să facă eforturi 
să se concentreze la ce-i spunea Seeley. 

— Băiatul cel mare, Tony junior, l-a găsit în garaj. TJ este un 
puşti deştept. Este şi în echipa de fotbal. A sunat la 911 şi am 
venit imediat ce am recepționat apelul. 

— Şi doamna Short? N 

— Debbie? Era la muncă. Tony lucra în ture. In timpul verii, 
stăteau cu schimbul cu copiii. 

— Martori care să fi văzut ceva? 

— Nu. 

— Şi ce ați făcut când ați ajuns aici? 

— Păi, copiii tipau si plângeau. A venit o vecină să-i ia la ea 
acasă. Am deschis usa garajului si am oprit repede motorul, 
Intelegeti, ca să iasă fumul. Tony, adică domnul Short, vârâse pe 
fereastra un furtun sau ceva de la țeava de esapament. 

— Sunteti sigur că era ghemuit? 

— Da. Cum am spus, era pe bancheta din spate. L-am scos din 
maşină şi am încercat să-i acord primul ajutor. Era deja mort. Am 
făcut tot ce am putut. 

Isi dădea seama că Seeley era încă foarte supărat. Se gândea 
probabil că dacă ar fi ajuns mai devreme l-ar fi putut salva. Stia 
prea bine că e mult mai greu atunci când cunoşti victima. 
Moartea cápátá o latură personală, ca si cum ai fi încălcat un 
legământ nescris de a avea grijă de celălalt. 

— Nu vă faceți griji, domnule polițist, încercă Jennifer să-l 
liniştească, întorcându-se către el. Ati făcut ce trebuia. Credeti- 
mă, era deja mort când aţi ajuns aici. Nu mai puteaţi face nimic 

pentru el. 

Tánárul li zámbi plin de recunostintá. 

— Şi... după aia am transmis prin staţie si au trimis legistul sá 
ridice cadavrul. M-aş fi dus chiar eu să o anunţ pe Debbie, dar a 
trebuit să mă ocup de incendiu. Aşa că s-a dus un alt coleg. Am 
înţeles că nu a suportat prea bine vestea. 

Clătină cu tristeţe din cap. Jennifer îi aruncă o privire 
întrebătoare. 

— Incendiul? Care incendiu? 

— Ştiţi cum sunt copiii ăştia afurisiţi. Făcu un semn din cap 
spre stradă, unde un copil tocmai căzuse şi îşi luxase o mână. 
Avem o mulţime de probleme cu copiii de pe-aici. Nu prea au ce 
să facă, aşa că îşi pierd vremea prin magazine şi fac tot felul de 
năzbâtii. În spatele casei este o pajişte. Cineva dăduse foc unei 
grămezi de gunoi. 

— În aceeaşi zi? întrebă Jennifer fixându-l cu privirea. 

— Da, răspunse el, dregându-şi liniştit glasul. Vecinul se 
temea să nu se întindă focul, cu vremea asta fierbinte de pe la 
noi. De ce? Am greşit cu ceva? 

Jennifer nu îi răspunse. Se îndrepta deja spre casă. Traversă 
curtea. O bicicletă roz era răsturnată în mijlocul aleii. Intră pe 
poarta din spate. Nu credea în coincidente. N 

Seeley o numise cu prea multă generozitate pajiste. In 
realitate, era un maidan dezolant. Un peisaj selenar, năpădit de 
buruieni uscate. Pe pământul arid, záceau frigidere ruginite si 
maşini stricate. Această bucată de pământ uscat despártea 
casele de bunăstarea amenințătoare din statul vecin. 

In stânga porţii pe care tocmai intrase, la umbra unui 
chiparos, un crater cu un diametru de circa trei metri si adânc de 
un metru şi jumătate forma în pământ o cicatrice, printre multe 
altele. Grămada de cenuşă, lemn ars şi metal topit îl făceau să 
semene cu un grotesc rug funerar. Seeley veni în fugă după ea. 

— Ce-am zis? 

Jennifer îl privea insistent, cu mâinile în şolduri. 

— Nu vi se pare ciudat, domnule poliţist, ca în aceeaşi zi în 
care Tony Short s-a sinucis, cineva să pornească un incendiu, la 
doar câţiva metri de casa lui? 

Seeley o privea fără nici o expresie. 

— Oamenii fac foc tot timpul. 

— Nu credeţi că e posibil ca el însuşi să fi vrut să ardă ceva, 
înainte să se sinucidă? 

Jennifer arátá hotárátá cu degetul ín directia craterului. Dintr- 
odatá, fata lui Seeley se luminá. 

— Inteleg acum. Numai că pustii de pe aici fac mereu tot felul 
de năzbâtii. Dar, sigur că da. De ce nu? 

Jennifer se apropie de resturile incendiului. Le analiză cu 
atenţie. In ciuda discursului pe care tocmai îl sustinuse, trebuia 
să admită că Seeley avea probabil dreptate. Apoi reveni la 
ipoteza iniţială. Dacă îl omorâse cineva pe Short, era foarte 
plauzibil să fi aprins focul pentru a distruge arma crimei sau 
poate alte probe. Oricum stăteau lucrurile, trebuia să verifice. 

— Dă-mi mâna. 

Sări în groapă. Particule albe şi gri de cenuşă zburară în jurul 
gleznelor ei ca nişte musculite în jurul unui fruct, într-o zi de 
vară. Seeley cobori şi el în groapă ca s-o ajute. Impreuna dădură 
la o parte câteva bucăţi mari de lemn, care le stăteau în drum. 
Seeley începu să respire precipitat. 

— Ce dracu e asta? 

Din cenuşă se ivise un obiect mare de metal ruginit. Laturile 
erau înnegrite şi contorsionate din pricina focului. 

— N-am nici cea mai vagă idee, răspunse Jennifer. Ţine! Ajută- 
mă să-l mişc. 

Târâră obiectul afară din groapă. Nori de praf şi cenuşa 
pluteau în aer, făcându-i să tuşească şi să lăcrimeze. 

Părea un fel de recipient metalic. Avea două compartimente 
mari. Cel superior nu era altceva decât o tavă, nu foarte adâncă, 
la care se ajungea dând la o parte capacul. Compartimentul de 
jos era mai spaţios si era prevăzut cu uşiţă laterală. Ambele 
compartimente era goale. 

Şi atunci, o văzu. 

Jennifer reuşi să o distingă clar pe o latură, acolo unde 
vopseaua argintie se cojise aproape de tot. Era o semnătura 
fantomatică pe care căldura nu reuşise să o şteargă. Era 
ştampila Trezoreriei Statelor Unite. 

La vederea ei, îşi aminti brusc unde mai văzuse un astfel de 
container. La Fort Knox! 

Saint-Germain-en-Laye, nord-vestul 
Parisului 
23 ¡julie - 7.00 p.m. 


O procesiune nesfársitá de camioane si de masinárii grele 
bátátoriserá deja pământul, până îl transformaserá în noroi. 
Aerul reverbera de zgomote. Motoarele diesel huruiau. Nişte 
maşini hidraulice gemeau. Un pickhammer pneumatic turuia 
neîntrerupt pe undeva. Mai încolo, era montată o macara. Lângă 
şosea se ridicau barăcile muncitorilor. Intreaga operaţiune era 
supravegheată de trei bărbaţi îmbrăcaţi în jachete fosforescente. 

La vederea Bentley-ului galben care se apropia, unul dintre 
bărbaţi se desprinse de grup şi-i ieşi grăbit în întâmpinare. Cu o 
mână îşi ţinea bine casca de protecţie care i se clătina pe cap. 
Aşteptă ca şoferul să coboare şi să deschidă uşa înainte să se 
uite înăuntru. 

— Domnule Van Simson. Nu vă aşteptam până mâine. 

— Data viitoare o să cer o audienţă, zise Van Simson, 
coborând din maşină. 

Purta cizme Wellington de culoare neagră, pantaloni maro- 
deschis şi cămaşă albă. Pe umeri, avea legată o bluză într-o 
nuanţă albastru-deschis. Şoferul îi oferi o cască de protecţie 
galbenă, pe care însă nici nu o luă în seamă. 

— Unde este Legrand? 

— Supraveghează lucrul la fundaţie, în sectorul trei. Bărbatul 
arată cu mâna în spatele lui. Pot să vă conduc eu acolo. 

— Nu-i nevoie. Intoarce-te la treabă. 

Van Simson îi indică din cap şoferului să-l urmeze. Porni în sus 
pe deal. Păşea cu atenţie pe urmele înşelătoare lăsate de 
camioane, care pe alocuri erau foarte adânci. 

Îi sună telefonul. 

— Charles? se răsti Van Simson. Sper că ai veşti bune. 

— Mă tem că nu. Ranieri e mort. A fost ucis acum o 
săptămână. Poliţia încearcă să păstreze discretia. 

Van Simson se opri. Trei metri mai în spate, şoferul se opri şi 

el si asteptá. 

— Şi moneda unde este? suierá el printre dinţi. 

— Nu ştiu, răspunse celălalt nervos. 

— Cum nu ştii? Ai căutat în apartamentul preotului? 

Porni mai departe. Şoferul îl urmă. 

— Am fost deja acolo. N-am găsit nimic. O fi ascuns-o în altă 
parte. Poliţiştii o caută acum peste tot. 

— Să te ia dracu, Charles! înjură Van Simson. E vina ta. Te 
mişti prea încet. A ajuns altul la el înaintea ta. 

Lovi cu putere un bulgăre de pământ, care se sfărâmă în aer 
în faţa lui. 

— Darius, nu crezi că ai mers prea departe? Ai luat-o razna din 
cauza poveştii cu moneda asta. 

— Când o să vreau sfatul tău, o să ţi-l cer, i-o trânti Van 
Simson. Abia când o să am monedele astea, o să pot să zic că 
am mers destul de departe. Van Simson închise nervos telefonul 
şi-l îndesă în buzunarul de la pantaloni. La dracu! mormăi el 
încet. 

In faţa lui, doi bărbaţi ţineau de o parte şi de cealaltă o schiţă. 
În spatele lor, un malaxor imens turna cimentul într-un şanţ care 
fusese săpat în pământ. 

— Legrand? strigă Van Simson, încercând să acopere uruitul 
malaxorului. 

Unul din bărbaţi dădu drumul schiţei şi aceasta se înfăşură de 
parcă ar fi avut arc. 

— Monsieur Van Simson. Nu vă aşteptam... 

— Ştiu, ştiu, îl întrerupse Van Simson fluturând din mână. Te 
mai încadrezi în schemă? 

— Chiar am luat-o înainte, răspunse mândru Legrand. Până la 
sfârşitul lunii, terminăm prima etapă. Până de Crăciun o să 
putem începe să ridicăm structură metalică. 

— Şi cealaltă problemă? 

— Am rezolvat-o. Legrand mişcă din cap, arătând spre şanţ. 
Van Simson se apropie. Cimentul se prelingea pe pământul brun. 
Din masa cenuşie şi lipicioasă ieşeau nişte biele de oţel. Rămase 
pe marginea santului câteva secunde, după care se aplecă şi luă 
o mână de pământ. Se opri, apoi împrăştie pământul pe 
suprafaţa de ciment umed. 

— Ei bine, n-a zis el că vrea să fie îngropat aici, la un loc cu 
strămoşii lui? 

Departamentul Trezoreriei, Washington DC 
25 ¡ulie - 08.52 a.m. 


Oamenii treceau pe lângă ei. Pasii le rásunau pe coridorul bine 
luminat ca nişte lungi ropote de aplauze, reluate cu încetinitorul. 
Oameni care păreau importanţi, cu insigne, permise de trecere şi 
dosare, intrau şi ieşeau de la întâlniri cu persoane a căror 
identitate era secretă şi cu care purtau discuţii confidentiale. 

Jennifer simţea că o cuprinde o stare de nelinişte. La urma 
urmei, de când se întorsese din Kentucky petrecuseră amândoi 
toată ziua precedentă şi cea mai mare parte a nopţii pregătind 
această întâlnire. Păşea exact în linia întâi. Dar abia aştepta 
momentul. Găsiseră răspuns la câteva dintre întrebări. Pentru 
prima dată de când începuse povestea asta, aveau nişte piste 
concrete. 

— Bine, acum aminteste-ti ce ţi-am spus, zise Corbett rupând 
tăcerea. Fii concisă şi nu te abate de la notițe. Fără cuvinte 
pompoase. 

Vorbise repede şi încet. Vocea îi suna uşor nervos. 

— Nu vă faceţi probleme, domnule, am priceput, răspunse ea 
zâmbind. 

Pe când Jennifer se afla în Kentucky, Corbett trimisese o 
echipă la Fort Knox ca să cerceteze fiecare bucăţică de hârtie şi 
fiecare centimetru al sistemului de securitate. Rigby, încă în 
stare de şoc, îi lăsase să intre. Isi deconectase telefonul, 
închisese uşa de la birou şi-i lăsase să-şi facă treaba. Şi nu 
pierduseră timpul de pomană. Ceea ce găsiseră se lega foarte 
bine cu descoperirile lui Jennifer. 

— Imi permiteti? 

— Ce? 

Jennifer întinse mâinile şi îi netezi gulerul care se adunase. 

— Mersi, rosti el zâmbind. O să fie o întrevedere dură. Vreau 
să dai ce ai mai bun din tine. Atâta tot. Oamenii ăştia nu vor 
scuze, vor rezultate. 

— La dracu! făcu Jennifer, dând ochii peste cap. Haide, ati 
putea totuşi să-mi spuneţi. Cu ce avem de-a face? Cu nişte 

dobitoci de mare clasá sau niste birocrati amáráti? 

— Din cáte stiu, cáte putin din fiecare. Directorul Green, 
Brady, directorul politiei monetare si se pare cá si nenorocitul ála 
fátarnic de la NSA’ John Piper. 

— NSA? Jennifer tresări. În nici un caz nu se aştepta la asa 
ceva. Ce treabá au el? 

— O sá aflám, ráspunse Corbett posac. Ai mai avut de-a face 
cu Piper? 

jennifer clátina din cap. 

— E un personaj. A lucrat în Agenţie douăzeci de ani fără sá se 
facă remarcat. Apoi familia lui a făcut o donaţie de cinci milioane 
de dolari pentru campania electorală a noului preşedinte. Dintr- 
odată, se trage de şireturi cu mai-marii Pentagonului si 
recuperează timpul pierdut. 

— Credeţi că vor să-şi arate muşchii? 

Corbett îi aruncă o privire încercând s-o liniştească. 

— Nu. Vor doar să vadă ce ştim. Ai apucat să dormi vreun pic 
azi-noapte? 

— Putin. 

O fractiune de secundă, ochii lui Corbett căpătară o expresie 
blándá. 

— Dacă îţi este prea greu, aş putea sá numesc oricând pe 
cineva să te ajute. 

Ea îi aruncă o privire indignată. 

— In nici un caz. Mă descurc foarte bine şi singură. Când o să 
am nevoie de o pacoste pe capul meu, o să vă anunţ. 

El zâmbi. 

— Intrebam şi eu. 

Uşa din faţa lor se deschise. leşi un bărbat tras la faţă, cu un 
păr tepos, castaniu. Purta o cămaşă cu mâneci scurte. Pantalonii 
cenuşii erau ridicaţi prea mult peste talie, lăsând la vedere 
gleznele în ciorapi de nailon. li aruncă lui Bob un zâmbet vag. Pe 
Jennifer nu o băgă în seamă. 

— Corbett. 

— Piper, răspunse Corbett înclinând, la rândul lui, din cap. 

— Se pare cá esti in formá. 

Cei doi schimbará o privire scurtă si păşiră în încăperea din 
spatele lui. 


7 National Security Agency - Agenţia Naţională de Securitate (n. tr.). 

09.00 a.m. 


Nu era o încăpere mare - dar, la cincisprezece metri sub 
pământ, era una dintre cele mai sigure din clădire. Izolatia fonicá 
îţi dădea o senzaţie ciudată, de linişte mormântală. Mirosul 
înţepător de dezinfectant industrial îi gâdila gâtul lui Jennifer şi o 
trimise instantaneu cu gândul la morga doctorului Finch, din 
Louisville. 

Patru persoane erau aşezate pe trei dintre laturile unei mese 
dreptunghiulare din sticlă, de unde puteau vedea clar ecranul alb 
al proiectorului, care acoperea aproape în întregime peretele din 
capătul mai îndepărtat al încăperii. Două scaune din oţel şi vinilin 
fuseseră păstrate pentru ei, lângă directorul Green, de la FBI. 
Lumina fusese micşorată şi penumbra dădea tuturor celor de 
faţă un aer fantomatic. 

— Tocmai ni s-au alăturat agenţii speciali Corbett şi Browne, 
anunţă Green. După cum ştiţi, Bob conduce Departamentul 
nostru de furturi majore şi transporturi ilegale. El şi agentul 
Browne au lucrat la acest caz încă din prima zi. 

Piper îi aruncă lui Jennifer o privire dezinteresată în momentul 
în care Green îi rosti numele. 

— Bine. Acum că suntem toţi aici, să-i dăm drumul! spuse un 
bărbat chel, cu gâtul gros şi faţa împietrită, obosită şi turtită ca 
de boxer care era, evident, conducătorul întrunirii. 

Se ridică în picioare şi se aplecă peste masă, sprijinindu-se în 
pumni, cu mânecile cămăşii în dungi răsucite deasupra coatelor 
şi umflându-şi bicepsii. Cureaua de aur a Rolexului de la mână 
stătea întinsă, mai să-i pocnească. Mesteca gumă în timp ce 
vorbea şi se oprea de nenumărate ori în timpul discursului ca să 
o mişte între masele. 

— Pentru aceia dintre dumneavoastră care nu mă cunosc, 
continuă el pe un ton leneş, tipic texan, uitându-se fix la Jennifer 
şi Corbett în timp ce vorbea, sunt secretarul Trezoreriei Scott 
Young. 

Jennifer îl recunoscuse, fireşte, de la bun început. Recent 
numit în funcţie de către preşedinte, Young avansase din comisia 

uneia dintre cele mai agresive bănci de investiţii de pe Wall 
Street în noua sa poziţie, precedat de reputaţia de om care 
spune lucrurilor pe nume, fără menajamente. 

— Preşedintele m-a rugat personal să conduc această 
întrevedere, continuă el. Ca să mă exprim politicos, e al dracului 
de ofticat. 

Jennifer privi chipurile tăcute din jurul mesei. Green era aşezat 
în stânga lui Young, îndesat, ca de obicei, într-un costum din trei 
piese care nu îi venea deloc bine, învârtind un pix între degetele 
groase, ca nişte cârnaţi şi cu faţa rotundă şi roşcovană ascunsă 
sub părul castaniu, vopsit. 

Piper stătea în dreapta lui Young şi, deşi Jennifer nu 
recunoştea persoana de lângă el, presupuse că acela trebuia să 
fie directorul Monetăriei, Chris Brady. Avea faţa lată, ovală, cu 
obraji scobiti sub care atârna pielea şi purta o perucă foarte 
nepotrivită. Ochii căprui, pătrunzători, se ascundeau în spatele 
unor ochelari cu lentile groase şi cu rame de baga. Şi el îşi 
dăduse jos haina de la costum, iar cravata bleumarin, de 
poliester, stătea umflatá peste cămaşa de culoare albastru- 
deschis. Învârtind nervos resturile unui pahar de plastic între 
degetele pătate de nicotină, îşi tot ciocănea fruntea, de parcă ar 
fi încercat să-şi aducă aminte ceva. 

Fiind persoana oficială care răspundea în mod direct de Fort 
Knox, probabil că resimțea tensiunea mult mai puternic decât 
ceilalţi. 

— La Fort Knox a avut loc un jaf, doamnelor şi domnilor, reluă 
Young, mestecând în continuare. Nu la un oficiu al vreunei bănci 
oarecare. La Fort Knox! Una din cele mai bine păzite instituţii ale 
acestei țari. Şi noi nici măcar n-am ştiut! strigă, izbind cu pumnul 
în masă. Acum, colegii domnului Piper îi spun preşedintelui că e 
doar o chestiune de timp până când cineva o să ne fure o armă 
nucleară. Şi trebuie să mărturisesc că, de data asta, mi-e greu 
să-i contrazic. Stătea drept acum şi, cu tot cu pantofi, avea cam 
un metru optzeci înălţime. La dracu! După povestea asta, nu m- 
ar mira dacă domnul preşedinte ar intra într-o bună zi în Biroul 
Oval şi ar constata că au dispărut toate documentele de interes 
naţional. 

Green lăsa ochii-n jos şi frunzări hârtiile din faţa lui, ca să evite 
privirea acuzatoare a lui Young. 

— Momentan, am reuşit să-l conving pe domnul preşedinte că 
problema intra în atribuţiile Trezoreriei. A fost de acord să mă 

lase pe mine să o rezolv, la nivel intern, cu ajutorul FBl-ului, 
avánd ín vedere cá ei au fost cei care au scos la suprafatá 
povestea asta, de la bun început. Şi le-a spus celor de la armată 
şi de la CIA să nu se amestece. Deocamdată. Dar, din câte-am 
văzut eu până acum, toată lumea e mult mai preocupată să-şi 
apere propria piele decât să afle ce s-a întâmplat şi intrăm în 
criză de timp. Am nevoie de răspunsuri şi asta urgent! Jack, ce- 
au aflat oamenii tăi? 

Green îi făcu un semn din cap lui Corbett, care privi 
încurajator spre Jennifer. Aceasta se ridică în picioare, în faţa 
ecranului mare şi alb şi-şi drese vocea. 

— Domnilor, după cum ştiţi, acum nouă zile o monedă rară, un 
Vultur cu două capete din 1933, a fost descoperită în stomacul 
unui preot italian, în Paris. 

Fotografiile cu Ranieri, pe care i le arătase Corbett cu câteva 
zile în urmă, apărură pe ecranul din spatele poliţistului, alături de 
prim-planuri cu ambele feţe ale monedei. 

— Teste ulterioare ne-au arătat că avem de a face cu o 
monedă originală şi toate indiciile par să conducă spre ideea că 
este una dintre cele cinci monede furate de la Fort Knox, unde au 
fost păstrate în secret în ultimii zece ani. 

Piper, care-i urmărea discursul cu un zâmbet neîncrezător, îi 
făcu semn cu mâna să se oprească, luă unul dintre dosarele 
împrăştiate pe masă şi i-l scutură în faţă. 

— Ştim toate astea, Browne. Scrie aici, în dosar! Spune-ne 
ceva nou. 

Jennifer se uită spre Corbett, care-i făcu cu ochiul. Ajunsese 
deja să-l cunoască destul de bine ca să-şi dea seama că se 
gândea la acelaşi lucru ca şi ea. John Piper. Mitocan de primă 
clasă. 

— investigaţiile noastre au dus la concluzia că jaful a avut loc, 
cel mai probabil, între orele trei şi patru dimineaţa, în ziua de 
duminică, patru iulie, continuă ea, sfidându-l cu privirea pe Piper 
în timp ce vorbea, aproape provocându-l să o atace. 

— Ce? Acum doar trei săptămâni? răbufni Piper. Cum puteţi fi 
aşa siguri? 

— O analiză a sistemelor IT ale depozitului, interveni Corbett, 
arată că a avut loc o pană de curent la orele trei dimineaţa, la 
acea dată. S-au înregistrat fluctuații de energie electrică până la 
orele patru, când situaţia a revenit la normal. 

Verificarea sistemelor de energie electrică fusese ideea lui 

Corbett şi, după ce se consultase cu băieţii de la Departamentul 
IT, nu mai avuseseră nici o îndoială cu privire la implicaţiile 
acestui incident. 

— Băieţii de la Departamentul tehnic încă mai analizează 
problema, aşa că, momentan, e doar o teorie, dar, după părerea 
lor, pana de curent sugerează că un virus a fost descărcat direct 
în serverul reţelei depozitului. Probabil că a fost programat să se 
şteargă singur, dar am găsit urmele unui cod care se pare că a 
dezactivat, temporar, sistemele de securitate ale seifului, fără ca 
acest lucru să poată fi văzut de gardieni sau de cineva din afară. 

— Aşadar, băieţii mei nu mai sunt suspecți? interveni Brady pe 
un ton vădit uşurat. Nu aveau cum să-şi dea seama de cele ce se 
petreceau, nu-i aşa? 

Piper se întoarse spre Corbett, schitánd un zâmbet. 

— O teorie? A trecut o săptămână şi asta-i tot ce aveţi? O 
teorie? Hai, prietene, spune-mi că aveţi mai mult decât atât! 

— John, haide să ascultăm ce au de spus, zise Young precaut. 

— Ştiu, Scott. Eram curios, atâta tot. De exemplu, cum 
rămâne cu acele camere de luat vederi? Cum de nu apare nimic 
înregistrat pe ele? întrebă Piper pe acelaşi ton agresiv. 

— Fiindcă nu există camere de luat vederi în seiful propriu-zis, 
domnule, răspunse, Jennifer, pe un ton calm. Doar în jurul 
perimetrului exterior. Cred că şi această informaţie se găseşte în 
dosar. 

Piper se înroşi la faţă. Un zâmbet apăru în colţul gurii lui 
Corbett. 

— Rolul seifului este în primul rând de a împiedica accesul 
fizic, deşi a fost echipat şi pe interior, cu o combinaţie de raze în 
infraroşu, de puncte de presiune, de senzori de mişcare şi 
căldură şi de contacte electronice, continuă Jennifer, adresându- 
se acum aproape în exclusivitate lui Young şi Green, de parcă 
Piper nici n-ar mai fi fost de faţă. 

Era un joc periculos, ştia, dar nu fusese niciodată o prea bună 
diplomată, nu ştia cum să joace fără să rişte. Dacă Piper era atât 
de hotărât pe cât părea să înscrie puncte de seama ei, nu avea 
de gând să-i uşureze câtuşi de puţin situaţia. 

— Nici unul dintre aceste sisteme nu a fost afectat în mod 
direct şi, totuşi, monedele au dispărut. Părerea noastră este că 
există cineva care a reuşit să pătrundă în seif, folosind un virus 
electronic pentru a dezactiva, temporar, sistemele electronice, 
după care a furat monedele înainte ca sistemele să reintre în 

functiune. 

— Dar cum a reuşit să intre si sá iasă? întrebă Young, 
împingându-se în faţă, pe scaun. Am auzit că băieţii de la 
Trezorerie au examinat fiecare centimetru din clădire şi n-au 
găsit nici măcar o dală ciobită. 

Brady aprobă din cap. 

— Aşa este. Nimeni n-ar fi putut să intre sau să iasă din seif 
fără să fie văzut de cineva sau înregistrat de vreun aparat. 

— Ei bine... dacă nici o persoană nu putea să intre, atunci 
poate că nu a fost un om, sugerá Corbett cu precauţie. 

— Ce vrei să spui? Că unul dintre băieţii mei a vârât ceva 
înăuntru? Asta-i ridicol! pufni Brady. Oamenii mei sunt dintre cei 
mai bine pregătiţi. Toţi trebuie să treacă de sistemele de 
siguranţă si sunt în permanenţă monitorizati. Nici unul dintre ei 
nu ar putea să introducă, cu bună ştiinţă, ceva ce n-are ce căuta 
acolo. 

Jennifer se apropie din nou de ecran, pe care apăru fotografia 
unui bărbat care zâmbea încrezător, având în jur de patruzeci de 
ani, cu ochi căprui, mari şi plácuti, aşezaţi pe o faţă colturoasá, 
inspirând forţa. Când i se arătase pentru prima dată fotografia, 
lui Jennifer îi venise greu să creadă că era acelaşi bărbat pe care- 
| văzuse atât de neajutorat țintuit pe masa de oţel a lui Finch, ca 
un fluture pus la colecţie. Chiar şi acum, prefera să se uite în altă 
direcţie. Privirea lui acuzatoare era mult prea greu de îndurat. 

— Acesta este Tony Short, unul dintre gardienii de la Fort 
Knox. Short era în tură în noaptea de patru iulie şi avea acces la 
sistemele de siguranţă şi la seif. Credem că a fost ucis acum 
şapte zile. Dacă ar fi trăit, cu siguranţă că ar fi putut explica 
apariţia bruscă a două sute cincizeci de mii de dolari în contul lui 
bancar, cu exact trei săptămâni în urmă, la doar o zi distanţă de 
la data la care bánuim că a avut loc jaful. 

Jennifer efectuase o verificare standard a contului bancar, 
folosind numărul de asigurări sociale al lui Short şi descoperise 
contul din California. Fusese deschis doar cu o zi înainte de a fi 
virati banii. Soţia lui Short nu stiuse absolut nimic de el, când o 
întrebaseră. Pentru Jennifer, aceasta fusese ultima legătura, cea 
decisivă, în lanţul dovezilor. 

— Astea-s aberaţii! exclamă Brady sărind în picioare. Mie de 
ce nu mi s-a spus nimic? Mi-aţi întins o capcană! 

Young îl apucă de braţ şi degetele lui groase îl traseră la loc 
pe scaun. 

— Stai jos, Chris. Nimeni nu te acuzá. Vrem doar sá aflám ce s- 
a întâmplat. 

li făcu semn lui Jennifer să continue, în timp ce Brady 
bombănea furios. 

— Am mai găsit şi asta, în spatele casei lui Short. 

O fotografie a recipientului metalic pe care îl recuperase din 
rămăşiţele incendiului apăru pe ecran şi Young îşi suci capul într- 
o parte, încercând să-şi dea seama ce anume era. Imaginea făcu 
loc unui prim-plan în care se putea vedea sigiliul Trezoreriei, 
şters şi neclar, într-o parte a obiectului. 

— Credem că aşa a reuşit să intre hoţul. Un fel de cal troian. 

— Un ce troian? întrebă Piper, dar Jennifer îl ignoră. 

— Am verificat registrele de inventar şi se pare că, în seara de 
patru iulie, la depozit a ajuns un mic transport de aur, în jurul 
orei şaptesprezece, chiar înainte de închidere. Short era ofiţerul 
de gardă. Ba chiar se oferise să facă schimb de tură pentru acea 
zi. A semnat de primire şi a dus pachetul în seif. Jennifer se opri 
şi luă o înghiţitura de apă din paharul de pe masa, din faţa ei, 
apoi continuă: Credem că acesta, zise ea arătând din nou spre 
fotografie, este containerul în care a fost livrat aurul. După cum 
puteţi vedea, vopsit ar fi arătat exact precum containerele 
folosite în mod normal pentru transportarea lingourilor de aur. 

O nouă fotografie apăru lângă cealaltă, înfăţişând un container 
argintiu, de dimensiuni identice. 

— Cu toate acestea, containerul pe care l-am recuperat din 
vecinătatea casei lui Short prezintă un amănunt esenţial. Conţine 
un compartiment separat, accesibil din laterală, de aici. Arătă 
spre panoul lateral de pe ecran. Probabil că a fost extrem de 
greu de manevrat, dar este suficient de mare ca să poată cineva 
să intre în el. Bănuim că o cantitate relativ mică de aur a fost 
plasată în compartimentul de sus, pentru a lăsa impresia că 
recipientul este plin, în cazul în care cineva deschidea capacul. 

— Astea-s numai aiureli! zise Brady, acum pe un ton 
plángáret, în timp ce haina îi alunecă de pe spătarul scaunului pe 
podea. Intotdeauna inventariem toate transporturile care intră şi 
ies şi ne asigurăm că e totul acolo. E o procedura standard. 

— O procedură care a fost urmată întocmai, replică Jennifer cu 
fermitate. Doar că a fost îndeplinită de Short. Conform 
declaraţiilor celorlalţi ofiţeri care au fost de gardă în acea noapte, 
a insistat să inventarieze personal transportul respectiv. Era 
ofiţer superior, prin urmare avea acest drept. După ce a aprobat 

conţinutul, l-a trimis în seif. Fiind patru iulie, le-a spus băieţilor 
care l-au cărat că le dă voie să îl descarce a doua zi dimineaţa, 
ca să poată ajunge acasă mai devreme. Se pare că Short era un 
om foarte amabil, de felul lui. Nu li s-a părut ceva ciudat. 

— Părerea noastră, interveni Corbett reluând ideea de unde o 
lăsase Jennifer, este că persoana care se ascunsese în container 
a aşteptat până la un moment dinainte stabilit, când s-a activat 
virusul, a furat monedele, a resigilat cutia în care fuseseră 
acestea, după care s-a întors în container. A doua zi, conform tot 
registrelor de inventariere, a apărut un nou camion, la orele nouă 
dimineaţa, cu un nou set de hârtii, pretinzând că avusese loc o 
greşeală şi că trebuia să ducă acel container înapoi de unde îl 
luaseră. Toate hârtiile erau în ordine, aşa că nimeni nu s-a gândit 
prea mult la asta. 

— Dar Short? întrebă Green. 

— Short? Un simplu pion incomod. Presupunem că l-au omorât 
ca să se asigure că n-o să vorbească. Banii pe care i-au plătit au 
fost o pierdere acceptabilă. Am găsit camionul carbonizat într-un 
câmp, cam la o sută cincizeci de kilometri. N-a mai rămas nici o 
urmă, nici măcar numărul de serie al motorului. Nu ştiu cu cine 
avem de a face aici, domnule, dar un lucru e sigur - oricine ar fi, 
nu-şi asumă nici un risc. 

— Dar aurul? întrebă Young. E aur în valoare de câteva 
miliarde de dolari acolo. De ce nu s-au atins de el? 

— In principal pentru că, dacă monedele astea valorează într- 
adevăr patruzeci de milioane, echivalentul lor în aur masiv ar fi 
cântărit aproximativ trei tone şi jumătate, răspunse Corbett. 
Oamenii ăştia, oricine ar fi ei, sunt nişte profesionişti. Ştiu exact 
ce anume caută şi unde anume să caute şi nu lasă nimic altceva 
să le distragă atenţia. 

— Vă mulţumim, agent Browne, spuse Young. Corbett îi făcu 
un semn din cap lui Jennifer să ia loc alături de el. 

— Bine, să presupunem că avem o oarecare idee despre felul 
în care au operat. Dar tot nu ştim încă cine a fost. Cine ne putea 
face aşa ceva?... Aveţi vreo idee?... Vreunul dintre voi? Privi 
nerăbdător în jurul mesei. 

— Mafia? riscă Green. Sau cineva din Orient, poate Triadele? 

— Sau Cassius? 

La cuvintele lui Corbett, conversaţia se întrerupse brusc, iar 
ecoul vocii lui răsună în liniştea neasteptatá care se lăsase în 
încăpere. Young îl privi nedumerit. 

— Cine? 

— Un om... o umbră, mai degrabă, începu Corbett să explice, 
fără să se grăbească. Se presupune că este liderul unui sindicat 
interlop internaţional, implicat în aproape toate tranzacţiile 
ilegale de obiecte de artă şi antichităţi. N-am reuşit să trecem de 
stadiul de zvonuri. De câte ori ni se pare că ne apropiem, moare 
cineva. 

— Credeam că ipoteza asta legată de căpitanul Nemo, geniul 
criminal care conduce lumea obiectelor de artă, fusese eliminată, 
interveni Green. 

— Nici un expert nu vrea să vorbească despre asta, 
companiile de asigurări cu atât mai puţin. Ar fi prea mult pentru 
ei să admită că un singur om e capabil să manipuleze şi să 
influenţeze piaţa mondială a obiectelor de artă. Dar oamenii uită 
că jafurile din acest domeniu reprezintă o afacere de trei miliarde 
de dolari pe an. 

— Trei miliarde de dolari? 

Young era în mod vădit şocat de această cifră. 

— Este a treia zonă de activitate infractionalá din lume, după 
traficul de droguri şi de arme, confirmă Corbett mişcând din cap. 
Şi profiturile serioase nu vin din furtul unui obiect şi vinderea 
acestuia unui nou cumpărător, ci din returnarea lor, pentru 
răscumpărare, foştilor proprietari. Companiile de asigurări 
numesc asta taxa de recompensă, dar adevărul este că preferă 
să ofere zece la sută hoţilor decât să plătească proprietarilor 
întreaga valoare. Se întâmplă tot timpul. Judecánd după modul 
de finanţare şi de operare a acestor afaceri, părerea noastră este 
că există o operaţiune globală sofisticată şi coordonată în spatele 
jafurilor de mare amploare. 

— Deci tu crezi că individul ăsta, Cassius, e implicat sau nu? 
întrebă Young, aplecându-se înainte în scaun. 

Se vedea că era obişnuit să gândească în termeni clari - da 
sau nu, cumperi sau vinzi. Voia un răspuns. Insă răspunsul lui 
Corbett fu destul de evaziv. 

— Pentru o treabă de genul ăsta a fost nevoie de un plan 
elaborat şi de fonduri substanţiale. Puţini oameni ar fi avut 
resursele necesare ca să-l ducă la îndeplinire. Cassius se 
numără, cu siguranţă, printre aceştia. Dar, chiar dacă el este cel 
care a comandat jaful, nu ar fi făcut el personal treaba. Oamenii 
de genul lui îşi angajează pioni care să le facă treburile murdare. 
De cele mai multe ori, aceştia nici măcar nu ştiu pentru cine 

lucreazá. Momentan, noi trebuie sá gásim persoana care a intrat 
în seif. Aceasta ne va conduce la cel care a aranjat jaful si, sá 
sperám, la restul monedelor. 

Piper se aplecă spre Young si îi sopti ceva la ureche. Pentru 
prima dată de când Jennifer intrase în cameră, Young se opri din 
mestecat. Se uită la Piper şi-i şopti, la rândul lui, ceva. Piper 
Incuviintá din cap, se ridică în picioare si se duse în partea din 
spate a încăperii. Acolo, observă Jennifer pentru prima oară, un 
panou mare, cu oglindă, era montat în perete. Piper ciocăni în 
geam, apoi îşi trecu de două ori mâna de-a curmezişul gâtului, ca 
un fierăstrău. La vederea acestui semn, Jennifer realiză că 
întreaga şedinţa fusese înregistrată. Acum, dintr-un motiv 
necunoscut, Piper voia ca discuţia să devină neoficială. De ce? 

— Cred că ar fi indicat că Browne şi Brady să plece, în acest 
moment, îi sugeră Piper lui Young. 

Corbett scutură cu hotărâre din cap. 

— Orice aţi avea de spus, Browne trebuie să rămână aici. 
Prezenţa ei este vitală pentru acest caz. Tot ce ştiu eu, ştie şi ea. 

Piper se uită întrebător la Young, care mişcă aprobator din 
cap. Jennifer îi aruncă lui Corbett un scurt zâmbet recunoscător. 
Ardea de curiozitate. 

— Aşteaptă-mă afară, Chris, zise Young. 

— Da' ea de ce are voie să rămână? se smiorcái Brady. Vreti 
să-mi coaceti ceva. Sunt sigur de asta. 

— Aşteaptă, dracului, afară! i-o reteză Young nervos. Şi lasă 
dosarul aici! 

Bombănind, Brady aruncă dosarul pe masă, îşi trase haina pe 
el şi ieşi val-vârtej din cameră. 

— Bine, John. Sper să merite, spuse Young. 

Piper scoase un oftat puternic înainte să înceapă. 

— In ziua de 16 iulie, a fost spart un apartament dintr-un bloc 
din Upper West Side. Hoţul a coborât de pe acoperiş până la 
etajul şaptesprezece, a intrat în apartament şi a furat un Ou 
Faberge în valoare de nouă milioane de dolari. Băieţii de la NYPD 
au avut norocul să găsească o mostră de păr, chiar lângă seif. Au 
trimis-o către laboratorul FBI din Quantico spre verificare, în 
speranţa că poate nu aparţinea menajerei. Au descoperit ceva şi, 
urmând protocolul care le-a apărut pe ecran, m-au alertat 
numaidecât pe mine. 

— Puseseşi un semnal de atenţionare pe dosarul tipului 
ăstuia? întrebă Corbett. 

— Da. Pentru că, din câte ştim noi, a murit acum zece ani. 

— Dar de ce tocmai tu? Care e legătura ta cu el? întrebă 
Green. 

— Legătura mea cu el? Eu l-am recrutat pentru CIA, acum 
cincisprezece ani. Numele lui este Tom Kirk. 

24 


09.21 a.m. 


Piper se întinse după servieta subţire, de piele, pe care o 
sprijinise de piciorul scaunului şi scoase din ea patru dosare, unul 
pentru el şi câte unul pentru Young, Green şi Corbett. 

— Voi doi va trebui să vă uitaţi împreună, spuse el, indicând 
din cap în direcţia lui Jennifer. 

Jennifer îşi apropie scaunul de al lui Corbett, în timp ce acesta 
luă dosarul şi rupse banda de hârtie care era înfăşurată în jurul 
acestuia. Sigiliul se rupse chiar între cuvintele „STRICT” şi 
„SECRET”. Corbett deschise dosarul, scoțând la iveală câteva 
fotografii alb-negru şi un teanc de documente prinse între ele. — 

— Fotografiile acestea au fost făcute ieri, în Londra, de CIA. Il 
arată pe Tom Kirk sau pe Thomas Duval, după numele pe care i-l 
ştiam noi. Bărbat caucazian, treizeci şi cinci de ani, un metru 
şaptezeci şi cinci, fără semne distinctive. 

Jennifer examină cu atenţie fotografiile. Deşi imaginile erau 
cam estompate, îşi putea da seama că Tom era un bărbat atletic, 
cu maxilar puternic şi ochi pătrunzători şi inteligenţi. 

— Are dubla cetăţenie, britanică şi americană, de la părinţii 
lui, Charles şi Rebecca Kirk. Ambii sunt acum decedați. Mama a 
murit într-un accident de maşină, când Kirk avea treisprezece 
ani, iar tatăl, la începutul acestui an, într-un accident de 
alpinism, în Elveţia. 

Jennifer ridică ochii şi-l văzu pe Corbett privindu-l într-un mod 
ciudat pe Piper, ca şi când ar fi bănuit că întreaga poveste 
conducea spre un punct în care el, unul, n-ar fi vrut să ajungă. 

— După moartea mamei, Duval a fost trimis să locuiască la 
familia acesteia, în Boston, în timp ce tatăl său s-a mutat la 
Geneva. 

— In Boston? întrebă Green. Are vreo legătură cu Trent Duval? 

Piper incuviintá din cap. 

— Este nepotul senatorului Duval. A fost unul dintre motivele 
pentru care l-am recrutat. La terminarea liceului, a câştigat o 
bursă la Oxford, dar a fost dat afară după un an şi s-a mutat la 
Paris. Acolo l-am cunoscut eu. 

— Ai fost delegat la Paris? întrebă Corbett surprins. 

— Timp de trei ani. Sub acoperire diplomatică, confirmă Piper 
mişcând din cap. L-am cunoscut pe Duval prin intermediul unui 
tip pe care-l aveam la catedra de la Sorbona. Se înscrisese la un 
curs de istoria artelor. Era candidatul ideal pentru noi. Tânăr, 
singur, foarte inteligent, fără legături familiale puternice, căuta 
un ideal în care să creadă. A durat ceva, dar l-am cooptat. A 
urmat instructajul obişnuit, după care i-am asigurat o instruire 
specializată pentru programul pentru care-l recrutasem. 

— Şi anume? întrebă Green. 

— Spionajul industrial. Nume de cod - Operaţiunea Centaurul. 

— Spionaj industrial? repetă Green neîncrezător. 

— Fişiere de calculator, planuri, fotografii de prototipuri, 
formule chimice - tot tacâmul. De ani de zile, europenii fac 
eforturi pentru a nu mai fi la mâna Statelor Unite şi a Japoniei în 
ceea ce priveşte furnizarea de armament de apărare şi produse 
tehnologice. Investiţiile lor începuseră să dea roade, fapt care ne 
costă pe noi câteva miliarde de dolari pe an, ca să nu mai vorbim 
că exista riscul de a pune în pericol propria noastră siguranţă 
naţională. Duval şi alţii ca el erau punctul culminant al eforturilor 
noastre în încercarea de a ne menţine poziţia. 

— lisuse! murmură Green. Parcă se spunea că ne sunt aliaţi... 

— Duval era cel mai bun agent al nostru. Nu exista seif sau 
sistem de securitate căruia să nu-i poată da de cap. Şi ştia să se 
piardă în mulţime. Vorbea cinci limbi, citea ce trebuie, cunoştea 
pe cine trebuie. Obtinea o invitaţie oriunde dorea să intre. Nici 
unul dintre agenţii pe care-i recrutasem în State nu era în stare 
să facă asta. El era special. 

— Şi ce s-a întâmplat cu el? întrebă Green. 

— Cu vreo cinci ani în urmă, s-a făcut băiat rău. 

— Cum adică, „băiat rău”? vru să ştie Corbett. 

— Refuza să asculte ordinele, începuse să se comporte 
straniu, nu-şi mai îndeplinea misiunile. Am încercat să-l aducem 
la sediu, dar a refuzat. A spus că, din acel moment, lucra pe cont 
propriu. Apoi, a ieşit din ,rezervatie” şi şi-a ucis intermediarul. 
După aceea, a dispărut din peisaj. 

— Dar ai spus că-l credeai mort, insistă Green. 

— Un an mai târziu, Interpolul ne-a adus o mostră de ADN de 
la un bărbat pe care un poliţist francez îl împuşcase în timp ce 
încerca să intre în incinta Ministerului de Finanţe. Se potrivea cu 
al lui Duval. Până în acel moment, operaţiunea luase oricum 

sfârşit, aşa că i-am închis dosarul si nu l-am mai căutat. 

— Cu toate astea, i-ai pus un semn de avertizare pe profilul lui 
de ADN, observă Corbett. Nu erai convins? 

— Să spunem doar că aveam unele îndoieli. Duval era mult 
prea bun ca să fie prins în loc deschis de o adunătura de poliţişti. 
Dar nu erau decât nişte simple îndoieli. Am pus semnul de 
avertizare pentru orice eventualitate şi aproape că uitasem de el, 
până acum două zile. 

— Atunci ce dracu s-a întâmplat cu el? 

Young înlocui guma din gură cu o lamă noua, pe care o îndoi 
între dinţi cu un singur deget, cu un gest de expert. 

— Interpolul bănuia că Duval, sau Kirk, cum se pare că îşi 
spune din nou, a acţionat ca hoţ de obiecte de artă în ultimii zece 
ani, undeva pe lângă Londra. Foloseşte numele de Felix. E cotat 
ca fiind cel mai bun din joc. 

— Ce îl face atât de bun? întrebă Young. 

— În primul rând, a fost antrenat de noi. Şi, crede-mă pe 
cuvânt, asta dă oricui un mare avantaj. E greu de crezut, dar 
majoritatea furturilor de obiecte de artă sunt comise la 
întâmplare, de infractori de duzină care nu ştiu prea bine ce fac. 
Văd un tablou pe un perete şi-l înhaţă. 

Corbett mişcă din cap, aprobându-l pe Piper, lucru care se 
întâmpla foarte rar. 

— Kirk e deştept. Se concentrează pe bijuterii, care pot fi 
transformate, sau pe artişti nu foarte cunoscuţi, care nu atrag 
atât de multă publicitate şi care pot fi mai uşor vânduți ulterior. 
De-a lungul anilor, fie el, fie cineva care lucrează împreună cu el, 
a reuşit să strângă o reţea de colecționari particulari, care sunt 
dispuşi să plătească bani grei pentru obiecte veritabile şi care nu 
pun întrebări în legătura cu proveniența acestora. 

Urmă o pauză în care toţi încercau să asimileze noile 
informaţii. Apoi, Young articulă cu glas tare întrebarea care îi 
frământa pe toţi: 

— Să dai o spargere la un muzeu e una, dar să te infiltrezi într- 
o clădire guvernamentală e cu totul altă mâncare de peşte. Ce te 
face să crezi că e implicat în treaba de la Fort Knox? 

Piper tresări, ca străbătut de un fior. 

— Il cunosc pe omul ăsta. Intotdeauna i-au plăcut sarcinile 
dificile, spectaculoase. O treabă de genul ăsta pare făcută 
anume pentru el. 

— Cred că ne trebuie ceva mai substanţial decât instinctul tău, 

remarcă sec Corbett. Ai vreo dovadă prin care să-ţi sustii teoriile? 

Piper aprobă hotărât din cap. 

— Cei de la Canadian INS au o înregistrare a unui domn, Felix 
Duval, care a zburat la Montreal din Geneva, în data de 28 iunie, 
cu doar o săptămână înaintea datei pe care tocmai ne-ati 
prezentat-o. Credeţi că numele şi momentul şi faptul că ADN-ul 
lui a apărut la New York sunt toate doar o coincidenţă? A dat 
lovitura de la Fort Knox, apoi a făcut o escală pe Fifth Avenue 
pentru nişte cumpărături. Ne râde în nas. 

— Dumnezeule! Şi voi cum de aţi putut permite să se întâmple 
aşa ceva? Ne jefuieşte chiar unul dintre oamenii noştri! 

Piper se grăbi să-i răspundă: 

— In ceea ce-i priveşte pe toţi cei din afara acestei camere, 
nimic din cele discutate aici nu s-a petrecut. Va trebui să 
conducem investigația cu foarte mare grijă. 

— Ce ascunzi, John? întrebă Corbett, privindu-l pieziş. Ce nu ne 
spui? 

— La dracu! Young, care de câteva minute stătea tăcut în 
scaunul lui, încruntându-se ca şi când ar fi încercat să-şi aducă 
aminte de ceva, sări ca ars şi tot sângele păru că i se scurge din 
obraji. Ai spus că l-ai recrutat pe tipul ăsta acum cincisprezece 
ani, nu-i aşa? 

— Da, răspunse Piper. 

— Nu era...? începu Young, ridicând întrebător din sprâncenele 
blonde. 

— Asta încercam şi eu să spun, zise Piper aprobând din cap. 

— Nu era ce? întrebă Jennifer, uitându-se de la Young la Piper 
şi invers. 

— Nu preşedintele era pe atunci directorul CIA? observă 
Corbett sec. 

— Dumnezeule! făcu Green, înroşindu-se chiar mai mult decât 
de obicei. 

— Vă imaginaţi ce scandal diplomaţie o să se declanşeze dacă 
se află. N-ar supravieţui. M-aş mira dacă am supravieţui şi noi. 
Piper se uită fix în ochii tuturor celor din încăpere, chiar şi într-ai 
lui Jennifer. Nu pot permite aşa ceva. 

Pentru prima dată, Jennifer văzu o scânteie de teamă în ochii 
lui Piper. Familia lui pariase mult pe alegerea preşedintelui şi 
Piper începuse deja să culeagă roadele. Acum, se trezea fatá-n 
faţă cu posibilitatea ca totul să se prăbuşească sub ochii lui. 
Jennifer savura momentul. 

— Atunci ce sugerezi? intrebá Green. Sá lásám totul baltá? 

— Nu, sigur cá nu, zise Piper scuturánd vártos din cap. Nu 
putem lása pur si simplu baltá o investigatie de o asemenea 
anvergură. Asta n-ar face decât sá înrăutăţească şi mai mult 
lucrurile. Spun doar că trebuie să avem mare grijă. Dacă 
monedele conduc la el, Kirk ar putea fi legat de Operaţiunea 
Centaurul. Trebuie să facem ceva ca să ne asigurăm ca asta n- 
are să se-ntâmple. 

— Ce sugerezi, mai exact? insistă Corbett. 

— Să încercam sá cádem la o înţelegere cu Kirk. Ne dă cele 
patru monede pe care încă le mai are, ne spune cine a ordonat 
furtul şi ne promite să-şi ţină gura, iar noi îi facem pierdut 
dosarul şi uităm tot ce ne-a făcut cu ani în urmă. Din acea clipă, 
din punctul nostru de vedere, Thomas Duval, sau Kirk, sau 
oricum o mai vrea să-şi spună, n-a existat niciodată. Povestea cu 
implicarea preşedintelui o să fie uitată. 

— Crezi că va fi de acord? întrebă Green şi în glas i se citea 
îndoiala. 

— Kirk ştie să-şi analizeze şansele. A ştiut întotdeauna, în 
ultimii zece ani, probabil că n-a fost zi să nu se întrebe dacă la 
fiecare bătaie de uşă nu eram noi, care reuşiserăm în sfârşit să-i 
luăm urma. Ar fi o şansă unică pentru el s-o ia de la început. Da, 
o să accepte. 

— Mie unuia îmi convine, confirmă Young cu o mişcare a 
capului şi plesnind guma între dinţi. In felul ăsta, toată lumea 
câştigă. Administraţia actuală pare să aibă şanse la prelungirea 
mandatului. Nu vreau să fiu tocmai eu ăla care să-i pună bete-n 
roate. 

— Atunci n-avem timp de pierdut, domnule secretar, interveni 
Corbett, iar tonul lui era imperios. Am recuperat una dintre 
monede din pură întâmplare. Cu cât aşteptăm mai mult, cu atât 
mai greu ne va fi să le luăm urma celorlalte patru. Trebuie să 
trimitem pe cineva la Londra, să-l contacteze pe Kirk. 

— De acord, aprobă Young înclinând din cap. La cine te-ai 
gándit? 

Aeroportul International Dulles, 
Washington DC 
25 julie - 9.30 p.m. 


Avionul începu să prindă viteză pe pista de decolare. Jennifer 
se lăsa pe spate, în scaunul ei şi închise ochii. O aştepta un zbor 
lung şi ştia că ar trebui să încerce să doarmă, dar gândurile nu-i 
dădeau pace. Momentul în care Corbett îi sugerase lui Young că 
ea ar trebui să fie persoana pe care să o trimită să încerce să 
cadă la înţelegere cu Kirk îi revenea mereu în minte. 

— Ar trebui s-o trimitem pe agent Browne, domnule secretar. 

Urmase o clipă de linişte, risipită curând de râsul spart al lui 
Piper. Jennifer fusese chiar tentată să i se alăture, dar expresia 
de pe chipul lui Corbett îi dăduse de înţeles că şeful ei nu glumea 
câtuşi de puţin. 

— Browne? N-aş prea crede. 

— Şi de ce nu? ripostase prompt Corbett. 

— Chiar e cazul să-ţi spun pe litere? 

— Dacă ai ceva de spus, cred că ar trebui s-o ştim cu toţii. 
Piper înghiţise în sec, îi aruncase o privire lui Jennifer, apoi lăsase 
ochii în jos, înainte să răspundă. 

— Ştim toţi ce s-a întâmplat acum trei ani. 

Lovi cu degetul unul dintre cele trei dosare împrăştiate în faţa 
lui. Chinuindu-se să citească invers, Jennifer avu impresia că 
desluşeşte numele ei pe coperta unuia dintre acestea. Era clar că 
Piper îşi făcuse temele. 

— Avem nevoie de un om pe care să ne putem baza, care să 
nu cedeze sub presiune. Nu putem risca un alt... accident. Miza e 
mult prea mare. 

— Domnule secretar, pufni Corbett, mai ştim cu toţii şi că, în 
urma anchetei asupra schimbului de focuri în care a fost 
implicată, agent Browne a fost absolvită de orice vină. 
Activitatea ei de atunci încolo şi cu precădere în acest caz, a fost 
impecabilă. 

— E un risc prea mare, insistase Piper. Nu are deloc 

experientá. 

Jennifer se stápánise sá nu-i dea o replicá usturátoare, pe care 
s-ar fi putut s-o regrete, desi era cu totul contrar felului ei de a fi 
să-l lase pe Corbett să poarte lupta în numele ei. 

— Pe lângă asta, continuase Piper, e o treabă a Agenţiei, nu 
are nici o legătură cu FBl-ul. 

— Părerea mea, domnule secretar, spusese Corbett 
ignorându-l din nou pe Piper şi adresándu-i-se direct lui Young, 
este că o abordare discretă ar fi o tactică mai potrivită. Vrem să-l 
câştigam pe Kirk de partea noastră, nu să-l speriem. Dacă 
trimitem un agent FBI, îi dăm de înţeles că ne interesează jaful 
de la Fort Knox, nu greşelile lui din trecut. Dacă folosim pe 
cineva din Agenţie, am putea transmite un mesaj mai larg, o 
legătură cu Operaţiunea Centaurul. Imi menţin ideea că Browne 
ar putea face o treabă excelentă. 

— Jack? întrebase Young întorcându-se spre Green. 

— Dacă Bob are încredere în ea, eu nu am nici o obiectie, 
replicase acesta ridicând din umeri. j 

Apoi Young se întorsese brusc spre Jennifer. Intrebarea lui o 
nelinisti: 

— Dar dumneata ce spui, agent Browne? 

— Eu... eu cred cá domnul Piper are dreptate, ráspunsese 
Jennifer încet, másurándu-si cu atenţie cuvintele. Am făcut o 
greşeală în urma căreia a murit un om şi va trebui să trăiesc cu 
acest gând până la sfârşitul vieţii. Dar sunt un agent bun, 
domnule. Obtin rezultate. li aruncase o privire sfidătoare lui 
Piper. Trimiteti-má în misiunea asta si nu veţi fi dezamăgit. Eu nu 
mă dau bătută. Sunt o luptătoare. 

— Da, chiar cred că eşti. Young se întorsese spre Jennifer, îi 
întinsese mâna şi zâmbise pentru prima oară de când femeia 
intrase în încăpere. Fă-ne să ne simţim mândri, agent Browne. 

Cu o ultimă zvâcnire, avionul se ridică în aer, întrerupându-i 
firul gândurilor. Jennifer se foi neliniştită în scaun, îşi încleştă 
degetele de la ambele mâini în jurul mânerelor aşteptând să 
treacă obişnuitul val de panică. Era ciudat. | se oferea în sfârşit 
şansa pe care o visase, pentru care luptase în ultimii ani, dar, 
acum că o avea, se simţea atât încântată, cât şi speriată de noua 
situaţie. Era o şansă uriaşă şi nu-şi putea permite s-o dea în 
bară. j 

Tinea în poală dosarul lui Kirk. In principal, erau rapoarte de 
spionaj ale Interpolului si diverse semnalári ale agențiilor de 

poliţie locale. Una peste alta, nu avea nimic concret. Zvonuri 
despre diferite operaţiuni pe care le-ar fi întreprins Duval, detalii 
despre persoane cu care sau pentru care se presupunea că 
lucrase, dar nimic sigur. Dintr-o anumită perspectivă, nu se 
putea lega de nimic. Avea doar o vagă încâlceală de presupuneri, 
bănuieli şi zvonuri, care se destrămau în clipa când erau 
analizate în amănunt. 

Şi totuşi, din altă perspectivă, dacă privea totul ca un întreg, 
informaţiile începeau să se lege, dând naştere fascinantei şi 
incriminatoarei biografii a unui infractor de geniu, a unui 
adevărat profesionist, care folosea o sumedenie de piste false ca 
să-şi ascundă urmele şi să-şi inducă în eroare adversarii. Dar 
cum putea să separe realitatea de ficţiune, mitul de om, când 
fiecare pas îi era învăluit într-o permanentă ceata de zvonuri si 
de bănuieli? 

Corbett însă încerca să-i aranjeze o întâlnire cu o persoană 
care, spera, va reuşi să facă lumină în toată învălmăşeala. O 
persoană cu care mai colaborase şi la un caz anterior. Incercá sá- 
şi amintească numele. Ceva cu Harry... Harry Renquist? Nu, 
Harry Renwick, asta era! Din câte-i spusese Corbett, nu era doar 
un expert în numismatică, putând să o ajute în investigaţie, ci, 
după cum le confirmase Piper, îl cunoştea chiar foarte bine pe 
Kirk, din vremea în care lucrase cu tatăl acestuia. Dacă Bob ar fi 
reuşit să aranjeze o întrunire între toţi trei, ar fi avut şansa să-l 
înfrunte pe Kirk pe un teritoriu familiar, unde spera să-l poată 
prinde cu garda jos. Gândul ăsta o făcu să zâmbească. 

Când avionul se stabiliză şi becul care semnala obligativitatea 
purtării centurii de siguranţă se stinse, Jennifer privi în jur, 
analizând amalgamul de diplomaţi, jurnalişti şi stewardese care 
umplea în mod obişnuit compartimentul de clasa a doua al cursei 
zilnice dintre Washington şi Londra. 

Închise iar ochii şi gândul îi zbură din nou către singurul lucru 
care o neliniştea în toată povestea asta şi pe care, spre marea ei 
mirare, nimeni nu păruse să-l remarce. Dacă acest jaf fusese atât 
de meticulos pus la cale şi executat, dacă acest Kirk era, într- 
adevăr, atât de bun, cum de una dintre monede ajunsese să fie 
găsită în interiorul unui cadavru, în cealaltă parte a lumii, două 
săptămâni mai târziu? 

Era clar că, la un moment dat, se întâmplase ceva foarte grav. 

St James, Londra 
26 ¡ulie - 11.28 a.m. 


În mod normal, Jermyn Street, înghesuită între agitatia din Pall 
Mall si aglomeratia din Piccadilly Square, expune trecátorilor o 
versiune unică, de culoare maro-închis, a unei Anglii demult 
dispărute. Aminteste de picnicuri la casa de la ţară, de 
interminabile partide de crichet pe câmpul înverzit, cu jucători 
îmbrăcaţi în alb, de blazere şi pălării de melon şi haine de tweed, 
de bancuri seci şi de veri umede, de bere caldă sorbită lângă 
şemineul din cârciumă. De un ţinut înverzit încântător. 

Şi totuşi, în acea după-amiază toridă şi plină de praf, se 
transformase într-un amalgam de turişti asudati, care-şi făceau 
cumpărăturile la ora prânzului şi care strigau, se tocmeau, 
înjurau şi scuipau ca într-un bazar din Orientul Mijlociu. Vitrinele 
făceau cu ochiul mulţimii ca nişte negustori insistenti, 
expunându-şi marfa pestrita - cămăşi cu modele şi culori 
nemaivăzute. Adevărate fântâni de cravate atent aranjate se 
înălţau în aer, doar pentru a se prăbuşi în lacuri de batiste de 
mătase. 

In partea dreaptă, un cerşetor, postat în uşa unei agenţii de 
cumpărături personale, cânta şi se jura pe toate cele sfinte, cu 
pălăria întinsă. Majoritatea trecătorilor preferau să-l ignore. 

In partea stângă, şoferul unui Jaguar negru şi voluminos, 
parcat în faţă la Wilton's, încerca să negocieze cu un agent rutier 
imperturbabil, care deja completase pe jumătate amenda. 

Plimbându-se prin mijlocul acestui memorabil spectacol, cu 
haina aruncată pe umăr, Tom o apucă, aproape fără să-şi dea 
seama, prin Arcada Piccadilly, o oază de marmură şi de vitrine 
încântătoare, înţesate cu pantofi, pardesiuri şi cravate, până 
când se trezi în faţa magazinului său preferat, de pe partea 
dreaptă, cam pe la jumătatea galeriei. 

Tom adora ceasurile. Fuseseră întotdeauna pasiunea lui. De 
cele mai multe ori, cum se întâmpla şi acum, purta un Jaeger Le 
Coultre Memovox din 1957, pe care îl mostenise de la mama sa. 
Nu era cel mai scump ceas din colectia lui, dar, pentru Tom, era 

cu siguranţă cel mai preţios. Îşi dădea seama acum că de aici 
pornise fascinația lui pentru ceasuri. 

Se aplecă, uitându-se mai întâi la vitrina din stânga, apoi la 
cea din dreapta. Ochii îi alunecau lacomi peste exponatele atent 
aranjate, aşezate pe catifeaua verde, ca nişte bijuterii de mare 
valoare. Desigur, preţurile nu erau afişate. Rămase aşa, ignorând 
forfota din spatele său, până când mirosul de mosc al unui 
parfum de femeie îl smulse brusc din reverie. 

— E frumos, nu-i aşa? 

Avea o voce blândă, cu un inconfundabil accent american. Cu 
coada ochiului, o văzu făcând semn cu capul spre Rolexul „Paul 
Newman” Daytona pe care tocmai îl admira. 

— Dar, dacă vrei un Rolex, ieşi mult mai bine cu un Prince. 
Merge ca uns şi iese mult mai puţin în evidenţă. 

Făcu din nou un uşor gest cu capul, arătând spre cutia 
lunguiatá, din oţel bine lustruit, a unui Prince din 1930. 

Tom îşi îndreptă spatele şi se întoarse spre femeia de lângă el. 
Era frumoasă. Zveltă, cu trăsături delicate, piele cafenie, buze 
pline, ochi ademenitori, de culoarea castanei, cu faţa încadrată 
de părul des, negru şi creţ, tuns scurt. Femeia îi zâmbi. O clipă, 
se întrebă dacă nu cumva era o prostituată care încerca să-l 
agate. Dar pantofii ei păreau prea noi şi fusta prea protocolară. 
Nu. Femeia asta era cu totul altceva. 

— Sunteţi colectionará? o întrebă precaut. 

— Nu, răspunse ea zâmbind. Am avut cândva un caz pentru 
care a trebuit să mă documentez în domeniu. 

— Un caz? Aşadar, sunteţi avocată? 

— Nu tocmai. Lucrez pentru guvern. Guvernul Statelor Unite. 

Intr-un fel, Tom se pregătea de zece ani pentru această clipă, 
pentru momentul în care vor reuşi, în sfârşit, să-l găsească. Din 
când în când, reuşea chiar să se convingă că nu vor mai veni 
după el. Isi dădea acum seama că n-ar fi trebuit să fie atât de 
naiv. 

— Să înţeleg, atunci, că nu este o întâlnire întâmplătoare, 
domnişoară...? : 

— Browne. Jennifer Browne. Şi nu, nu este. li întinse mâna, dar 
Tom o ignoră. Am putea merge undeva să discutăm? Vreau să vă 
pun câteva întrebări. 

— In legătură cu ce? 

— Nu aici. 

După ce şocul iniţial trecu, mintea lui Tom se puse imediat în 

miscare, analizánd rapid toate optiunile. Sá fugá oare? Cele douá 
siluete masive care se prefáceau cá admirá vitrinele din capetele 
galeriei si care blocau ambele ieşiri făceau ca această variantă 
să fie cam dificilă. Sau poate, dacă tot voia să-şi schimbe viaţa, 
ar fi fost mai bine să încerce să lămurească problema asta, o 
dată pentru totdeauna. Nu putea fugi la nesfârşit. 

— Ştiu eu un loc, murmură în cele din urmă. Nu e departe. 

27 


11.42 a.m. 


Tom si Jennifer străbătură în linişte Piccadilly Square, lásándu- 
se purtati de valul lin al multimii si depásiti de autobuzele rosii si 
vesele. Ici-colo, umbrele negre, nepotrivite cu soarele de vará, 
erau ridicate deasupra multimii de ghizii turistici, ca un fel de 
geamanduri improvizate ce-i ajutau pe tinerii din grupurile lor sá 
navigheze spre următoarea destinaţie „obligatorie”. 

In realitate, Tom avea un trup mult mai mlădios şi mai delicat 
decât în fotografiile pe care le văzuse Jennifer - mergea cu paşi 
másurati, cu mişcări precise şi calculate, ca o pisică pe o 
balustradă îngustă, folosind cantitatea exactă de energie şi de 
control pentru a ajunge unde dorea. Trebuia să recunoască de 
asemenea că era un bărbat chipes. Pomeţii înalţi şi maxilarul 
pătrat confereau chipului său un aspect sculptural. Avea ochii 
ageri, incredibil de albaştri şi de adânci. 

Odată ajunşi la restaurantul Criterion din Piccadilly Circus, se 
desprinseră din mulţime şi îşi croiră drum printre vânzătorii de 
hamburgeri şi printre copiii de la şcoala spaniolă. Ináuntru, 
zgomotul traficului fu înlocuit de o trăncăneala animată ce 
răsuna între pereţii viu colorați ai restaurantului, în cinci limbi 
diferite. Un chelner italian, cu o figură de om hărțuit, îi conduse 
la o masă, apoi le luă comanda -o votcă tonică pentru Tom şi o 
apă minerală pentru Jennifer. 

Urmă o clipă de tăcere, apoi Tom vorbi: 

— Deci, agent Browne? Am spus bine agent Browne, nu-i aşa? 

Chelnerul se întoarse cu băuturile. 

— Agent special, dacă tot ţii să ştii. FBI. 

Tom înclină capul, de parcă n-ar fi auzit bine. 

— FBI? 

— Mda. 

Tom sorbi din băutură cu un aer gânditor. Gheaţa se topi sub 
mângâierea tandră a bulelor gazoase. 

— Nu crezi că eşti un pic în afara jurisdicției, agent special 
Browne? 

— Oh, în ziua de azi, când dăm de-un peşte mare, întindem 

návodul până departe. 

— Nu mai spune! 

— Vezi tu, am venit aici să te ajut, spuse ea pe un ton hotărât. 

Tom se lăsă pe spate şi împinse la o parte paharul. 

— Nu ştiam că am nevoie de ajutor. 

— Mulţi oameni nu-şi dau seama decât atunci când e prea 
târziu. Eşti într-o mare încurcătura, domnule Kirk. 

— Nu înţeleg cum. 

— Ai nişte vechi prieteni în Langley, care de-abia aşteaptă să 
te revadă. 

Tom ridică din umeri. 

— Langley? Imi pare rău, nu-mi sună cunoscut. 

— Sunt sigură că cei de la NYPD ard de nerăbdare să le explici 
cum se face că un fir de păr al dumitale a ajuns pe podeaua unui 
apartament spart acum zece zile. 

Jennifer îi studie chipul, aşteptând o reacţie, o tresărire oricât 
de mică prin care să arate că a înţeles, că se simte vinovat... Dar 
nu văzu nimic. 

— Îţi pierzi vremea. 

— Nu face pe nebunul! Jennifer ridică uşor tonul vocii. Ştiu cu 
ce te ocupi si cine eşti... Felix sau Duval, sau oricum ti-oi mai 
spune acum. 

Urma o pauză în care Tom o privi cu un chip lipsit de expresie, 
cu mâna dreaptă mişcând paharul, lăsând cerculete umede acolo 
unde condensul se scurgea pe masă. 

— Care e adevăratul motiv pentru care ai venit, agent 
Browne? 

— Am venit să-ţi propun un târg. 

Tom zâmbi cu neîncredere. 

— Atunci, e simplu. Indiferent ce ai de vânzare, nu cumpăr. 

— Eşti sigur? M-au trimis din America până aici. Asta ar trebui 
să-ţi spună că e vorba de o problemă serioasă. Poate că n-ar 
strica să má asculti până la capăt. 

— Ce să ascult? Alte minciuni? N-aveti nimic ce mi-aş putea 
dori de la voi. Îţi urez drum bun înapoi. 

— Mă refer la un nou început, domnule Kirk. Suntem dispuşi 
să-ţi ştergem tot dosarul. 

Tom se ridicase, gata să plece, dar tonul apăsat al lui Jennifer 
păru că-l opreşte-n loc. 

— CIA uită de tine. Uităm şi noi. Ultimii cincisprezece ani nici 
nu au existat. Gândeşte-te. 

Tom o privi intens cáteva clipe, apoi se asezá la loc. 

— Unde-i păcăleala? zise el Íncruntándu-se. 

— Nu-i nici o păcăleala. Vrem doar monedele înapoi. 

— Monedele? 

— Şi numele persoanei care te-a plătit să le furi. Dacă faci 
asta, n-o să te mai deranjăm niciodată. 

Tom clătina gânditor din cap şi începu să facă din nou cercuri 
cu paharul, întinzând încet marginile peticului ud de pe masă. 

— Există doar o singură problemă legată de propunerea 
dumitale, rosti el în cele din urmă. 

— Care anume? 

— N-am nici cea mai vagă idee despre ce vorbeşti. 

— Nu face pe prostul! i-o întoarse Jennifer, de această dată pe 
un ton mult mai rece. Vrei să-ţi explic mură-n gură? Foarte bine. 
Ştim că tu ai luat monedele şi mai ştim şi cum le-ai luat. Vrem să 
ni le dai înapoi şi să ne spui numele persoanei pentru care ai 
lucrat. Dacă ne refuzi, acum că am dat iar de tine, îţi vom face 
viaţa un calvar. De asta poţi fi sigur. 

— Acum, dă-mi voie să-ţi explic eu! Tom aproape că striga si 
persoanele de la masa alăturată le aruncară priviri 
dezaprobatoare de sub şepcile de baseball. Nu ştiu despre ce 
vorbeşti. Şi dă-mi voie să te pun la curent. Eu, unul, am ieşit din 
joc. Definitiv. Asta e adevărul, chiar dacă mă crezi sau nu. Dacă 
spuneţi că mă aveţi cu ceva la mână, daţi-i drumul! Jucati-vá 
cartea! Dar n-am de gând să trag ponoasele pentru o treabă cu 
care ştiu că n-am avut nici o legătură. Bágati-má la apă dacă 
vreţi, dar asta n-o să vă ajute să găsiţi ceea ce căutați. 

Jennifer cântări în minte cuvintele lui Tom. Intotdeauna reuşise 
să-şi dea seama când cineva minţea. Era atentă la 
detalii - tresăriri involuntare ale muschilor, mişcările mâinilor, 
expresia ochilor. Spre mirarea lui Jennifer, toate semnele păreau 
să indice că Tom spunea adevărul. Dar cum era posibil? Chiar şi 
aşa, continuă pe linia pe care o stabilise cu Corbett: 

— Aşadar, refuzi oferta noastră? 

— Care ofertă? Nu ştiu despre ce vorbeşti. Nu avem nimic de 
negociat. Se opri, privind-o furios pe Jennifer. Acum am terminat? 

Jennifer încuviinţă din cap. ll speriase. Era, probabil, tot ce 
puteau spera în primă fază. Dar dacă avea să se răzgândească 
după ce analiza mai bine propunerea ei... ei bine, asta doar 
timpul putea spune. 

— Deocamdată. Dar ne vom revedea curând. 

— Ştii ce, agent Browne? Nu te obosi. Ñ 

Tom se ridică, goli paharul si se indreptá spre ieşire. In timp ce 
se apropia de uşa turnantă, aceiaşi doi bărbaţi pe care-i văzuse 
în galerie ceva mai devreme se ridicară de pe locurile lor şi 
porniră spre el. Tom îi privi pe rând, apoi se întoarse spre 
Jennifer. Se priviră peste mulţime preţ de câteva clipe, apoi ea le 
făcu semn celor doi să-l lase să treacă. Aceştia se dădură la o 
parte, ca nişte uşi de metal. 

Când Tom dispăru în mulţime, Jennifer îşi scoase telefonul. 
Corbett răspunse la al doilea apel, în felul său obişnuit - concis şi 
direct. 

— Cum a mers? 

— Cum ne aşteptam. Neagă, neagă şi iar neagă. Şi este foarte 
convingător. 

Corbett pufni. 

— Nu zău? Atunci, cred că-i timpul să-l ardem niţel pe 
mincinosul ăsta. 

Jennifer se încruntă. 

— Ce vrei să spui? 

— Vreau să spun că ai întâlnire diseară. 

Jennifer făcu ochii mari, înțelegând. 

— Ai reuşit să aranjezi ceva cu persoana ta de legătură? 

— Nici măcar n-a trebuit să-l rog. Când a aflat că unul dintre 
oamenii mei e în oraş, Renwick mi-a spus că are un musafir la 
cină în seara asta şi apoi m-a rugat să-ţi transmit şi ţie o 
invitaţie. Ghici cine e musafirul. 

— Kirk? 

Vocea îi trăda entuziasmul. Era mai bine decât putea spera. 

— Întocmai. Se pare că l-a invitat chiar săptămâna trecută. Să 
vedem cât de convingător mai este Kirk când o să te găsească în 
cuibuşorul lui. 

— Renwick ştie de ce suntem aici? 

— Nu. l-am spus doar că investigăm un caz şi că avem nevoie 
din nou de ajutorul lui. Vreau să iei şi moneda cu tine diseară. 
Dacă ne poate ajuta cineva sá mai restrángem lista suspectilor în 
cazul jafului de la Fort Knox, el e persoana. Spune-i tot ce e 
nevoie, dar încearcă să intri cât mai puţin în detalii. 

— Bine. 

— Oh şi am aranjat o întâlnire şi cu Van Simpson pentru 
mâine, la casa lui din Paris. La două şi jumătate. Doar atunci a 
putut să te primească. Crezi că poţi să ajungi? 

— Sigur. O să-i rog pe cei de la ambasada de aici să-mi 
asigure un mijloc de transport. Nu-i nici o problemă. 

— Grozav. Sună-mă mâine dimineaţă să-mi spui cum au mers 
lucrurile. N 

Jennifer vári telefonul înapoi în posetá si zâmbi. In astfel de 
momente îşi amintea de ce-şi iubea atât de mult meseria, în 
ciuda tuturor celor de teapa lui John Piper. 

28 


Belgravia, Londra 
8.00 p.m. 


Harry Renwick locuia pe o stradá largá si elegantá. Cládiri de 
cărămidă, cu ferestre mari şi tavane înalte urcau în patru etaje 
spre cer. Maşini breck şi de transport se odihneau bară la bară 
lângă Ferrari-uri şi Porsche-uri de weekend. 

Tom îşi îmbrăcase cel mai bun costum pentru această vizită, 
dintr-o stofă subţire, un amestec de merinos şi caşmir, care însă 
se aşeza bine pe umerii lui largi. În cele din urmă, cunoscându-l 
atât de bine pe Renwick, se hotărâse să-şi pună şi cravată, deşi 
gulerul strâns îl cam rodea în jurul gâtului. Nu prea-i plăcea să se 
îmbrace la patru ace. 

leşi din taxi şi se uită la ceasul de la mână - un Tank din 1920, 
cea mai bună perioadă a firmei Cartier, după părerea lui Tom. 
Era greu, din aur masiv, având cifre romane aranjate elegant pe 
cadranul dreptunghiular. Era ora opt. Ajunsese la timp. 

— Intră, intră! exclamă Renwick, deschizând uşa de perete. 

Chipul lui Tom se reflecta în vopseaua neagră, lucioasă, 
încadrată de alamă lustruită. 

Renwick purta acelaşi costum alb, de pânză, deşi îşi scosese 
haina, lăsând să se vadă cămaşa tocită la coate. Tom îi strânse 
mâna lui Renwick, apoi paşi pe pardoseala de marmură, montată 
sub formă de tablă de şah şi îi întinse sticla pe care o ţinea în 
mână. 

— Dragul meu băiat! exclamă Renwick, cu faţa strălucind de 
bucurie în timp ce o desfăcea. Clos du Mesnil şi încă din 1985! 
Nu trebuia să te deranjezi. 

— Ştiu, zise Tom zâmbind. 

Isi revenise după surpriza pe care i-o  provocaseră 
evenimentele din acea dimineaţă. Mai mult decât orice, acum 
era intrigat. Implicarea celor de la FBI sugera că nu Agenţia era 
în spatele acestei poveşti, ceea ce era o veste bună. lar faptul că 
nu-l arestaseră din prima însemna că aveau nevoie de ceva, 
lucru care i-ar fi putut lăsa un anumit spaţiu de manevră. Chiar 
dacă nu avea încă nici cea mai vagă idee ce voiau de la el. 

— Păi, haide să o deschidem chiar acum, continuă Renwick în 
timp ce-l conducea pe Tom în salonul de primire. Sper că nu te 
superi, dar am mai invitat pe cineva astă-seară. Thomas, ţi-o 
prezint pe domnişoara Jennifer Browne. Jennifer, dânsul este 
Thomas Kirk. 

Tom înţepenise în uşă când o zărise pe Jennifer ridicându-se 
de pe scaunul din cealaltă parte a încăperii. Il privi furios pe 
Renwick. Ce se petrecea? Harry colabora cu FBl-ul? 

— Bună seara, domnule Kirk. 

Se îndreptă spre el, ca şi când nu se mai văzuseră niciodată, 
în aer se simţi o adiere de Chanel No 5. 

Tom schiţă un zâmbet în timp ce-i strânse mâna. 

— Domnişoară Browne... 

— Haide, hai! Nu fi aşa de protocolar. Doar suntem prieteni! 
spuse Renwick vesel. Jennifer lucrează la FBI, în America, pentru 
un prieten al meu. Se pare că el crede că le pot fi de folos în 
investigarea unui caz. E foarte interesant, adăugă Renwick, 
zâmbind cu gura până la urechi. Oricum, Jennifer e singură în 
oraş pentru câteva zile şi m-am gândit că voi doi v-aţi putea 
înţelege bine. 

— Foarte amabil din partea dumitale, unchiule Harry, făcu 
Tom fortándu-se sá zâmbească şi simțindu-se puţin vinovat. 

Poate că se grăbise să-l acuze pe Renwick. Era mult mai 
probabil să fie doar un pion neştiutor în jocul FBl-ului decât 
complicele lor. 

— Vreti ceva de báut? intreba Renwick. Ce spui, draga mea? 
Ce vrei sá bei? Un pahar de sampanie? Excelent! Renwick 
desfácu folia şi învelitoarea de sârmă si ridica încet dopul, până 
când acesta ieşi cu un şuierat uşor. Pahare... La naiba! Ţine tu 
sticla, Thomas. Mă duc să aduc paharele. Şi o frapieră, desigur. 
Sá nu uităm de frapiera! 

Intinzándu-i lui Tom sticla desfăcută, Renwick se năpusti în 
bucătărie. 

— Chiar şi pentru voi, e un gest josnic, şuieră Tom trecând în 
spatele lui Jennifer. 

— Crezi că e vorba de-un joc? îl repezi Jennifer indignată. 
Gândeşte-te bine! Aşa va fi viaţa ta de acum înainte. Oriunde te 
duci, oriunde te ascunzi... vom fi acolo. Lumea ta e pe cale să 
devină mult mai mică. 

— Aveţi o problemă cu mine, fie, înţeleg. Dar Harry nu e 
implicat. Nu are nici o legătură cu povestea asta. Nu vă permit 

să-l târâţi în viaţa mea. i 

— Nu e cu adevărat unchiul tău, nu-i aşa? Intreaga ta viață e o 
minciună. 

— Asta nu are nici o importanță. Tom se apropie cu paşi mici 
de ea, până când fu la doar câțiva centimetri distanță. Te previn. 
Nu îl implica! 

— Păi, dacă ai vrea să colaborezi cu noi, n-ar mai trebui să 
facem asta, nu crezi? 

Jennifer privi sfidător în ochii lui Tom. 

Renwick náváli înapoi în cameră, cu paharele si cu o frapierá. 

— Ei, văd că ati si spart gheața, chicoti el. Excelent! 

La auzul vocii lui, săriră amândoi ca arşi şi rámaserá jenaţi în 
timp ce Renwick le umplea paharele. li împinse apoi spre 
canapeaua din dreapta, în timp ce el se aşeză pe cea din stânga. 
Intre ei, un divan jos, de mătase albastră, acoperit de cataloage 
de licitaţie, servea drept másutá de cafea improvizată, în timp ce 
un şemineu mare, de marmură, fusese umplut cu flori uscate. 

— Cred că-ţi merg bine afacerile, zise Tom cu o voce pe care 
se strădui s-o facă să pară relaxată şi normală, arătând camera 
din jurul lor. 

Deşi încăperea era mobilată simplu, având canapele moderne, 
de culoarea ciupercii şi rogojini din alge, pe pereţii din gresie 
fusese etalată cu mare grijă o întreagă colecţie de tablouri şi de 
schiţe. Un profet din Vechiul Testament, o Madonă cu degetele 
împreunate în semnul crucii, strângând în braţe un Crist angelic, 
portretul unui papá înfăţişat în postură martirică şi o scenă 
mitologică, de abandonare dionisiacă, erau doar câteva dintre 
ele. Fără să mai menţionăm, desigur, că Tom recunoscuse 
imediat mâna lui Van Eyck, a lui Rembranat şi poate chiar a lui 
Verrochio în câteva dintre lucrări. Era o colecţie uluitoare, care ar 
fi făcut cinstei galeriei renascentiste din orice mare muzeu. 

— Ce, astea? Sincer, cele mai multe sunt noutăţi pentru mine, 
spuse Renwick privind în jur fără entuziasm. Am moştenit casa 
de la o rudă, acum câteva luni. l-am dat un strat de vopsea şi am 
adus nişte mobilă nouă. Tipul se ocupa de transporturi sau ceva 
de genul ăsta. A făcut avere după război. Oricum, nu ştiu cum a 
putut să trăiască aici. Casa era plină de vechituri. Am vândut 
marea majoritate, dar unele meritau păstrate. 

— Da, văd şi eu, remarcă Tom pe un ton apreciativ. 

— Chiar vine mâine un tip să se uite la ăla de-acolo. Renwick 
arătă spre portretul papal din stânga camerei. A fost întotdeauna 

considerat ca făcând parte din şcoala lui Tiziano, dar am eu o 
bănuială că a fost pictat de Tiziano în persoană. 

— Crezi? 

Tom se ridică şi se apropie de tablou cu o privire de 
cunoscător. 

— Şi astea ce sunt? 

Jennifer arătă spre mástile lugubre, atârnate deasupra 
căminului. 

— Ah! Ei, astea sunt ale mele. Vocea lui Renwick se animă 
numaidecát. Le colectionez. Sunt măşti No, japoneze. 

— Îmi pare rău, nu... 

— No era o formă de teatru japonez care a apărut în perioada 
Muromacho, explică Renwick. Subiectul este întotdeauna simplu, 
grav şi foarte simbolic, iar costumele foarte elaborate. Măştile 
sunt purtate pentru a înfăţişa personaje sau emoţii stilizate, la fel 
ca în teatru antic grecesc şi pentru a permite unui singur actor să 
interpreteze mai multe roluri. Le colectionez încă din copilărie. 
Ochii lui Renwick stráluceau şi vocea îi vibra de emoție. 

— Cât de vechi sunt? 

— Cea mai veche pe care o am eu e asta. Se ridică şi arătă 
spre o mască albă, decorată cu nişte coarne aurii şi ochi 
bulbucati, cu gura întredeschisă într-un rânjet demonic, ce lăsa 
să se vadă nişte dinţi albi. Asta datează de prin 1604, când No a 
fost adoptat ca formă teatrală oficială a Japoniei, sub protecţia 
samurailor din clasa conducătoare şi a şogunului. Celelalte sunt 
de prin secolele al XVII-lea si al XVIII-lea. 

Tom îşi lăsă privirea să alunece peste câteva dintre celelalte 
măşti. Un mandarin care zámbea, cu ochii aplecati din cauza 
rásului, cu gropitá în bărbia decorată grijuliu cu câteva fire de 
barbă şi mustață. Un tânăr japonez cu expresie îngrijorată, cu 
fruntea încruntată, cu părul rar şi ochii îngustaţi de mirare. 

— Sper că nu te deranjează, draga mea, îi spuse Renwick lui 
Jennifer, dar mâncăm în bucătărie. Sala de mese încă mai arăta 
ca după bombardament. 

li conduse în bucătărie, o cameră din piatră albă, la mijloc cu o 
masă rustică, de lemn, aranjată pentru trei persoane. Ferestrele- 
uşă de pe peretele din dreapta dădeau spre grădină şi erau uşor 
întredeschise, lăsând să pătrundă mirosul de caprifoi, care 
creştea într-o parte a casei. In partea stângă se găseau module 
din lemn de cireş cu blaturi din granit, în care erau încastrate o 
plită -o masă imensă de fontă cu nişte cadrane şi ţevi - şi o 

chiuvetă Belfast adâncă, deja plină cu vase si tigăi. 

Se aşezară, Renwick în capul mesei, Tom şi Jennifer faţă în 
faţă. Tom o privi furios pe Jennifer. Ştia că amestecul ăsta în 
viaţa lui era un truc, un mod josnic de a-i arăta până unde 
puteau merge, până unde erau dispuşi să meargă pentru a 
obţine ceea ce doreau. 

— Dacă as fi ştiut mai din timp că vii, aş fi pregătit ceva 
special, se scuză Renwick. 

— Dar arată foarte bine şi asta, protestă Jennifer. 

Purta un taior negru cambrat pe talie, peste o bluză albă, iar 
picioarele lungi şi le ascunsese în nişte pantaloni de mătase 
neagră, care îi fluturau în jurul gleznelor. Tom băgă de seamă că, 
în timp ce vorbea, vârful nasului i se încreţea odată cu mişcarea 
buzelor, ca la un iepuraş. 

In ciuda situaţiei, asta îl făcu să zâmbească, lucru care îl 
enervă şi mai tare. 

29 


10.09 p.m. 


Câteva ore mai târziu, când obrajii lui Jennifer începuseră sá 
se îmbujoreze de la vin şi de la căldura plitei, se întoarseră în 
salon pentru a-şi bea cafeaua. După ce luară toţi câte o ceaşcă, 
Renwick se instală comod pe canapea şi îi zâmbi binevoitor lui 
Jennifer, care se aşezase lângă el, în faţa lui Tom. 

— Aşa deci, Jennifer... Robert a spus că ţi-aş putea fi de folos 
cu ceva. Confidential, desigur. 

Jennifer înclină din cap recunoscătoare şi lăsă jos ceaşca. 
Avusese grijă să bea doar un singur pahar de vin, în anticiparea 
acestui moment şi, deşi vorbise cu Renwick aproape tot timpul 
pe durata mesei, simtise neîncetat privirea furioasă a lui Kirk 
atintitá asupra ei. 

— Agentul Corbett, vreau să zic Robert, mi-a spus că sunteţi 
cea mai indicată persoană din Europa căreia să mă adresez în 
probleme numismatice. 

Tonul lui Jennifer era acum oficial. 

— A zis el asta? Foarte amabil din partea lui. Ei bine, presupun 
că se poate spune că nu sunt străin în domeniu. M-am ocupat cu 
asta o lungă perioadă de timp. Aşa ne-am şi cunoscut, ştiai? Am 
colaborat la un alt caz al lui, cu ani în urmă. În ultima vreme, m- 
am orientat spre alte domenii, dar unul dintre clienţii mei este un 
colecţionar fanatic, aşa că nu-mi permit să-mi ies din mână. 

Jennifer ezită. Era o situaţie delicată, în care trebuia să aibă 
grijă să păstreze echilibrul. Deşi avea nevoie de sfaturile lui 
Renwick, Corbett o atentionase sá nu dea unui civil toate 
detaliile jafului. Şi totuşi, era o şansă de a mări presiunea asupra 
lui Kirk, arătându-i că ştiau întocmai tot ce se întâmplase. Ar fi 
putut să-i studieze reacţia. Era o situaţie foarte complicată. 
Deschise compartimentul cu fermoar al poşetei şi scoase de 
acolo plicul în care se afla moneda de aur. l-o întinse lui Renwick. 

— Dumnezeule! se minună acesta. 

Moneda îi căzu din mână pe podea şi se făcu nevăzută. 
Renwick se aruncă în genunchi, scuzându-se faţa de Jennifer în 
timp ce întindea mâna sub scaun. 

— Îmi cer mii de scuze... te rog sá má ierti... nu ştiu ce m-a 
apucat, se bâlbâi el. 

Jennifer zâmbi, remarcând privirea curioasă a lui Tom. Abia 
dacă se mişcase în scaun. 

— Lăsaţi, nu-i nici o problemă. 

— Şocul a fost prea mare! explică Renwick, după ce recuperá 
moneda şi se aşeză la loc. N-am mai văzut-o până acum. 

— Nu multă lume a văzut-o, replică Jennifer. 

— Ce să vadă? întrebă Tom, încruntându-se în timp ce se 
chinuia să vadă ce era în mâna lui Renwick. 

— Un Vultur cu două capete din 1933. O monedă extrem de 
rară, îi explică acesta întinzându-i moneda. 

— O monedă de douăzeci de dolari, rosti Tom examinánd-o. 
De aur. E valoroasă? 

Aruncă monedă în aer, o prinse şi o aşeză pe divanul de 
mătase albastră. 

Jennifer pufni neîncrezătoare la auzul întrebării lui Tom. 

— Nu face decât opt milioane de dolari, zise Renwick 
entuziasmat. 

— lisuse! 

Tom se aplecă şi luă din nou monedă, de această dată 
studiind-o cu o privire plină de respect. Jennifer se încruntă. Ori 
Kirk asta era un actor foarte priceput, ori... Renwick îi întrerupse 
firul gândurilor. 

— Clientul meu, cel despre care îţi vorbeam mai devreme, are 
una. A cumpărat-o recent, la o licitaţie. Eu, unul, n-am văzut-o, 
desigur. O tine închisă într-un seif din Paris. Dar credeam că a lui 
e singura. 

— Dacă acest client al dumneavoastră este Darius Van 
Simson, atunci, din punct de vedere oficial, aşa şi este. 

— Şi neoficial? 

O privi întrebător, peste ceaşca de cafea. 

— Neoficial, Trezoreria Statelor Unite a mai păstrat câteva 
monede. Doar că recent, s-au... rătăcit. 

La aceste cuvinte, îl fixă cu privirea pe Tom şi, din nou, fu 
contrariată de reacţia bărbatului. Pe faţa lui, citi expresia omului 
care tocmai a înţeles ceva, care abia acum reuşea să aranjeze 
toate piesele puzzle-ului. Parcă de-abia acum pricepea despre ce 
era vorba. 

— S-au rătăcit? Renwick îşi scoase ochelarii şi îi zâmbi cu 
indulgență. Unde au fost văzute ultima oară? 

— Moneda asta a fost gásitá la Paris. Presupunem cá si restul 
sunt tot în Europa. 

— Înţeleg. Renwick îşi frecă gânditor bárbia. Van Simson va fi 
furios cánd va afla toate astea. 

— Parcă ne-am înţeles că nu va afla, replică táios Jennifer. Sau 
cel puţin, dacă află, o să afle de la mine. Am o întâlnire cu el 
máine. 

— Draga mea, eu n-o sá suflu o vorbă. Dar lumea artei e 
foarte mică. Tom poate să-ţi confirme. Lui Van Simson îi place să 
fie la curent cu tot ce se petrece şi plăteşte bani grei pentru ca 
acest gen de informaţii să-i parvină lui înaintea oricui altcuiva. 
Chiar dacă nu ştie încă, va afla cât de curând. Si, crede-mă, când 
dai opt milioane de dolari pentru o monedă pe care o crezi 
unicat, nu reactionezi deloc bine când vine cineva şi-ţi mai pune 
încă una pe masă. 

— ÎI cunoşti bine? întrebă Tom. 

— Nu prea. După cum am spus, e un client. Caut monede 
pentru el. Şi i-am făcut rost şi de câteva tablouri, artă modernă, 
în principal. Dar cam asta e tot. 

— Ce m-ar interesa pe mine, începu Jennifer aducând cu tact 
discuţia înapoi la monedă, este cine ar putea fi potenţialii 
cumpărători aici, în Europa. Cine ar fi dispus să plătească pentru 
aşa ceva? 

Tom îl privea pe Renwick de parcă răspunsul l-ar fi interesat în 
aceeaşi măsură ca pe Jennifer. Harry îşi supse obrajii. 

— N-aş putea spune. Cea mai bună pistă ar fi, probabil, să-i 
identificaţi pe cei care au câştigat marile licitaţii de monede din 
ultimii ani şi să vă concentrați asupra lor. Cei mai activi 
cumpărători de pe piaţă sunt, de obicei, instituţiile. Ştiţi 
voi - muzee, institute, corporaţii... Van Simson e singurul 
colecţionar particular pe care-l cunosc care ar fi putut să-şi 
permită aşa ceva. 

— Şi cum ai face să vinzi monedele astea dacă ar fi, să 
zicem... furate? Spunând asta, Jennifer îl fixă cu privirea pe Tom, 
dar acesta nici măcar nu clipi. 

— Furate? Renwick făcu o pauză. Hm... Ca să furi aşa ceva ar 
trebui, în mod obligatoriu, să ai un cumpărător ştiut dinainte. Nu 
e genul de marfă pe care s-o valorifici pe piaţa liberă. 

Jennifer îşi aminti gândurile care nu-i dăduseră pace în avion, 
în drum spre Londra. Dacă o monedă ajunsese în mâinile FBI- 
ului, însemna că, la un moment dat, ceva nu mersese cum 

trebuie. Poate cá asta explica lucrurile. 

— Si dacá nu ai avea un cumpárátor? Ce ai face atunci? 

Renwick clátiná din cap. 

— E puţin probabil, dar cel mai firesc pas ar fi să-ţi cauţi un 
intermediar. Cineva care să-ţi ia marfa de pe cap şi să încerce s- 
o vândă prin reţeaua proprie. 

„Un intermediar?” Jennifer încuviinţă încet din cap. Avea 
logică. Ranieri era intermediarul. Poate că aşa ajunsese moneda 
la el. Dintr-un anume motiv, nu existase un cumpărător şi cineva 
îi ceruse ajutorul lui Ranieri. Dar cine? 

— Sau un ofsaid? sugeră Tom. 

— Da, presupun că şi asta e o variantă, zise Renwick frecându- 
şi din nou bărbia. E posibil, dar foarte riscant. Mai ales în ultima 
vreme. 

— Un ofsaid? Jennifer privi întrebător de la unul la celălalt. Ce-i 
asta? 

— Un fel de licitaţie pe piaţa neagră, îi explică Tom. Jennifer 
remarcă o uşoara încordare în vocea lui, ca şi când ar fi făcut 
eforturi să se poarte firesc. li păru bine. Chiar voia să-l facă să se 
simtă strâns cu uşa. 

— Ce vrei să spui? 

Renwick răspunse în locul lui Tom: 

— Orice artist important are un catalogue raisonne, un 
registru alcătuit de către experţi, cu fotografii şi descrieri ale 
fiecărei lucrări a artistului respectiv, alături de detalii despre 
proprietarii de drept ai acesteia. Primul pas pentru orice 
proprietar de galerie sau organizator de licitaţii respectabil este 
să consulte aceste registre ca să vadă de unde provine lucrarea 
în discuţie. Al doilea pas ar fi să consulte Registrul obiectelor de 
artă pierdute din Londra, în care sunt înregistrate toate furturile 
raportate din sistem. Impreuná, fac aproape imposibilă vânzarea 
la liber a unei piese furate. 

Tom aprobă din cap şi continuă ideea: 

— O alternativă este un ofsaid, o şansă de a profita de 
beneficiile unei licitaţii fără să o faci publică. Există o listă foarte 
selectivă de cumpărători acceptaţi care sunt informaţi, abia în 
ultima clipă, unde şi când va avea loc evenimentul. Astfel de 
licitaţii erau foarte frecvente la un moment dat, dar situaţia s-a 
schimbat. Poliţia a început să le ia urma. 

Jennifer încuviinţă din cap, apoi se întoarse spre Renwick. 

— Cred că ar fi foarte util să alcătuim o listă cu potenţialii 


139 


cumpărători - atât la o licitaţie obişnuită cât si la aceste ofsaid- 
uri. 

— Da, desigur. Te ajut cu plăcere. Când vrei să începem? 

Jennifer zâmbi cu subînţeles. 

— Acum? întrebă Renwick, surprins. 

— Eu am rămas încă pe orarul din State, zise ea parcă 
cerându-şi scuze. E doar... Se uită repede la ceas. E doar cinci şi 
jumătate după-amiază în America. V-aş fi foarte recunoscătoare 
dacă aţi putea începe din seara asta. Şi pe mine mă presează cei 
de mai sus. 

— Bine. Sigur, dacă asta vrei... Intr-un fel şi eu sunt o pasăre 
de noapte. N-am nimic împotriva să rămânem şi să-ncercăm să-i 
dăm de cap. 

— In cazul ăsta, eu am plecat, spuse Tom căscând. Trebuie să 
mă trezesc devreme mâine. Imi vine marfă nouă. Şi, oricum, nu 
mai aveţi nevoie de mine. 

Renwick comandă un taxi. Cinci minute mai târziu, îl conduse 
pe Tom până la uşa. Jennifer stătea în spatele lui. 

— La revedere, agent Browne, o salută Tom. Sper să vă găsiţi 
monedele. 

— Oh, nici o grijă. Le vom găsi, replică ea schitánd un zâmbet. 
Şi pe hoţ odată cu ele. 

Renwick îl conduse pe Tom până la maşină. 

— La revedere, Tom. Să mă mai suni. 

— Iti promit. 

Cei doi bărbaţi se imbrátisará. 

— Apropo, nu-i grozavă fata? îi şopti Renwick. Plină de 
pasiune. Şi foarte frumoasă. Poate ar trebui să-ţi încerci şansele. 

— Să-mi încerc şansele? Nu e genul meu, răspunse Tom 
râzând. Şi, oricum, pe tine a vrut să te vadă. Tu eşti expertul în 
monede. 

Tom îi strânse din nou mâna şi urcă în taxi. Făcându-i cu 
mâna, Renwick închise uşa din faţă şi se întoarse spre Jennifer. 

— Bine atunci, hai la treabă! Intoarce-te în salon şi serveşte-te 
cu ceva de băut. Eu mă duc până sus să-mi iau dosarele. N-ar 
trebui să dureze mai mult de o oră. 

— Grozav. 

Renwick urcă la etaj şi intră în biroul înţesat de cărţi şi 
registre. Se lăsă să cadă în scaunul din piele pe care îl trase de 
sub masa de birou. Rămase aşa preţ de câteva minute, cufundat 
în gânduri. Apoi, trase telefonul, ridică receptorul din furcă şi 

formá un numár. 

— Da? 

— Eu sunt. 

— Ce este? 

Renwick se lasá pe spátarul scaunului si ridicá picioarele pe 
birou. 

— N-o să ghiceşti pe cine am la mine. 

30 


10.40 p.m. 


— Ai gásit vinul de Porto? 

Renwick reapăru în uşa salonului si Jennifer se întoarse spre 
el, dezlipindu-şi cu greu privirea de la pictura în ulei pe care o 
studia. 

— Apă e suficient, mulţumesc. Ridică paharul şi-i arată ca deja 
se servise. 

— Foarte înţelept. Hai să facem treaba asta în bucătărie, bine? 
Avem mai mult loc acolo să ne desfăşurăm. Făcu semn cu capul 
spre dosarul bleumarin pe care-l ţinea sub braţ. 

Jennifer îl urmă în bucătărie şi îl ajută să facă loc pe masă, 
punând unele peste altele farfuriile şi paharele. Clinchetul de 
porțelan scump si cristaluri fine răsună în încăpere. 

— Lasă asta, draga mea, se precipită Renwick când Jennifer 
începu să curețe farfuriile, aruncând resturile la gunoi. O să facă 
menajera curat, mâine dimineaţă. Acum hai, aşază-te aici şi eu o 
să-mi trag un scaun lângă tine. 

Arătă spre un scaun din stânga mesei şi trase încă unul lângă 
acesta. Jennifer se aşeză. 

— Ce sunt toate astea? întrebă ea în vreme ce Renwick golea 
conţinutul dosarului pe blatul de lemn al mesei. 

— Articole din presă, scrisori oficiale, rapoarte de vânzări. Tot 
ce face referire la piaţa europeană de monede şi medalii. Am o 
companie care-mi gestionează acest gen de informaţii şi în cazul 
ăsta şi în alte domenii care mă interesează. Mă ajută să fiu la 
curent. Oricum, cu tot ce avem aici, ar trebui să putem fi în stare 
să alcătuim o listă de nume şi de companii pe care să le verifici. 

— Vă sunt foarte recunoscătoare că mă ajutaţi. Mai ales la ora 
asta. 

Renwick o învălui într-o privire caldă. 

— Draga mea, e o plăcere. Crede-mă. Se aşeză pe scaun, 
apoi, numaidecât, se ridică. Mi-e cald. Tie nu ţi-e cald? 

Fără să mai aştepte răspunsul, se îndreptă spre ferestrele-uşă 
care dădeau spre grădină şi le deschide larg. O adiere răcoroasă 
pătrunse în cameră. Renwick se aşeză la loc. 

— Sper că nu te-ai supărat că a fost şi Thomas cu noi, zise el 
zâmbind. 

— Nu, câtuşi de puţin, răspunse ea, având grijă să nu pară 
prea entuziastă. Ultimul lucru pe care şi-l dorea era ca Renwick 
să-şi dea seama că se foloseau de el doar ca să ajungă la Tom. 

— Numai că Robert mi-a spus că stai în oraş doar câteva zile şi 
îl invitasem deja pe Tom, de săptămâna trecută. Speram că n-o 
să te deranjeze. Şi m-am gândit şi că Thomas v-ar putea fi de 
folos cu ceva în investigaţie. Sper că n-am mers prea departe. 

— Sigur că nu. Desi, m-aţi făcut curioasă. Cu ce se ocupă 
domnul Kirk, vreau să spun Tom, de aţi crezut că ne poate ajuta? 

— Ah! râse Renwick. Mulţi oameni şi-au pus această întrebare. 
Din câte mi-a spus, adică nu prea multe, se ocupă de comerţul 
cu obiecte vechi, de valoare. Intotdeauna a fost fascinat de ele, 
încă de când era copil. Cred că de la părinţii lui i se trage. 
Oricum, ideea e că ştie mai bine ca oricine cu ce se mănâncă 
treaba asta. De-asta am crezut că ne poate ajuta. 

— Să înţeleg că îl cunoaşteţi de mult timp pe Tom? 

— De când avea cel mult paisprezece ani. L-am cunoscut pe 
Charles, tatăl lui, după ce s-a mutat la Geneva. Tom mai apărea 
şi el din când în când, în vacante. 

— Nu locuia cu tatăl lui? 

Jennifer ştia deja răspunsul la această întrebare, dar nu-l 
putea lăsa pe Renwick să-şi dea seama că la CIA se găsea un 
dosar gros de zece centimetri despre Kirk. 

— Nu. Mama lui, Rebecca, a murit într-un accident de maşina 
când Tom avea treisprezece ani. Până la urmă, s-a dovedit că 
băiatul era la volan. 

— Oh! Jennifer încuviinţă din cap în semn de înţelegere. Si 
tatăl ei o lăsa adesea să stea la el pe genunchi şi să conducă, pe 
distanţe scurte, de acasă până la prima intersecţie. Un joc care, 
în acest caz, avusese, în mod evident, consecinţe tragice. 

— Charles a fost foarte afectat. Sincer să fiu, nu cred că şi-a 
revenit niciodată. L-a trimis pe Thomas să locuiască cu bunicii 
din partea mamei. Presupun că, pentru Charles, era prea dureros 
să-l aibă lângă el. 

— Cred că asta l-a dat peste cap pe Tom. Să fii respins de un 
părinte, după ce l-ai pierdut pe celălalt... 

— Da. Renwick făcu o pauză. Vezi tu, acum nu mai vorbeşte 
despre copilăria lui, dar odată mi-a povestit ceva ce n-am putut 
să uit niciodată. Intr-o zi, în şcoala generală - sau cum i-o mai 

spune în America - Tom a văzut doi băieţi furând geanta unei 
profesoare. Nu a spus nimic, fiindcă era acolo doar de două luni 
şi îi era şi aşa destul de greu, un elev nou într-o ţara nouă. Nu 
voia să atragă şi mai mult atenţia asupra lui. Se pare că băieţii 
şi-au dat seama cumva că Thomas îi văzuse şi au hotărât să 
pună banii pe care îi furaseră în dulapul lui, apoi i-au spus 
profesoarei care i-a deschis dulapul de faţă cu toată clasa. 
Geanta era chiar acolo, unde o puseseră cei doi. L-au suspendat 
două săptămâni şi, oricât a protestat, nimeni nu l-a crezut că era 
nevinovat. Cu atât mai puţin Charles. Nici măcar când aceiaşi doi 
băieţi au fost prinşi furând dintr-un magazin şi când poliţia a 
găsit o grămadă de lucruri furate ascunse în camera unuia din ei. 
Thomas a rămas mereu vinovat în ochii tatălui său şi nu ştiu 
dacă l-a iertat vreodată pentru asta. 

— Nu mă miră, observă Jennifer ridicând din sprâncene. Ce 
ironie a sorții! După ce fusese acuzat pe nedrept, Kirk ajunsese, 
în cele din urmă, un hoţ. 

— Oricum, asta s-a întâmplat cu mult timp în urmă. Renwick 
făcu o pauză. Ar trebui să ne-apucăm de treabă. Hai să le 
Impártim. Separá teancul de hârtii în două grámezi relativ egale. 
Tu uită-te pe astea, eu o sá má uit pe celelalte. 

Timp de trei sferturi de oră, rămaseră amândoi aplecati asupra 
articolelor. Tăcerea nu era întreruptă decât de sunetul pixurilor 
pe hârtie sau de vreo întrebare ocazională a lui Jennifer, ori 
vreun comentariu al lui Renwick, care-i atrăgea atenţia asupra 
vreunui amănunt. 

Avusese dreptate. Era o piaţa mică. Aceleaşi nume, aceleaşi 
instituţii, aceleaşi persoane fizice apăreau şi reapăreau. Jennifer 
ţinea socoteala, adáugind o liniutá în dreptul fiecărui nume, ori 
de câte ori îl întâlnea. ll găsise deja pe Van Simson de 
douăsprezece ori, de două ori mai mult decât pe cel mai apropiat 
concurent al lui. Privind peste masă, văzu că şi Renwick avea 
aproape acelaşi scor. 

Se opri brusc, în timp ce notă ceva. 

— Ce a fost asta? 

Renwick nu-şi ridică privirea. 

— Ce anume? 

— Zgomotul ăla... Mi s-a părut că se aude din grădină. 

— Oh! Renwick se uită la ea şi zâmbi. Probabil e pisica 
vecinilor. Face o vizită prin cartierul şoricesc. 

Jennifer incuviintá din cap, se uită spre fereastră, apoi reveni 

la notitele ei. Câteva clipe mai târziu, privirea i se îndreptă iar 
spre fereastră. 

— Asta nu-i pisică! 

— Cum? 

— Am spus că asta nu-i pisică. Jennifer se ridicase şi se 
apropia de fereastră. E prea mare. Şi nu e doar una. 

— Eşti sigură? Renwick se ridică, cu o expresie îngrijorată. 

— Repede, stinge lumina! şopti Jennifer. 

Renwick se repezi poticnindu-se spre întrerupător şi-l răsuci. 
Fruntea i se încruntă în semn de îngrijorare. Jennifer îşi apropie 
capul de marginea ferestrei, ca să poată vedea în grădină. 
Instantaneu, se trase înapoi şi se lipi de perete. 

— Doi bărbaţi, şopti ea. Se apropie de casă. 

— Ce naiba vor? răspunse Renwick tot în şoaptă, cu o voce în 
care se citea teama. 

— Nu ştiu, dar nu cred că-i cazul să aşteptăm să aflăm. Hai să 
ieşim şi să chemăm poliţia. 

— Şi tablourile mele? 

— Ai asigurare, nu-i aşa? Renwick aprobă din cap. Atunci, lasă- 
le! Astora nu le arde de glume. 

leşiră tiptil din bucătărie şi se îndreptară spre uşa din faţă. 
Jennifer descuie. 

— Nu uita... zise ea în timp ce o deschidea. Nu mai apucă să 
termine fraza. 

— Ai grijă! strigă Renwick. 

Din instinct, îşi ridică mâinile în faţa capului şi un pumn îi 
ricoşă din cot, fără să o atingă. După cât de repede venise 
lovitura, Jennifer îşi dădu seama că, ascuns în spatele uşii cineva 
îi aşteptase. Era clar că aceia doi fuseseră trimişi în mod 
intenţionat prin spate, ca să-i scoată în stradă. 

Avu doar timp să observe că agresorul ei era un bărbat alb, 
scund şi îndesat, înainte să evite cel de-al doilea pumn, care izbi 
în schimb suprafaţa lustruită a uşii, făcându-l sá tipe. Profitá de 
ocazie, îl prinse cu o mână de gât şi-l lovi cu toată puterea cu 
genunchiul între picioare. Bărbatul căzu numaidecát în genunchi, 
gemánd şi se aplecă înainte, cu faţa roşie ca focul. Tusea şi se 
îneca, încercând să-şi recapete suflul. 

— Ajunge, femeie! 

Jennifer întoarse iute capul şi-i văzu pe cei doi bărbaţi care 
intraseră prin grădină, postați în hol. Cel din stânga ţinea un 
pistol la tâmpla lui Renwick. La fel ca tovarăşul lor, erau amândoi 

albi, deşi aveau braţele înnegrite de tatuaje şi acoperite cu păr 
negru şi des. Amândoi purtau blugi, haine negre, lucioase şi 
adidaşi albi. 

— Incă o mişcare ca asta şi s-a zis cu tataie, priceput? 

Renwick o privea fix, cu capul înclinat într-o parte, cu ţeava 
pistolului apăsându-i pe tâmplă. Era îngrozit. 

— Bine, zise ea ridicând mâinile. Luaţi tot ce vreţi. 

Bărbatul din dreapta făcu un pas în faţă. Avea buzele subţiri şi 
palide, semn al unei circulații proaste, trei cercei în urechea 
dreaptă şi nasul turtit, ca de boxer. 

— O să luăm, păpuşă. Nu-ţi face tu griji pentru asta. 

— lesiti din casa mea, nenorocitilor! strigă Renwick, pe un ton 
fioros. Ştiu cine v-a trimis. Să-i spuneţi din partea mea că... 

Bărbatul scoase un pistol de la brâu, îl îndreptă spre pieptul lui 
Renwick şi trase. 

— Harry! strigă Jennifer. 

Renwick se prăbuşi pe podeaua de piatră, cu limba atârnându- 
i într-o parte a gurii. 

Bărbatul pe care îl trântise la pământ mai devreme se ridică, 
încă ametit, în spatele ei. Intre degetele mâinii drepte, strángea 
acum un box de alamă. 

— Căţeaua dracului! fornăi el, lovind-o cu putere în moalele 
capului. 

Jennifer văzu podeaua de marmură apropiindu-se cu viteză de 
ea în cădere, dar leşină înainte să o atingă. 

Clerkenwell, Londra 
27 iulie - 05.30 a.m. 


Soarele de-abia rásárise cánd apáru prima dubá. Strada era 
încă pustie, în afara celor doi porumbei cenusii care se alergau 
unul pe altul pe trotuar. Şoferul sări din maşină. Isi trase pe faţă 
cagula neagră şi lovi de două ori cu degetul într-o parte a dubei. 
Aproape instantaneu, uşa se deschise în laterală şi cei şapte 
bărbaţi dinăuntru săriră pe trotuar, strângând armele care le 
luceau în mână - Heckler şi Koch MP5. Nimeni nu vorbea. 

Toţi erau îmbrăcaţi la fel, cu pantaloni de camuflaj cu multe 
buzunare varáti în bocancii înalţi până la glezne, cu sireturile 
strânse în zigzag şi legate sus. Fiecare dintre ei avea la piciorul 
stâng câte un revolver Glock 17, în timp ce în jurul taliei le 
atârnau cătuşe, muniţie şi recipiente cu gaz lacrimogen. Vestele 
antiglont de culoare neagră le umflau piepturile. 

Apăru o a doua dubă şi alţi şase bărbaţi săriră în stradă. Aveau 
deja cagulele trase pe faţă şi ochelarii la ochi. Un bărbat înalt, 
îmbrăcat în civil, cu umerii lăsaţi şi încheieturi subţiri, cobori fără 
grabă din scaunul de lângă şofer, din a doua dubă. Privi cu 
satisfacţie în josul străzii, spre bărbaţii înarmaţi care stăteau cu 
spatele lipit de maşină. In sfârşit, sosise şi clipa lui. 

— Daniels, şopti printre dinţi sergentul Clarke. 

Unul dintre bărbaţi se desprinse de ceilalţi şi se apropie. 
Emblema Poliţiei Metropolitane, brigada de elită SO 19, îi 
strălucea pe umăr. 

— Omul ăsta e probabil înarmat şi cu siguranţă foarte 
periculos. Trebuie să intraţi în forţă. Impuşcaţi-l dacă e nevoie. Şi 
nu uita: vreau să-l arestez personal. E atributia mea, nu a ta. 

Mike Daniels se strâmbă, vizibil deranjat. 

— Lasă-ne pe noi să decidem pe cine împuşcăm. Tu ocupá-te 
de hártogáraie si ai grijă să nu ne stai în drum. 

Acestea fiind spuse, Daniels îi întoarse spatele şi se duse 
înapoi la oamenii săi, care făcură un cerc strâns în jurul lui. 

Clarke pufni nervos, fericit că nimeni nu le auzise schimbul de 
replici. 

Cu voce joasá, Daniels dádu cáteva ordine, dupá care privi 
spre Clarke şi-i făcu un semn din cap. 

Doi bărbaţi se postară vizavi de clădire, sprijiniți de capotele 
celor două dube. Ceilalţi doisprezece înaintară în formaţie, fără 
zgomot, până în faţa magazinului. 

— Bun, zise Daniels după ce se ghemuiră sub ferestrele mari, 
ştiţi procedura. Voi cinci veniţi cu mine pe scări, până la 
camerele locuite de la ultimul etaj. Voi patru páziti parterul şi 
depozitul. Voi doi, mergeţi în spate. Nu se aşteaptă să venim, aşa 
că ar trebui să fie destul de simplu, dar nu este exclus să încerce 
totuşi să fugă, deci fiţi cu ochii-n patru. Smith, sparge uşa. Hai! 
Hai! Hai! 

32 


05.35 a.m. 


Tom sări din pat în clipa în care auzi alarma. Reglase personal 
sistemul. Ecranul calculatorului de pe bufetul de la picioarele 
patului se aprinse, arătând o imagine de ansamblu a întregii 
clădiri. Un punct roşu care clipea indica locul în care fusese 
declanşată alarma. Cineva era în magazin, la parter. O bufnitură 
surdă, ca şi când ceva fragil ar fi fost dărâmat la pământ, se auzi 
din capul scărilor, confirmându-i ceea ce văzuse. 

Tom înşfacă o cămaşă şi o pereche de blugi de pe jos şi le 
îmbracă repede, îndesându-şi picioarele într-o pereche de adidaşi 
cu  şireturile încă nedesfácute. li auzea acum urcând 
scările - tălpile de cauciuc le scártáiau pe beton, uşile se 
trânteau, voci care strigau: „Nimeni” şi „După mine” răsunau din 
ce în ce mai aproape, croindu-şi drum prin labirintul de birouri, 
înspre el. 

In cele din urmă, uşa se trânti de perete şi şase siluete negre 
năvăliră în încăpere. 

— Poliţia! Nu mişca! 

Tom ridică mâinile. La ce bun să protesteze? N-ar fi avut nici o 
şansă. 

— Tom Kirk? întrebă Daniels. 

Tom aprobá din cap, fárá sá spuná nimic. 

— Bineînţeles că e afurisitul de Tom Kirk, pufni Clarke. 
Apáruse în pragul uşii răsuflând greu, cu faţa roşie din pricina 
efortului pe care-l făcuse urcând în fugă scările, cravata 
atârnându-i într-o parte. 

Bărbaţii în negru se dădură la o parte, făcându-i loc să intre, 
ţinând în continuare armele aţintite spre Tom. 

— Tom Kirk, rosti Clarke între două gâfâituri. Te arestez pentru 
uciderea lui Henry Julius Renwick. 

Ochii lui Tom se măriră de uimire. 

— Ai dreptul să nu spui nimic, dar ar putea fi în dezinteresul 
tău dacă, la interogatoriu, omiti să ne spui ceva ce mai târziu, la 
proces, s-ar putea să-ţi aminteşti. Clarke se apropie de Tom şi 
rămase cu nasul la doar câţiva centimetri de al acestuia. Tot ce 

spui poate fi folosit ca probă împotriva ta. Buzele i se întinseră 
într-un rânjet deasupra dinţilor. Ti-am spus eu că, odată şi-odată, 
tot o să ne cazi în plasă, nenorocit îngâmfat! 

Tom era uluit. Nu reusea să înţeleagă. Unchiul Harry? Mort? El 
îl omorâse pe unchiul Harry? Era ridicol. Era o nebunie. Era ceva 
atât de îngrozitor încât nici nu putea concepe. Nu credea. Refuza 
să creadă. 

— Clarke, până şi tu ştii că asta-i o porcărie. Oi fi eu multe, dar 
nu sunt ucigaş. Harry Renwick îmi era ca un părinte. 

— Cei de teapa ta nu au părinţi. 

— L-am văzut pe Harry aseară. Am luat cina cu el şi cu o 
prietenă a lui. Când am plecat, era în viaţă. Intreab-o pe ea. 

— Nu mai spune, făcu batjocoritor Clarke, păşind în spatele lui 
Tom. Ce ciudat atunci că masa era aşezata doar pentru doi. 

— Pentru doi? Trebuie să fie o greşeala. 

— Nu-i nici o greşeală, Kirk. Cel puţin nici una pe care s-o fi 
făcut noi. Fiindcă ghici ale cui amprente apăreau prin toată casa! 
Chiar aşa. Ale tale. Ale tale şi ale lui Renwick. Doar atât. 

Tom simţi respiraţia umedă a lui Clarke suflându-i în ceafă în 
timp ce polițistul scotea cátusele din buzunar. 

— Aştept demult clipa asta. Şi, crede-mă, a meritat să-ţi văd 
expresia feţei, şuieră Clarke. 

Tom ştia că ar fi fost mai bine să nu se împotrivească. Era în 
minoritate şi nu avea nici o armă. Dar masa pusă doar pentru 
doi? Doar amprentele lui prin toată casa? Asta era o înscenare în 
toată regula şi cineva făcuse mari eforturi să iasă ca la carte. lar 
Clarke se grăbise să înghită momeala. Fiecare instinct pe care 
Tom şi-l dezvoltase, îl exersase şi îl perfectionase de-a lungul 
timpului îi striga să iasă cât putea mai repede de acolo. Dar, 
dacă se hotăra să acţioneze, trebuia să acţioneze acum. 

Clarke apucă una din încheieturile lui Tom şi începu să i-o 
învârtă în sus, pe la spate. In loc sá se opună, Tom îşi relaxă 
braţul, care se mişca uşor sub strânsoarea lui Clarke. Acesta, 
care îşi adunase forţele aşteptând ca Tom să i se împotrivească, 
se clatină uşor pe picioare. Tom îşi smulse numaidecát 
încheietura din strânsoarea lui Clarke şi, într-o clipită, sări în 
spatele lui, îi apucă braţul şi i-l răsuci la spate. 

Bărbaţii înarmaţi, luaţi prin surprindere de manevra 
neaşteptată a lui Tom, făcură un pas înainte şi ridicară armele 
când realizară ce se petrecuse. Tom se adăpostise în spatele lui 
Clarke şi îi răsucea braţul cu toată forţa, făcându-l să strige de 

durere. 

— Nu miscati! O sá-mi rupá dracului bratul. 

— İl am în ţintă, domnule! îi strigă unul dintre bărbaţi lui 
Daniels, peste capul lui Clarke. 

— Nu eşti în toate minţile? zbieră Clarke. O sá má-mpusti pe 
mine, cretinule! 

Daniels cobori arma şi le făcu semn celorlalţi să facă la fel, 
pironindu-şi privirea asupra lui Tom. 

— Nu fi imbecil, Kirk. Toată casa e încercuită. Predă-te! Nimeni 
nu trebuie să fie rănit. 

— Nici nu va fi dacă păstraţi distanţa, răspunse Tom. 

Se retrase cu spatele traversând încăperea şi intră în baie, 
închizând uşa cu piciorul în urma lui, apoi trăgând zăvorul, îl 
împinse pe Clarke în genunchi şi-l aplecă deasupra toaletei, 
prinzându-i mâinile în cătuşe în aşa fel încât acesta stătea cu 
braţele întinse înainte, împreunate la încheieturi sub ţeava 
murdară. Clarke nu se putea mişca. Era alb la faţă de frică şi de 
furie. 

— Blestemat să fii, Kirk, zise el cu vocea înfundată şi spartă 
răsunând din vasul de veceu. Eşti mort. O să te omor cu mâna 
mea, mă auzi? 

Tom deschise fereastra băii şi privi afară. Dădea spre o alee 
îngustă şi pustie. Cam la cincisprezece metri mai jos, era o fâşie 
de asfalt plină de gáinat de porumbei. Se auzeau bocănituri în 
uşă. 

— Deschide, Kirk! Numărăm până la zece, apoi intrăm după 
tine. Daniels începu să numere. Unu... doi... 

Tom sări pe pervazul ferestrei. 

— Trei... patru... cinci... 

Se întinse şi trase apa la veceu, apoi se strecură afară şi se 
lăsă să alunece pe burlan. 

Câteva clipe mai târziu, uşa de la baie se smulse din tátáni si 
trei bărbaţi, în frunte cu Daniels, năvăliră în încăpere cu armele 
întinse. Văzând că nu mai era nimeni acolo, Daniels se repezi la 
fereastră şi privi afară, remarcând burlanul şi aleea, acum pustie. 

— A fugit pe fereastră. Toată lumea afară! Va trebui să blocăm 
întreaga zonă. 

Bărbaţii se îndreptară ascultători spre ieşire dar, tocmai când 
se întorcea să plece, Daniels auzi pe cineva tuşind şi scuipând în 
spatele uşii dărâmate. O dădu la o parte şi zări ceafa lui Clarke. 
Părul şi umerii îi şiroiau de apă, iar trupul i se scutură violent. 

— Daniels, tu esti? Scoate-má dracului de aici! mugi Clarke, 
iar apa se scurgea la doar câţiva milimetri de nasul lui. 

Daniels se aplecă lângă el şi-i şopti în ureche: 

— Halal autoritate, Clarke. 

05.45 a.m. 


Tom îşi gândise ruta de scăpare încă din prima zi în care se 
mutase. Obiceiurile vechi nu se uită cu una, cu două. Aleea îl 
ducea într-un labirint de străzi şi de pasaje întunecate, care îl 
scoteau în cele din urmă lângă râu, cam la un kilometru şi 
jumătate distanţă de magazinul lui. 

La debarcader era încă linişte - câte-o maşină rázleatá, un taxi 
care se îndrepta spre oraş sau spre Canary Wharf, comercianţi 
dornici să afle cele petrecute peste noapte pe piaţa asiatică sau 
nerăbdători să o ia înaintea celei europene. Câteva persoane 
care făceau jogging trecură pe lângă el, mişcând din cap în 
ritmul muzicii răsunând din aparatele MP3 prinse la brâu. 

Tom încetini şi începu să meargă la pas, încercând sá 
înţeleagă ce se petrecuse. Unchiul Harry murise. Cineva voia să-l 
facă pe el răspunzător. De ce? 

— Kirk! strigă o voce de femeie. Kirk, aici! 

Ridică privirea şi o văzu pe Jennifer făcându-i semn prin 
fereastra deschisă a unui taxi negru. Tom se opri şi o privi 
acuzator. Mai întâi la Piccadilly, apoi la Harry şi acum aici. Era 
perseverenţă, nimic de zis. 

— Urcá! îi zise ea de data asta pe un ton mai insistent. Vor să 
închidă toată zona. Trebuie să pleci din Londra. Lasă-mă să te 
ajut. 

Tom rămase nemişcat. Nu ştia ce urmărea, dar cu siguranţă 
nu el era principala ei grijă. 

— Ascultă-mă, continuă ea coborând din taxi şi ridicând vocea 
ca să acopere traficul ocazional. E o inscenare. Ştiu că nu tu l-ai 
omorât pe Harry. Pot să o dovedesc. Haide, intră şi o să-ţi explic. 

Oricât de suspicios ar fi fost Tom în legătura cu motivele lui 
Jennifer, ştia că era prea riscant să rămână expus, în plină 
strada. Sunetul unei sirene care se apropia îl făcu să nu mai stea 
pe gânduri. Alergă până la taxi şi urcă înăuntru. Jennifer făcu 
acelaşi lucru, trântind uşa în urma ei. 

— Eşti teafăr? întrebă ea îngrijorată, lăsând în jos spătarul 
scaunului din faţa lui. 


153 


Tom privi pe lángá ea, spre soferul taxiului, din spatele 
ecranului de plastic. 

— Cred că l-ai cunoscut pe Max ieri. Nu te teme, e unul dintre 
oamenii noştri de aici. Taxiul ne ajuta doar să trecem 
neobservati. 

Max îi făcu lui Tom cu ochiul prin oglinda retrovizoare. Tom il 
recunoscu - era unul dintre bodyguarzii care o păziseră pe 
Jennifer cu o zi înainte. Şoferul cu maxilarul pătrat, cu părul 
blond, tăiat milităreşte, cu gâtul gros şi musculos n-ar fi putut 
trece, nici cu cea mai mare indulgență, drept un taximetrist 
londonez. Dar nu taxiul era acum principala lui grijă. Se vedea 
clar ca geamurile erau antiglont; maşina, judecând după sunetul 
metalic care se auzea la închiderea portierelor, era blindata şi 
mai mult ca sigur izolată fonic. De cum urcai, băgai de seamă că 
scâncetul obişnuit al dieselului fusese înlocuit de răgetul gutural 
al unui V8, pentru a susţine greutatea suplimentară. 

— Nu am nimic, răspunse Tom. Remarcă jos, lângă Jennifer, o 
valiză plină, prin al cărei fermoar închis cu greu se întrezăreau 
hainele. De ce eşti aici? Ce se petrece? 

Pentru prima dată de când o întâlnise, Jennifer părea să nu fie 
în largul ei; părea tristă. 

— Imi pare rău pentru Harry. Nu ar fi trebuit să-l implicám. 

— Lasă scuzele pentru mai târziu. Acum, spune-mi ce s-a 
întâmplat. 

Jennifer făcu o pauză înainte să răspundă. 

— Cam la trei sferturi de oră după ce ai plecat, trei bărbaţi au 
intrat în casă şi ne-au atacat. L-au împuşcat - l-au împuşcat chiar 
în faţa mea. 

— L-au împuşcat?... Şi tu? Tu cum ai reuşit să scapi? 

Tonul îi era plin de neîncredere. 

— Nu ştiu. Am încercat să-l ajut. Am încercat să mă lupt cu ei. 
Dar erau prea mulţi. Şi erau înarmaţi. M-au trântit la pământ şi, 
când mi-am revenit, nu mai era nici urmă de Harry. Doar sânge 
pe toată duşumeaua. Dar am simţit miros de ars şi m-am luat 


după dâra de sânge până în pivniţă. Îi dăduseră foc. L-au 
împuşcat, l-au târât în pivniţă şi i-au dat foc. 
— La dracu! 


Tom îşi muşcă buza de jos. Simtea că înnebuneşte. Íncerca sá- 
şi imagineze cadavrul ars şi mutilat al lui Renwick, apoi alungă 
aproape instantaneu această imagine din minte. Harry nu mai 
era. Harry, care îi fusese mereu alături, care însemnase pentru el 

mai mult decât propriul tată. Durerea îl izbi ca un val puternic, 
lăsându-l buimac şi tăindu-i respiraţia, fără să ştie dacă să înoate 
în sus sau în jos pentru a ieşi la suprafaţă. Chiar şi aşa, nu-şi 
dădu voie să plângă. Nu în faţa ei. In faţa nimănui. 

— Atunci l-am sunat pe Max să vină sá má ia. El a chemat 
poliţia, după ce am plecat. 

Taxiul traversa râul şi-şi continuă drumul pe lângă masa de 
beton de pe South Bank şi delicata pânză de oţel a Rotii 
Mileniului, ale cărei cabine nemişcate străluceau ca nişte perle în 
soarele dimineţii. 

— Cum ai ştiut unde să mă găseşti? 

— Am pus nişte oameni să te urmărească de câteva zile. Te 
supravegheau aseară, ca să fie siguri că nu fugi sau că nu încerci 
să ne furi moneda. Din fericire, unul dintre ei te-a văzut sărind pe 
fereastră. 

— Unde e moneda? întrebă Tom cu un nod în gât. 

— A dispărut. 

Jennifer vorbi pe un ton sec şi întoarse capul spre fereastră 
când răspunse. 

— A fost singurul lucru pe care l-au luat. După ea veniseră. 

— Vrei să spui că a fost o lovitură profesionistă? 

— Aşa s-ar părea. 

— Dar cum de ştiau că era acolo? 

— Există două explicaţii posibile. Una e că am fost urmărită de 
cineva care ştia că am moneda la mine, cealaltă, că au fost 
informaţi. Ştim că nu tu ai sunat pe nimeni aseară, nici de pe 
mobil, nici de acasă, deci ai ieşit de pe lista suspectilor. 

— Crezi că Harry...? 

— l-am analizat registrul de convorbiri. Jennifer făcu o pauză 
înainte să vorbească din nou, iar în voce i se citea regretul. 
Ascultă, Kirk, nu ştiu cum să-ţi spun asta, dar l-am verificat pe 
Harry Renwick aseară. N-a avut nici o rudă bogată, n-a fost nici o 
moştenire. 

— Ce vrei să spui? sări numaidecât Tom, pe un ton defensiv. 

— Gândeşte-te! Tablourile, casa aia imensă... Trebuie să le fi 
plătit cumva. Poate că a fost prea lacom... 

Tom îşi muşcă buza. Refuza să creadă. Harry în afaceri ilegale! 
N-avea nici o logică. 

— Şi persoana care l-a omorât pe Harry şi a furat moneda a 
avut grijă să-ţi însceneze ţie totul. Când m-am întors în 
bucătărie, am văzut că dăduseră la o parte tacâmurile mele şi le 

lásaserá doar pe ale tale si ale lui. Le-au recunoscut imediat, 
după ruj. 

— De ce? 

— Asta vreau si eu să aflu, răspunse Jennifer, iar chipul ei 
exprima hotărâre. Probabil, fiindcă eşti un suspect convingător. 

Tom aprobă din cap, retrăind în minte evenimentele acelei 
dimineti. 

— Trebuia sá-i fi vázut mutra lui Clarke, cánd a venit sá má 
aresteze. 

— Clarke? 

— Un politist. Se tine dupá mine de ani de zile. Probabil si-a 
imaginat că, în sfârşit, a dat lovitura. 

Urmară câteva clipe de tăcere. Tom analiză în minte 
informaţiile proaspăt aflate. 

— Să văd dacă am înţeles, zise el în cele din urmă. Ai oameni 
care pot să dovedească faptul că Harry era în viaţa când am 
plecat, că nu m-am mişcat din casă toată noaptea şi că n-am 
sunat pe nimeni? 

— Mda, confirmă Jennifer cu o mişcare a capului. 

— Şi tu ce vrei? Tie ce-ţi iese? 

— Ai furat monedele alea, Kirk? 

II privi în ochi în momentul în care îi adresă întrebarea. Tom îi 
sustinu privirea fără să clipeascá şi răspunse ferm, fără şovăiala: 

— Nu. Până aseară, nici măcar nu auzisem de ele. Şi acum, îmi 
pare rău că am auzit. 

Jennifer clătina din cap şi Tom simţi că se lupta cu o decizie pe 
care ar fi vrut să nu fie nevoită s-o ia. Maşina ajunse în Vauxhall 
şi trecură prin dreptul clădirii de piatră şi sticlă unde se afla 
sediul MI6. 

— Dacă vrei să te ajut, trebuie să mă ajuţi şi tu pe mine. 

— Ce vrei să spui? întrebă Tom cu îngrijorare în glas. 

Jennifer se lăsă pe spate şi, din nou, privi pe fereastră în timp 
ce vorbi. 

— Moneda aia face parte dintr-o serie de cinci, care au fost 
furate de la Fort Knox acum trei săptămâni. 

— Fort Knox? o întrerupse Tom. Dumnezeule, cum au făcut 
asta? 

— Nu are importanţă acum. Important e că una dintre ele a 
apărut la Paris, două săptămâni mai târziu. Moneda pe care ţi-am 
arătat-o aseară şi pe care, acum, am pierdut-o. Prin urmare, 
credem că şi celelalte monede sunt tot în Europa, posibil pentru 

a fi vândute unui colecţionar particular. Întrebarea este, dacă nu 
le-ai furat tu, cine crezi că a făcut-o? 

Tom privi furios în altă parte. 

— Nu sunt turnător. 

— Dar Harry? 

— Ce e cu Harry? Ce legătura are el cu toate astea? 

— Crezi că nu e nici o legătura între jaful de la Fort Knox şi 
uciderea lui? Părerea mea e că persoana care a furat monedele a 
pierdut cumva una, a aflat că e la Harry şi l-a omorât ca sá o 
recupereze. Ajută-mă să aflu cine e în spatele operaţiunii ăsteia 
şi astfel mă vei ajuta să-l prind pe ucigasul lui Harry. 

Tom tăcu, cântărind în minte propunerea ei. 

— Eu trebuie să plec la Paris, continuă ea. Am întâlnire cu Van 
Simson în după-amiaza asta. După aceea, vreau să mă uit prin 
zona unde s-a găsit moneda. Tu cunoşti oraşul, înţelegi cum 
merg lucrurile acolo. Am nevoie de două zile din timpul tău, cel 
mult. 

— Glumeşti, nu? întreba el aproape râzând. 

— De ce nu? 

— Eşti nebună? Dintr-un milion de motive. Crezi că am 
încredere în voi? M-aţi tras pe sfoară o dată, nu má las păcălit de 
două ori. 

— Nu ştiu ce ti s-a întâmplat înainte şi nici nu vreau să ştiu. 
Dar, de data asta, ne ţinem de cuvânt. Iti promit. 

— Ştim amândoi că promisiunea ta nu valorează doi bani. 

Jennifer incuviintá încet din cap. 

— Ai dreptate, nu eu hotărăsc. Dar vino la Paris şi o să vorbesc 
cu şeful meu. Dacă refuză înţelegerea noastră, te las să pleci. O 
să spun că ai fugit, sau ceva de genul ăsta. Asta pot să-ţi promit, 
continuă Jennifer, lăsându-se pe spate şi privind pe fereastră. 

Se îndreptau spre Clapham acum. Clădirilor de birouri şi 
construcţiilor de pe malul râului le luaseră locul şiruri ordonate 
de case în stil victorian, cu terase. Jennifer ciocăni în ecran şi 
taxiul se opri. 

— Altfel, îţi asumi singur riscurile. Aici şi acum. Deschise uşa 
taxiului şi făcu semn spre ea. Dar îţi garantez că guvernul 
Statelor Unite nu îţi va putea susţine povestea. Vor trebui să te 
creadă pe cuvânt că am fost şi eu la cină, că Harry era în viaţă 
când ai plecat şi că ai stat acasă toată noaptea. Sincer, nu cred 
că ai prea multe şanse. 

Tom începu să râdă, deşi ar fi vrut să se abţină. 

— Stai sá pricep... Şi acum tot sá mă ajuţi încerci? 

— Nu încerc sá má împrietenesc cu tine. lţi propun un 
armistițiu. Tu mă ajuţi să găsesc monedele si pe cel care le-a 
luat, eu te ajut să-i găseşti pe ucigaşii lui Harry, lămuresc 
problema cu prietenul tău, Clarke şi îţi fac pierdut dosarul. Tu 
hotărăşti, dar e o afacere bună. 

Oricât i-ar fi displăcut situaţia, Tom fu nevoit să admită că 
avea dreptate. 

— Bine. Vin la Paris cu tine, dar vorbeşte cu şeful tău. Dacă 
nu-i convine, dispar înainte să apuci să spui „tratat de 
extrădare”. Dar fac asta pentru Harry. Nu pentru tine şi în nici un 
caz pentru FBI. Ridică uşor tonul ca să-şi accentueze cuvintele. Şi 
când o să-i găsim, oricine ar fi ei, să nu-mi stai în drum. li vreau 
eu pe cei care au făcut asta. Vreau să plătească! 

34 


Kent, Anglia 
08.05 a.m. 


Trecurá douá ore páná ajunserá la pista de decolare. Odatá ce 
ieşiră din oraş, taxiul negru ocoli drumurile principale, apucánd-o 
pe străzi înguste şi poteci abrupte, de ţară, unde capota abia 
dacă se zărea de după gardurile vii, până când ajunseră la 
avionul care îi aştepta la marginea unui câmp înclinat, de lângă 
un sat din Kent. Il gásiserá tot cu ajutorul Max, cel plin de soluţii. 
Cursa charter la care Jennifer îşi rezervase un loc ieşea acum din 
discuţie, de vreme ce Tom era căutat de poliţie. „Se pare că 
bunul Unchi Sam? era darnic”, se gândi Jennifer cu mândrie. 

— Urcá, îi spuse ea lui Tom când se apropiară de avion. 
Trebuie să dau un telefon. 

Tom încuviinţă din cap şi se săltă prin trapa deschisă în timp 
ce Jennifer scotea telefonul. La Washington, era abia trei 
dimineaţa, dar îşi zise că domnul Corbett nu se va supăra dacă-l 
va trezi pentru asta. Bărbatul răspunse şi Jennifer simţi că i se 
strânge stomacul. 

— Eu sunt, domnule. 

— Browne? Cât e ceasul? i 

— Cam opt dimineața la Londra, domnule. Imi cer scuze că v- 
am trezit. 

— Nu face nimic. Auzi un căscat la celălalt capăt al firului. 
Cum a mers aseară? E totul în regulă? 

— Nu, domnule, nu e deloc în regulă. 

— Ce s-a întâmplat? 

Corbett se trezi de-a binelea. 

— Renwick e mort. 

— Mort? 

Si-l imagină pe Corbett sărind în picioare la auzul acestei veşti. 

— Ucis. Impuscat. Am fost de faţă. 

— la-o mai încet. Ce s-a întâmplat? 


3 Uncle Sam (colocv.) - United States, Statele Unite ale Americii (n. 
tr.). 

Jennifer inspiră adânc şi încercă să se linisteascá. Când vorbi 
din nou, vocea ei era calmă şi concisă: 

— Kirk a fost acolo, cum plănuiserăm. Am servit cina, apoi a 
plecat. Eu am rămas ca să discut cazul cu Renwick. Trei bărbaţi 
au năvălit în casă. Ne-au atacat, l-au împuşcat pe Renwick şi pe 
mine m-au trântit la pământ. Când mi-am revenit, moneda 
dispăruse. 

— Poftim? 

Acum îl vedea prăbuşindu-se în pat, strângându-şi convulsiv 
pumnul. Urmă o pauză. 

— La dracu! Young o să facă o criză când o să-i spun. 

— O s-o recuperez, domnule. 

— Crezi că au venit după monedă sau a fost o coincidenţă? 

— N-a fost nici o coincidenţă. Renwick avea tablouri în valoare 
de milioane pe pereţi. Nici nu s-au atins de ele. Au intrat şi au 
ieşit. Şi nu l-au împuşcat, pur şi simplu, pe Renwick. A fost 
practic o execuţie. Ştia cine îi trimisese. 

— Dar de unde au ştiut că moneda era acolo? 

— L-am rugat pe Max să verifice apelurile telefonice ale lui 
Renwick. Se pare că a sunat pe cineva, după ce a plecat Kirk. 

— Aşadar, avem un civil mort şi am pierdut o monedă de opt 
milioane de dolari? 

— Englezii cred că Tom Kirk l-a omorât pe Renwick şi au 
încercat să-l aresteze în dimineaţa asta. L-am ţinut sub 
supraveghere toată noaptea. In mod cert, nu a fost implicat. E o 
înscenare. Au lăsat în mod intenţionat amprentele lui la locul 
faptei, iar pe ale mele le-au şters. 

— Ce vrei să spui? 

— Domnule, cred că alergăm după cine nu trebuie. Mă pricep 
la oameni şi instinctul meu îmi spune că nu a ştiut nimic despre 
Fort Knox şi despre monede până astăzi, când i-am spus eu. 

— Şi ce sugerezi? Să-l lăsăm să plece? 

— Vreau să-l iau la Paris cu mine, când mă întâlnesc cu Van 
Simson. Cunoaste jocul mai bine ca oricine şi e familiarizat si cu 
teritoriul. leri a refuzat orice înţelegere, dar acum suntem 
singurul lui alibi şi nu are de ales. E de acord să ne ajute, dacă 
lámurim problema cu poliţia britanică. Ne-ar prinde bine să-l 
ajutăm, cât putem. 

— Va trebui să discut cu Green şi cu Young despre asta. Nu 
pot lua singur o hotărâre. 

— Bine. Lăsaţi-mă doar să-l iau cu mine acum. Dacă răspunsul 

e negativ, hotárám atunci ce facem cu el. Dar, dacá pierdem 
prea mult timp, se ráceste urma. 

— Joci foarte periculos, Browne. Ştii asta, nu? Nu putem fi sută 
la sută siguri că acest Kirk nu e totuşi implicat. Riscul e mare. 

— Dumneavoastră vi l-aţi asuma... domnule. 

Corbett râse scurt. 

— Ştii ce? Cred că ai dreptate. 

35 


Deauville, Coasta de nord a Frantei 
11.40 a.m. 


Micul avion Cessna Skylane sálta peste curentii schimbátori de 
deasupra Canalului Mánecii, ca o piatrá aruncatá pe un lac. Cu 
ochii închişi ca sá se liniştească, Jennifer aproape că nu scosese 
un cuvânt din clipa în care urcaseră la bord. Dar lucrul ăsta nu 
părea să aibă vreo importanţă. Nici Tom nu fusese deosebit de 
vorbáret. Prefera să privească tăcut pe fereastră. 

Câteva ore mai târziu, avionul ateriză pe Aeroportul Deauville, 
unde îi aştepta un Renault Megane de culoare verde-închis, 
împreună cu un schimb de haine noi pentru Tom şi un paşaport 
american pe numele de William Travis, pe care Tom îl acceptă 
înclinând din cap în semn de respect pentru eficienţa lui Max. 

— Ei, care a fost verdictul şefului, agent Browne? întrebă Tom 
în momentul în care o apucară pe A13, îndreptându-se spre 
Paris. 

— Ştii ce? Dacă tot o să lucrăm împreună, poate ar trebui să 
ne spunem pe numele mic. 

Tom ridica din umeri. 

— Sigur, Jen. 

— Jennifer, dacă nu te superi, i-o reteză ea. 

Prenumele întreg era una. „Jen” însă sugera un anumit grad 
de familiaritate la care nu ajunseseră nici pe departe. Tom mârâi 
ceva şi privi în altă parte. Jennifer clătină din cap. Avea să fie o 
călătorie lungă. 

— A spus că o să se gândească. 

— Ei bine, asta mă umple de speranţă! 

Tăcură amândoi. Rotile săltau ritmic peste îmbinările plăcilor 
de asfalt ca acul unui pick-up la capătul unui disc. Peisajul 
mohorât de ţară gonea pe lângă ei, în uriaşe parcele 
dreptunghiulare de diverse culori. După o vreme, Jennifer privi 
spre Tom. 

— Care va să zică, ai fost în CIA? 

Apăsă acceleraţia în timp ce vorbea şi-l observă pe Tom 
înşfăcând mânerul de deasupra portierei. Insistase să conducă 

ea, stiind cá familiaritatea pedalelor sub picioare si a volanului 
din máná o va ajuta sá se relaxeze dupá zbor. 

Tom privi pe fereastră în timp ce răspunse: 

— Da. 

— Operaţiunea Centaurul? 

— Da. 

— Ce s-a întâmplat? 

— Avem două ore de mers până la Paris, izbucni Tom. Dacă nu 
te deranjează, aş prefera să discutăm despre altceva. 

— Bine. 

Jennifer acceleră şi depăşi în viteză un camion uriaş. Maşina 
tasni în faţă când apăsă pedala până în podea. ll simţi pe Tom 
încordându-se lângă ea şi zâmbi. Se vedea că nu era obişnuit să 
fie pasager, dar nici ei nu-i plăcea. 

Trecură încă zece minute şi fu rândul lui Tom să spargă 
tăcerea. Intrebarea îi trădă gândul care îl frământa de o bucată 
de vreme: 

— De unde ştii despre Operaţiunea Centaurul? 

— Oh, deci acum vrei să vorbeşti despre asta? 

Tom o fixă cu privirea. 

— Ţi-a căzut un fir de păr în apartamentul din New York, când 
ai furat oul, îi explică ea. Am găsit o probă identica de ADN, iar 
sistemul i-a pus în gardă pe cei de la NSA, care ne-au dat de 
veste. Aşa am făcut legătura între tine şi treaba de la Fort Knox. 

— Ce altceva ti-au mai zis? 

— Asta nu-ţi pot spune. 

— Ti-au povestit despre mine? Despre ce s-a întâmplat? 

— Au spus că ai fugit din rezervaţie. 

— lisuse! Tom începu să râdă. Afurisitul de John Piper! 

— Cum ai...? întrebă Jennifer, surprinsă. 

— Fiindcă el era singurul în stare să spună una ca asta, 
răspunse Tom râzând din nou. Care va să zică, John Piper a reuşit 
să se târască din Agenţie până la NSA? Pun pariu că moare de 
frică la gândul că toată povestea asta cu Operaţiunea Centaurul 
o să iasă la suprafaţă şi-o să-l muşte de fund. 

— La fel ca noi, vrea doar să recuperăm monedele. 

— Să-ţi spun eu câte ceva despre John Piper. Asta nu vrea 
niciodată decât strict ce e în interesul lui. Ce ţi-a povestit despre 
mine? 

— Că ai fost un agent bun care ai trecut de partea cealaltă. 
Cel mai bun. A zis c-ai omorât un om. 

— Chiar asa? Glasul lui Tom era aspru, iar privirea 
posomorâtă. 

— E adevărat? întrebă Jennifer şi se uită în treacăt la chipul lui 
Tom. 

— Da, răspunse Tom aprobând încet din cap. Dar m-ar fi 
omorât el, dacă nu i-o luăm înainte. 

— Foarte original, pufni Jennifer, neîncrezătoare. 

— Hotărâseră să întrerupă Operaţiunea Centaurul. 

— Cine anume? 

— Piper şi amicii lui de la CIA. Mi-au cerut să fac o ultimă 
treabă - să intru într-o companie biotehnică elveţiană, să fur 
nişte dosare, să dau foc locului şi să trag un glonţ în capul 
savantului-şef ca sá nu poată relua cercetările. N-am vrut s-o fac. 
Aveau alţi oameni pentru treburi de genul ăsta. Am refuzat. M-au 
ameninţat că mă aduc în faţa Curţii Marţiale pentru refuzul de a 
îndeplini ordinul unui superior. Când le-am spus că vreau să plec, 
au trimis pe cineva să mă „scoată la pensie”. Ştiai că aşa se 
zice? Am făcut ce-a fost necesar ca să rămân în viaţă. 

— De ce ar fi făcut una ca asta? întrebă Jennifer pe un ton 
sceptic, deşi era nevoită să admită că, atât cât îl cunoscuse ea 
pe John Piper o îndemna să dea crezare poveştii lui Tom, oricât 
de puţină încredere ar fi avut în el. 

— Fiindcă îşi dăduseră seama că, dacă s-ar fi aflat despre 
Operaţiunea Centaurul, toţi ar fi trebuit să dea socoteală. Cred că 
ne-au cerut tuturor ceva de genul ăsta, ca să vadă cât de mult 
ne puteau controla. Poate se gândeau chiar să ne şantajeze, ca 
să ne ţinem gura. Nu ştiu ce s-a întâmplat cu ceilalţi, dar, când 
Piper a văzut că nu vreau să-i fac jocul, a acţionat. Aşa operează 
ei. 

— Aşa vrei tu să cred că operează, pufni Jennifer. 

— Nu joacă după reguli obişnuite. Dacă îi calci niţel pe 
bătături, nu scapi cu una, cu două. 

— Şi ce s-a întâmplat la Paris? 

Tom zâmbi. 

— Am căzut la o înţelegere cu francezii. 

— Ce fel de înţelegere? 

— Le-am adus înapoi ceva ce pierduseră şi ei m-au ajutat să 
dispar din peisaj. 

Jennifer îl privi fix. 

— Şi apoi, te-ai apucat de jafuri. 

— Ce-ai fi vrut să fac? Crezi că aş fi rezistat la o slujbă cu 

program de la nouă la cinci, în care să învârt nişte hârtii? 

Imaginea estompată a lui Tom se reflecta în parbriz. Gândul 
ăsta îl făcuse să zâmbească. 

— Nu mi-am ales viaţa asta. Agenţia m-a lăsat în aer. Am 
pierdut tot ce aveam. În cele din urmă, n-am avut încotro. 

— Dar îţi plăcea, nu-i aşa? îl întrebă ea pe un ton acuzator. 

— Şi ce e aşa de rău în asta? La asta mă pricepeam cel mai 
bine, pentru asta fusesem antrenat. Şi presupun că situaţia nu e 
nici acum cu mult diferită. Gândirea planului, punerea lui în 
practică, fuga... După o vreme, devii dependent de adrenalină. 
De bani nu mai am nevoie de ani de zile. 

— Şi ce te-a determinat să te opreşti? îl întrebă ea pe un ton 
sceptic, care îi trăda îndoielile profunde în privinţa celor afirmate 
de el. 

Tom clatină din cap. 

— Absolut nimic. Înmormântarea tatălui meu, probabil. Poate 
că, uneori, se întâmplă ceva cu tine şi îţi dai seama că a venit 
momentul. 

Liniile albe de marcaj de pe şosea se reflectau în lentilele 
ochelarilor lui de soare. 

36 


1.37 p.m. 


Îşi continuará drumul în tăcere. Blocuri înalte si depozite 
îndesate uneau pământul cu văzduhul într-o ceaţă cenuşie de 
oţel şi de beton, pe măsură ce înaintau prin periferia sumbră a 
Parisului, în care noul stadion de fotbal de la St. Denis strălucea 
ca o neaşteptată pată de culoare. 

— Ce ştii despre Darius Van Simson? 

— Doar ce ne-a spus Harry aseară, răspunse Tom. Că a 
cumpărat Vulturul cu două capete scos la licitaţie. Totuşi, numele 
îmi pare cunoscut. Cred că am citit undeva despre el. 

— Probabil că asa e, replică Jennifer aprobând din cap. Apare 
în fiecare an în Topul 500 al celor mai bogaţi oameni din lume. 
Se spune că anul ăsta o să intre chiar în primii cincizeci. 

— De ce vrei să îl vezi? 

— Până acum trei săptămâni, toată lumea ştia că există doar 
trei Vulturi cu două capete - moneda lui Van Simson şi cele două 
de la Smithsonian. Acum, după furtul celor cinci monede secrete 
de la Fort Knox, se pare că sunt opt. Van Simson n-ar trebui să 
ştie încă asta. Vreau să văd cum reacţionează când o să-i spun 
că moneda lui nu e chiar unică, aşa cum credea când a 
cumpărat-o. 

— Crezi că ar putea fi implicat? 

— Are destui bani încât să fi putut pune la cale toată afacerea. 
Şi e un jucător cu greutate pe piaţa numismatică, precum şi unul 
dintre cei mai importanţi clienţi ai lui Harry. Da, cred că e posibil 
să nu fie chiar străin de cele petrecute. 

— Cum şi-a făcut banii? 

— Din afaceri imobiliare. Ştii tu - clădiri de birouri, centre 
comerciale, cartiere rezidenţiale, chestii de-astea. Pare să aibă 
un adevărat talent de a face investiţii ieftine, cărora le sare 
instantaneu preţul după ce reuşeşte să mute ca prin minune 
drumul sau să obţină aprobarea pentru a mai ridica încă trei 
etaje. 

— Care va să zică, e deştept. 

— Deştept şi, dacă e să dăm crezare zvonurilor, brutal. 

Jennifer privi în oglindă, apoi trecu peste linia întrerupta ca sá 
iasă din spatele unui alt camion. Tom se prinse de mânerul de 
deasupra capului. 

— Ce zvonuri? 

— Se spune că a făcut prima mare afacere când a cumpărat 
un cămin de bătrâni şi a forţat locatarii să se mute ca să poată 
să-l dărâme şi să construiască altceva. Când au refuzat să plece, 
a dat foc clădirii. Au murit în total treisprezece persoane. 
Desigur, nu a existat nici o dovadă împotriva lui, dar şi-a putut 
ridica blocul. N 

— Vezi, asta e problema voastră. Intotdeauna vreți să credeți 
ce e mai rău despre oameni. Ai idee cât de uşor este să dai 
naştere unor astfel de zvonuri? 

— Sigur, replică ea. Uneori însă, zvonurile astea pleacă de la 
ceva. De cele mai multe ori, nu iese fum fără foc. 

Tom clatină din cap. 

— Ce ştii tu? Pun pariu că n-ai luat nici măcar o amendă 
pentru parcare. 

Pret de o clipă, Jennifer fu tentată să-i dezvăluie cât de tare se 
înşela. Dar gândul îi dispáru din minte la fel de repede cum îi 
venise. Era mult mai bine ca relaţia dintre ei să rămână strict 
profesională. 

— Povesteşte-mi despre incidentul ăsta de la Fort Knox, îi ceru 
Tom în cele din urmă. Ce anume crezi că s-a întâmplat? 

Jennifer trase adânc aer în piept şi-i relată pe scurt rezultatele 
investigaţiei ei de până atunci. Uciderea preotului italian, Ranieri, 
descoperirea monedei, teoria FBl-ului în legătură cu modul în 
care avusese loc jaful, implicarea lui Short urmată de moartea 
acestuia. Tom o asculta, urmărind cu deosebită atenţie detaliile 
tehnice ale modului în care avusese loc furtul. 

— E mână de profesionişti, asta e sigur, aprobă el mişcând 
încet din cap, după ce Jennifer termină de povestit. S-ar părea că 
s-au gândit la toate aspectele. 

— Atunci, tu crezi că e posibil să intri la Fort Knox în felul ăsta? 

— Dacă aveau pe cineva în interior, atunci e foarte posibil, 
răspunse Tom ridicând din umeri. Nu e nevoie decât de o singură 
persoană care să dezactiveze sistemul de siguranţă şi să „uite” 
să verifice ceva şi gata, eşti înăuntru! 

— Şi virusul din computer? Ai mai văzut aşa ceva? 

— Din ce în ce mai des. Lumea trece de la chei la computere. 
Un virus de genul ăsta e doar un fel de şperaclu foarte sofisticat. 

Asta e partea uşoară. Mai greu a fost sá găsească soluţia pentru 
a introduce acel container înăuntru. 

— Mda, zise ea clătinând gânditoare din cap. Probabil... 

— Nu pari convinsă, observă Tom zâmbind. Care e problema? 
Nu-ţi crezi propria teorie? 

— Nu-i vorba de asta, doar că... probabil că e o prostie, dar 
ceva nu-mi dă pace de câteva zile. Ceva la care nu m-am gândit 
de la bun început. 

— Ce anume? întrebă Tom şi în vocea lui se ghicea 
curiozitatea. 

— Nu crezi că felul în care am descoperit crima şi am găsit 
containerul a fost cam prea rapid, prea... la îndemână? Parcă 
prea uşor? 

Tom ridică din umeri. 

— Doar pentru că toate indiciile arată în aceeaşi direcţie nu 
înseamnă neapărat că este ceva la îndemână. S-ar putea doar ca 
totul să se potrivească. 

— Poate, zise Jennifer, făcând o pauză înainte să continue. Dar 
ce nu înţeleg eu este de ce şi-au dat osteneala să însceneze o 
sinucidere, după ce îi zdrobiseră deja capul tipului. Autopsia este 
o procedură standard în toate cazurile de sinucidere. Era clar că 
se va afla, mai devreme sau mai târziu. 

— Doar dacă s-au gândit că nimeni nu va băga de seamă 
dispariţia monedelor decât peste ani buni şi astfel nu se va face 
legătura între cele două cazuri. 

— Sigur, dar nu-i vorba doar de sinucidere. Tu, dacă ai vrea să 
distrugi o dovadă esentiala, i-ai da foc în spatele casei persoanei 
pe care tocmai ai ucis-o? 

— Poate că au fost speriaţi. Poate au făcut o greşeală. 

— Oamenii de genul ăsta nu fac greşeli. Treaba a fost gândită 
în cele mai mici detalii, de la început şi până la capăt. Chiar tu ai 
spus asta. 

— Atunci, replică Tom împreunându-şi mâinile, singura 
explicaţie posibilă este că au lăsat containerul acolo din acelaşi 
motiv pentru care au făcut evident şi faptul că era vorba de o 
sinucidere falsă. 

— Şi anume? 

Jennifer rosti întrebarea ştiind deja, în inima ei, care va fi 
răspunsul lui Tom şi dorindu-şi să-l poată contrazice. 

— Ca să îl găsească tocmai cineva ca tine. 

Arondismentul 8 
Paris 2.04 p.m. 


Odată ajunşi în centrul Parisului, se trezirá prinşi în traficul de 
după-amiază. Tineri pe scutere sau cu role în picioare se 
strecurau printre maşini şi autobuze care, la rândul lor, se luptau 
să-şi facă drum printre valurile de turişti care se revărsau în 
stradă, părând să ignore cu desăvârşire semafoarele. Tom o 
directioná pe Jennifer în josul străzii Quais, unde o brizá 
puternică îi urmări de-a lungul râului. 

Jennifer făcea eforturi să se concentreze asupra drumului şi să 
nu se lase furată de oraşul care se desfăşura în faţa ei. Ochii îi 
străluciră când zări pentru prima dată Turnul Eiffel, cu scheletul 
lui de metal înălţat deasupra acoperişurilor. Tom îşi asumase 
rolul de ghid şi-i arăta toate locurile importante pe lângă care 
treceau în fugă - Place de la Concorde, Muzeul Luvru, Hotel de 
Ville, Notre Dame - până când ajunseră la Marais şi Tom o 
conduse spre eleganța simetrică a Place des Vosges. 

— Ce piaţă frumoasă! murmură ea. _ 

— Nici nu-i de mirare. E cea mai veche din Paris. Inainte, i se 
spunea La Place Royale”, fiindcă Henric al IV-lea a construit-o ca 
el să poată locui într-o parte, iar soţia şi copiii lui în cealaltă. Dar 
nu s-a mutat aici niciodată. Unii spun că a fost o manevră. Că n-a 
avut nici o clipă intenţia să locuiască aici, dar că şi-a folosit 
numele ca să vândă terenul pe un profit colosal. 

Jennifer râse scurt. 

— In fiecare epocă există câte un Van Simson. 

Tom arătă spre spaţiul care tocmai se eliberase în partea 
stângă a pieţei, în faţa unei cafenele. 

— Hai să parcăm aici. Avem doar câteva minute de mers pe 
jos. 

— Bine. 

— Şi cred că ar fi cazul să mă schimb. 

Jennifer parcă şi Tom îşi puse rapid cămaşa, costumul şi 


? Piaţa Regală (Ib. franceză). 

pantofii pe care le găsise în maşină. Nu se miră că nimeriserá 
exact mărimea. Lăsă cravata la o parte. 

— Nu uita că nu eşti aici decât în calitate de observator, îl 
avertiză Jennifer peste umăr în timp ce-l aştepta să se îmbrace. 
Aşa că multumeste-te să observi. Lasă-mă pe mine să vorbesc. 

— Haide să terminăm odată! mormăi Tom. 

Coborâră pe Rue de Franes Bourgeois. Maşinile erau parcate 
bară la bară, uneori chiar cu câte o roată urcată pe trotuar ca să- 
şi facă loc. O luară apoi la stânga, pe Rue du Temple. Jennifer 
mergea repede, fusta strângându-i-se în jurul genunchilor la 
fiecare deschidere a pasului, apoi revenind la loc. 

Porţile casei lui Van Simson apărură curând deasupra lor, o 
combinaţie elegantă de vitralii, stejar lustruit şi alamă. Erau 
închise cu mai multe sisteme de siguranţă, lucru care nu miră pe 
nimeni şi trebuiră să sune câteva minute la sonerie până când 
sunetul unor paşi pe pietriş le dădu de înţeles că cineva se 
apropia. 

— Agent Browne? 

Un bărbat mătăhălos deschise uşa montată în poarta din 
stânga. Avea pielea decolorată, părul alb şi subţire. Ochii roşii, 
lipsiţi de orice fel de pigmentare naturală, priviră supăraţi şi 
întrebători spre Tom. Tinea un braţ îndoit în mod ciudat la spate, 
de parcă ar fi fost prins în curea şi Tom îşi dădu imediat seama 
că avea, cu siguranţa, un pistol în mână. 

— Da, răspunse Jennifer făcând câţiva paşi înainte şi asociatul 
meu, domnul Kirk. Am venit să-l vedem pe domnul Van Simson. 
Cred că ne aşteaptă. 

— Pe dumneata, da, zise bărbatul privind acuzator în direcţia 
lui Tom. Pe el, nu. 

Isi duse brusc degetul arătător la urechea dreaptă şi mişcă 
repede din cap. Un fir de plastic îi ieşea din ureche şi se 
ascundea la spate, în gulerul cămăşii. 

— Domnul Van Simson vă primeşte pe amândoi, mârâi 
matahala, cu un puternic accent olandez. Aruncând o privire 
rapidă în susul şi-n josul străzii, deschise poarta doar atât cât cei 
doi să poată intra în curte, apoi o trânti cu zgomot în urma lor. 
Vă rog să ridicaţi braţele, le ceru el. 

Îl verifică mai întâi pe Tom, apoi îşi trecu mâinile peste corpul 
lui Jennifer, lucru care pe femeie o deranjă în mod vădit. Părând 
mulţumit, le făcu semn cu capul în direcţia casei. 

Păşiră în tăcere peste pietrişul din curte. Tom băgă de seamă 

cá alti doi bárbati fi priveau dintr-o camerá de la etaj, ¡ar teava a 
ceea ce părea să fie o carabiná de mare putere îşi scotea nasul 
pe una dintre ferestre. 

Bentley-ul galben al lui Van Simson era parcat neglijent, de-a 
curmezişul, în mijlocul curţii, urmele adânci lăsate în pietriş 
indicând că fusese lăsat acolo în viteză. 

— Cele două aripi laterale sunt birouri care servesc afacerilor 
lui Van Simson, şopti Jennifer. Locuieşte singur în clădirea 
principală, iar biroul lui este la ultimul etaj. 

Tom încuviinţă din cap. 

— Se pare că este o construcţie complet separată în interiorul 
clădirii originale, construită după standardele militare israeliene 
astfel încât să poată rezista unui atac direct cu rachete. 

Tom ridică din sprâncene, dar nu zise nimic. Mai cunoscuse 
oameni ca Van Simson şi încetase să mai fie surprins sau 
impresionat de nenumăratele moduri bizare în care astfel de 
persoane îşi cheltuiau banii. 

Uşa automată se deschise cu un bâzâit când se apropiară şi 
cei doi păşiră în clădirea rece şi goală, ale cărei ziduri răsunau de 
ecouri. Tavanul boltit se înălța cam la zece metri deasupra, iar 
pereţii şi scara regală ce urca spre etajele întunecate erau 
acoperite de o colecţie posomorâtă de tablouri şi portrete. Unul 
îndeosebi îi atrase atenţia lui Tom. Infăţişa o mamá care implora 
ca viaţa fiului ei să fie crutatá în timp ce, în jur, soldaţi romani 
măcelăreau la nimereală femei şi copii. Sângele curgea şiroaie 
pe străzi. 

— Vă rog să mergeţi direct la etaj. 

Un alt bărbat, îmbrăcat de asemenea în costum negru, 
apăruse din umbră în partea stângă şi le făcu semn spre ceva ce 
părea a fi o uşă, chiar în faţa lor. Se apropiară şi uşa de deschise 
brusc la mijloc, lăsând să se vadă un ascensor. Nu existau 
butoane, doar o gaură de cheie în partea stângă, dar liftul porni 
în sus fără ca ei să facă nimic. 

Se priviră fără să-şi vorbească. Deasupra capetelor lor, clipea 
beculeţul roşu al unei camere de luat vederi, aproape invizibil 
printre restul luminilor strălucitoare. Cu o smucitură uşoară, 
ascensorul se opri şi uşa se deschise spre o cameră mare, 
dreptunghiulară, cu ferestre largi pe un perete. Van Simson era 
la biroul lui, purtând o cămaşă albă, deschisă la gât, peste o 
pereche de blugi albaştri, cu picioarele goale vârâte în pantofi de 
piele moale, maro. Se ridică în picioare de îndată ce intrară. 

— Buná ziua, eu sunt Darius Van Simson. 

Jennifer îi apucă mâna şi i-o strânse cu fermitate. 

— Domnule Van Simson, sunteţi foarte amabil să ne primiţi 
într-un timp atât de scurt. 

— Nici o problemă, spuse Van Simson, zâmbind cu 
amabilitate. Dumneata trebuie să fii Tom Kirk. Intinse din nou 
mâna. Fiul lui Charles. 

— Da, răspunse Tom surprins. 

— Mi s-a părut mie cá-ti recunosc chipul. Am fost un mare 
admirator al tatălui tău - ba chiar, un client fidel. Arătă cu mâna 
cealaltă spre cele patru tablouri de Chagall atârnate între 
ferestre. El mi-a ales toate astea. 

— Chiar aşa? 

Tom îi aruncă lui Jennifer o privire plină de subínteles. 

Dacă tatăl lui, acel monument de gândire şi de morală 
puritană, avea legături cu Van Simson, atunci el nu putea fi atât 
de rău pe cât sugerase ea în maşină. 

— E un ansamblu fantastic! 

— Sunt foarte mulţumit de ele. Van Simson îi zâmbi lui Tom. 
Condoleantele mele. 

Părea sincer şi Tom îi fu recunoscător. 

— Mulţumesc. 

— Să luăm loc. 

li conduse pe lângă modelul arhitectural mare şi alb din 
centrul camerei către cele două canapele de pe cealaltă parte, 
apoi se întoarse spre Jennifer. 

— Să vă servesc cu ceva? Nu? Dumneata, domnule Kirk? 

— O vodcă tonică, vă rog. 

Tom se aşeză relaxat pe canapea. 

— Cred c-o să beau şi eu acelaşi lucru, zise Van Simson 
făcându-şi de lucru deasupra unui dulăpior cu băuturi. Şi spuneti- 
mi Darius. li întinse un pahar lui Tom şi se asezá pe canapea, în 
faţa lor. Noroc! 

Când ridică paharul, mâneca stângă a lui Van Simson se răsuci 
uşor şi Tom îi zări ceasul având un cadran negru şi casetă de aur 
roşu. Îl recunoscu numaidecât. O ediţie limitată Lange € Sonne, 
Tourbillon de la Merite, o capodoperă de măiestrie germană, în 
valoare de peste o sută cincizeci de mii de dolari. La fel de 
scump pe cât era de rar. 

— Frumos ceas, remarcă Tom ridicând paharul în semn de 
respect. 

— Mulţumesc, răspunse "Van Simson vizibil încântat. 
Majoritatea oamenilor nu-l observă, dar îmi face întotdeauna 
mare plăcere când îl remarcă cineva. Il privi drágástos, 
potrivindu-l pe mijlocul încheieturii înainte să-şi ridice privirea 
spre Jennifer. Domnul ambasador Cress mi-a spus ieri că doriţi 
să-mi puneţi câteva întrebări, când m-a sunat şi mi-a cerut să vă 
primesc. Zâmbi ca şi când ideea că ar putea cineva să-i ceară lui 
ceva era o noutate amuzantă. Acum că sunteţi aici, cu ce vă pot 
ajuta? 

— Este o... problemă mai delicată, începu Jennifer sub atenta 
supraveghere a lui Tom, care o privea curios să vadă cum se 
descurca. Cu aproximativ două săptămâni în urmă, poliţia 
franceză a recuperat o monedă aici, în Paris. 

— Continuati. 

— Era un Vultur cu douá capete din 1933. 

Van Simson ráse scurt. 

— Inseamná că era un fals. Din câte ştiu eu, există doar trei 
astfel de monede. A mea nu a fost în nici un caz şi mă îndoiesc 
profund că Miles Baxter a lăsat vreuna să-i scape din gheare. 

— Nu, domnul Baxter e la fel de vigilent ca întotdeauna, 
replică Jennifer zâmbind. Dar nu credem că e un fals. Ba chiar, 
analizele de laborator au relevat o potrivire aproape perfectă cu 
acele două monede de la Smithsonian. 

— Pot s-o văd şi eu? întrebă Van Simson punându-şi paharul 
pe masă, între ei. 

Masa era un cerc gros, de sticlă, sprijinit pe ceea ce mai 
rămăsese dintr-un cauciuc de maşină de curse, dovadă, 
presupuse Tom, că Van Simson sponsorizase una dintre echipele 
de la Formula Unu. 

— Má tem că nu. Nu o am la mine. 

Tom zâmbi. Măcar în legătură cu asta nu trebuia să mintă. 

— Şi de unde credeţi că e moneda? întrebă Van Simson 
încrucişându-şi mâinile la piept. 

— In momentul de faţă, nu suntem siguri. 

— În acest caz, îmi pare rău, dar nu văd cum v-aş putea ajuta, 
spuse Van Simson mângâindu-şi ciocul. Dacă nu-mi arátati 
moneda, cum să vă pot spune părerea mea despre ea? Doar 
pentru asta aţi venit, nu? 

— In parte, da. Dar ne-am gândit şi la posibilitatea ca moneda 
din posesia noastră să fie a dumneavoastră. Cel puţin asa am fi 
ştiut de unde provine şi s-ar fi explicat potrivirea cu acelea de la 

Smithsonian. 

Van Simson ráse. 

— Regret sá vá dezamágesc, dar sistemul meu de securitate e 
impenetrabil. Este imposibil sá fie moneda mea. 

Tom simţi că Van Simson îi aruncă o privire rapidă în timp ce 
rostea aceste cuvinte. Ştia oare mai multe despre el decât lăsa 
să se vadă? 

— Când ati văzut moneda ultima dată? insistă Jennifer. 

— Acum patru, poate şase luni. 

— Aşa demult? 

Van Simson zâmbi. 

— Unora le place să privească la nesfârşit, să atingă şi să se 
joace cu obiectele pe care le colectioneazá. Eu unul însă, nu simt 
nevoia să-mi vizitez iar şi iar colecţia. Mi-ajunge să ştiu că ea 
mea. A mea şi a nimănui altcuiva. 

— In acest caz, pot să vă sugerez ceva? întrebă Jennifer. 

— Desigur. 

— Dacă putem confirma că moneda dumneavoastră e în 
siguranţă, atunci, după cum aţi spus, n-ar însemna asta că aceea 
de la noi e un fals? 

Van Simson se ridică şi se duse spre fereastră, cu braţul stâng 
îndoit la spate, evident analizând propunerea lui Jennifer. 

Afară, un orologiu îndepărtat bătea ora fixă. Fiecare lovitură 
răsună în tăcere, apoi se opri. 

— Eu te-aş putea aştepta afară, îi sugeră Tom lui Jennifer 
amintindu-şi privirea de mai devreme a lui Van Simson. 

Dacă ştia, într-adevăr, cine era, Tom ar fi fost ultima persoană 
pe care şi-ar fi dorit-o de faţă. 

— Nu e nevoie, replică Van Simson întorcându-se spre ei cu un 
zâmbet larg întipărit pe faţă. Hai să coborâm şi să verificăm 
moneda şi atunci vom şti cu siguranţă cum stă treaba. Şi insist 
să vii şi dumneata, domnule Kirk. Cred că o să ţi se pară foarte 
interesant. 

3.01 p.m. 


Van Simson introduse o cheie mică în gaura din partea stângă 
a ascensorului şi o parte dreptunghiulară a peretelui de oţel se 
retrase încet, scoțând la iveală o tastatură şi un panou de sticlă. 
Van Simson introduse un cod scurt; panoul de sticlă se lumină şi 
bărbatul îşi puse mâna deasupra lui. Timp de câteva secunde, o 
lumină albastră pâlpâi sub palma lui, în timp ce scanerul se 
învârtea şi îi citea amprenta. Peste câteva clipe, uşile se 
închiseră şi liftul începu să coboare. 

— Să ştiţi că nu mulţi au văzut ceea ce sunt pe cale să vă arăt, 
zise entuziasmat Van Simson, întorcându-se cu faţa spre ei. 

Ascensorul se opri lin şi uşile se deschiserá în capătul unui 
coridor larg, slab luminat. Pereţii şi pardoseala erau alcătuite din 
porţiuni netede de beton, iar în aer se simţea miros de oţel şi de 
mortar proaspăt. 

— Seiful e nou. L-am construit special pentru colecţie, rosti 
Van Simson cu mândrie. Suntem cam la opt metri sub pământ, 
dar nu vă temeti. Pereţii sunt din beton armat şi placați cu oţel 
de cinci centimetri grosime. Suntem în siguranţă. 

Instinctiv, Tom evaluă sistemul. Nu se putea abtine. Era un 
coridor de aproximativ doi metri, cu liftul la un capăt şi uşa 
seifului la celălalt. Nu se vedea nici o altă intrare sau ieşire. Pe la 
jumătatea coridorului, o uşa uriaşă de oţel fusese montată în 
perete şi, în spatele ei, văzu nişte adâncituri care adăposteau 
emitátoarele de raze laser. Fiecare centimetru al coridorului era 
supravegheat de camere video. 

Când ajunseră lângă poarta de oţel, Van Simson scoase din 
buzunar o cartelă şi o trecu printr-un sistem de citire montat în 
perete. Se deschise un panou în spatele căruia se aflau un 
microfon şi un ecran mic. Van Simson se aplecă. 

— Sunt Darius Van Simson. Initiazá procedura. 

li ráspunse o voce mecanicá: 

— Confirmati parola de azi. 

— Ozymandias, veni ráspunsul ferm al Van Simson. 

Pe ecran apárurá o serie de linii oscilante în timp ce aparatul îi 

capta si fi analiza vocea. 

Urmá un moment de tácere, apoi vocea robotului se auzi din 
nou: 

— Parola si vocea se potrivesc. Vă rog, îndepărtaţi-vă de 
poartă. 

Se dădură un pas în spate şi în dreptul microfonului se aprinse 
o lumină verde. Cu un zgomot puternic, uşa se ridică. 

— E un sistem foarte impresionant, Darius, observă Tom. 

Van Simson privi în spate, spre Tom şi Jennifer şi spuse cu 
entuziasm: 

— Mulţumesc. Chiar eu l-am gândit. 

Trecură de poartă şi înaintară până la uşa seifului, unde Van 
Simson strecură altă cartelă printr-un sistem de citire montat în 
perete. Un panou cam de acelaşi fel se dădu la o parte, 
dezvăluind de această dată un ecran mic şi o tastatură cu 
numere. Pe ecran scria: „Introduceţi codul de acces”. 

Van Simson se aplecă şi tastă fără zgomot un şir lung de 
numere. Ecranul se întunecă, apoi se lumină din nou: „Cod de 
acces autentificat. Vă rog, aşteptaţi”. 

O lumină roşie se aprinse deasupra uşii şi lacătele seifului se 
retraseră uşor, scartiind şi căzând în lácasurile lor cu un 
zdrăngănit metalic al cărui ecou răsună între pereţii coridorului. 
Lumina roşie începu să clipească şi uşa masivă se clătină din 
balamale. Când uşa fu complet deschisă, lumina se schimbă în 
verde. 

— Imi cer scuze, podeaua e udă, îi anunţă Van Simson trecând 
în partea cealaltă. Când seiful e sigilat, încăperea se umple cu 
câţiva centimetri de apă prin care trece apoi un curent electric 
de înaltă tensiune. O mică măsură de siguranţă, suplimentară. 

Seiful era o încăpere joasă, dreptunghiulară, lungă de 
aproximativ cincisprezece metri şi lată cam de zece. O serie de 
casete de expunere dreptunghiulare, din oţel, amplasate cam la 
un metru înălţime, erau împrăştiate prin toată camera şi o bandă 
de cauciuc şerpuia printre ele ca printr-un labirint. Podeaua era 
udă, cum le spusese Van Simson şi un canal de vreo zece 
centimetri se întindea prin toată camera, între duşumea şi 
perete. Pe acolo se scurgea apă. 

— Vă prezint colecţia Van Simson! rosti el cu emfază. Este, la 
ora actuală, cea mai mare colecţie particulară de monede şi 
lingouri de aur din întreaga lume. Am lucrat aproape întreaga 
viaţă la alcătuirea ei. 

li conduse vesel cátre primele casete, ca un copil care-si aratá 
jucáriile preferate. 

Fiecare casetá avea un capac de sticlá si sase sau sapte 
sertare inguste dedesubt. Deasupra fiecárei casete se afla cáte 
un panou sticlá, care atárna din tavan suspendat de un fir de otel 
şi luminat cu câte un spot. Cu excepţia acestor mici oaze de 
lumină, camera era cufundată în întuneric. 

— Priviţi aici, spuse Van Simson aplecându-se peste unul 
dintre capacele de sticlă. Monede de aur din Grecia antică. 
Datează din jurul anului 54, înainte de Hristos. li privi cu ochii 
strălucind de încântare. Acestea au fost bătute pentru a finanța 
armata susținătorilor lui Brutus şi ai Republicii în lupta împotriva 
lui Octavian şi a lui Marc Antoniu, după asasinarea lui lulius 
Cezar. Au fost descoperite chiar pe câmpul de luptă unde 
republicanii au fost, în cele din urmă, învinşi. Se îndreptă către o 
altă casetă şi deschise unul dintre sertare. Şi priviţi aici! 
exclamă, arătând spre sertarul îmbrăcat în catifea. Lingouri 
naziste recuperate din lacul Lunersee. 

Tom şi Jennifer se aplecară şi văzură ştampila inconfundabilă 
înfăţişând un vultur deasupra unei svastici, încercuit de frunze de 
stejar. 

— Aurul provine din Dachau, continuă Van Simson, ridicând 
drăgăstos una dintre barele de metal şi cuibărind-o în palme. A 
fost strâns din verighete şi din dinţi. 

Tom preferă să ignore lugubrul trofeu al gazdei sale. Privi în 
schimb spre panourile suspendate deasupra casetelor şi remarcă 
acum că erau de fapt două geamuri între care Van Simson 
strecurase o serie de monede, în aşa fel încât să le poată expune 
ambele feţe, asigurându-se în acelaşi timp că rămâneau sigilate 
chimic de atmosferă. 

— Haideţi, îi chemă Van Simson trântind sertarul, pe un ton 
brusc precipitat. Veniti aici. 

li conduse până în capătul încăperii, unde se afla o mică 
platformă înaltă, cu un pupitru şi diverse piese de echipament 
computerizat şi monitoare de televizor. Caseta de expunere de 
lângă platformă era luminată o idee mai intens decât celelalte şi 
Tom presupuse că acolo se aflau cele mai valoroase piese din 
colecţie. Când se apropiară, Tom recunoscu detaliile acum 
familiare ale Vulturului cu două capete. Moneda era suspendată 
deasupra casetei. 

— lat-o, făcu Van Simson triumfător. Aşa cum v-am spus. 

Singurul Vultur cu două capete din 1933 dintr-o colecţie 
particulară. Şi, după cum vedeţi, stă cuminte, la locul lui. Sticla 
este antiglont. Vă pot garanta că moneda mea nu se mişcă de- 
aici. 

— Trebuie să vă dau dreptate, replică Jennifer studiind 
îndeaproape moneda. 

— Care este adevăratul motiv pentru care ați venit, agent 
Browne? 

Vocea lui Van Simson era dintr-odatá rece si distantă. Jennifer 
îl privi ţintă. 

— Cred că v-am spus deja. 

— Am auzit ce mi-ati spus, dar nu cred că mi-aţi zis totul. Ce 
intenţionaţi să faceţi cu moneda falsă? 

— Ce vreţi să spuneţi? 

— Vreau să spun că am avut o înţelegere cu Trezoreria. Van 
Simson ridicase vocea, ecoul ei răsunând în încăperea cu 
plafonul jos. Mi-au promis că moneda mea va rămâne singura de 
acest fel de pe piaţă. Mi-au garantat că nu mai există altele. 

— Din câte ştiu eu, înţelegerea rămâne valabilă. 

Jennifer vorbea calm, sigură pe sine. 

— Doar că aţi găsit o monedă despre care voi şi probabil că şi 
experţii voştri credeţi că e autentică. Altfel, nu aţi mai fi aici. Nu 
asta a fost înţelegerea. Un fals subminează profund valoarea 
investiţiei mele şi creează pe piaţă un val imens de nesiguranţă. 
Trebuie să distrugeti moneda. 

— Vă pot asigura, spuse Jennifer pe un ton linistitor, că 
imediat ce vom afla exact despre ce e vorba, vă vom informa. Si 
voi avea grijă să transmit mai departe punctul dumneavoastră 
de vedere. 

Van Simson se lumină la faţă. 

— Sunteţi foarte amabilă, remarcă el zâmbind. Sper că nu mă 
consideraţi nepoliticos, dar mă interesează mult problema asta. 
Sunt în joc foarte mulţi bani. 

— Inteleg. 

— In cazul ásta, dacá ati vázut ce vá interesa, vá rog sá vá 
duceti singuri la lift. Vă va duce sus si Rolfe vá va conduce afară. 

— Desigur, răspunse Jennifer strângându-i mâna. Şi mulţumim 
încă o dată pentru timpul acordat. 

— Pentru puţin. Sper să ne mai vedem, domnule Kirk. 

Tom încuviinţă din cap în timp ce îi strángea, la rândul lui, 
mâna lui Van Simson. O luară printre casetele expuse spre 

dreptunghiul de lumină orbitoare de la intrarea în seif. Tocmai 
când erau pe cale să păşească în coridor, Van Simson strigă 
după ei. A 

— Ştiţi ce? Asta vreau să-mi fie mormântul, într-o bună zi. 
întinse braţele, ca şi când ar fi vrut să cuprindă încăperea din 
jurul lui. Să fiu îngropat aici, închis pe veci lângă colecţia mea. 
Atunci voi şti că va fi numai a mea, pentru totdeauna. 

Prin panourile de sticlă suspendate, Tom văzu că Van Simson 
se urcase pe platforma înălţată. Era luminat de un singur spot, 
deasupra capului şi ochii îi erau două umbre negre. 

39 


3.51 p.m. 


Privirea acromaticá a lui Rolfe dispáru cu o bufniturá, cánd usa 
grea, de lemn, se tránti în urma lor. 

— Ei, ce părere ai? întrebă Jennifer după ce traversară strada 
şi o luară înapoi prin Place des Voges, spre maşină. 

— In legătură cu ce? Tom îşi afundă mâinile în buzunarele 
pantalonilor. 

— In legătură cu ce ai văzut. 

— Tu eşti polițistul, nu eu. 

Jennifer se opri şi se întoarse spre el, enervată. Una era să fie 
neprietenos. Sincer, nici nu se aştepta la altceva. Dar să fie 
încăpățânat cu bună-ştiinţă... nu asa se Inteleseserá. 

— Parcă am stabilit că ne ajutăm reciproc, ai uitat? O să fie 
mult mai uşor pentru amândoi dacă nu faci pe nebunul. 

— Nu gândesc ca un poliţist, bine? 

— Bine! Jennifer ridică nervoasă din umeri şi o luă din loc, 
clătinând din cap în faţa atitudinii lui refractare. Atunci, o să 
gândesc eu pentru amândoi, e mai bine? Am aflat că moneda lui 
e în deplină siguranţă, la locul ei. Ba chiar, ar fi nevoie de o mică 
armată ca sá o scoată de acolo. Si... 

— Şi? 

— Şi cred că am mai aflat şi că ştia deja ca mai există o 
monedă. A părut surprins când i-am dat vestea, dar abia dacă a 
clipit. 

Tom încuviinţă din cap, păşind într-o parte ca să facă loc unei 
mame care împingea un cărucior de copil. 

— Nu a părut deloc atât de surprins pe cât mă aşteptam. 

— Da, dar asta ar putea însemna orice. Cum a spus şi Harry, 
Van Simson are multe relaţii. Nu dovedeşte că ar fost implicat în 
furtul monedelor şi, chiar dacă aşa ar sta lucrurile, nu ştim în ce 
fel. Sau care e legătura între el şi preot. 

— Ranieri? 

— Da. Ce loc ocupa el în lumea lui Van Simson? 

— Ti-am spus tot ce ştiu. A furat bani din Banca Vaticanului, 
apoi a apărut aici, acum un an şi a început să opereze ca 


180 


intermediar. Era un jucător nesemnificativ. 

— Exact. Şi-atunci, ce căuta la el o monedă de opt milioane de 
dolari? li depăşea cu mult sfera de acţiune. Ce trebuie noi să 
aflăm mai întâi de toate este cine l-a angajat tocmai pe el să 
vândă moneda. 

— Am putea merge să-i cercetăm apartamentul, sugeră 
Jennifer, entuziasmată. 

— Unde locuia? 

— Porte de Cling... şi nu mai ştiu cum. Scotoci în geantă, după 
agendă. 

— Porte de Clignancourt. Normal. Nici nu mă aşteptam să-l 
găsesc pe Champ Elysees. N-a fost deja poliţia acolo? 

— Ba da, dar cât de atent îţi imaginezi c-au căutat? Un lucru 
învățase de-a lungul anilor - sá se încreadă în ceea ce vedea cu 
ochii ei, nu în dovezi aduse de alţi, în special de poliţia locală. 
Probabil că de-abia au aşteptat să închidă dosarul, continuă ea. 
Din punctul lor de vedere, cineva îi scutise de efortul de a mai 
aduna un vagabond de pe stradă. Poate că o să găsim ceva ce 
lor le-a scăpat. 

Ajunseseră la maşină. Tom se urcă la volan şi porni motorul. 

— Tu hotărăşti, îi spuse el lui Jennifer, care urcă lângă el. Te 
duc acolo dacă vrei să mergem să aruncăm o privire. Dar, dacă 
mă-ntrebi pe mine, e o pierdere de vreme. 

— Atunci, bine că nu te-am întrebat, i-o reteză Jennifer, 
enervată din nou de atitudinea lui. Isi scoase agenda din geantă 
şi răsfoi paginile. Rue du Ruisseau, numărul şaptesprezece. Ştii 
unde e? 

Tom încuviinţă din cap. 

— Chiar lângă târgul de vechituri. Dar îţi spun cá-ti pierzi 
timpul. 

leşi din parcare şi apăsă acceleraţia. Maşina o apucă în josul 
străzii, trepidând pe piatra cubică, tocită. 

In urma lor, o maşină bleumarin ieşi din spatele unei dube 
albe, unde stătuse pe jumătate ascunsă şi se luă după ei, 
bărbatul de lângă şofer vorbind ceva la telefon. 

Porte de Clignancourt, Arondismentul 18 
Paris 4.17 p.m. 


Deschiseră portiera si privirá precauti în jur, înainte sá 
coboare din maşină. Copacii care mărgineau cândva frumoasa 
alee dispăruseră demult, sufocati de aerul greu şi din cauza lipsei 
de lumină. O mulţime de graffiti, strigăte de ură şi de disperare, 
se întindeau până la înălţimea capului pe zidurile cenuşii, ca de 
celulă. Rufe spălate, puse la uscat, atârnau deasupra lor, 
fluturând în adierea vântului. 

Inaintará spre numărul saptesprezece si apăsară butonul 
soneriei. Câteva clipe mai târziu, un ropot de cuvinte 
indescifrabile, în franceză, năvăli prin interfon. 

Tom rosti numai unul: 

— Police. 

Urmă o pauză, apoi uşa se deschise cu un bâzâit. Tom îi zâmbi 
superior lui Jennifer, însă aceasta îl împinse la o parte şi trecu pe 
lângă el, scuturând nervoasă din cap. 

— Te dai drept ofiţer de poliţie? 

— Ne-a deschis, nu? 

Intrará în clădire. Ecoul paşilor răsună în pasajul boltit, care 
adăpostise cândva trăsuri trase de cai, dar în care se găseau 
acum două tomberoane mari şi verzi ce emanau un miros greţos, 
de mâncare putrezită. 

Portăreasa îi aştepta în capul scărilor. Era o femeie bătrână, cu 
părul alb, cu faţa brăzdată de riduri verticale, adânci. Prin uşa 
rămasă deschisă în spatele ei, licărea ecranul unui televizor. 

— Am vrea să vedem apartamentul părintelui Ranieri, spuse 
Tom într-o franceză impecabilă. 

— Sunteţi de la poliţie? 

Avea vocea slabă şi tremurată. 

— Exact. 

— Aveţi insigna? 

— Da. 

— S-o vedem! Avea mâinile chircite, cu încheieturile umflate 
de la artrită, cu degetele îndoite şi deformate ca nişte gheare 

rigide. 

— Nu face pe nebuna, mamaie! 

Portáreasa se gándi o clipá si-l másurá din cap páná-n picioare 
pe Tom, apoi pe Jennifer, bombánind ceva despre procedurá si 
abuz. 

— La ce etaj? 

— Ultimul. Camera B. 

— Lift aveti? 

— Nu. Portáreasa arátá cu degetul indoit in curtea din spatele 
ei. O luati pe scári. 

Tom aprobá din cap si o conduse pe Jennifer pe lángá bátráná, 
în curte. 

Urcară. Cinci minute mai târziu, îşi auziră ecourile propriilor 
paşi răsunând sub acoperişul boltit, din sticlă, de deasupra casei 
scărilor. Ajunseră la etaj şi văzură şase uşi dărăpănate, înşirate 
de-a lungul unui coridor sumbru. 

— Asta trebuie să fie, zise Jennifer când ajunseră în capătul 
holului. 

Uşa din stânga fusese sigilată cu o bandă albastru cu alb pe 
care era o stampilá oficială. Tom încuviinţă din cap. 

— Deschid eu. 

— Nu e nevoie, replică Jennifer scoțând din geantă un speraclu 
micut, pe care îl îndoi. Mă descurc şi singură. 

Se jucă preţ de câteva clipe cu încuietoarea, apoi învârti încet 
mânerul clantei şi împinse usa, care se deschise. Banda de hârtie 
se rupse. 

Intrará într-o încăpere mică, luminată doar de o fereastră 
murdară, fără perdele. De-a lungul unui perete se întindea un pat 
îngust, cu salteaua ridicată lângă el. Un frigider micut bâzâia, cu 
uşa deschisă, dar cu lumina defectă. Câteva haine fuseseră 
scoase din sertare şi din dulap şi zăceau acum împrăştiate pe pat 
şi pe duşumea. 

O chiuvetă albă, ciobită, se înălța în colţul din stânga al 
camerei. Alături, un aragaz cu un singur ochi, conectat la o 
butelie albastră, stătea cocotat pe o masă ieftină, laminatá. Tom 
încercă să aprindă lumina, dar butonul întrerupătorului lipsea. 
Tavanul era acoperit de pânze de păianjen. 

— Ce mizerie! exclamă Jennifer. 

— La ce te aşteptai? întrebă Tom. 

— Nu stiu... oricum, la ceva mai mult. 

— Nu uita că a fost ideea ta. 

— Ei, dacá tot am venit, hai sá aruncám o privire. 

Tom ridică din umeri şi începu sá se plimbe prin cameră, 
ciocănind pereţii şi examinând duşumeaua. Jennifer făcu acelaşi 
lucru, uitându-se în spatele dulapului şi dând la o parte patul de 
lângă perete. Nu trecu mult până cercetară toată camera şi se 
întâlniră la mijloc. 

— Ei, sper că te-ai lămurit, conchise Tom, privind 
dezaprobator în jur. Nu e nimic aici. 

— A meritat să încercăm. 

— Crezi? 

— Poate că poliţia franceză nu e chiar asa de neglijenţă pe cât 
credeam. Poate... 

— Aşteaptă, o întrerupse Tom. Nu e chiar nimic aici. 

— Ce vrei să spui? 

— Sunt nişte haine, un pat, un aragaz, chiar şi nişte cărţi. Lovi 
una cu piciorul şi o trimise de-a curmezişul camerei, sub o 
cămaşă roşie. Dar nu pot să cred că trăia aşa. Nu tu mâncare, nu 
tu fotografii... Nu e nici măcar o perdea la fereastră. 

— Nu e perdea? făcu Jennifer râzând. Şi ce dacă? 

— Ai încercat vreodată să dormi într-o cameră fără perdele? E 
foarte greu, dacă nu cumva îţi place să te trezeşti la patru 
dimineaţa. Normal ar fi fost să o aranjeze cumva, chiar dacă 
punea măcar un prosop în fereastră. 

Jennifer ridică din umeri, silită să recunoască, în sinea ei, că 
Tom avea dreptate. Cu siguranţă, era nefiresc. 

Intre timp, Tom se apropiase de geam şi se uita, prin sticla 
murdară, la învălmăşeala de acoperişuri, antene TV, ferestre şi 
coşuri, care se întindea în faţa lui. Clătină din cap şi privi în jos. 
Un scaun zăcea întins pe podea, răsturnat, probabil, de poliţiştii 
care cercetaseră camera. Tom îl ridica şi-l împinse spre ceea ce 
presupunea că era locul lui obişnuit, sub fereastră, judecând 
după dâra de mizerie pe care o lăsase pe perete, de-a lungul 
anilor. Apoi, tocmai când era pe cale să-i întoarcă spatele, 
remarcă materialul maroniu care acoperea perna scaunului. 
Avea pe el urme de tălpi de pantof. 

— Ciudat, zise el ghemuindu-se ca să se uite mai bine. 

— Ce este? Ce ai găsit? întrebă Jennifer apropiindu-se. 

— Mă întreb dacă... 

Deschise fereastra şi se urcă pe scaun, apoi făcu un pas şi ieşi 
pe acoperiş, într-un şanţ larg şi o luă spre dreapta. 

Jennifer sări după el şi-l urmă de-a lungul şanţului care 

încercuia clădirea. Ridică piciorul si pási pe acoperişul casei 
alăturate. Aici, un curent de aer se învârtea printre coşurile de 
fum şi Jennifer, încercând să-şi croiască drum printre fire şi 
cabluri electrice întinse de-a valma, la voia întâmplării, începu să 
regrete că nu-şi luase o pereche de pantofi fără toc. 

Apoi însă, tocmai când păşea peste ultima legătură de cabluri, 
o rafală mai puternică de vânt o făcu să-şi piardă echilibrul. Din 
instinct, lăsă piciorul jos şi tocul ei înalt se prinse într-unul dintre 
fire. Ca într-o reluare filmată cu încetinitorul, simţi cum alunecă, 
îşi văzu mâinile agitându-se, neputincioase, în aer, picioarele 
dispărând sub ea, până când se izbi cu putere de acoperişul tare 
şi începu să alunece înspre curtea de dedesubt. 

— Tom! strigă ea reuşind să se prindă de un cablu şi oprindu- 
se brusc, cu o smucitură. Totuşi, cablul pârâia, sugerând că avea 
să cedeze cât de curând. Tom! strigă din nou, împingându-se în 
genunchi şi-n picioare ca să oprească alunecarea. 

Pantoful stâng îi căzu din picior şi se rostogoli pe acoperişul 
înclinat, oprindu-se la numai câţiva centimetri de margine. 

Tom apăru dintr-odată, se trânti pe burtă şi întinse braţul, 
încercând să o prindă. Jennifer, disperată, ridică la rândul ei 
mâna, dar, spre groaza ei, degetele răsfirate îi rămaseră la doar 
câţiva centimetri de ale lui. 

— Pune piciorul acolo! îi strigă Tom. Acum, împinge! 

Găsi, pe dibuite, nişa pe care i-o indicase Tom şi se propti în 
ea, dar tot nu izbuti să ajungă la el. 

— Nu te mişca! 

Jennifer mişcă prosteşte din cap, prea îngrozită că să mai 
poată vorbi, simțind cum cablul începe să-i alunece dintre 
palmele transpirate. 

Tom dispăru. Trecură câteva clipe de agonie. 

— Unde esti? strigă Jennifer simțind un cárcel în mâini, acolo 
unde ţinea cablul. Tom? 

Nici un răspuns. 

O idee îngrozitoare începu să i se strecoare în minte. Strânse 
din ochi, încercând să nu se gândească la asta, dar nu reuşi s-o 
alunge - ideea că Tom o ademenise intenţionat pe acoperiş. 
Oare o lăsase acolo, profitând de ocazie ca să-şi facă pierdută 
urma? 

Apoi, tocmai când cârcelul începuse să-i coboare în picioare şi 
credea că nu va mai putea rezista, un cablu negru, gros, având 
capetele proaspăt tăiate, aluneca pe acoperiş, chiar lângă ea. 

— Apucá-te de asta! 

Tom reapáruse pe muchia acoperisului. Recunoscátoare, 
Jennifer se întinse şi se prinse de cablu. Tom o trase în sus, până 
când fu în stare să-şi aşeze genunchiul pe muchie, apoi se 
rostogoli pe spate, gâfâind. 

— La dracu! răsuflă ea usuratá. 

— Cu plăcere. 

— Credeam că o să mă laşi acolo. 

— Nu ai prea multă încredere în oameni, nu-i aşa? 

Tom se aşeză lângă ea, frecându-şi braţul; probabil că-şi 
întinsese un muşchi când o trăsese. 

— Pantoful meu! exclamă brusc Jennifer, ridicându-se în 
picioare. Trebuie să-l iau. 

— Eu unul nu mă duc după el. Tom se ridică şi-şi netezi cu 
mâna pantalonii. 

— Nu pot să-l las aici! M-au costat cinci sute de dolari! 

— Cinci sute? Dumnezeule! 

— Pantofii sunt un fel de hobby al meu, explică ea, încercând 
să se scuze. 

— Bine, dă-mi pantoful celălalt. 

— Poftim? 

— ll vrei înapoi sau nu? 

— Da. 

Isi scoase din picior cel de-al doilea pantof şi i-l întinse lui Tom, 
privindu-l cu neîncredere. Fără să spună un cuvânt, Tom tinti, 
apoi îl aruncă. Pantoful îşi prinse din zbor perechea căzută şi 
amândoi se rostogoliră prin aer până pe asfaltul din curtea 
interioară. Lui Jennifer nu-i venea să-şi creadă ochilor. Se jucase 
cu o pereche de pantofi de cinci sute de dolari! 

— Ticălosule! strigă ea. 

— O să-i iei pe amândoi după ce terminăm, zise Tom şi 
Jennifer fu sigură că se întorsese cu spatele la ea ca să-şi 
ascundă zâmbetul. 

Incă spumegând, Jennifer îl urmă de-a lungul santului încă 
vreo câţiva metri, păşind cu grijă, acum că era descultá, printre 
găinaţii ce pătau acoperişul argintiu. In cele din urmă, dădură de 
o altă fereastră, care însă se ascundea sub o draperie vişinie. 
Tom o împinse, dar părea să fie încuiata pe dinăuntru. 

— La urma urmei, ce căutăm aici? întrebă Jennifer, regretând 
acum că insistase să meargă să vadă locuinţa lui Ranieri. 

— Acul în carul cu fân! replică Tom, examinând panta lină a 

acoperişului din dreptul ferestrei, înainte ca atenţia să-i fie atrasă 
de rama acesteia. 

Isi plimbă încet degetele de-a lungul marginilor scorojite până 
când, sub pervaz, simţi conturul unui mic buton. ll apásá şi, deşi 
nu se auzi nici un zgomot, când o împinse din nou, fereastra se 
deschise cu uşurinţă spre cameră, dând la o parte draperia 
vişinie. Jennifer stătea cu ochii máriti de uimire în spatele lui; 
furia îi trecuse ca prin minune. 

— Bine, te iert pentru pantofi. 

— O intrare falsă este un truc destul de răspândit atunci când 
vrei sá eviţi vizitele neaşteptate. Din câte mi-ai spus despre 
Ranieri, nu părea genul care să se mulţumească cu o viaţa 
modestă. Oricum, continuă el lăsându-se să alunece în camera 
întunecată, hai să vedem ce găsim aici, înainte să má ¡erti. 

4.36 p.m. 


Pásirá în dormitor. Nu şi-ar fi putut imagina o mai mare 
diferenţă între ce vedeau acum si apartamentul din care tocmai 
veneau. Era aranjat impecabil. Cuvertura bleumarin a patului se 
asorta perfect cu sofisticatul tapet chinezesc de pe pereţi şi cu 
mocheta crem de pe podeaua acoperită cu parchet laminat. Pe 
noptiera de lângă pat, erau aranjate câteva fotografii înrămate, 
iar oglinzile mari, de pe peretele opus, se deschideau, dând la 
iveală o garderobă variată de costume, cămăşi, pantofi şi 
cravate, toate aranjate după culoare lângă zorzoanele preotesti 
ale lui Ranieri. Era clar că, orice ocupaţie ar fi avut acesta, se 
plătea bine. 

Dormitorul dădea într-o bucătărie mare, cu uşa principală în 
peretele din dreapta. O arcadă de pe peretele opus conducea 
într-o cameră de lucru, cu un birou mare aşezat la unul din 
capete. Aici, întunericul era străbătut de razele roşiatice ale 
soarelui de după-amiază, care treceau prin draperia trasă. Tom şi 
Jennifer rămaseră în prag şi priviră înăuntru. 

— Aşa, zise Jennifer, apăsând întrerupătorul pe care îl găsise 
lângă intrare. Să vedem ce avem. 

Tom se îndreptă spre birou şi începu să răsfoiască hârtiile de 
pe masă, apoi trecu la sertare. Nu găsi nimic. Facturi, faxuri, 
comenzi. Se părea că Ranieri conducea o afacere de importuri de 
vin, drept acoperire. 

Intr-un fel, Tom se miră şi că-şi mai bătea capul cu toate 
astea, dată fiind aversiunea lui înnăscută faţă de poliţişti în 
general şi faţă de agenţi federali în mod special - deşi trebuia să 
admită că Jennifer nu era nici pe departe polițistul limitat si 
îngust la minte cu care era el obişnuit. Dimpotrivă chiar. Dar şi 
Tom era genul de om căruia îi plăceau provocările. Şi, adevărul 
fie spus, era destul de intrigat de povestea asta cu monedele şi 
de modul în care ajunseseră de la Fort Knox în mâinile lui 
Ranieri. Dar nu ar fi recunoscut-o nici mort în faţa lui Jennifer. 

— Asta ne-ar fi trebuit nouă, remarcă Jennifer ridicând un 
cablu electric care se întindea de pe birou până la o priză. 

Laptopul lui. Crezi că e posibil să fi ajuns cineva înaintea noastră 
şi să-l fi luat? 

— Poate că e ascuns pe undeva. 

— Mă duc să mă uit în dormitor, se oferi Jennifer. 

Tom se prábusi într-unul din fotolii şi-şi plimbă privirea de jur 
împrejurul camerei, căutând ceva, orice, care l-ar fi putut ajuta. 
Era o încăpere mobilată modern. Másuta de cafea se potrivea cu 
biroul - sticlă fumurie într-o ramă de oţel şlefuit. Canapeaua şi 
fotoliile din piele neagră erau tari şi butucănoase, cu spătarul 
deloc confortabil, foarte ridicat, care-i împingea până la piept 
genunchii lui Tom. Pe pereţii albi, erau expuse câteva fotografii 
alb-negru cu imagini din New York. Forma triunghiulară de la 
Flatiron Building, sediul placat cu crom al companiei Chrysler, 
turnul de granit de la Empire State. 

In faţa monocromiei masculine a camerei, ochii lui Tom fură 
irezistibil atraşi de coşul de hârtii roşu, care se odihnea în 
curbura dintre picioarele biroului. Il luă distrat în mână, 
remarcând marginea tocită şi suprafaţa zgáriata, care indica un 
obiect vechi şi familiar, păstrat încă, asemenea unui servitor 
fidel, în ciuda contrastului pe care îl făcea cu întreg aranjamentul 
încăperii. 

Vâri mâna înăuntru şi scoase un ziar - nimic ciudat în asta. 
Poate doar... data? 

— Când ai spus că a fost ucis Ranieri? îi strigă el lui Jennifer. 

— Pe 16. De ce? răsună vocea femeii în tăcerea ce învăluia 
apartamentul. 

— S-ar putea să fi găsit ceva. 

Jennifer intră în cameră, cu o expresie întrebătoare pe faţă. 

— Am găsit ziarul ăsta. E din 20. Patru zile după ce a fost ucis 
Ranieri. Intr-adevár, a mai fost cineva aici. 

— Şi probabil că a distrus sau a luat cu el orice ne-ar fi putut fi 
de folos, zise Jennifer, dezamăgită. 

— Doar că... observă Tom arătând cu mâna în jurul lui. Uită-te 
şi tu. Locul ăsta n-a fost dat peste cap, ca apartamentul 
momeală. 

— Adică? 

— Oricine a fost, cunoştea bine locul şi n-a avut nevoie să 
caute ce-l interesa. A ştiut cum se intră, unde se găseşte fiecare 
lucru, totul... Persoana care a fost aici pe douăzeci mai fusese în 
apartament şi cu altă ocazie. Poate chiar cu Ranieri. 

— Crezi că a avut un partener? 

Jennifer se asezá în faţa lui Tom, neplăcut surprinsă când simţi 
suprafaţa rigidă a fotoliului. 

— Poate cineva din Germania? sugeră Tom ridicând ziarul pe 
care îl recuperase din coşul de gunoi. Musafirul nostru misterios 
citeşte Frankfurter Allgemeine Zeitung. Ba chiar, adăugă el 
examinând mai atent ziarul, nu ţi se pare că l-a împăturit anume 
la articolul ăsta? 

Ziarul fusese împăturit cu grijă în patru, formând un 
dreptunghi mare, ce se deschidea asemenea unei cărţi. Prima 
pagină încadra un articol întreg, în timp ce restul erau întrerupte 
şi despărțite de reclame şi de fotografii. 

— Care e titlul? întrebă Jennifer ridicându-se şi apropiindu-se 
de Tom, aşezându-se lângă el, pe un braţ al fotoliului. 

— „Suche geht writer fur Schiphol Flughafen-Diebe”, citi Tom 
cu voce tare. „Continuă căutarea hotilor de la Aeroportul 
Schiphol.” 

— Schiphol? Schiphol din Olanda? 

— Mai ştii şi altul? întrebă Tom. | 

— Drăguţ! se strâmbă Jennifer. Işi scoase telefonul din posetá 
şi formă un număr. Cu Max Springer, vă rog. 

Urma o pauză. 

— Max, sunt Jen. Bine, mulţumesc. Eşti la birou? Super! Vreau 
să verifici ceva pentru mine. Spune-mi ce ştii despre un furt care 
a avut loc în aeroportul din Schiphol, acum două săptămâni. Da, 
sigur că Schiphol din Amsterdam. Mai ştii şi altul? li făcu cu 
ochiul lui Tom. 

— La ce te gândeşti? o întrebă el. 

Jennifer acoperi telefonul cu mâna. 

— Primim rapoarte zilnice de la Interpol, pe care le păstrăm în 
baza de date. O să aflăm numaidecát ce s-a întâmplat la 
Schiphol. Ridică mâna de pe receptor. Da, tot aici sunt. Ai găsit 
ceva? Grozav! Hai, spune! Mai încet... Notă repede ceva pe o 
bucată de hârtie pe care o luă de pe birou. Da... da... Asta e tot? 
Super. Ce anume? Nu pot să vorbesc cu el acum. Se uită la Tom, 
apoi privi în jos. Spune-i că-l sun eu diseară. Mulţumesc, Max. 
Inchise. 

— Ei? 

— La data de 11 iulie, a avut loc un jaf armat la depozitul din 
Schiphol. Trei bărbaţi au apărut într-o dubă furată de la UPS, pe 
care au încărcat-o cu vin de podgorie şi bijuterii. Au ucis doi 
gardieni. Apoi, zece zile mai târziu, pe 21, un bărbat a fost 

înjunghiat într-o cabină telefonică din Amsterdam. Poliţia 
olandeză a identificat victima ca fiind Karl Steiner, continuă 
Jennifer privindu-şi notițele, un infractor din Germania de Est, cu 
un cazier mare cât casa pentru jaf armat şi posesie de bunuri 
furate. Când i-au cercetat locuinţa, au găsit câteva lăzi goale de 
vin Şi ce mai rămăsese din bijuterii. 

— Cu alte cuvinte, el a comis jaful de la aeroport, spuse Tom 
ridicându-se. 

— Mai mult chiar. Se pare că a fost arestat în data de 14. La 
Paris. Iscase un scandal cu bătaie în faţa unui club de noapte. 
Ghici cine i-a plătit cautiunea, a doua zi dimineaţă? 

— Ranieri? întrebă Tom cu speranţă în glas. 

— Intocmai. 

Jennifer zâmbi triumfătoare. 

Tom îşi masă tâmpla dreaptă, cu fruntea încreţită, gándindu- 
se. 

— Atunci, asta e. Voiai să afli cum a ajuns moneda la Ranieri, 
nu-i aşa? Ce s-a întâmplat de a dat peste cap jaful atât de bine 
elaborat de la Fort Knox. Acum ştim. 

— Ştim? 

— Amsterdamul e unul dintre cele mai mari puncte de schimb. 
Tot felul de mărfuri de valoare trec pe acolo. Unele legale, altele 
nu. Să presupunem că Steiner a vrut să se servească şi el cuo 
bucată din prăjitură. Dă o spargere la aeroport şi fuge cu o dubă 
încărcata cu vin şi bijuterii. Dar dacă a avut noroc? Dacă, atunci 
când a despachetat, a găsit şi monedele ascunse într-una din 
cutii? 

— Să fi fost doar o întâmplare? Luni de planificare, investiţii de 
sute de mii de dolari duse pe apa sâmbetei doar pentru că un 
spărgător de duzină a avut noroc? 

— De ce nu? Ar fi fost prea riscant să le trimită prin curier, 
având în vedere cât de mult s-au înăsprit în ultima vreme 
măsurile de siguranţă de pe aeroporturi. Era mult mai sigur să le 
trimită cu un transport de mărfuri. De cele mai multe ori, nici 
măcar nu sunt despachetate. Crede-mă şi eu am procedat la fel, 
de multe ori. Steiner avea probabil pe cineva care să-i cumpere 
vinul şi bijuteriile. Dar monedele - astea nu erau ceva obişnuit. 
Pentru ele, avea nevoie de ajutor. 

— Aşa e. Jennifer înţelese unde voia să ajungă Tom. Deci 
Steiner a venit la Paris ca să viziteze un vechi prieten, pe Ranieri. 
Poate că i-a dat chiar una dintre monede, ca să-l ademenească. 

Dar, înainte ca Ranieri sá apuce s-o vândă, cineva i-a luat urma 
şi l-a omorât. Când a auzit ce s-a întâmplat, Steiner s-a întors aici 
şi-a strâns lucrurile, a aruncat ziarul la gunoi şi a fugit înapoi în 
Amsterdam, probabil cu restul monedelor. 

— Unde l-au găsit mort, câteva zile mai târziu. Înjunghiat, la 
fel ca Ranieri. 

— N-a spus Harry că, în toată lumea, există doar un număr 
mic de persoane care ar fi interesate sau în măsură să cumpere 
nişte monede ca astea? 

— Ce vrei să spui? 

— Nu crezi că e posibil ca atât Ranieri, cât şi Steiner să fi ajuns 
să încerce să le vândă aceloraşi oameni pentru care fuseseră 
furate de la bun început? 

Inainte ca Tom să apuce să răspundă, marginile ziarului 
fluturară, paginile se ridicară şi apoi se aşezară la loc, foşnind. 
Ochii lui Jennifer se fixară asupra uşii deschise. 

— Ai închis fereastra după ce am intrat? şopti ea. 

— Da, aşa cred, răspunse Tom în acelaşi fel. 

Se lăsă să alunece de pe canapea şi stinse lumina, cufundând 
camera în întuneric, apoi se îndreptă spre uşă, cu spatele lipit de 
perete şi cu Jennifer lângă el. 

Se opriră acolo şi ascultară. Tăcerea amplifica în mod straniu 
sunetele care se auzeau de afară. O sirenă îndepărtată, o 
fereastră care se trântea, o maşină care frâna, un plânset de 
copil. Apoi, printre toate acestea, un zgomot diferit. Un scártáit 
firav, urmat, la doar câteva secunde, de un altul. Sunetele astea 
nu puteau veni decât din interiorul apartamentului. Cineva călca 
pe parchet. 

Paşii se apropiau inevitabil de ei, ca bătăile unei tobe 
înfundate, doar că, acum, ajunseseră atât de aproape încât erau 
însoţiţi de foşnetul unui material. Apoi, dintr-odată, se opriră şi 
Tom ştiu instinctiv că, oricine ar fi fost, stătea acum de cealaltă 
parte a uşii. Se pregătea. 

Ţeava unui pistol pătrunse în cameră. Neagră, lustruită, uşor 
ridicată. Apoi, mâna unui bărbat, albă şi groasă, cu ghiuluri pe 
fiecare deget şi o pânză de păianjen tatuată pe piele, între 
degetul mare şi arátátor. 

Fără să ezite, Tom se repezi înainte şi-l apuca de încheietură, 
încleştându-şi mâna peste degetul lui mare, apăsând cu toată 
forţa în partea de jos a încheieturii mâini cu care ţinea pistolul. In 
aceeaşi mişcare, răsuci mâna bărbatului cu 180 de grade, apoi o 

îndoi spre propriul corp. Tom simţi imediat tendoanele si 
ligamentele încheieturii rupându-se. Omul ţipă şi pistolul îi căzu 
din mână, pe podea. Bărbatul, pe care nici unul din ei nu-l mai 
văzuse vreodată, făcu un salt înapoi, urlând de durere. 

— Dacă mai încearcă cineva să intre în cameră, îl împuşc! 
strigă Tom. 

Urma o clipă de tăcere, apoi se auziră nişte paşi în retragere şi 
două voci înfundate ce păreau să vină din dormitor. 

— Probabil că se gândesc la ce e mai rău, şopti Tom. Să 
încerce să ne facă noua felul sau să se ducă înapoi cu mâna 
goală la cine i-a trimis. 

Sunetul soneriei se auzi pe neaşteptate, un amestec asurzitor 
de tonuri electronice care se răspândiră în întreg apartamentul, 
în tăcerea adâncă ce urmă, auziră sunetul unor paşi care se 
îndepărtau în fugă pe acoperiş. 

42 


5.06 p.m. 


Soneria se auzi din nou, de data asta mai insistent. Tom se 
strecură în bucătărie şi apoi înaintă pe lângă perete, până la usa 
din faţă. Din nou, soneria răsună în apartamentul gol, doar că de 
data asta era însoţită de sunetul înfundat al unor lovituri în uşă. 
Tom îşi apropie ochiul de vizorul care fusese montat în mijlocul 
uşii. 

— La dracu! şopti el printre dinţi. La dracu! La dracu! Strânse 
din ochi şi-şi lovi, uşor, capul de uşă, de câteva ori. Era ultimul 
lucru care-i lipsea. 

— Cine e? întrebă Jennifer din uşa sufrageriei, cu o expresie 
curioasă întipărită pe faţă. 

Fără să răspundă, Tom strecură arma în buzunar, se aplecă, 
descuie uşa şi o deschise. Lumina de pe coridor năvăli în cameră 
ca o ceaţă, făcându-l să închidă ochii. 

— Ah, Felix, mon ami! Sper că nu te deranjez. 

Un bărbat masiv, cu faţa veselă şi bucle lungi, slinoase, prinse 
într-o coadă la spate, privi în întunericul camerei, cu braţele 
deschise. 

Jennifer îşi aminti că Felix era numele sub care Piper îi spusese 
că operase Kirk, în ultimii zece ani. 

— Bonjour, Jean-Pierre. Mai bine ai intra, rosti Tom printre 
dinţi, strângându-i mâna. 

Bărbatul le făcu semn celor doi poliţişti care îl flancau în 
stânga şi în dreapta să aştepte. Jennifer aprinse din nou lumina şi 
Tom închise uşa în urma bărbatului. 

— Jennifer, dânsul este Jean-Pierre Dumas, de la 
DST - Serviciile Secrete franceze. Jean-Pierre, fă cunoştinţă cu 
agent special Jennifer Browne, de la FBI. 

— Enchante, spuse Dumas strângându-i mâna lui Jennifer. 
Respiratia fi mirosea puternic a Lucky Strike. Astia trebuie sá fie 
ai dumitale. Privi spre picioarele lui Jennifer, încă goale, ţinând în 
mâna stângă pantofii ei. 

— Mulţumesc. 

Jennifer îl tintui cu privirea pe Tom în timp ce scutura praful si 

mizeria de pe fiecare picior, înainte de a-şi pune pantofii. 

— Aveţi vreun document, mademoiselle? o întrebă Dumas pe 
Jennifer după ce aceasta se ridică. 

Jennifer scotoci în buzunarul hainei, scoase insigna de agent 
FBI şi i-o întinse. Bărbatul molfăi ţigara din gură si o examiná 
sceptic, ridicând surprins din sprâncene. 

— la te uita! Felix chiar lucrează pentru FBI. Maintenant, j'ai 
vraiment tout vu!?. 

— Nu lucrez pentru FBI, replică Tom sec. Colaborăm, atâta tot. 

— Intocmai, se amestecă Jennifer. Domnul Kirk este aici în 
calitate de persoană particulară. Nimic mai mult. 

— Aşa e întotdeauna, replică Dumas făcând un gest cu mâna. 
Haide! Să luăm loc ca să discutăm mai pe îndelete. 

li conduse în sufragerie şi se aşeză fără prea mare tragere de 
inimă pe canapeaua care abia dacă se lăsă sub greutatea lui. 
Tom şi Jennifer se aşezară pe fotoliile din faţa lui. Dumas purta o 
pereche nouă de blugi, o cămaşă albastră peste un tricou alb şi o 
haină groasă, din piele neagră. Părea puternic, deşi nu deosebit 
de agil sau de iute. Ochii căprui îi sclipeau deasupra nasului 
mare şi turtit, iar faţa îi era buhăita de la nicotină şi alcool. 

— Aşadar, prietene, începu el întorcându-se spre Tom, ce te 
aduce înapoi la Paris? 

— Sunteţi prieteni? 

— Ei, poate nu chiar prieteni, răspunse Dumas. Lui Tom nu-i 
place sá se apropie prea mult de nimeni, nu-i asa? Dar avem o 
înţelegere şi, când vine vorba de Tom, asta e cel mai apropiat 
lucru de o prietenie, continuă francezul zâmbind. 

— Vreau să-i spui, J-P, stărui Tom. Spune-i cum ne-am 
cunoscut. 

— Eşti sigur? 

Părea că nu ştie ce să facă, dar Tom aprobă hotărât din cap. 
Dumas ridică din umeri şi continuă: 

— Felix avea unele probleme, acum câţiva ani. Devenise, după 
cum spuneţi voi, un „surplus” pentru guvernul vostru. A venit la 
mine şi l-am ajutat să dispară, cu condiţia să ne ajute, la rândul 
lui, să recuperăm un obiect de importanţă naţională. 

— Care va să zică, chiar ai spus adevărul, rosti Jennifer încet, 
mişcând din cap. 

Dumas se întoarse cu faţa la Tom. Expresia îi devenise brusc 


10 Acum, le-am văzut pe toate. (Ib. franceză). 

serioasá. 

— Dar acum ai probleme din nou, nu? 

— De ce? Ce-ai auzit? 

— Cunosti un anumit sergent Clarke? Fiindcá el, cu sigurantá, 
pare sá te cunoascá. 

— Nenorocitul! exclamă Tom cu iritare. Ştie că sunt aici? 

— Nu. Şi nu te teme. N-o să afle de la mine. 

— Mulţumesc, J-P. Tom îi zâmbi recunoscător. 

— Oricum, când am auzit că te caută pentru crimă, am ştiut că 
e o greşeală. Autoapárarea e una, dar tu nu eşti ucigaş. 

— Cum ne-ai găsit? întrebă Tom. 

— ll supraveghem pe amicul vostru, Van Simson, de câteva 
luni bune. ll suspectám de implicare în spălare de bani, mită, 
şantaj, poate chiar crimă... E un om foarte periculos, să ştii. 

— Şi ne-ati urmărit de acolo? 

— Oui. Am trimis pe cineva după voi. Dar ne-ati surprins când 
aţi venit aici. Aproape la fel de mult ca atunci când pantofii 
domnişoarei au picat din cer, mai-mai să-mi aterizeze mie în cap. 

Tom ridică mâna. 

— Vina mea. Scuze. 

Dumas făcu semn că n-avea importanţă. 

— Jandarmii supraveghează locul ăsta de zece zile. 
Investighează uciderea unui preot italian. Dar presupun că ştiaţi 
deja asta. 

— Ştiau de apartamentul ăsta? întrebă Tom surprins, 
impresionat în sinea lui că reuşiseră să-şi dea seama. 

— Nu sunt complet idioţi, răspunse Dumas deşi zâmbetul său 
sugera altceva. 

— Ei bine, nu suntem singurii care am venit aici. A mai fost 
cineva care a luat deja tot ce ne-ar fi putut interesa. 

Tom arătă spre cablul de laptop care atârna lângă birou. 
Dumas îşi dădu ochii peste cap. 

— Plus ca change”. Probabil că nici ei nu v-ar fi văzut când ati 
intrat, dacă nu le-am fi spus noi să vă caute. Şi aici, vine 
întrebarea. Dumas îşi întoarse privirea spre Jennifer. Ce căutaţi 
aici? 

— Domnul Kirk asistă FBl-ul într-o ancheta condusă de mine. 

Expresia lui Dumas era neclintitá. 

— Şi asta vă dă dreptul să intraţi în apartamente private? Să 


11 N-are importanţă (Ib. franceză). (n. tr.). 

vá dati drept ofiteri de politie? Sá contaminati scena unei crime? 

Jennifer nu ráspunse. 

— Dati-mi voie sá vá întreb, agent Browne, ambasada 
dumneavoastră a cerut asistenţă la Ministre de L'Interieur? 

— Va trebui sá întreb la Washington. 

— Vă scutesc eu de ostenealá. N-a cerut. Asta înseamnă că şi 
dumneavoastră vă aflaţi aici tot în calitate de persoană 
particulară. Ba sunteţi chiar emigrant ilegal, având în vedere că 
nici unul dintre colegii mei de la vamă nu pare să aibă vreo 
înregistrare a intrării dumneavoastră în ţară. 

— Pot să vă asigur că... începu Jennifer, dar Dumas o 
întrerupse: 

— Exista un cuvânt în limba franceză care cred că descrie bine 
acest gen de comportament. Espionage. Poate că acolo, în 
America, aveţi impresia că întreaga lume e jucăria voastră şi că 
puteţi face cu ea ce vreţi, dar noi, în Franţa, nu privim cu ochi 
buni agenţii străini care operează neoficial. O mică problemă de 
siguranţă naţională. 

Ochii lui Dumas sclipeau de furie şi, dat fiind că stătea jos, îşi 
scosese pieptul înainte şi-şi îndreptase spatele, ca să-şi 
întărească punctul de vedere. 

— Domnule Dumas, îmi cer scuze pentru orice neplăcere 
creată, începu Jennifer pe un ton respectuos, dar ferm. Vizita 
mea aici a fost neaşteptată, aşa că nu am avut timp să urmez 
procedurile standard. Sunt însă sigură că ambasadorul Statelor 
Unite va putea garanta pentru mine şi vă va spulbera orice 
îndoială aţi putea avea despre intenţiile prezenţei mele aici. 

Dumas pufni. 

— Sunt convins. Până atunci însă, vreau să ştiu de ce vá 
interesează Ranieri. Şi ce legătura are el cu Van Simson. 

Jennifer zâmbi şi clătină din cap. 

— Astea sunt informaţii confidentiale pe care má tem că nu le 
pot discuta cu dumneavoastră. 

— E un om foarte periculos. 

— Când o să vreau sá mi se spună ce să fac, o sá vă anunţ, 
spuse răspicat Jennifer. Credeti-má, am avut de a face cu alţii 
mult mai răi ca el. Pot să-mi port singură de grijă. 

— Atunci, aveţi doar două variante, agent Browne, afirmă 
Dumas pe un ton calm. Unu - impártásiti cu mine informaţiile pe 
care le aveţi şi eu voi face, la rândul meu, acelaşi lucru. Sau 
doi -îi las pe cei doi jandarmi care aşteaptă la uşa sá vă 

aresteze. 

— Ştim amândoi ca Ambasada Statelor Unite m-ar elibera în 
câteva ore, replică Jennifer ridicând din umeri. N-ar folosi la 
nimic. 

— Poate că nu, dar vă dau cuvântul meu ca voi avea personal 
grijă ca incidentul sá fie puternic mediatizat. Fotografia 
dumneavoastră va apărea în toate ziarele. Superiorii 
dumneavoastră de la Washington ar fi compromişi. Este o 
situaţie pe care, după părerea mea, toţi avem interesul să o 
evităm, dacă nu cumva doriţi ca ancheta să se sfârşească mai 
devreme decât ar fi cazul. 

Urma o pauză tensionată în care Jennifer şi Dumas priviră cu 
încăpățânare unul în ochii celuilalt, până când Tom rupse 
tăcerea: 

— Asupra lui Ranieri a fost găsită o monedă valoroasă, furată 
de la guvernul Statelor Unite. 

Intervenţia asta îl costă o privire furioasă din partea lui 
Jennifer. 

— Termină, Tom, explodă ea. N-ai dreptul să divulgi aceste 
informaţii şi-o ştii prea bine. 

— Nu cred că vreunul dintre noi are timp să se joace de-a 
soarecele şi pisica. Jean-Pierre nu e genul de om care sá 
trăncănească mai departe şi nici unul dintre noi nu-şi permite să- 
şi vadă mutra prin toate ziarele. Aşa că ar fi mai bine să-i spui 
ceea ce ştii. 

— Dacă te ajută cu ceva, interveni Dumas ridicând din umeri, 
ştiam deja de monedă. Un Vultur cu două capete. 

Jennifer nu reactioná în nici un fel. 

— Nu uitaţi că poliţia franceză a fost cea care a predat 
moneda FBl-ului. 

De data asta, Jennifer privi spre Tom, care înclină din cap, 
încurajând-o. 

— E de partea ta. Deja ştie despre monedă. La dracu, poate e 
chiar în măsură să te ajute. Ce ai de pierdut? 

— Crezi că Ranieri încerca să vândă monedele către aceeaşi 
persoană care le-a furat? o ghidă blând Dumas. 

— Da, răspunse ea încuviinţând din cap, mai întâi ezitant, dar 
apoi cu mai multă hotărâre. Şi ne interesează Darius Van Simson 
fiindcă e unul dintre cei mai mari colecționari de monede de aur. 
Deţine chiar un Vultur cu două capete. Voiam să aflu dacă ştie 
ceva despre furt sau despre locul unde ar putea fi acum moneda. 

Dumas zâmbi. 

— Si lasá-má sá ghicesc. Van Simson nu stia nimic nici despre 
una, nici despre cealaltá. Niciodatá nu stie nimic. E un fel de 
religie pentru el. 

— Da si mie mi-a lásat aceeasi impresie, fu de acord Jennifer. 

— Totuşi, ne-a dus în seiful lui, îi aminti Tom. Ne-a arătat 
colecţia lui şi moneda. 

— Inseamná că aţi ajuns mai departe decât ceilalţi, remarcă 
Dumas ridicând din sprâncene. Din câte am auzit, nu duce 
niciodată pe nimeni acolo. 

Staţia lui Dumas bâzâi puternic şi bărbatul vâri enervat mâna 
în buzunar, ca să reducă volumul. 

— Patron??? vibrá o voce din interiorul hainei. 

Dumas dădu ochii peste cap, scoase staţia si o duse la gură. 

— Oui. 

— Patron, on les a pince en bas”. 

— J'arrive”. 

Dumas puse staţia înapoi în buzunar şi-i zâmbi lui Tom. 

— Se pare că oamenii mei au dat peste nişte prieteni de-ai 
voştri, la parter. 

— Oh, ăia... Tom zâmbi. Ştii cine sunt? 

— V-au urmărit până aici de la Van Simson. Desigur, o să nege 
că i-ar fi trimis el, ba chiar o să jure că nu i-a văzut în viaţa lui. 

— Unul din ei a pierdut asta, la plecare. Fii, te rog, drăguţ şi 
dă-i-o înapoi. 

Tom scoase arma din buzunar şi o puse în palma întinsă a lui 
Dumas. Acesta o primi încuviinţând din cap. 

— Bon. Nu mai putem face nimic aici, zise Dumas ridicându-se 
şi îndreptându-şi spatele în timp ce se apropia de uşă. 

Nu remarcase ziarul de pe másuta de cafea şi Tom reuşi să-l 
înhaţe şi să-l ascundă sub haină, înainte ca francezul sá se 
întoarcă. 

— Unde staţi la noapte? 

Tom clătină din cap. 

— Nu ştim încă sigur. 

— Vă aranjez eu ceva. 

— Nu e nevoie, interveni Jennifer. Ne descurcăm şi singuri. 


12 Sefu' (Ib. franceza) (n.tr.). 
13 Lam prins jos. (Ib. franceza) (n.tr.). 
14 Vin acum. (Ib. franceza) (n.tr.). 

— J'insiste, spuse Dumas, fără sá zámbeascá. Şi dacă doriţi sá 
mai cooperati cu autorităţile franceze, adaugă el, ridicând într-o 
mână insigna FBI a lui Jennifer, vă sugerez să urmaţi procedurile 
standard. Altfel, mă aştept ca mâine sá nu vá mai găsesc pe nici 
unul în ţară. 

Cu o mişcare din încheietură, îi aruncă insigna şi Jennifer o 
prinse în aer. 

— Duceti-vá la hotelul St. Merri, în Arondismentul patru. 
Spuneti-le că v-am trimis eu, le zise Dumas când ieşiră în stradă. 
O să vă dea două camere. 

— Merci, Jean-Pierre, spuse Tom strângându-i călduros mâna 
în timp ce Jennifer urca în maşină. 

— De rien, mon ami”. Mă bucur că te-ai întors. Continuă apoi, 
coborând vocea. Ce cauţi tu amestecat în povestea asta, Felix? 
FBI-ul? C'est pas ton style?*, 

— După cum ţi-am spus, nu-i ceva de durată. Ea îşi 
recuperează moneda, eu aflu cine l-a ucis pe Harry Renwick. 
Asta-i tot. 

Dumas aprobă din cap şi se uită la Tom, apoi la Jennifer, apoi 
iar la Tom. 

— Fii atent. 

— La cine? La Van Simson? Nu te teme, dacă ăştia doi sunt tot 
ce are mai bun, n-am nici o grijă. 

— Nu... mă refer la ea, preciză Dumas făcându-i cu ochiul. O 
femeie ca ea poate fi periculoasă. Te poate determina să faci 
ceea ce n-ar trebui. Nu uita cum s-au purtat cu tine data trecută. 

Tom schiţa un zâmbet. 


15 Pentru puţin, prietene. (Ib. franceza) (n.tr.). 
16 Nu e stilul tău. (Ib. franceza) (n.tr.). 

Hotel St. Merri, Arondismentul 4, Paris 
7.26 p.m. 


Tom îşi lăsă capul pe spate, sub mângâierea dusului şi închise 
ochii, lăsând jetul să-i treacă prin păr. Apa îi astupă urechile, 
blocándu-i-le si, în timp ce asculta sunetul amplificat al propriei 
respiratii şi pe cel ciudat de distant al apei care clipocea în jurul 
lui, bătăile surde ale inimii, pe care le resimțea acum în cap, i se 
mai domoliră puţin. Abia atunci îşi dădu seama cât era de obosit. 

Crăpă uşa cabinei şi un nor subţire se strecură afară, în baie, 
aburind oglinda. Se întinse spre chiuveta, clipind des în timp ce 
apa îi curgea şiroaie de pe cap. işi strânse degetele în jurul 
săpunului oferit gratuit din partea celor de la hotel si a sticluţei 
de şampon pe care tot aceştia avuseseră grijă să i-o ofere. 

Se săpuni pe tot corpul, clăti clăbucul, apoi se spală pe cap. Se 
întinse din nou spre chiuvetă şi găsi pe dibuite lama de ras, 
oferită tot din partea casei. Reuşi să se bărbierească fără să se 
taie. Apoi rămase aşa, cu mâinile sprijinite de plăcile ciobite de 
faianţă şi de chitul mâncat de vreme, cu apa curgându-i şiroaie 
pe după gât, mângâindu-i umerii, apoi spatele. Invárti robinetul 
şi apa deveni mai caldă. 

Cum ajunsese el aici? Aproape ca şi uitase. Unchiul Harry. Asta 
fusese. Voise să-i găsească pe cei care-l omorâseră pe Harry. Să- 
i facă să plătească! 

Şi voise să se ajute şi pe sine. Nu putea nega. Afacerea cu 
Jennifer îi oferea o şansa reală. li făceau pierdut dosarul, scăpa 
definitiv de cei de la CIA, îi dădea peste nas lui Clarke... Şi totuşi, 
putea să aibă încredere în ei? Putea să aibă încredere în ea? Incă 
nu era sigur. 

Inchise robinetul şi apucă mai întâi unul, apoi un al doilea 
prosop de pe suportul de lângă baie. Se şterse. Materialul aspru 
îi zgâria pielea ca un smirghel. Isi aranjă apoi părul cu mâna. Işi 
puse apoi o pereche curată de chiloti, nişte blugi şi un tricou pe 
care le găsi în geanta oferită de atât de eficientul FBI. In cele din 
urmă, legă şireturile adidaşilor pe care şi-i luase de dimineaţă, 
când apăruse poliţia. leşi în dormitor, apoi cobori scările înguste 

spre camera lui Jennifer, aflatá cu un etaj mai jos. Bátu la usá. 

— Intrá! 

— Mă duc până jos sá încerc să ocup o masă vizavi. 

Jennifer aprobă din cap. 

— Bine. Oricum voiam să dau un telefon. O să-i sugerez şefului 
să mergem la Amsterdam, pe urmele lui Steiner. 

— Bine. Dar nu uita de înţelegerea noastră. Dacă nu primesc o 
confirmare sigură, eşti pe cont propriu. 

— Am înţeles, răspunse ea. 

— Mă întorc în zece minute. 

— Sigur. 

Jennifer intră în baie şi Tom observă cum muşchiul fin al 
gâtului ei se curba perfect în spatele cafeniu. Scutură vârtos din 
cap. Exact la asta se referea Jean-Pierre când îl avertizase că ar 
putea fi în pericol. 

Câteva clipe mai târziu, ieşi în strada din faţa hotelului. 
Clădirile spălăcite păreau să strălucească în lumina soarelui care 
se topea la orizont şi cărămida, încinsă de peste zi, începuse să 
emane căldură. Străzile erau deja pline de oameni, iar cafenelele 
şi restaurantele zgomotoase îşi întindeau mesele pe trotuare, 
sub un întreg curcubeu de umbrele viu colorate, luminate de 
dedesubt ca nişte felinare. Conversaţii fără număr se purtau în 
bázáit de scutere, încercând sá răzbească prin zgomotul 
traficului de pe Rue de Rivoli. 

Zona era renumită ca fiind una dintre preferatele 
prostituatelor şi, când ridică privirea, Tom observă că una dintre 
ele deschisese deja fereastra şi pusese un prosop roşu deasupra 
balconului. Era semnalul obişnuit. Deschisese prăvălia. 

— Tom. Aici, prietene! 

Auzindu-se strigat, Tom se răsuci pe călcâie, întorcându-se cu 
faţa spre o masă pe lângă care tocmai trecuse. 

— E totul bine? se auzi din nou vocea, de această dată bruiată 
de trafic. 

Archie era practic de nerecunoscut. Şapca de baseball, tricoul 
şi pantalonii scurţi îl camuflau perfect în mulţimea de turişti. 
Aparatul de fotografiat atârnat de gât şi rucsacul de la picioare 
completau această imagine. Purta o pereche de ochelari de 
soare şi barba îi era mai aspră ca de obicei. Părea să fie un fel de 
deghizare, deşi Tom nu-şi putea da seama în ce scop. Oricum, 
era prea surprins ca să mai poată comenta. 

— Ce naiba cauţi aici? 

— Ai fost înăuntru? În spatele barului, e o oglindă art deco. Am 
văzut una care s-a vândut la zece miare acum câteva luni. 

Tom îl apucă de tricou şi-l ridică din scaun. 

— Ce cauţi aici? Ce urmăreşti? 

— Usurel, tigrule! făcu Archie, cu ochelarii pe jumătate căzuţi 
de pe faţă. 

— Cu m-ai găsit? pufni Tom. 

— Jean-Pierre m-a sunat azi după-amiază, gáfái Archie în timp 
ce Tom îşi apăsa degetele în jurul gâtului său. Imi datora o 
favoare, atâta tot. Pe cuvânt de onoare. 

Tom slăbi, încet strânsoarea. 

— Ce ţi-a spus? 

— Că eşti în Paris. Mi-am scos paşaportul de la naftalină, am 
sărit în primul Eurostar şi l-am sunat când am ajuns. Mi-a spus că 
te-a trimis aici. 

— Când l-am văzut, nu mi-a zis că o să te sune, zise Tom şi în 
glas i se simţea neîncrederea. 

— Poate a vrut să-ţi facă o surpriză, ce ştiu eu? Oricum ar fi, 
acum sunt aici. 

Tom îl privi în ochi pe Archie preţ de câteva secunde, înainte 
să-i dea drumul, făcându-l să se prăvălească la loc în scaunul de 
metal. Archie îşi împinse ochelarii înapoi pe nas în timp ce Tom 
se lăsă să cadă în scaunul din faţa lui. 

— Ce vrei, Archie? 

— Trebuie să discutăm. Umblă tot felul de zvonuri. Nici unul 
bun. O mare porcărie! 

— De ce? Ce-ai auzit? 

— Cică i-ai fi făcut felul lui Renwick. N-arată bine deloc. 

— Tu crezi că eu l-am omorât? 

— Nu fi tâmpit! N 

Tom se lăsă pe spate, oftă si se frecá la ochi. li făcu semn 
chelnerului care veni să le ia comanda. 

— Străini afurisiti, bodogáni Archie. Nu ştiu să servească o 
bere ca lumea, doar pisoarcá acidulatá. 

In cele din urmă, se decise mormăind asupra uneia dintre cele 
care păreau mai puțin jignitoare. Tom, ca de obicei, comandă o 
vodcă tonică. 

— Cineva mi-a înscenat totul, Archie. Am luat cina cu Harry 
aseară. Apoi, mă trezesc în zorii zilei cu Clarke, care venise sá 
mă ducă la mititica zicându-mi că eu l-am omorât. Cică ar fi găsit 
amprentele mele peste tot. 

— De ce ar vrea cineva să-ţi însceneze o crimă? 

— Asta vreau si eu sá aflu. 

— Are vreo legătură cu păsărica? întrebă Archie, făcând semn 
din ochi spre uşa hotelului. 

— De unde ştii de ea? sări Tom ca ars. 

— Stai cuminte! Archie privi îngrijorat în jur, spre oamenii de 
la mesele alăturate. Jean-Pierre mi-a spus că eşti cu o păsărică, 
atâta tot. Şi se pare că i-a lăsat impresia că te cam calcă pe 
nervi. 

Chelnerul se întoarse şi le aşeză băuturile pe masa lucioasă, 
strecurând nota sub marginea scrumierei albastre, Pernod. 
Archie scotoci în rucsac şi scoase două telefoane, verificându-le 
pe amândouă să vadă dacă are vreun mesaj sau vreun apel 
pierdut, apoi aşezându-le pe masă. Ecranele reflectau curcubee 
în lumina amurgului. 

— Ai putea spune şi asta. Lucrează pentru FBI. 

Archie aproape că sări din scaun. 

— FBI? Iti baţi joc de mine? 

Tom îi făcu semn să se aşeze la loc. 

— As vrea eu. Se pare că au găsit o potrivire de ADN în 
operaţiunea din New York. Nu m-au arestat încă doar fiindcă sunt 
convinşi că tot eu am dat lovitura şi la Fort Knox şi încearcă să 
cadă la o înţelegere cu mine. 

— Fort Knox? Ce anume ştiu? 

— Sunt în rahat până-n gât, Archie şi ei mă au la mână. Pot să 
dovedească oricând că nu am avut nici o legătură cu moartea lui 
Harry, dar nu vor să mişte un deget decât dacă îi ajut să 
recupereze ce s-a furat de la Fort Knox. Dacă fac asta, mi-au 
promis şi că-mi fac pierdut dosarul. 

— Şi tu îi crezi? 

Tom aprobă din cap şi Archie râse scurt. Luă telefonul aflat cel 
mai aproape de el, verifică din nou ecranul, apoi începu să-l 
învârtă pe masă, lovindu-l cu degetul. Din când în când, brátara 
de aur i se lovea de marginea mesei. 

— Toţi poliţiştii sunt la fel, prietene, indiferent sub ce iniţiale 
pompoase se ascund. Pentru ei, oamenii ca tine şi ca mine sunt 
duşmani. Dacă se pot folosi de noi o vreme, nu ezită, dar când 
vine momentul, ne-o trag uite-aşa! Archie pocni din degete. Tu ar 
trebui să ştii asta mai bine ca oricine. 

— Ştiu. Tom ezită câteva clipe. Şi ştiu că e o prostie, dar cred 
că ea e altfel. 

— Oh, mai scuteşte-mă! De-abia ai cunoscut-o! 

— Poate, dar mă pricep la oameni. Şi cred că e sinceră cu 
mine. 

Tom fu şi el mirat de încrederea cu care vorbea. 

— Ea poate să-ţi promită câte-n lună şi-n stele, dar tu de ăia 
care-i dau ei ordine trebuie să te fereşti. Şi ăia nu ti-au promis 
nimic. 

Tom încuviinţă din cap. 

— Nu încă, dar... 

— Şi mă rog, cum poate ea să demonstreze că nu ai fost 
implicat în uciderea lui Renwick? 

Archie ridică al doilea telefon şi-i verifică iute ecranul, apoi îl 
puse la loc şi începu din nou să-l învârtă pe celălalt. 

— A fost cu mine la cină. Se pare că Harry a lucrat cu FBl-ul 
acum câţiva ani şi voiau să-i ceară iar ajutorul, în legătura cu 
jaful ăsta de la Fort Knox. M-a văzut când am plecat şi ştie că 
Harry era încă în viaţă. Avea nişte agenţi care m-au 
supravegheat toată noaptea şi care pot să depună mărturie că n- 
am plecat de acasă şi că n-am sunat pe nimeni. 

— Şi, a doua zi dimineaţă, apare ca Maica Tereza şi-ţi propune 
o înţelegere? 

— Cam aşa ceva. 

— Trezeşte-te, Tom! E agent federal, nu zâna din poveşti. Ce 
anume crezi că e mai important pentru ea, tu sau cariera ei? 
Doamne, nu m-ar mira nici dacă ea a pus să-l omoare pe Harry, 
numai ca să te aibă la mâna. 

Un gând cumplit îi veni în minte lui Tom. Jennifer ştiuse unde 
să-l găsească. Avionul din Kent, maşina şi hainele din Deauville... 
Totul decursese atât de lin, fusese atât de eficient pregătit. Atât 
de la îndemână. Să aibă Archie dreptate? li scapă lui ceva? 

— Şi ce-o să se întâmple peste câteva săptămâni, când toţi 
martorii ăştia o să dispară în loc să vină să-ţi susţină ţie 
povestea? continuă Archie pe acelaşi ton sceptic. Ce-o să se 
întâmple când Clarke o să te găsească şi ea n-o să mai fie pe- 
aproape să te ajute, aşa cum ţi-a promis? Ce-o să se întâmple 
când alt asasin plătit de CIA o să-ncerce să-ţi tragă un glonţ în 
cap, ca să termine povestea odată pentru totdeauna? Privi din 
nou ecranele celor două telefoane. 

— Ai tu altă sugestie? întrebă Tom, golind paharul. 

— Da. Să te ridici chiar în clipa asta de la masă, s-o iei din loc 
şi să nu te mai opresti. Încearcă să fugi! Măcar aşa, îţi vezi 

duşmanul în faţă, nu rişti să fii înjunghiat pe la spate de oameni 
în care ai încredere. Ai mai făcut asta o dată. 

— A fost altceva. Am putut să fac un schimb cu francezii. Cei 
de la CIA au crezut că am murit şi nu m-au mai căutat. Chestia 
asta merge o singură dată. 

— Te pot ajuta eu, îl imploră Archie, strângând cu degetele 
marginea mesei. Vino şi fă treaba asta pentru mine. Adu-mi şi 
celălalt ou. Am aranjat totul în Amsterdam. Cu banii de pe el o sá 
poţi să te aranjezi în altă parte. Şi eu mă gândeam să schimb 
decorul. Poate plecăm împreuna. Hong Kong? Buenos Aires? Tu 
alegi. 

— Pentru asta ai venit până aici? Pentru afacerea ta? Tu te 
gândeşti vreodată şi la altceva în afară de bani? 

— Mă gândesc cum să fac să rămân în viaţă. Ar trebui să faci 
şi tu la fel. Aş putea să-ţi pregătesc tot echipamentul până mâine 
cel târziu. Oul e într-o colecţie particulară. O ştii, am studiat-o 
acum câţiva ani. Doi, poate cel mult trei paznici. O să fie floare la 
ureche. Archie pocni din degete ca să-şi întărească ideea. Unul 
din telefoane sună şi Archie sări ca ars. Da... ei, spune-i din 
partea mea că e... 

Tom îi smulse telefonul din mână şi-l aruncă în berea încă 
neatinsă a lui Archie. 

— Acum mă asculti? Ti-am spus că nu. Nu o fac! 

Tom ridicase vocea în timp ce vorbea şi-l împungea pe Archie 
cu degetul. Cu o privire furioasă, Archie îşi pescui telefonul din 
halbă şi îl şterse cu un servetel. Ecranul se întunecase. 

— Tu asculti ce spui? Vrei să-ţi pui toată încrederea în aceeaşi 
oameni care te-au trădat acum zece ani. Să laşi treaba asta la 
jumătate şi să ţi-l mai faci şi duşman pe Cassius. Asta nu 
înseamnă cá-ti încerci norocul, ci e curată sinucidere. Măcar dacă 
pleci acum şi faci treaba asta, n-o să-i mai ai pe cap decât pe ăia 
de la CIA. Şi ştim amândoi că lor poţi sá le faci faţă. 

— Tu nu pricepi şi pace. Tom se ridică şi se aplecă spre Archie, 
apăsând cu pumnul în masa dintre ei. Dacă fac ce-mi propui tu, o 
să fiu un fugar toată viaţa. O să privesc mereu peste umăr, n-o 
să pot avea încredere în nimeni, o să mă feresc şi de umbra 
mea. Asta nu-i o viaţă care să merite trăită. E riscant, recunosc, 
dar ce-mi oferă ea e singura mea şansă să o iau de la capăt. 
Dacă există o speranţă cât de mică, merita să încerc. 

Archie clatină din cap şi desfăcu telefonul ud. O picătura de 
bere căzu pe masă când îi scoase învelitoarea de plastic. Se uită 

la Tom cu o privire încărcată de repros. 

— Şi Cassius? 

— Cassius? Nu ştiu. Va trebui să rezolv problema cu el când o 
să-l văd. Dac-o să-l văd vreodată. 

— Atunci, nu vrei nici măcar să te mai gândeşti? 

— Bine, o să mă mai gândesc, dacă asta vrei să auzi. Dar mai 
bine te-ai gândi tu să găseşti pe altcineva care să-ţi facă treaba 
şi asta cât mai curând. 

Archie clatină din cap. Ultimele raze de soare se reflectară mai 
întâi într-o lentilă a ochelarilor lui de soare, apoi în cealaltă. 

— Dacă iei o hotărâre greşită, Tom, o să ne coste pe amândoi. 
Ti-o garantez. 

Îşi luă de pe masa telefonul care încă mai funcţiona, verifică 
ecranul, se ridică, îşi potrivi ochelarii pe cap şi dispăru în lumina 
amurgului. 

Hotel St Merri, Arondismentul 4, Paris 
8.01 p.m. 


Părul lui Jennifer era ud şi pe umeri încă îi mai stráluceau 
câteva picături fine de apă, ca roua pe florile de dimineaţă. Işi 
puse o pereche chiloti de dantelă neagră şi-şi încheie la spate 
sutienul din acelaşi material. Apoi se aşeză pe marginea patului 
îngust şi-şi trase pe ea blugii negri, strecurându-i peste picioarele 
ei lungi şi ridicându-şi coapsele ca să-i poată încheia în talie. 

Incă era înfierbântată după duş şi se duse să deschidă 
fereastra ca să lase aerul să pătrundă în cameră, amintindu-şi 
abia în ultima clipă să se ascundă în spatele draperiilor, care se 
ridicau, apoi coborau în adierea uşoară a vântului. Telefonul ei 
argintiu, cu clapetă, începu să vibreze cu putere, pe noptieră. 
Aşteptă câteva clipe înainte să răspundă, ştiind cine o suna. Voia 
să fie pe deplin stăpână pe ea şi să aibă în minte toate faptele 
puse în ordine. Ştia că urma să susţină o conversaţie dificilă. 

— Alo? 

— Browne? Aici Bob Corbett. 

Intonatia precipitatá, tăioasă, îi confirmă bănuiala. Jennifer 
răspunse, la rândul ei, scurt şi la obiect, cum ştia că-i plăcea lui 
Corbett să i se vorbească. 

— Da, domnule. 

— Cum mai merge treaba? Spune-mi că ai veşti bune. Numai 
Dumnezeu ştie câtă nevoie avem de ele. 

Părea obosit şi neliniştit şi Jennifer presupuse că Piper şi 
ceilalţi îi făceau zile fripte de când cu moartea lui Renwick şi 
pierderea monedei. 

— Am făcut nişte progrese. 

— Bun, spuse el vădit uşurat. Ce ai aflat? 

— Am mers să-l vedem pe Van Simson, aşa cum discutasem. 
Noi - adică, eu, se corectă ea repede, ştiind că şeful ei era genul 
de om care dădea tot felul de interpretări acestor gen de asocieri 
verbale, am avut senzaţia că ştia mai multe decât a lăsat să se 
vadă. A părut surprins, ce-i drept, dar nu îndeajuns de surprins. 
Cred că ştia deja despre monedele noastre. 

— Altceva? Nu párea impresionat, desi Jennifer stia cá foarte 
rar reuşea cineva să-l impresioneze pe Corbett. 

— Am mers la apartamentul lui Ranieri, dar era o momeală. 
Kirk a găsit apartamentul lui adevărat şi un ziar german, datat cu 
câteva zile după moartea lui Ranieri, cu un articol despre un jaf 
la Aeroportul Schiphol. 

— Aşa? De data asta, Corbett păru mai interesat. 

— L-am rugat pe Max să cerceteze despre ce era vorba. Se 
pare că, la câteva săptămâni după acest jaf de la Schiphol, un 
neamt a fost găsit mort în Amsterdam. Injunghiat în piept, la fel 
ca Ranieri. 

— Care-i legătura? 

— Când poliţia olandeză a cercetat apartamentul tipului, au 
găsit câteva dintre lucrurile furate de la aeroport. 

— Nu înţeleg. 

Jennifer simţi o uşoară tensiune în vocea lui, aşa cum se 
întâmpla ori de câte ori începea să-şi piardă răbdarea. 

— Numele lui era Karl Steiner. Şi ghiciţi cine îl scosese pe 
cauţiune cu doar câteva zile înainte de a fi ucis. 

— Ranieri? 

— Exact. 

— Unde vrei să ajungi? 

— E doar o teorie, dar ce-ar fi dacă persoana care a furat 
monedele de la Fort Knox a încercat să le aducă în Europa 
ascunzându-le într-un transport de mărfuri? Apoi, neamtul ăsta, 
Steiner, a dat lovitura la aeroport şi, să vezi noroc, a furat şi 
pachetul în care se aflau monedele. Steiner îl cunoştea pe 
Ranieri, aşa că a venit la Paris şi i-a cerut să-i găsească 
cumpărător pentru neaşteptata marfă. Apoi, când l-au omorât pe 
Ranieri, Steiner s-a întors în Olanda, lăsând în urmă ziarul pe 
care l-am găsit noi. Câteva zile mai târziu, a fost ucis la rândul 
lui. 

— Şi concluzia ta este cá...? 

— Că atât Ranieri, cât şi Steiner au fost ucişi de aceeaşi 
persoană, răspunse Jennifer cu hotărâre. Că această persoană 
era, probabil, cineva căruia încercau să-i vândă monedele. Si, 
având în vedere numărul foarte redus de oameni interesaţi de 
astfel de investiţii, există posibilitatea ca Ranieri şi Steiner să fi 
încercat să vândă monedele aceleiaşi persoane care comandase, 
de la bun început, jaful de la Fort Knox. 

Urmă o pauză şi, deşi avea încredere în felul în care îşi 

expusese argumentele, Jennifer gásea tácerea lui Corbett greu 
de suportat. 

— Are logică, vorbi el în cele din urmă, spre marea ei usurare. 
Oricum, până una alta, am ceva cu care să-i mai duc pe Piper şi 
pe Green şi să-ţi mai câştig câteva zile. Dar trebuie să te duci la 
Amsterdam. Curând. 

— Intentionam să plec acolo chiar mâine. 

— Foarte bine. Între timp, eu o să încerc să văd ce pot să mai 
aflu despre jaful de la aeroport şi despre cea de a doua crimă. 
Tinem legătura. Apropo, bine că mi-am amintit. Am primit 
înregistrările telefonice ale lui Renwick. A dat două telefoane în 
noaptea aia. Ambele pe mobil. 

— Şi? 

— Amândouă erau înregistrate pe nume false. Unul în Marea 
Britanie, celălalt în Olanda. 

— Olanda? Crezi că ar putea avea vreo legătura cu Steiner? 

— Nu putem şti. Numerele sunt scoase din funcţiune acum. 
Poate că încerca, la rândul lui, să găsească persoane interesate. 

— E clar că unul din telefoane a ajuns unde trebuia. Problema 
e că nu ştim nici care din ele, nici pe cine a sunat. Jennifer tăcu 
preţ de câteva clipe. Ce intenţii aveţi în privinţa lui Kirk? 

Incercá să rostească întrebarea pe un ton nonşalant, fără să-l 
lase să-şi dea seama că problema o preocupa în mod special. 

— Ce vrei să spui? 

— Domnul secretar Young a acceptat înţelegerea sau trebuie 
să-i dăm drumul? 

— Oh, asta... Da, cred că-i putem accepta termenii. Cu 
condiţia să-şi ţină şi el cuvântul şi să uite povestea cu 
Operaţiunea Centaurul. 

— Bun, răspunse Jennifer aproape instantaneu, regretând 
numaidecât că nu lăsase măcar o pauză scurtă, care ar fi sugerat 
indiferenţă faţă de soarta lui Tom. 

— Nu te implica prea tare, Browne. 

— Voi avea grijă. 

Clătină cu putere din cap. N-avea de gând să se lase coplesitá, 
asta era sigur. Dar erau câteva lucruri care nu se legau şi 
Jennifer voia să şi le explice. 

— Trebuie să te fereşti de Kirk, continuă Corbett. 

— Ştiu. Doar ca... 

— Da? 

— Nu cred că Piper ne-a spus întreaga poveste despre Kirk. 

— Crezi cá nu si-a omorát supraveghetorul? 

— Nu, recunoaste cá a fácut asta. Dar spune cá a fost tras pe 
sfoară. Că CIA a încercat să-l omoare şi că fapta lui a fost un gest 
de legitimă apărare. 

— Şi tu îl crezi? 

— Sigur că nu, se grăbi să riposteze Jennifer. Adică, nu l-am 
crezut, la început. Problema e că Serviciile Secrete franceze mi- 
au confirmat povestea lui. 

— Cine anume? întrebă Corbett, de data asta vădit îngrijorat. 
Jennifer clătină din cap, supărată că se grăbise. Nu ieşise aşa 
cum ar fi vrut ea. 

— Au intrat peste noi în apartamentul lui Ranieri. Ne-au 
urmărit de acasă de la Van Simson. Se pare că-l ţin sub 
supraveghere de câteva luni. ll cunosc pe Kirk. Mi-au spus că 
povestea lui e adevărată. In întregime. 

— Adevărul e, Browne, că nu putem şti cu certitudine ce s-a 
întâmplat atunci. Dar până şi eu l-aş crede mai degrabă pe Piper 
decât pe cineva care şi-a petrecut întreaga viaţă mintindu-i pe 
cei din jur. Dincolo de toate, rămâne un tâlhar şi un escroc. 

— Nu neg faptul că e hot. Dar dacă spune adevărul? Dacă 
Piper l-a antrenat, apoi a vrut să se descotorosească de el? N-ar 
însemna că ne facem şi noi parţial vinovaţi pentru ceea ce a 
devenit? Nu văd ce altă posibilitate i-am lăsat. 

— Bine, Browne, înţeleg ce vrei să spui, conchise Corbett. 
Poate că povestea e mai complicată decât ne-a prezentat-o 
Piper. Dar ne putem ocupa de aspectul ăsta după ce rezolvăm 
problema cealaltă. Crede-mă, voi fi primul care-o să sar la gâtul 
lui Piper, dacă o să aflu că ne-a minţit. Dar, până atunci, trebuie 
să uiţi de asta. Kirk nu e problema ta. Treaba ta e să recuperezi 
monedele şi să-l prinzi pe cel care le-a luat. 

— Ştiu asta. 

— Trebuie să-ţi păstrezi luciditatea si să fii pe fază. Să te 
concentrezi total asupra cazului. Dacă nu poţi, ţi-l iau chiar în 
clipa asta. Fără nici un comentariu. 

Jennifer îşi dădu seama, din tonul vocii, că vorbea foarte 
serios. Şi îi înţelegea punctul de vedere. Toată povestea asta cu 
Tom Kirk nu le folosea la nimic. Ba dimpotrivă. Si, cu siguranţă, 
ultimul lucru pe care-l dorea era să-i fie luat cazul. De acum 
înainte, era mai bine să-i spună lui Corbett doar ce voia să audă 
şi să-şi păstreze gândurile personale pentru ea. 

— Nici o problemă, pot. Contati pe mine. Voi face tot ce va fi 

necesar ca sá obtin rezultate. Má intereseazá Kirk doar fiindcá 
sunt de párere cá ne poate ajuta sá solutionám cazul. Altfel, 
puţin îmi pasă ce se va întâmpla cu el. 

— Faci treabá buná, Browne. Tine-o tot asa. Convorbirea se 
Intrerupse. 

Câteva minute mai târziu, se auzi o bătaie uşoară în uşă. 
Jennifer trase o helancă neagră, subţire, de pe spătarul scaunul 
şi o îmbracă repede. 

— Intră! 

Când Tom intră, era încă lângă fereastră, în picioare, cu 
telefonul în mână. 

— E totul în ordine? întrebă ea. 

— Sigur. 

Jennifer se gândi că poate-şi imaginează, dar i se păru că 
sesizează o umbră de ostilitate în vocea lui. 

— Am rezervat o masă la restaurantul de alături. 

— Grozav, făcu Jennifer aruncându-şi telefonul pe pat. Să 
mergem! 

Restaurantul Le Pave, Arondismentul 4 
Paris 8.26 p.m. 


Era un restaurant de modá veche, plin de lume. Fumul de 
ţigară se ridica leneş dintre degetele prinse în váltoarea 
gesticulărilor, tacámurile zdrăngăneau vesel lovindu-se de 
emailul mat al portelanurile albe. Masa lor era în fundul 
încăperii - o placă de marmură rece, montată pe picioare de 
fontă, cu un scaun pe o parte şi o báncutá pe cealaltă. Faţa de 
masă din catifea roşie era uzata şi pătată. Tom alese banca, 
Jennifer se aşeză pe scaun. 

Apăru un chelner care le întinse fiecăruia câte un meniu, apoi 
aprinse lumânarea ce fusese îndesată într-o sticlă veche de vin, 
cu gâtul îngroşat de straturi suprapuse de ceară topită. Fitilul 
prinse viaţa şi flacăra, la început timidă, începu să danseze şi 
crescu până când strălucirea ei gălbuie tásni reflectându-se 
asupra lor din oglinda montată în tavan. 

Jennifer îşi ridică ochii din meniu şi privi în jurul ei. 

— Grozav loc. 

— Se vede că e bun, e plin de parizieni. 

Tom făcu semn cu capul spre mesele din jurul lor. O pereche 
tânără, cu verighete noi. O bătrână singură, cu părul sârmos 
prins în coc, cu faţa brăzdată de riduri, acoperită cu fond de ten 
aproape alb, dădea pe ascuns resturile de mâncare unui Shih-Tzu 
care o privea din fundul gentii. Un bărbat de vârstă mijlocie, cu 
braţul trecut ostentativ pe după umerii tânărului şi frumosului 
său amant, zâmbea sub privirile încărcate de gelozie ale celor 
două femei singure, de la masa de alături. 

— E demult aici? 

Tom întoarse repede capul spre ea. 

— De ani de zile. Cel puţin de pe la 1930. Nemţii veneau aici 
mereu în timpul ocupaţiei şi nimeni nu-i poate acuza pe germani 
că nu se pricep la restaurante. Intreaga Europă era în război, dar 
patronul de aici făcea o avere. 

Chelnerul apăru din nou şi le luă comanda. Salată verde 
pentru început, apoi friptura de vită pentru Tom şi miel pentru 

jennifer, stropite cu o sticlá de vin de Burgundia. Vinul sosi 
aproape imediat si Tom îl gustă, apoi mişcă aprobator din cap. 
Chelnerul le turnă două pahare, apoi lăsă sticla între ei, pe masă. 
Sosiră şi salatele - frunze mari, verzi, legate cu un sos gros de 
oţet cu muştar. Mâncară fără ca vreunul din ei să spună ceva. 
Jennifer îşi derulă în minte conversaţia cu Bob Corbett, când Tom 
rupse tăcerea; întrebarea lui coincidea cu propriile ei gânduri. 

— Deci, rămâne în picioare înţelegerea noastră? 

Jennifer aprobă din cap, în timp ce inghitea. 

— Tu ne-ajuti pe noi, noi te-ajutăm pe tine. Cum am vorbit. Si, 
când se va termina totul, uiţi de Centaurul. In caz contrar, vor 
face tot posibilul să te elimine. 

— Şi tu îi crezi? 

— De ce nu i-aş crede? Nu mai prezinţi nici un interes pentru 
ei. Isi vor doar monedele înapoi. 

— Şi dacă nu-şi recuperează monedele? Dacă se răzgândesc? 
Nu am nici o garanţie, nu-i aşa? 

— Ascultă-mă, îţi dau cuvântul meu. 

In timp ce rosti acestea, îl privi direct în ochi. Surprinse 
aceeaşi neîncredere pe care o văzuse şi în prima zi când se 
întâlniseră. O suspiciune care pălise în timpul acelei zile, dar care 
părea acum să fi revenit şi mai puternică decât înainte. 

— Cuvântul tău? 

— Dacă m-ai cunoaşte, ai şti că e o garanţie bună. 

Chelnerul apăru şi le strânse în viteza farfuriile goale, cu o 
singură mişcare a sortului negru. Jennifer îşi mai turnă un pahar 
de vin; alcoolul o ajută să-şi mai relaxeze nervii Íncordati. 

— Şi, de ce FBl-ul? întrebă Tom după o tăcere lungă. 

Jennifer zâmbi, bucuroasă că avea ocazia să mai discute şi 
despre altceva. 

— Boală de familie. Tata, unchiul Ronnie, bunicul George - toţi 
au fost poliţişti. De aici, Biroul a fost doar un mic pas înainte. 

— Şi îţi place? 

— E o meserie ca oricare alta - cu momente mai bune şi mai 
proaste. Dar mărturisesc că-mi place să simt că pot schimba 
lucrurile. 

— Şi asta e ceva aşa de important pentru tine? Să poţi 
schimba lucrurile? 

— Nu e pentru toată lumea? Altfel, la ce bun ne-am mai obosi? 

Tom aprobă din cap şi Jennifer avu din nou impresia că nu îl 
interesa cu adevărat ce spunea ea, că încerca doar să facă 

conversaţie. Presupunea că si lui îi venea probabil la fel de greu 
ca şi ei să împace neobişnuita lor cooperare cu prejudecățile pe 
care le avusese o viaţă întreagă. 

— Şi ce faci atunci când nu lucrezi? 

— Dorm, de cele mai multe ori. 

— Oh, gura lui Tom se schimonosi într-un zâmbet batjocoritor. 
Să înţeleg că nu te vezi cu nimeni? 

— Nu, ripostă ea instantaneu, pe un ton defensiv. 

— Dar a existat cineva? 

— Da. 

— Ce s-a întâmplat? 

— A murit. 

Regretă numaidecát că-i spusese. Această amintire era 
îngropată undeva, în adâncul sufletului ei, unde nici măcar ea, cu 
atât mai puţin alţii, nu mai voia să ajungă. 

— Cum? 

— Nu vreau să vorbesc despre asta. 

Goli paharul si îl umplu din nou. Incepuse să se simtă un pic 
ametitá şi fumul lumânării îi irită ochii. 

Continuară să mănânce în tăcere. Restaurantul era acum mai 
liniştit şi câteva mese se eliberaseră. Chelnerul le luă farfuriile şi 
Tom comandă un espresso. Jennifer prefera să termine vinul din 
sticlă. Când sosi cafeaua, Tom amestecă o vreme în ceaşcă; 
crema de la suprafaţă se topea în lichidul negru de dedesubt. 

— De unde esti de fel, Jennifer? 

Era uşurată că discuţia părea să se îndrepte în altă direcţie. 

— Ai auzit de Tarrytown? Westchester County? 

Tom clatină din cap. 

— Putin mai sus de New York. E un oras frumos. Străzi 
umbrite, magazine de artizanat, o maşină de pompieri roşie şi 
strălucitoare, o ligă de juniori foarte ambițioasă. Fără probleme 
majore. 

— Şi familia ta? 

— Mama e coafeză. A lucrat toată viaţa la acelaşi salon. S-a 
pensionat anul ăsta. Tot ce-şi doreşte pe lume e să mă vadă 
măritată ca să aibă nepoți. 

Tom zâmbi. 

— Tata e exact pe dos. E foarte tăcut, dar şi foarte amuzant. 
Cred că-şi dorea un băiat, dar s-a ales în schimb cu două fete, 
aşa că ne-a pus întotdeauna să facem chestii băieţeşti. 

— De-asta conduci aşa de repede? 

— E singurul fel în care ştiu, răspunse ea cu o grimasá. 
Oricum, a părăsit serviciul acum cinci ani. Sora mea, Rachel, 
tocmai a absolvit Institutul Johns Hopkins. Vrea să fie doctor. 

— Te înţelegi bine cu toţi? 

— Avem divergentele noastre, la fel ca toată lumea. Dar da, 
sigur. Totuşi, nu ajung să-i văd atât de des pe cât ar trebui. 

Urma o pauză. 

— Cred că sunt... foarte mândri de tine, remarcă Tom. 

Poate din cauza tristetii care se simţi dintr-odată în vocea lui 
Tom, sau din cauza fumului de la lumânare, sau din cauza durerii 
pricinuite de propriile remuşcări... Oricare ar fi fost cauza, 
Jennifer se simţi nespus de tristă. 

Stăteau amândoi la masă, fără să scoată un cuvânt, în timp ce 
chelnerii se învârteau în jurul lor, stingând lumânările care 
şuierau între degetele udate cu salivă. 

46 


Gare du Nord, Arondismentul 10, Paris 
9.13 p.m. 


Archie urcá pe Rue Denain, spre intrarea principalá a gárii, 
cercetând, din când în când, ecranul telefonului care-i mai 
rămăsese. In lumina felinarelor, vedea că zona largă din dreptul 
fațadei în stil neocorintic era încă destul de 
aglomerată - taximetrişti algerieni si hoți de buzunare în 
aşteptarea următoarei victime. Tigani din România, cu bebeluşii 
aşezaţi grijuliu pe poalele fustelor viu colorate, cerseau, 
întinzând mâini înnegrite de tatuaje de henna şi pline de inele de 
aur. 

Simti maşina Înainte să o vadă. Farurile luminará drumul, 
cauciucurile scârțâiră pe asfalt, apropiindu-se de el. Se opri în 
momentul în care portiera din spate fu în dreptul lui. Geamul 
fumuriu începu să coboare. Ochii lui Archie se îngustară în semn 
de nelinişte. Răcoarea uscată a aerului condiţionat se răspândi în 
stradă. 

— Mergi undeva? 

— Te cunosc? întrebă Archie, pe un ton precaut. 

— Da şi totuşi nu. 

— N-am timp de ghicitori. 

— Nu. Aş putea spune chiar că timpul tău aproape a expirat. 

— Cassius? făcu Archie şi inima-i zvâcni în piept. 

— Ai venit cu nişte recomandări excepţionale. Trebuie să-ţi 
mărturisesc că, până acum, nu prea ai făcut nimic să-mi 
dovedesti cá-ti meriti reputaţia. Ai întârziat cu primul ou. Şi 
acum, când ti-au mai rămas doar două zile, nici urmă de al 
doilea. 

Archie înghiţi în sec, regretând că alesese să meargă pe jos. _ 

— Ştiu, dar am avut probleme. Mai multe decât credeam. In 
timp ce vorbea, încerca să desluşească ceva prin crăpătura 
ferestrei. Poate că dacă aş avea mai mut timp... 

— Asta, din păcate, este singurul lucru pe care nu pot să ţi-l 
dau. Ţi-am plătit bani frumoşi. Acum, aştept să livrezi marfa. Ştii 
care sunt consecinţele, în caz că nu reusesti. 

Archie încercă să răspundă, bâlbâindu-se: 

— Nu e vina mea. Felix e de vină. Mai încerc încă să-l conving. 

— Asta nu e problema mea. 

— Dar am totul pregătit, replică Archie, încercând să pară 
sigur pe el. 

— Unde? 

— Ştii că nu-ţi pot spune asta. 

— Unde? insistă vocea şi acest singur cuvânt suna 
amenintátor. 

— În Amsterdam, mormái Archie, privind în jos. 

— Bun. Vocea părea acum mai relaxată. Tinem legătura. Să nu 
mă dezamágesti. 

Geamul aluneca înapoi în ramă şi maşina se îndepărtă încet 
de trotuar, ieşind în stradă. Câteva clipe mai târziu, dispăruse. 

Partea a treia 


„Tot aurul de pe pământ sau din 
străfundurile 
lui nu-ți ajunge ca să cumperi virtutea.” 


Platon - Legile (Cartea 5) 

47 


Hotelul Seven Bridges, Amsterdam, Olanda 
28 iulie - 2.37 p.m. 


Jennifer se aruncă în pat; pantofii îi alunecará din picioare si 
căzură cu zgomot pe covorul maroniu şi uzat. Nu dormise prea 
bine noaptea trecută, deşi conduseseră cu schimbul în drumul de 
la Paris la Amsterdam. Se simţea terminată, epuizată de 
evenimentele din ultimele zile. Ştia că oboseala se datora în 
parte schimbării de fus orar, în parte intensității investigaţiei şi 
reconstituirii ulterioare a jafului de la For Knox. Încă nu 
recuperase şirul de nopţi nedormite. 

Şi, desigur, nici ultimele zile nu fuseseră mai uşoare. Un om 
nevinovat fusese ucis, moneda care îi fusese încredinţată şi pe 
care trebuia să o păzească îi fusese furată, zburase în grabă şi 
fără autorizaţie în Franţa însoţită de suspectul principal într-un 
schimb de focuri soldat cu victime. Şi mai erau încă atâtea 
întrebări fără răspuns. Cine comandase spargerea de la Fort 
Knox? Tom fusese implicat? Cum ajunsese una dintre monede în 
stomacul unui preot intermediar? Cine se afla în spatele uciderii 
lui Renwick? Era Van Simson implicat în toată povestea asta? Şi 
în ce fel? Ce loc ocupa moartea lui Steiner în investigația ei si 
unde erau monedele acum? 

Oricât ar fi încercat să nu se gândească la asta, trebuia să 
admită că parte din oboseală i se trăgea din încărcătura 
emoţională creată de nepotrivirea dintre portretul lui Tom Kirk, 
prezentat de Piper şi de Corbett şi omul pe care îl vedea şi-l 
aprecia cu propria minte. Aceeaşi nelinişte care o făcuse, îi 
amintise durerea de cap din acea dimineaţă, să bea prea mult cu 
o noapte înainte. 

Ea, una, vedea în Tom o persoană inventivă, inteligentă şi, 
mai presus de orice, loială. Un om care avea, dacă era să-l 
creadă pe cuvânt, motive incontestabile pentru a fi ceea ce era, 
pentru a deveni ceea ce devenise. lsi dăduse seama în acea 
dimineaţă, în maşină, că ajunsese la o răscruce. Să aibă 
încredere în el sau nu? Să creadă ce vedea cu propriii ochi sau 
ceea ce-i spuneau alţii? 

În cele din urmă, nu ştia dacă avea de ales. Fără Tom, nu ar fi 
reuşit să găsească ascunzătoarea lui Ranieri şi nici ziarul de sub 
birou care făcuse legătură cu Steiner. Şi îi salvase viaţa pe 
acoperiş, asta era sigur. Cât despre jaful de la Fort Knox... 
Jennifer îl privise în ochi şi văzuse, cel puţin în acea clipă, 
hotărârea neclintitá a omului nevinovat. Nu, din punctul ei de 
vedere, nu exista nici un dubiu. Tom Kirk merita o a doua şansă. 
Întrebarea era dacă şi Corbett va fi de aceeaşi părere. 

— Ce faci? 

Deschise un ochi, apoi pe celălalt şi îl văzu pe Tom străduindu- 
se să agate un cearsaf de colţurile oglinzii mari care trona pe 
peretele din dreapta camerei. 

— Uneori, oamenii folosesc camera asta ca să facă filme 
porno, îi explică Tom fără să se întoarcă, încercând să prindă 
colţul din dreapta al cearşafului de rama ciobită a oglinzii. Sunt 
aproape sigur că ăsta e un geam în spatele căruia se ascunde o 
cameră de filmat. M-am gândit că n-ai vrea să-ţi asumi riscul. 

Jennifer se ridică în capul oaselor. Se trezise de-a binelea 
acum. 

— M-ai adus la un bordel? 

Sări din pat şi-şi întinse braţele în faţă, de parcă temându-se 
să nu se atingă de ceva ce ar fi putut fi murdărit de către 
ocupanţii anteriori ai camerei. 

— Nu-i un bordel. E doar un hotel la care mai vin uneori 
oamenii. Şi oricum, îl cunosc pe proprietar. E un loc curat şi 
sigur, unde nu o sá ne caute nimeni. Imi pare rău că n-au avut 
decât o cameră. Nu-ţi face griji, eu o să dorm pe jos. 

— Foarte bine. 

Nemultumitá, dar fără chef să se mai certe, Jennifer se asezá 
la loc. Se întinse peste pat şi luă plicul gros şi umflat pe care 
Corbett i-l trimisese la hotel, aşa cum îi promisese, îl deschise şi 
citi cu voce tare primele pagini, dându-şi cu mâna dreaptă părul 
pe după urechi în timp ce vorbea. 

— Karl Steiner. Germania de Est. Patruzeci şi şase de ani. Fost 
grănicer. Suspectat că ar fi acţionat ca informator. Condamnat 
pentru jaf armat, deţinere de bunuri furate şi aşa mai departe. A 
fost implicat într-o serie de crime în Germania, dar nu au avut 
niciodată suficiente probe că să-l închidă. S-a mutat în Olanda 
acum trei ani, împins, se pare, de dependenţa de heroină. 

Tom scoase un hohot de râs. 

— Ei, înseamnă că a venit unde trebuia. Şi cum rămâne cu 

crima? Despre asta ce scrie? 

Jennifer mai frunzári câteva pagini din dosar înainte să-i 
răspundă. 

— Nu prea multe. Se uită la Tom peste dosarul maro şi ridică 
din umeri. Totuşi, este exact acelaşi tip de rană ca şi în cazul lui 
Ranieri. Vorbea la telefon când l-au atacat. Am aflat că apelul era 
către o alta cabină telefonică, din Londra. Portofelul şi cheile au 
rămas asupra lui, aşa că până şi poliţia olandeză şi-a dat seama 
că nu e vorba de o crimă întâmplătoare. Ei cred că a fost, 
probabil, ceva legat de droguri. Se pare că genul ăsta de 
incidente sunt frecvente pe aici. 

Tom se ciupi de nas, gânditor. 

— Ei bine, cel puţin noi ştim că nu a fost aşa. Avem de-a face 
cu profesionişti, asasini bine pregătiţi. L-au ucis pe Ranieri şi abia 
apoi pe Steiner. S-au gândit, probabil, că nimeni nu o să facă 
legătura între cele două crime. Singura întrebare rămâne dacă 
au pus mâna pe ceea ce căutau. 

Jennifer mişcă încet din cap. 

— Te referi la monede? 

— Da. 

Jennifer examină o altă pagină dactilografiată. 

— Nu pot să cred! 

— Ce? 

Jennifer ridică privirea spre el, uluită. 

— Se pare că există o înregistrare cu tot ceea ce s-a 
întâmplat. 

— O înregistrare? Cum adică, o înregistrare? O înregistrare 
video? 

Era rândul lui Tom să fie năucit. Jennifer aprobă din cap. 

— Se pare că nişte turişti au filmat totul. Cred că avem si o 
copie pe aici... 

Jennifer scotoci prin plic până când scoase, triumfătoare, 
caseta. Pe etichetă, cineva scrisese în grabă, cu cerneală roşie: 
„Steiner - filmarea”. 

Tom i-o smulse din mână şi dădu drumul la televizor, al cărui 
contur negru părea nelalocul lui lângă tapetul floral jupuit şi 
mobila din pal laminat, vopsită, cu mulţi ani în urmă, în diverse 
tonuri de verde-închis. Aparatul video încorporat înghiţi flămând 
caseta, cu un geamăt mecanic. 

48 


Hotelul van Rijn, Amsterdam, Olanda 
2.49 p.m. 


Camera de hotel avea un aer învechit si sordid. Draperii verzi, 
pătate, câteva inele căzute de pe galerie, atârnau deasupra 
ferestrei cenusii, bătute în cuie. Dusumeaua şi pereţii erau 
îmbrăcaţi în acelaşi material maroniu, cu aspect de catifea, care, 
fără îndoială, fusese la vremea lui, prin anii 1970, în mare vogă, 
dar care era acum ros şi jupuit, semn că existaseră numeroşi 
ocupanti ai camerei de-a lungul anilor. 

Patul era lăsat la mijloc, ca o trambulină de circ abandonată, 
cu tăblia albă de la cap şi noptierele uzate aliniate lângă perete. 
In sertarul din stânga era o Biblie Gideon, din care fuseseră rupte 
câteva pagini. Nişte bucățele de hârtie înnegrite, prinse între 
Evanghelia după Marcu şi cea după Luca şi mirosul greu care 
pătrunsese în filele rămase sugerau că fuseseră arse, într-o 
noapte, de către un oaspete al hotelului, disperat că nu mai avea 
hârtie de ţigări. 

Tavanul învechit, cu aspect lipicios, prinsese o culoare gălbuie, 
spălăcită, scoasă în evidenţa de lumina chioară ce răzbea cu 
greu prin abajurul pătat, din carton rupt, care înghiţea becul de 
40 de wati din mijlocul tavanului. 

Dar hotelul avea rolul lui. Oamenii veneau şi plecau şi nimeni 
nu avea nimic de comentat. Camerele se închiriau cu ora, cu 
ziua, chiar şi cu săptămâna. Se plătea cu bani gheaţa, pe loc. Era 
un loc în care puteai rămâne anonim, te puteai pierde printre 
umbre, puteai trece neobservat şi nu te deranja nimeni - aşadar, 
un loc numai bun pentru el. 

Dar deja era aici de o săptămână şi acum îşi făcuse bagajele şi 
se pregătea de plecare. Fumase până nu mai stiuse de el, 
regulase patru târfe - toate îi amintiseră de soră-sa - şi se trezise 
în fiecare dimineaţa cu o sticlă de Jack în braţe şi cu o 
mahmureală înfiorătoare. Aproape că-şi demonstrase că era 
posibil sá te distrezi prea mult. Totuşi, Biblia ferfenititá îi dădea o 
stare de disconfort. Nu era bine. Nu era... cuviincios. 

Telefonul îi vibră în buzunar. Il scoase şi-l lipi de faţă. Plasticul 

cáldut i se cuibári în barba blondă si rávásitá. 

— Foster, ráspunse. 

Vocea lui amintea de azalee si de soapta vântului printre 
ramurile pinilor acoperiti de muschi din pádurile Spaniei, de nopti 
lungi si toride si de mlastini în care colcăie tántarii. 

— Mai eşti în Amsterdam? 

Vocea de la celálalt capát al firului era transantá si la obiect. 
Ca întotdeauna. 

— Normal. 

— Bun. Rămâi acolo. Mai am o treabă pentru tine. Tariful 
obişnuit. Te sun peste o oră. 

Convorbirea se întrerupse. 

Bărbatul oftă şi aruncă telefonul pe pat, unde fu numaidecât 
înghiţit de cearşafurile răvăşite. Apăsă pe butoanele argintii şi 
capacul servietei sări, deschizându-se. Işi scoase pantalonii si 
cămăşile frumos împăturite şi le aranjă pe pat. 

Se aplecă din nou asupra servietei şi-şi sprijini mâinile în 
căptuşeala de mătase care acoperea carcasa de plastic, apoi o 
trase spre el. Ariciul care o ţinea întinsă se desprinse cu zgomot 
şi bărbatul împături bucata de mătase, scoțând la iveală un 
compartiment secret, ascuns în interiorul capacului. 

Patul unui Remington M24 dezasamblat străluci în lumina 
difuză, privindu-l din interiorul servietei. 

49 


Hotelul Seven Bridges, Amsterdam, Olanda 
2.49 p.m. 


Ecranul prinse viaţa şi întunericul începu sá se risipească sub 
lumina difuză. Imaginea era mişcată, deoarece camera de filmat 
era manevrată stângaci. 

Un soare de poveste zâmbea prin perdeaua diafană de nori. În 
fundal, se auzeau pălăvrăgeala monotonă şi liniştitoare a ghidei 
şi clinchetul valurilor care se spărgeau de barcă. Imaginile şi 
zgomotele oraşului cu podurile, canalele şi casele lui înguste şi 
lungi se perindau alene prin faţa lor. 

Brusc, atmosfera se schimbă. Soarele se ascunse în spatele 
unei clădiri înalte, barca se cufundă în umbră, senzaţia de pace 
şi linişte dispăru, iar cerul, înfuriat parcă, se întunecă prevestind 
ceva rău. Apoi, văzură chipul lui Steiner - mai întâi filmat din 
dreapta, apoi chipul lui ocupând tot ecranul. Până în cel mai mic 
detaliu oripilant, Tom şi Jennifer văzură cum bietul om era 
omorât. 

Totul se petrecu extrem de repede. Un bărbat într-o cabină 
telefonică, alți doi apropiindu-se în tăcere, receptorul 
rostogolindu-i-se din mână, alunecând grațios şi izbindu-se de 
baza de metal, întreaga cabină zguduindu-se. Apoi, luciul unei 
lame de oţel şi un cadavru prábusindu-se pe asfalt. In fundal, 
ghidul îşi continua, neperturbat, pălăvrăgeala. 

Câteva clipe mai târziu, caseta se termină. Ecranul era din nou 
negru. O viaţă se sfârşise. 

Schimbară o privire vinovată. Tom se trase jenat spre 
marginea patului, Jennifer înghiţi în sec, stânjenită. Fusese 
absorbit de imagini, nu-şi putuse întoarce privirea în clipa când 
văzuse căzând lama cutitului, când inima lui Steiner încetase să 
mai bată, când se prábusise, fără viaţă, în stradă. Isi dădea 
seama că şi ea se simtise la fel. Acest impuls voyeuristic plana 
acum între ei, ca un secret îngrozitor, ca un fetiş comun care îi 
oripila şi îi atrăgea în acelaşi timp. 

— Se ne mai uităm o dată? sugeră Tom, aproape cu teamă în 
glas, dar ştiau amândoi că nu se puteau abtine. 


225 


Jennifer incuviintá din cap, fárá sá spuná nimic. 

Tom derulá caseta, apăsă pe ,play” si se asezá la loc pe 
marginea patului, încercând să se concentreze cu mai multă 
obiectivitate asupra a ceea ce vedea. ll recunoscu uşor pe 
Steiner, din fotografiile pe care le găsiseră în dosar. Totuşi, nu 
avea cum să identifice ucigaşii. La început, camera nu fusese în 
poziţia potrivită ca să-i filmeze din faţă şi, până se schimbase 
unghiul, dispăruseră amândoi. La fel, era cu neputinţă să-şi dea 
seama dacă bărbaţii aceia luaseră ceva de la Steiner. In 
momentul critic, când amândoi se aplecaseră asupra cadavrului, 
barca trecuse pe sub un pod. 

Era însă evident că omul se simtise în pericol de îndată ce 
apăruseră cei doi. Şi pe bună dreptate. ll omoráserá cu sânge 
rece, în plină zi şi încă în faţa unei ambarcaţiuni intesate cu 
turişti. Era o minune că nu-i văzuse şi altcineva. Mai mult chiar, 
actionaserá de parcă şi-ar fi dorit să fie văzuţi. Ori asta, ori se 
temuserá să nu le scape şi nu voiseră să-şi asume nici un risc. li 
făcuseră felul lui Steiner cu prima ocazie, indiferent care ar fi fost 
consecinţele. Erau bărbaţi disperaţi, dedicați cauzei lor. 
Periculoşi. 

Tom rulă iar caseta, apropiindu-se de ecran de parcă ar fi vrut 
să intre în imagine si să se ducă direct spre ei. Un gând îl 
străfulgeră dintr-odată. Se ridică şi derulă din nou caseta, oprind- 
o exact înainte de clipa în care Steiner ridica privirea şi îi observa 
pe cei doi. Tom îşi înclină capul mai întâi într-o parte, apoi în 
cealaltă, ca şi când ar fi încercat să vadă ceva dincolo de 
imagine. 

— Ce faci aici, Karl? întrebă el încet, mai mult pentru sine 
decât pentru Jennifer. 

— Ce vrei să spui? 

— Păi, uită-te la el. Se duse lângă ecran şi arătă spre spatele 
lui Steiner. Exact înainte să-i observe pe cei doi tipi. Stă cu faţa 
spre fundul cabinei, ferit de privirile celorlalţi. E uşor aplecat în 
faţă, cu braţul stâng sprijinit de peretele din spate, cu telefonul 
prins între cap şi umărul stâng. Ce face? 

— Da, văd şi eu. Jennifer se ridică şi se duse lângă Tom. Parcă 
ar citi ceva. Sau poate că se sprijină de telefon cu mâna dreaptă. 
Hei, mă întreb dac-au găsit vreun pix asupra lui. Jennifer frunzări 
din nou raportul de la scena crimei, căutând pasajul care o 
interesa. Să vedem... murmură ea dând din cap. Nu asupra lui, 
dar au găsit un pix pe jos, lângă el. Poliţiştii cred că e posibil să-i 

fi cázut din buzunar cánd a fost atacat de cátre cei doi. 

— Te gândeşti că-şi nota ceva, nu-i aşa? 

Jennifer aprobă mişcând din cap. 

— Da, dar pe ce anume scria? 

Îi făcu semn lui Tom să ruleze din nou caseta, înaintând cadru 
cu cadru. 

— Vezi? continuă ea. E clar că nu băga nimic în buzunar sau în 
portofel înainte să apară ucigasii. II înjunghie, îl perchezitioneazá, 
apoi dispar. 

— Aşadar, dacă şi-a notat ceva şi poliţia nu a găsit nimic 
asupra lui, orice ar fi s-ar putea afla încă acolo, conchise Tom 
înclinând din cap în semn că înţelesese. Unde e cabina 
telefonică? 

— Cred că glumesti! A trecut deja o săptămână de-atunci. 

— Crede-mă, poliţia din Amsterdam nu se numără printre cele 
mai eficiente. Au mult prea multe pe cap. Hai să mergem să ne 
uităm. 

— Tu vorbeşti serios? 

Tom încuviinţă din cap. 

— Bine, fie, spuse Jennifer ridicând din umeri. E pe Prinze... nu 
mai ştiu cum. Cum se pronunţă asta? 

— Prinzegracht, rosti Tom uitându-se în dosar. Lângă hotelul 
Pulitzer. Cam la vreun sfert de ora de mers pe jos. 

3.21 p.m. 


Trecurá pe lângă cafenelele zgomotoase, în aer liber şi pe 
lângă caricaturiştii de zece dolari din Rembrandtplein. In aer 
vibrau acordurile vechilor Beatles şi cântece sud-americane, 
interpretate la cimpoi de grupuri de cântăreţi ambulanți. 
Traversară apoi spre strada Singel, la al cărei colţ se afla o 
statuie, înfăţişându-l pe Omul de Tinichea, care-şi rotea cu 
mişcări de robot corpul ori de câte ori cineva îi arunca máruntis 
în castronul de la picioare. In cele din urmă, o apucară în sus pe 
Raadhuisstraat, spre Prinzegracht. 

Jennifer citea cu voce tare numele de pe indicatoarele stradale 
montate deasupra capetelor lor, încâlcindu-şi limba în ortografia 
şi pronunția vădit nefamiliare. In jurul lor, canalul strălucea în 
lumina soarelui ca o pânză de păianjen acoperită cu rouă. 

Centrul Amsterdamului, în formă de semilună, a fost amenajat 
în secolul al XVII-lea, canalele fiind, initial, gândite ca sistem de 
apărare în cazul unei invazii. Odată cu creşterea importanţei 
oraşului că port comercial, se dezvoltase şi reţeaua lui de străzi 
înguste şi de canale - o serie de cercuri concentrice care pornesc 
din această semilună şi se opresc în pieţe pătrate, unde se aflau 
cândva porţile oraşului, încuiate în fiecare noapte. Acum, porţile 
au dispărut şi multe canale au fost închise odată cu apariţia 
automobilelor şi din dorinţa de a face centrul mai accesibil 
traficului. Oraşul rămâne însă unic - Veneţia nordului, cum i se 
spune adesea. Patru sute de poduri de piatra mai traversează 
încă o sută de kilometri de canal, un schelet delicat de apă ce 
încheagă laolaltă părţile oraşului. 

Trecuseră aproape cinci ani de când Tom fusese ultima oară la 
Amsterdam. Avusese o afacere aici, desigur. Işi făcuse atunci 
timp să-şi întipărească oraşul în memorie, aşa cum făcea de 
fiecare dată când punea la cale o spargere într-un loc nou. 
Străzile şi monumentele, scurtăturile, barurile şi restaurantele, 
particularitátile şi elementele specifice. Secretele oraşului. Din 
perspectiva lui, totul se reducea la minimalizarea riscurilor, la 
îndeplinirea obiectivului şi la retragerea în deplină siguranţă. 

Acum, toate informaţiile de atunci erau scoase la suprafaţă în 
viteză din arhiva memoriei lui. 

Locul în care avusese loc crima se vedea din depărtare. Un 
cort de plastic mare şi alb fusese ridicat în grabă pe asfalt, 
acoperind cabina de telefon şi o suprafaţă de aproximativ un 
metru în jur, ca un altar provizoriu care o ascundea de ochii 
curioşilor. Tom zâmbi gândindu-se la ironia acestui lucru. 
Moartea propriu-zisă a lui Steiner fusese înregistrată cu o cameră 
video de un amator, dar scena uciderii sale era păzită cu multă 
eficienţă. Desigur, normal ar fi fost ca lucrurile să fi stat exact 
invers. 

Cortul era, la rândul lui, încercuit de o serie de bariere de 
metal printre ale căror gratii erau înfipte nişte pancarte albe, pe 
care scria, cu litere mari şi albastre, Politie. Fâşii de bandă de 
poliţie, în dungi albe şi albastre, fluturau în vânt precum cozile 
unui zmeu. 

Se apropiară de barieră şi priviră în ambele direcţii ale străzii, 
dar nimeni nu părea să păzească locul - în nici un caz nu poliţia. 
Tom strigă, ca să se asigure, dar nimeni nu-i răspunse dinăuntru. 
Două fete, cu piercinguri în buza inferioară şi în nas, cu tatuaje 
agresive serpuindu-le de pe abdomen până pe spate, se 
apropiară de ei, certându-se. Când trecură pe lângă ei, Tom privi 
nonşalant spre încheietura mâinii, ca şi cum ar fi aşteptat pe 
cineva care întârzia, dar îşi dădu seama că-şi uitase ceasul la 
hotel. Fetele nu părură să bage de seamă şi, când sunetul vocilor 
lor se pierdu în depărtare, îi făcu semn din cap lui Jennifer. 
Aproape simultan, ridicară bariera de metal şi se strecurară în 
interiorul cortului. 

înăuntru, soarele de după-amiază încerca sá rázbatá prin 
plasticul gros şi alb, îmbrăcând interiorul într-o lumină difuză. 
Aerul era greu şi umed, ca într-o seră lăsată în paragină. 
Rumeguşul împrăştiat pe jos de poliţie ca să absoarbă sângele lui 
Steiner se uscase acum în cocoloaşe mari şi negre. Mirosul crud 
şi sordid al morţii te sufoca din toate direcţiile. 

Ca peste tot în Amsterdam, peretele negru al cabinei de 
telefon fusese decorat cu un colaj de cărţi de vizită viu colorate 
şi foarte explicite, care făceau reclamă la showuri erotice, linii 
fierbinţi şi prostituate. „Şcolăriţa neascultătoare vrea o batáitá”, 
scria pe una. „Amantă în piele. Imi place s-o ling”, promitea o 
alta. Era un adevărat cocteil sexual, cu fete care mai de care mai 
atrăgătoare şi cu sânii mai mari. Orice capriciu era satisfăcut, 

orice fantezie devenea realitate printr-un simplu telefon. 

Tom paşi direct în cabină, unde receptorul scos din furca încă 
mai atârna spânzurat în fir şi începu să studieze cu grijă toate 
anunţurile. 

— Eşti chiar atât de plictisit? glumi Jennifer, ecoul vocii ei 
bubuind parcă în liniştea mormântală dinăuntrul cortului. 

Un val de aer fierbinte trecu peste amândoi, precum vaporii 
încinşi ai unui avion cu reacţie. Tom îşi simţi pielea lipicioasă. 

— Nu chiar, răspunse el fără să ridice privirea. Mă gândeam 
doar că, dacă a vrut să-şi noteze ceva, e posibil să fi folosit prima 
bucată de hârtie pe care a găsit-o la îndemână. Totuşi, pe astea 
nu scrie nimic. Le examină pe rând, pe fiecare. Dar uite! 

De aici lipseşte una. Arătă spre grámada de cărţi de vizită, 
unde o insulă de plastic negru plutea stingheră în marea de 
trupuri dezbrăcate. Eşti sigură că n-au găsit o carte de vizită sau 
ceva de genul ăsta pe jos? 

— Ar fi fost scris în dosar. 

— Ei... atunci asta e. In vocea lui se simţea resemnarea. Chiar 
dacă a scris ceva pe un cartonaş din ăsta, probabil că hârtia a 
fost luată de vânt. Sau poate că nici n-a scris nimic. Cred că va 
trebui să căutam în altă parte. 

Privi în altă direcţie, cu o expresie de dezamăgire pe chip. 
Apoi însă, ceva îi atrase atenţia. Un petic alb, o bucăţică 
minusculă, nu mai mult. Se apropie şi văzu că era colţul unei 
cărţi de vizita care căzuse în spatele telefonului. 

Isi scoase ochelarii de soare de pe cap şi, folosind unul din 
mânerele cauciucate, trase în sus colţul, până când reuşi să-l 
prindă între două degete. Scoase cartonaşul. Hârtia îi alunecă 
între degetele transpirate. 

Infátisa o fată blondă, care avea pe ea doar o pereche de 
cizme de cowboy şi o pălărie. Sânii îi erau parţial acoperiţi de 
invitaţia provocatoare, tipărită cu litere mari: „Călăreşte-mă!” 
Tom ridică hârtia dreptunghiulară în dreptul spaţiului gol din şirul 
de pe peretele cabinei. Se potrivea perfect. 

— Cred că norocul e de partea noastră, observă el zâmbind. 

— Ce scrie? întrebă Jennifer, apropiindu-se de el. 

Miji ochii, chinuindu-se să descifreze mâzgălelile notate la 
repezeală în colţul din stânga sus al cărţii de vizită. Erau nişte 
cifre. Tom le citi cu voce tare: 

— 0090212. 

— Ce crezi că înseamnă? 

— Nu sunt sigur. 

Tom flutură cămaşa de pe el, încercând sá creeze senzaţia 
unui curent de aer pe piele. Cortul de plastic retinea căldura ca o 
saună. 

— O adresă sau un cod poştal? sugeră ea, entuziasmată. Sau 
poate contul unui depozit bancar? 

— Poate. Tom ezită. Dar... ştii, în Europa, 00 este prefixul 
internaţional de acces, nu 011, ca în State. Ar putea fi un număr 
de telefon. 

— Şi ce sunt 90 şi 212? 

— Păi, 212 e New York-ul, nu-i aşa? Dar prefixul de ţara pentru 
SUA este 1, nu 90, aşa ca varianta asta cade. 

— Nu-i asta o listă cu prefixe de ţară? întrebă Jennifer arătând 
spre un poster laminat, aflat în stânga telefonului. Isi trecu 
degetul în josul listei, mormăind din când în când printre dinţi. 
Aici sunt trecute doar statele mari, aşa că s-ar putea să nu-l 
găsim. China 86... India 91... Mexic 52... L-am găsit! Turcia 90! E 
Turcia! 

— Desigur! 

Tom pocni din degete şi se strâmba iritat. 

— Poftim? 

— Vitasem. 212 e codul Istanbulului. 

— Şi ce vrei să spui? Că Steiner nota numărul de telefon al 
cuiva când l-au omorât ăia doi? 

Tom mişcă aprobator din cap. 

— Tot ce se poate. 

— Poate că îşi căuta un cumpărător. Poate găsise acolo pe 
cineva interesat. 

Tom ridică din umeri şi răspunse pe un ton neîncrezător: 

— In Istanbul? N-ar fi exclus. Dar nu e unul dintre cele mai 
probabile locuri. 

— N-am putea încerca să aflăm care sunt potenţialii 
cumpărători de acolo? Dacă lista nu e prea mare, ne va fi cu atât 
mai uşor. 

— De ce nu? 

O umbră căzu deasupra cortului. O siluetă neagră, proiectată 
pe suprafaţa albă de plastic, care se micşora pe măsura ce 
persoana înainta. 

— Wie is Daar?” 


17 Cine e acolo? (lb. germană) (n. tr.). 

— La dracu! Tom ascunse cartea de vizitá in buzunar si se uitá 
rapid după o ieşire. Nu văzu nici una. Cortul fusese bine ancorat 
în pământ şi pânza era lipită de asfalt. 

O mână mare, înmănuşată, se strecură prin uşă şi apucă 
mânerul de la intrare. Tom ştia că asta nu era deloc bine. 
Folosiseră relaţiile lui Jennifer ca să treacă de vamă -o 
apucaseră pe un drum lăturalnic, foarte rar patrulat. Teoretic 
vorbind, la fel ca şi în Franţa, intraseră ilegal în ţară. 

Mai mult chiar, Tom avusese grijă să nu completeze formularul 
de înregistrare de la hotel, obligatoriu pentru clienţii obişnuiţi, de 
unde datele erau trimise în fiecare seară poliţiei locale. Şi asta 
era ilegal. Nici unul din ei nu-şi permitea să aibă altercatii cu 
autorităţile, nu în momentul ăsta. 

Inventarie în minte toate posibilităţile pe care le aveau, în cele 
din urmă, una singură i se păru practică. 

O luă în braţe pe Jennifer şi o sărută. 

Hotelul van Rijn, Amsterdam, Olanda 
3.39 p.m. 


Kyle Foster nu-si amintea sá fi stat vreodatá fárá o armá. 
Cadoul pe care îl primise când împlinise cinci ani fusese o puşcă 
cu aer comprimat, iar la optsprezece ani un Magnum 45, gravat 
special pentru el, oferit cu toată dragostea de mama lui. Din 
acea zi, nu-i mai arsese nici o palmă, îi spusese că devenise 
bărbat şi că treaba ei se încheiase. 

Până la douăzeci de ani, încercase deja aproape toate armele 
de mână, mitralierele, puştile cu lunetă, armele de vânătoare şi 
de asalt de pe piaţă şi chiar şi unele pe care nu le găseai de 
vânzare. Cel puţin, nu legal. 

Nu atât că era un bun trăgător - deşi era. Servise aproape 
douăzeci de ani în Unitatea de trăgători de elită de la US Army 
Rangers. Nu atât că-i plăcea să ucidă - deşi îi plăcea. Pe Kyle 
Foster îl fascina vânătoarea. 

li dădea încă aceeaşi senzaţie - strângerea de inimă, nodul din 
stomac. O simţise pentru prima oară când mersese cu tatăl lui la 
vânătoare de căprioare, în jurul lacurilor de lângă ferma lor din 
Mississippi. Trăise prima dată euforia urmăririi când îi mânjiseră 
faţa, după cum cerea tradiţia, cu sângele primei sale 
capturi - era cald încă şi se scurgea bolborosind din gâtul 
căprioarei. 

Ucigaşul perfect. Aşa îi plăcea să se considere acum. Complet 
concentrat, complet stăpân pe situaţie şi complet mortal. Când 
vâna, se simţea mai puternic, mai în formă, mai inteligent decât 
fiinţele umane obişnuite. Cu trupul lui, cu toate simţurile lucrând 
împreună, în armonie perfectă, hotărât să ucidă, putea să vadă 
mai departe, să audă mai clar şi să miroasă mai fin. 

Desigur, cu timpul devenise mai bun. Nu încăpea nici o 
îndoială. Puştii îi luase loc revolverul. Revolverului, cuțitul. Acesta 
era acum arma lui preferată. Pentru cuţit avea nevoie de 
îndemânare, de anticipare. Se apropia, vedea expresia de 
surprindere, de şoc, nedumerirea din ochii lor atunci când le 
înfigea lama în trup. 

Scoase Biblia Gideon din sertar şi o înlocui cu una nouă, pe 
care o cumpărase de la librăria din colţ. Nu era versiunea lui 
preferatá, dar avea mácar toate paginile. Poate cá era important. 

lar el va face astfel încât si seara asta sá fie importantă. De 
data asta, nu va putea folosi cutitul. Va fi prea departe. Nu era 
genul ăla de treabă. Nu... In seara asta, va merge la vânătoare 
cu puşca. 

Era ca în vremurile când mergea cu tatăl lui. 

Prinzegracht, Amsterdam, Olanda 
3.40 p.m. 


Jennifer tresári surprinsă, cu ochii máriti de uimire. Bratele, 
prinse sub pieptul lui, încercară să-l împingă. Şi totuşi, pleoapele 
i se lăsară şi buzele i se deschiseră. Trecuseră trei ani de când nu 
mai fusese sărutată aşa. 

Un poliţist furios intră în cort. Purta o cămaşă bleu, pătată sub 
braţ şi broboane de sudoare i se scurgeau pe frunte, de sub 
şapca stând cocotatá în vârful capului. Cozorocul subţire şi negru 
se îndoia din pricina căldurii ca asfaltul în deşert. 

— Stoppen! ordonă el. Staţi! strigă din nou, când văzu că e 
ignorat. 

Jennifer ridică privirea şi soarele după-amiezii o făcu să 
mijească ochii. 

— Sunteţi în zonă interzisă! strigă polițistul într-o engleză 
greoaie. 

Jennifer lăsă ochii în jos şi se simţi năpădită de valuri fierbinţi 
de ruşine. 

— Nu pentru turişti! 

— Ne pare rău, se scuză Tom. A fost o greşeală. 

Polițistul îl privi atent. Vârful limbii i se plimba peste buza de 
sus, trădându-i scepticismul. Privi în spatele lor, ca să vadă dacă 
atinseseră sau mutaseră ceva. 

— Voi plecat acum, da? 

Ridică uşa cortului şi amândoi se strecurară pe sub braţul lui, 
sărind bariera de metal şi ieşind din nou în stradă. Jennifer simţi 
ochii politistului fixati asupra ei până când dădură colţul. 

Făcură drumul înapoi la hotel într-o tăcere mormántalá. In cele 
din urmă, Tom reuşi să ingaime o scuză. 

— Îmi pare rău. 

— Nu face nimic. 

Jennifer încercă sá pară nonsalantá, să-şi controleze respiraţia, 
să-şi potolească stomacul. Pe de o parte, nu era chiar aşa de 
surprinsă. Un sărut după trei ani, oricum ar fi fost el, era normal 
să o facă să se simtă ciudat. O surprindea însă ceea ce nu 

simtea. Ceea ce s-ar fi asteptat sá simtá. Remuscári. 

— Nu, pe cuvânt, îmi pare sincer rău. A fost doar... ştii tu. A 
fost singurul lucru care mi-a trecut prin cap. M-am gândit că aşa 
o să părem mai puţin dubiosi. 

— Nu-mi dau seama cum am fi putut arăta mai dubioşi decât 
atât, i-o reteză ea, sperând că supărarea prefăcută o va ajuta să- 
şi ascundă tremurul din voce. 

Tom ridică din sprâncene. 

— Şi totuşi, ai fost destul de convingătoare. 

— De parcă aveam de ales! i-o întoarse ea. 

Tăcură amândoi. O bicicletă trecu pe lângă ei - neagră, model 
vechi, cu un coş de cumpărături agăţat în faţă şi cu faruri 
alimentate de un generator micut care bâzâia deasupra rotii din 
spate. Se dádurá la o parte şi biciclistul îşi exprimă recunoştinţa 
taráind din sonerie. 

— Dumnezeule, a fost doar un sărut. Depăşeşte momentul! 
Jennifer privi sfidátor în depărtare şi-şi văzu de drum, simțind 
cum inima îi bătea să-i spargă pieptul. 

— Ascultă, spuse ea oprindu-se şi punándu-si mâinile în sold. 
Mai ştii când ţi-am spus că am avut pe cineva, un iubit care a 
murit? Cred că ar trebui să ştii ceva. Eu l-am omorât. 

— Oh! 

Citi pe chipul lui Tom cá, pentru prima datá, rámásese fárá 
cuvinte. 

— Asa că pentru mine nu mai exista „doar un sărut”. N-a mai 
existat din clipa aia. Aşa că încetează odată, bine? 

— Bine. 

Nu ştia ce o determinase să-i spună asta. Poate ca să-l 
prevină, poate ca să-i explice de ce reactionase asa. Un lucru 
însă era sigur. Acum se simţea mult mai bine. 

Gara Centrală, Amsterdam, Olanda 
5.32 p.m. 


Telefonul, umed în locul în care plasticul îi apăsa pe piele, 
răsună hipnotic în urechea lui Tom. De cealaltă parte a străzii, un 
bărbat vindea dulciuri pe care le cântărea în pungute de hartie 
pentru copiii îngrămădiţi în jurul căruciorului său. 

Tár-tár, ţâr-ţăr. 

Inchise ochii în timp ce aştepta, odihnindu-şi capul pe geamul 
cabinei telefonice. 

Târ-ţâr, tár-tár. 

Ascuns privirii lui, şuvoiul de oameni care ieşeau din Gara 
Centrală deveni mai puternic atunci când un tren abia sosit îşi 
deversa pasagerii pe peron, apoi se restrânse din nou. 

Târ-ţâr, tár-clic! 

Tom deschise brusc ochii. Ca întotdeauna, nimeni nu vorbi la 
celălalt capăt. Archie aştepta mereu ca acela care îl sună să 
vorbească primul. Era sistemul lui primitiv de controlare a 
convorbirilor. 

— Archie, aici Fel... aici Tom. 

— Tom, slavă Domnului că eşti tu! De aseară tot încerc să dau 
de tine. Unde dracu stai? 

Tom, simțind panica din vocea lui, ignoră întrebarea. 

— Ce s-a întâmplat? 

— M-a găsit aseară. 

— Cine? 

— Cassius. 

Răspunsul lui Tom veni instantaneu: 

— Pe dracu! N-ai de unde să ştii. Nimeni nu l-a văzut vreodată. 

Dar în sinea lui spera ca Archie să se fi înşelat. Trebuia să se fi 
înşelat. 

— N-am spus că l-am văzut. Dar sunt sigur că el a fost. Mi-a 
spus că mai avem doar o zi. Că dacă nu-i livrezi marfa, o să vină 
după mine. Apoi după tine. 

— La dracu! şuieră Tom, cu mâna aşezată pe receptor ca să-şi 
înăbuşe glasul. 

Ochii îi alunecará absenţi spre femeia care gesticula în cabina 
de lângă el, a cărei voce stridentă trecea, vibrând, prin peretele 
de sticlă. Părea să fie supărata. 

— Mai eşti cu gagica de la FBI? 

— Da. 

— Şi ce urmăreşti? 

_ — Ti-am spus. Ei cred că eu am dat spargerea de la Fort Knox. 
Incerc să lămuresc lucrurile. 

— Şi ce au luat de acolo? 

— Nişte monede. Unele foarte scumpe. Tom oftă adânc. Cred 
că încearcă să le vândă în Istanbul, dar nu ştiu către cine. 

— Istanbul? Păi atunci e uşor. 

— Ce vrei să spui? 

— Cassius organizează un ofsaid acolo, mâine seară. Pentru 
asta vrea ouăle. 

— Aşadar, vrea şi ouăle şi monedele pentru acelaşi lucru, 
şuieră Tom. 

— De-asta a fixat un termen limită. Ti-am mai spus. Umblă 
vorba cum că i-ar fi ieşit prost o afacere în care a pierdut o 
grămadă de bani. Strânge şi el tot ce poate, pune la bătaie chiar 
şi câteva dintre lucrurile lui, apelează la toţi cei care-i sunt 
datori, face totul numai să-i iasă bine. Dacă nu are destulă 
marfă, va fi nevoit să anuleze tot bâlciul. Şi-ţi imaginezi că asta i- 
ar afecta foarte mult credibilitatea. 

— Unde? 

— E mare secret. Se intră doar pe bază de invitaţie. Tot ce ştiu 
e că o să fie mâine seară, în Istanbul. 

Tom închise ochii. Femeia din cabina de alături plângea acum. 
Lacrimile mici îi picurau din ochi şi cădeau pe podeaua 
galvanizată. 

— Deci, faci treaba sau nu? întrebă Archie din nou, de data 
asta mai insistent. 

— Incă mă mai gândesc. 

— Să înţeleg că nu-i un „nu” hotărât? făcu Archie, cu speranţă 
în glas. 

— Era înainte. Acum nu mai sunt aşa de sigur. 

Tom trase cu putere aer în piept şi se sprijini cu spatele de uşa 
de sticlă. Femeia din cabina alăturată plecase şi în locul ei venise 
un bărbat orb, care-şi lăsase bastonul alb într-o parte şi încerca 
să descifreze cifrele scrise în Braille pe fiecare dintre taste. Tom 
nu spuse nimic preţ de câteva clipe. Când în sfârşit vorbi, tonul îi 

era meditativ, şovăitor chiar: 

— Ştii, când m-am întors la hotel aseară, după ce ne-am 
întâlnit, am auzit-o pe Jennifer discutând la telefon cu şeful ei. 

— Şi ce spunea? 

— Am auzit doar finalul conversatiei. Dar îi spunea să conteze 
pe ea şi să fie sigur că va face tot ce va fi necesar pentru a 
obţine rezultate. Şi că nu-i pasă ce-o să se întâmple cu mine 
după asta. A 

— Ai văzut? făcu Archie triumfător. Ti-am spus eu. In ăştia nu 
poţi avea încredere. 

— Ştiu, dar mi-e foarte greu să cred. 

— Ba să crezi. Aşa sunt ei. 

— Nu pot să plec, pur şi simplu şi să mă ocup de treaba aia. 

— De ce? 

— Dintr-o grămadă de motive. Pentru început, mi-am uitat 
ceasul la hotel. 

— E doar un ceas. O să-ţi cumpăr eu altul. 

— Il am de la mama mea. 

— Atunci, du-te şi ia-l. Mai ai timp. 

— Şi trusa mea? 

Tom căuta pretexte, ca un om care se îneacă şi încearcă să-şi 
menţină capul la suprafaţă. 

— Totul e în locul obişnuit. Ti-am trimis-o aseară. 

— De unde ştiai c-o să am nevoie de ea? 

Tom aproape că şopti întrebarea. Gura i se uscase brusc. 

— Fiindcă te cunosc, Tom. Şi ştiu că eşti băiat de treabă. Eram 
sigur că n-o sá mă abandonezi. 

Tom îşi lovi uşor capul cu receptorul. Ce altceva putea face? El 
probabil că s-ar fi descurcat, dar îl lăsa inima să-l abandoneze pe 
Archie în colții câinilor lui Cassius? Şi cât putea sá mai dureze 
până să pună mâna si pe el? 

— Imi pare rău prietene, continuă Archie. Mi-ar fi plăcut să 
cred că oferta ei era sinceră. Că ti se oferea o şansă sá o iei de la 
capăt. Dar ai auzit-o chiar tu. Fiecare pentru el. Aşa a fost 
dintotdeauna. Trebuie să facem ce e mai bine pentru noi. 

— Bine, vorbi Tom pe un ton glacial. Ai câştigat. O să-i aduc 
oul lui Cassius. Apoi ne retragem. 

Sediul FBI, Washington DC 
28 iulie - 1.42 p.m. 


Bob Corbett se aplecá spre receptor; gulerul cámásii albe ¡ se 
strânse în jurul gâtului neted, bronzat. Incerca sá înţeleagă 
cuvintele lui Jennifer. 

— Ce ai spus? 

— Am spus că a ieşit. Vocea lui Jennifer plutea în cameră 
asemenea unui parfum scump. l-am spus că am nişte treabă şi i- 
am sugerat să-şi facă de lucru timp de câteva ore. Stăm în 
aceeaşi cameră, aşa că a înţeles. 

— Bine, Browne. Mulţumesc. O să vedem ce reuşim să aflăm şi 
noi despre afacerea aia din Istanbul. Te sun mai târziu. 

Corbett apăsă butonul roşu şi convorbirea se întrerupse. 

— Stau în aceeaşi cameră? pufni Piper, înroşindu-se la faţă. Ce 
dracu e-n capul ei? Acum trei zile, Kirk era suspectul nostru 
numărul unu. Şi acum stă în aceeaşi cameră cu el? Ce fel de 
oameni angajezi tu aici, Bob? 

— Se numeşte acoperire, John, şuieră Corbett. Nici el nu prea 
ştia ce era în capul lui Jennifer, dar n-avea de gând să-l lase pe 
Piper să facă pe nebunul pe tema asta. Aveam impresia că ai 
lucrat şi tu în domeniu. Nu poţi să alegi întotdeauna unde o să 
stai sau împreună cu cine. 

Se răsuci în scaun şi se întoarse spre celelalte persoane care 
stăteau în faţa lui. Razele soarelui de după-amiază se strecurau 
în diagonală printre jaluzelele de metal, proiectând dungi negre 
pe peretele de vizavi şi pe suprafaţa lustruită a mesei de lemn. 

— Deci, ce părere aveţi? 

Green, şeful FBI, fu primul care vorbi. Costumul gri i se 
încreţea în dreptul umerilor. 

— Mie mi se pare că acest Kirk chiar încearcă sá ne ajute. 
Legătura cu Amsterdamul şi acum povestea asta din Istanbul... A 
făcut treabă bună. Poate că ar fi bine să-l reangajăm pe vechiul 
post. 

Toţi cei din jurul mesei râseră. Toţi, în afară de John Piper. 

— Oh, da! pufni acesta sarcastic. E nemaipomenit. De când a 

apărut Kirk în povestea asta, am pierdut o monedă de opt 
milioane de dolari, ne-am pricopsit cu un cadavru în Londra şi 
abia am reuşit să evităm un incident diplomatic în Franţa. Să 
revenim cu picioarele pe pământ. Tipul ne-a scăpat de sub 
control. 

Corbett lovi ritmic cu degetele în masă. 

— Ata a fost ideea să facem o înţelegere cu el, îi aminti el lui 
Piper coborând vocea. 

Ochii lui Piper aruncară flăcări, dar Green interveni înainte ca 
acesta să apuce să răspundă. 

— Calmeazá-te, John. Ascultă, încă nu ştie nimeni cu 
exactitate ce s-a întâmplat la Londra şi nici cine a fost de vină. 
Cât despre francezi, ăştia transformă totul într-un incident 
diplomatic. Îi face să se simtă mai importanţi. Eu îmi susţin 
părerea că Tom Kirk ne-a surprins pe toţi. Cu siguranţă, nu se 
comportă ca un om vinovat. 

Degetele lui Corbett loveau din ce în ce mai tare suprafaţa 
lucioasă, de lemn. 

— Cum putem sti ce se întâmplă cu adevărat? insistă Piper. Eu 
v-am spus că Browne nu era potrivită pentru cazul ăsta. ll cunosc 
bine pe Kirk - când vine vorba de el, nimic nu e ceea ce pare. 
Acum, de pildă, a convins-o că nu are nici o legătură cu jaful de 
la Fort Knox. Şi să nu uităm că încă îl mai poate distruge pe 
domnul preşedinte. Trebuie să-l punem sub lacăt. Cât mai 
degrabă! 

Corbett încetă sá mai bată tam-tamul. 

— De data asta, sunt de acord cu John, spuse el. Kirk e un 
criminal. Nu putem avea încredere în el. Avea şi motivaţia şi 
mijloacele necesare ca să execute jaful de la Fort Knox. Chiar 
dacă o ajută acum pe Browne, o face numai în ideea de a obţine 
ceva în schimb. Cu prima ocazie pe care o va avea, o să 
acţioneze. Apoi, probabil că o să toarne totul despre Operaţiunea 
Centaurul, doar aşa, de amorul artei. 

Piper aprobă mişcând din cap. Corbett ridică din sprâncene la 
această neaşteptată manifestare de solidaritate. 

— S-ar putea să aveţi dreptate, spuse încet directorul Green. 
Dar, în situaţia în care ne aflăm, ce alte variante avem? Imi 
sugerati să-i retragem cazul lui Browne? Eu cred în continuare că 
avem mai multe şanse să localizăm monedele şi pe cel care le-a 
furat dacă-l ţinem pe Kirk de partea noastră. 

— Aici nu te contrazic, observă Corbett incuviintánd din cap. Şi 

încă mai cred că Browne o sá facă treabă bună. Nu-si permite sá 
dea gres şi o ştie foarte bine. Tot ce spun eu e că trebuie să fim 
cu ochii pe Kirk. 

— Vreau să fim acoperiţi din toate punctele de vedere. 

Secretarul Trezoreriei Young se aplecă peste masă şi vorbi 
pentru prima dată de când începuseră şedinţa. Chelia îi lucea ca 
o oglindă şi între degetele mici şi umflate strângea un stilou Mont 
Blanc. 

— Să vedem ce o să mai descopere împreună. Nu se ştie 
niciodată, poate o să aibă noroc. În cazul în care Kirk începe să 
ne calce pe bătături, îl scoatem din ecuaţie. E simplu. Sincer, 
după ce s-o termina toată povestea asta, puţin îmi pasă ce-o să 
se întâmple cu el. Din câte ne-a spus John, e un om periculos, 
care cunoaşte prea multe secrete periculoase. Dacă el a dat 
spargerea de la Fort Knox, îl aranjăm pentru asta. Dacă nu, sunt 
sigur că o să putem găsi altceva. Sunt mult mai puţine şanse ca 
povestea cu Operaţiunea Centaurul să iasă la suprafaţă dacă-l 
ţinem pe Kirk după gratii. 

Corbett aprobă din cap. 

— Intre timp, noi trebuie să ne asigurăm că avem o rezervă 
pentru Browne. John, aranjează cu unul dintre oamenii noştri de 
la Consulat să meargă la hotelul lor şi să stea cu ochii pe ei. Şi, 
Bob - privirea lui Young o întâlni pe a lui Corbett - vreau să ai 
bagajele făcute şi o echipă pregătită. Dacă fata asta a ta are 
nevoie de întăriri, te vreau în primul avion spre ea. Nu ne lăsăm 
oamenii în bătaia vântului. N-am făcut-o niciodată şi nici n-o vom 
face. 

Hotelul Seven Bridges, Amsterdam, Olanda 
9.33 p.m. 


Se întunecase deja când Jennifer auzi paşi în faţa camerei, 
urmaţi de o bătaie în uşă. Tom lipsise mai bine de trei ore. 
Jennifer profitase de absenţa lui ca să se relaxeze, să facă o baie, 
să se radă pe picioare şi la subsuoară, să se penseze şi să se dea 
cu cremă din cap până-n picioare, până când pielea îi fu în 
întregime hidratată, radiind de pHC neutru. 

— Intră! strigă ea. 

— Cum te-ai descurcat? o întrebă Tom intrând în cameră. 

— Bine, mulţumesc. Dar tu? 

— Oh, am făcut o plimbare. Tom îşi turnă un pahar de apă 
rece din carafa de pe masa de toaletă. E foarte cald afară. 

— Mie-mi spui? Europenii n-au auzit de aer condiţionat? 

— Oh, ba au auzit. Dar n-au încredere în el. 

— Ceva nou? 

— Am sunat un prieten al meu să văd dacă poate să-mi spună 
ceva despre povestea asta cu Istanbulul. 

— Şi? 

Tom dispăru în baie şi ecoul vocii lui înfundate răsună în 
încăpere. 

— A spus că nu ştie nimic. 

Apăru din nou, punându-şi ceasul la mână şi se îndreptă spre 
uşă. 

— Pleci undeva? întrebă Jennifer surprinsă. Abia te-ai întors. 

— Da. Am ceva de făcut. 

— Ce? 

Se apropie de el şi-i puse mâna pe braţ. 

— Nu stau mult. 

Dădu să plece, dar Jennifer sări spre uşă şi se lipi de ea. 

— Nu pleci nicăieri fără mine. Nu după toate câte s-au 
petrecut. Doar dacă îmi spui ce ai de gând să faci. 

— E ceva personal. N-are nici o legătură cu tine sau cu 
moneda. 

— Nu-mi pasă. Nu pleci nicăieri. 

— Má întorc în câteva ore. Si poţi sá fii sigură că plec. De data 
asta, Tom îi sustinu cu hotărâre privirea. 

Fără tragere de inimă, Jennifer se dădu la o parte din uşă. Ce 
putea să facă? Să-l lege de scaun? 

— Nu uita, îi aminti ea când Tom puse mâna pe clantá. Noi doi 
avem o înţelegere. Dacă-mi tragi clapa, s-a zis cu amândoi. 

Tom îi aruncă un zâmbet fugar. 

— Nu te teme. Înțelegerea noastră e la fel de importantă 
pentru mine cât este şi pentru tine. 

9.37 p.m. 


De îndată ce uşa se închise şi ecoul pasilor lui Tom nu se mai 
auzi, Jennifer îşi aruncă un pulover negru peste maieul de 
mătase, îşi schimbă pantofii cu toc cu o pereche de adidaşi, 
înhaţă cheia de la cameră, zbură pe scări şi ieşi ca o vijelie în 
stradă. 

Privi mai întâi într-o parte, apoi în cealaltă, străduindu-se să 
distingă ceva în întuneric. Dar strada era goală şi tăcută. 
Ajunsese prea târziu. Doar farul unei biciclete mai pâlpâia în 
depărtare, ca o geamandură. 

Apoi, îl văzu - o siluetă întunecată se contură preţ de o clipă 
pe zidul de cărămidă, în luminile unei maşini care dădea colţul, în 
depărtare. Era Tom. 

Jennifer se tinu la distanţă, într-o parte a străzii, zărindu-i doar 
din când în când capul sau umerii, atunci când trecea pe sub un 
felinar sau prin lumina albăstruie a vreunui televizor din camera 
cuiva. Îl urmări peste pod, pe lângă zidul de cărămidă mâncat de 
vreme al parcului Waag din Piaţa Nieuwmarkt şi prin luminile 
jucăuşe ale teraselor şi ale restaurantelor din jur, până când 
strălucirea inconfundabilă a vitrinelor îi confirmă încotro se 
îndrepta. Die Wallen. Bulevardul felinarelor roşii. 

Câţiva metri mai încolo, Tom îngenunche ca şi când şi-ar fi 
legat şireturile, apoi dispăru brusc pe o alee lăturalnică. 

Jennifer o luă la fugă. Ştia că, dacă îl pierdea în labirintul 
străzilor, nu va putea să-l mai găsească. Inima îi bătea 
nebuneşte, mintea îi era invadată de mii de întrebări. Unde se 
ducea? De ce tocmai acum? Şi de ce nu îi putea spune? 

Când se apropie de alee, încetini până când ajunse să meargă 
la pas. Se lipi cu spatele de zid şi-şi strecură capul după colţ. 

Cam la un metru şi jumătate mai în faţă, aleea se lărgea într-o 
piaţă mică şi pătrată, având în celălalt capăt o altă alee, care 
conducea spre o stradă paralelă cu cea pe care se afla acum 
Jennifer. Trei prăvălii identice, cu vitrine şi felinare ce 
răspândeau în jur o lumină roşie, dominau partea stângă a pieţei. 
Vizavi de ele, un zid întunecat, de beton, se înălța spre cerul 

negru al nopţii ca o turlă de biserică. Rámásitele şterse si tocite 
ale unei picturi murale abstracte, dedicate unei zile mondiale a 
luptei contra SIDA, acum demult uitate, erau singurele care mai 
spărgeau monotonia cenuşie. 

Tom stătea în faţa prăvăliei din mijloc şi discuta prin uşa 
deschisă cu ocupanta acesteia, o tânără drăguță, cu pometii 
foarte ascuţiţi, talie de viespe şi sâni de silicon proaspăt 
achizitionati. Părul scurt şi blond îi flutura jucáus în jurul feţei în 
timp ce vorbea. Avea buzele vopsite într-o nuanţă stridentă de 
roşu, iar sutienul, chiloteii, ciorapii şi jartierele strălucitor de 
albastre îi mângâiau pielea albă ca laptele. 

Tom se aplecă spre fata care făcuse un pas înainte şi se 
sprijinea acum, într-o poziţie provocatoare, de tocul uşii şi îi şopti 
ceva la ureche. Fata râse şi sunetul vocii ei umplu aleea ca un 
clinchet de clopoței de sticlă; îşi dăduse capul pe spate şi părul îi 
atingea acum umerii. In timp ce râdea, Tom îi întinse ceva ce 
părea a fi un teanc de câteva sute de euro, discret împăturite, în 
aşa fel încât ea să-şi poată strânge rapid mâna delicată în jurul 
bancnotelor noi, curate şi aspre. Prea mult, în locul ăsta, pentru 
sex. 

Chicotind încă, fata se dădu la o parte şi Tom intră în prăvălie, 
frecându-se uşor de ea. Fata îl urmă, închise uşa şi trase 
draperiile roşii şi grele. O panglică subţire de lumină dansa 
sfidător în jurul ramei vitrinei. 

9.56 


Jennifer se retrase clătinându-se înapoi în stradă. 

— Ticălosule! şopti ea. 

Inchise ochii si se sprijini cu capul de zid. Simtea un nod în 
stomac. Ştia că nu avea nici un drept să fie supărată, nici măcar 
surprinsă. Tom era, la urma urmei, un hot. De ce se aştepta ca el 
să fie altfel decât toţi nenorociţii buni de nimic pe care-i 
cunoscuse de-a lungul anilor? 

Şi totuşi, era supărată. Supărată pe Tom pentru că putinul pe 
care îl aflase despre el în scurtul timp petrecut împreună o 
făcuse să spere la mai mult. Supărată pe ea însăşi pentru că, 
oricât ar fi detestat s-o recunoască, reacţia ei instinctivă când îl 
văzuse cu prostituata fusese gelozie, nu furie. Alungă imediat 
acest gând. Şi totuşi, senzaţia persista, ca o durere neplăcută în 
stomac, de care nu putea să scape. 

— Haşiş? Ecstasy? Co-ca-ină? 

Jennifer ridică surprinsă privirea şi văzu în faţa ei un 
rastafarian cu părul împletit în suvite jamaicane. Prin întuneric, îi 
desluşea doar ochii mari, atintiti asupra ei şi mirosul înţepător al 
tigárii de marijuana care-i atârna în colţul gurii. 

— Nu, mulţumesc. 

— E marfă buuuuună. 

Lungi cuvântul, plimbându-l parcă printre dinţi. Apoi, ca şi 
când ar fi vrut să-şi argumenteze spusele, trase cu putere din 
ţigară. Isi dădu ochii peste cap cât timp tinu fumul în plămâni, 
apoi îl eliberă uşor pe nări, cu un zâmbet ametit întipărit pe faţă. 

— NU, mulţumesc, şopti ea cu hotărâre. 

Bombănind şi ridicând din umeri, bărbatul dispăru în josul 
străzii. Talpa reflectorizantă a adidaşilor îi lucea în lumina 
felinarelor de câte ori ridica piciorul. 

Clătinând din cap, Jennifer privi din nou cu coada ochiului 
după colţ şi scoase un strigăt de surpriză. Draperiile prăvăliei în 
care Tom dispăruse cu doar câteva clipe mai devreme erau din 
nou date la o parte. Fata blondă, a cărei lenjerie albastră părea 
violetă în lumina roşiatică, îşi aprinsese o ţigară şi stătea pe un 

taburet înalt, din oţel si piele, aşezat în mijlocul camerei 
principale. Părea că îşi aşteaptă următorul client. Ce naiba se 
întâmplase? 

Jennifer se întoarse pe alee şi păşi încet în piaţa pătrata. Când 
ajunse în dreptul prăvăliei din mijloc, fata îi zâmbi leneş; fumul i 
se adună în cercuri în jurul cápsorului ei cochet. In încăperea din 
spatele ei, cearsafurile albe, frumos împăturite, záceau 
nedesfăcute la picioarele patului. Camera era goală. 

Jennifer traversă în fugă piaţa, îndreptându-se spre cea de a 
doua alee şi ieşind apoi în stradă. Nici urmă de Tom. Era sigură 
că nu se întorsese pe acelaşi drum. Ar fi trecut pe lângă ea. Cum 
de-i pierduse urma? 

Se întoarse prin piaţă, trecu de fata blondă care se afla deja în 
mijlocul unei negocieri cu un potenţial client, o luă pe prima alee 
şi ieşi în strada principală. „Şi acum?” se întrebă ea. In cele din 
urmă, ştia că nu-i rămânea decât un singur lucru de făcut. Să se 
întoarcă la hotel şi să-l ia la întrebări acolo, când o să se 
întoarcă. 

— Hoe veel? 

— Ce? întrebă Jennifer, speriată de bărbatul masiv care 
apăruse dintr-odată din întuneric, în fața ei. 

— Cât costă? întrebă el, de data asta într-o engleză stricată, 
apropiindu-si fața de a ei până când o inválui în respirația grea si 
duhoarea de bere. 

— Ce vrei să spui? se mirá Jennifer, făcând un pas înapoi. N 

— O partidă de sex oral şi-un număr obişnuit. Cât face? li 
zâmbi cu gura până la urechi. 

— Nu! făcu Jennifer încleştând din dinţi. Mai bine ai încerca 
acolo. Arătă cu mâna aleea din spatele ei. 

— Ştii cum se spune. Nu eşti bărbat până n-ai muşcat din 
piersică. 

Bărbatul râse zgomotos şi o înşfacă de talie, ridicând-o câţiva 
centimetri în aer. Jennifer ştia că o lovitură cu pumnul drept în 
gâtul expus al bărbatului l-ar fi trântit la pământ ca o 
împuşcătură. Dar nu îl lovi. Ceva ce văzu peste umărul lui drept o 
opri. O siluetă apăruse în capul treptelor unei case, cam la cinci 
metri în faţa ei. Lumina de pe coridor se revarsă în stradă. 

Era Tom. 

Făcu legătura. Prăvălia prostituatei avea în spate o uşă prin 
care se ajungea în casa aceasta. Probabil că permitea clienţilor 
să intre şi să iasă neobservati. Dar de ce o folosise Tom? Si ce 

cáuta el aici? 

— Trei sute de euro, îi spuse ea bărbatului. 

Acesta îi dădu drumul de parcă l-ar fi muşcat. Umerii lui largi o 
ascundeau pe Jennifer de privirile lui Tom, care cercetă strada în 
sus şi-n jos, apoi o luă din loc. 

— Cât ai zis? întrebă el cu voce slabă. 

— Trei sute! Sau cincizeci acolo. 

Important era să rămână ascunsă până putea să-şi dea seama 
unde se ducea Tom. Bărbatul din faţa ei se legănă nehotărât pe 
călcâie. Ochii i se plimbau de la Jennifer la alee, apoi înapoi la 
Jennifer. Clătinând ruşinat din cap, se repezi împleticindu-se spre 
alee şi spre fata cu lenjeria albastră. 

Tom era acum la cincizeci de metri în faţa ei. Părea că se 
întoarce la hotel. Jennifer văzu că se schimbase şi că acum era 
îmbrăcat în negru. Pe unul din umeri, îi atârna un rucsac pe care 
nu-l avusese mai devreme. 

Abia atunci, când Tom o apucă pe strada din stânga, îl 
observă. O siluetă se desprinse din umbră în faţa ei. Şi silueta 
asta îl urmărea pe Tom. 

10.16 p.m. 


În mod normal, i-ar fi trebuit câteva luni ca sá se pregătească 
pentru o treabă de genul ăsta. Ar fi trebuit să studieze 
aranjamentul camerelor, să afle ce sisteme de siguranţă erau şi 
unde erau amplasate, cum erau controlate şi activate. Şi, 
bineînţeles, paznicii -cum îi cheamă, ce tabieturi au, toate 
ciudáteniile şi slăbiciunile lor. y 

In seara asta, nu-şi putea permite un astfel de lux. In orice alt 
moment, ar fi fost un risc de neconceput. Dar de data asta era 
diferit. Cu cinci ani in urmă, stătuse două luni în Amsterdam, 
pregătind o spargere în acelaşi loc în care mergea acum. Atunci, 
tinta lui fusese o schiţa de Durer. Planificase cu grijă fiecare pas, 
acoperise fiecare unghi, analizase toate posibilităţile. Apoi însă, 
Archie anulase treaba. Se pare că persoana care voia să 
cumpere schiţa fusese omorâtă de pirați în timp ce naviga pe 
Amazon. 

Tom nu ştiuse niciodată cum reuşea Archie să facă tot ceea ce 
făcea. Cum îi obținea schiţele, proiectele tehnice şi instrucţiunile 
pentru sistemele de alarmă. Dar reuşea întotdeauna. De când îl 
cunoştea el, Archie nu se înşelase niciodată. Asta era motivul 
pentru care era dispus să-şi asume un risc de data asta. Archie îi 
spusese că sistemele nu mai fuseseră schimbate de cinci ani, de 
când Tom pusese la cale prima spargere. li explicase că, deşi 
paznicii nu mai erau aceiaşi, rutina rămăsese la fel. Şi Tom avea 
încredere în Archie. 

În plus, ce văzuse cu ochii lui în acea seară, când aruncase o 
privire chiar înainte de închidere, confirma ce-i spusese Archie. În 
afară de casa de bilete renovată şi de un set nou de uşi de 
control montate la al doilea etaj, totul părea să fi rămas la fel. 

Era, de fapt, o colecţie privată mai degrabă decât un muzeu, 
adăpostită în patru clădiri înguste, din secolul al XVIII-lea, 
construite astfel încât să comunice între ele, în spatele fațadelor 
pitoreşti, pentru a crea câteva galerii laterale spatioase. Adunatá 
în ultimii cincizeci de ani de către Maximillian Schenck, singurul 
moştenitor al celei mai mari familii de comercianţi cu amănuntul 

din Olanda, era o colectie eclecticá, dar nespus de valoroasá, de 
tablouri impresioniste si ale vechilor maestri, de sculpturi 
moderne, de mobilá veche si de obiecte de artá. 

Si una dintre principalele ei atracţii era, fără îndoială, Oul 
Faberge pe care Tom intenţiona să îl fure. 

10.27 p.m. 


Era evident că bărbatul îl urmărea pe Tom. 

O vreme, Jennifer crezu că doar i se părea, că poate tipul 
mergea întâmplător în aceeaşi direcţie. Dar când îl văzu cum se 
ascundea după copaci şi după maşini, cum ţinea capul în jos, 
cum o lua la stânga sau la dreapta după Tom şi cum se oprea ori 
de câte ori se oprea el, elimină rapid această posibilitate. 

Aşa că Jennifer păstră distanţa, având grijă să stea la cel puţin 
cincizeci de metri în spate, ţinându-se după cei doi bărbaţi din 
faţa ei, păşind cu grijă, controlându-şi respiraţia, sărind din 
umbră în umbra ca o barcă plutind împotriva vântului. Instructorii 
din Quantico făcuseră treabă bună. 

Merseră mai departe, pe lângă maşinile aliniate de-a lungul 
celor două laturi ale canalului ca un zid multicolor de metal. 
Peste tot erau biciclete, foarte multe biciclete, legate cu lanţuri 
de copaci, de grilaje, de stâlpi de felinare şi de semne de 
circulaţie - ba chiar şi între ele. Din când în când, treceau pe 
lângă câte un bar sau un local de noapte şi tânăra cu pieptul 
dezgolit care stătea în faţă îi întreba, pe rând, dacă nu doreau să 
intre, în ordinea în care treceau - mai întâi pe Tom, apoi pe 
celălalt bărbat şi în cele din urmă pe Jennifer. Parcă ar fi făcut 
parte dintr-un bizar şir de conga. 

Când se îndepărtară de centrul oraşului, basul surd al 
formațiilor care cântau în nenumăratele baruri şi râsetele 
studenţilor străini aflaţi în călătorie prin Europa începură să se 
piardă în depărtare. In locul lor, lui Jennifer veni să-i ţină 
tovărăşie canalul care curgea pe lângă ea, părând în noapte o 
masă solidă, întunecată. 

In faţa ei, mai întâi Tom, apoi bărbatul făcură la dreapta. 
Jennifer înaintă încet până în capătul străzii, temându-se ca nu 
cumva Tom sá se întoarcă sau sá se trezească fatá-n faţă cu 
celălalt bărbat, care s-ar fi putut opri undeva în faţa ei. Se lipi de 
colţul străzii şi privi cu băgare de seamă după el. 

Insă amândoi bărbaţii dispăruseră. 

10.59 p.m. 


Clădirile de pe această stradă, ale căror acoperisuri 
triunghiulare se inclinau unindu-se cu fatada de cárámidá rosie, 
aveau, aproape toate, patru etaje. Macaralele mari, de fier 
negru, asezate ín várful fiecárui acoperis, erau singura dovadá 
care mai rámásese din viata lor de case de negustori de 
odinioară, când grânele erau ridicate din bărcile de pe canal si 
depozitate în magaziile de la etajele superioare. 

Să intre în muzeul Schenck prin intrarea de la parter ieşea cu 
desăvârşire din discuţie. Ferestrele erau mult prea expuse şi, în 
plus, ar fi fost mult prea aproape de camera de control, unde se 
strângeau noaptea cei trei paznici, care stăteau cu un ochi pe 
monitoarele legate în serie şi cu celălalt pe televizor. O 
imperturbabilă derulare de concursuri ieftine şi de seriale 
americane traduse umplea minutele dintre rondurile pe care doi 
dintre ei le făceau prin clădire la fiecare patruzeci şi cinci de 
minute. 

Tom ştia că trebuia să coboare de pe acoperiş, dar îi era 
aproape la fel de greu să urce acolo pe cât i-ar fi fost să intre 
direct pe poarta principală. Ar fi putut, teoretic, să folosească un 
cârlig de prindere cu aer comprimat, dar era prea riscant. Spre 
deosebire de ceea ce se vede în filme, nu ai niciodată garanţia 
că se va prinde, într-adevăr, de ceva şi Tom nu putea în nici un 
caz să rişte ca un cârlig de titan să se prăbuşească pe trotuar, 
căzând de la patru etaje înălţime. 

li rămânea o singură variantă. Să folosească metoda 
tradiţională. Trebuia să se catere până sus. Tom îşi potrivi pe 
umeri rucsacul greu, se asigură încă o dată că nu era nimeni pe 
stradă şi începu să se catere pe partea dreaptă a clădirii, departe 
de camera video ce fusese amplasată la intrarea în muzeu. 

Pentru majoritatea oamenilor, faţada perfect verticală ar fi 
reprezentat un obstacol de netrecut, dar Tom ştia că era o 
clădire veche şi că mortarul căzut şi crăpat se putea transforma, 
pentru un cátárátor cu dexteritatea lui, într-o înşiruire de prize 
pentru mâini şi picioare. 

Se cátárá cu agilitate pe zidul clădirii, căutând cu degetele mai 
întâi o priză, apoi o alta, împingându-se în picioare şi sprijinindu- 
se în muchiile cărămizilor sparte. Din loc în loc, faţada fusese 
decorată cu un şir de cărămizi albe, uşor ieşite în afară, ale căror 
margini ascuţite îi ofereau lui Tom o clipă de răgaz. 

Când ajunse cam la cinci metri deasupra pământului, se 
deplasă câteva zeci de centimetri de-a curmezişul clădirii, până 
când mâna îi întâlni un burlan gros, de metal, care ieşea în acel 
punct din zidul de cărămidă şi urca pe acoperiş. 

Dedesubt, o maşină de poliţie apăru în stradă şi trecu încet 
prin faţa muzeului. Tom se lipi de zid. Cărămizile îi zgâriau faţa, 
piciorul stâng îi rămăsese prins între burlan şi perete. Maşina îşi 
continuă drumul, se opri o clipă, apoi făcu la dreapta pe pod şi o 
apucă pe o altă stradă. Tom se dezlipi de perete, încalecă 
burlanul şi începu să urce spre acoperiş. 

Două minute mai târziu, îşi trecu braţul drept, apoi piciorul, 
peste parapet şi se târî pe acoperiş. Rámase întins acolo preţ de 
câteva clipe, străduindu-se să-şi recapete suflul, cu gura uscată 
şi invadată de gustul acru al acidului lactic care îi cuprinsese 
muşchii. Deasupra lui, stelele stráluceau ca nişte briliante 
aşezate pe o pernă de catifea neagră. Tom se opri o clipă să se 
gândească din nou la ceea ce făcea. Se luptase din răsputeri să 
nu cedeze, dar, în cele din urmă, probabil că Archie avea 
dreptate. Oricât şi-ar fi dorit să creadă în noul început pe care i-l 
promitea Jennifer, nu se putea încrede decât în el însuşi. 

Ceasul scoase un sunet subţire şi-l smulse din reverie. 
Ajunsese la fix. 

Se ridică dintr-o singură mişcare şi scoase din rucsac o funie 
neagră şi lungă. O legă repede de parapet şi o aruncă pe laterala 
clădirii, cordelina subţire, de nailon, fiind ascunsă în umbra unui 
copac din apropiere. Din stradă, era aproape invizibilă, dar 
coarda îi asigura o coborâre rapidă, pentru orice eventualitate. 

In spatele fațadei roase de vreme, acoperişul era plat. 
Acoperişul original, ascuţit, fusese înlăturat prin 1960 pentru a 
conferi galeriilor pe care le adăpostea un aspect mai modern şi 
mai sobru. Tot în urma acestei lucrări, în noul acoperiş fuseseră 
montate o serie de luminatoare mari, care permiteau intrarea 
razelor de soare. Tom se apropie pe furiş de cele două ferestre 
aflate chiar în centru şi se ghemui lângă ele. 

Exact la momentul ştiut, doi paznici apărură în uşa sălii 
spatioase de sub el şi priviră înăuntru, luminând încăperea cu 

lanternele. Apoi, chiar cánd se retrágeau, unul din ei ridicá brusc 
lanterna spre luminátorul de deasupra. Lumina puternicá se 
înălţă de pe podeaua de dedesubt si străpunse sticlă ca un 
reflector. Tom sări din dreptul deschizăturii şi-şi potrivi alarma de 
la ceas. Mai erau exact patruzeci şi cinci de minute până când 
aveau să se întoarcă. 

Scoase un fierăstrău micut din buzunarul din faţă al 
rucsacului. Functiona cu baterii si îl adaptase chiar el în aşa fel 
încât să reducă la minimum sunetul motorului electric. Cu un 
bâzâit abia perceptibil, taie suprafaţa netedă a sticlei sub forma 
unui pătrat destul de mare. 

După ce puse la loc fierăstrăul, Tom scoase două ventuze 
Anver, cu mânere de aluminiu, care puteau susţine fiecare o 
greutate de treizeci de kilograme. Le montă pe sticlă şi cobori 
mânerul de plastic din centrul fiecărei ventuze, creând un vid. 

Era momentul adevărului. Dacă greşea, fereastra s-ar fi 
sfărâmat în mii de bucățele. Isi încordă mâinile şi, cu un zgomot 
puternic, pătratul de sticla ieşi intact din ramă. 

Intrase. 

11.31p.m. 


Pe acoperişul clădirii aflate vizavi de cea pe care tocmai se 
urcase Kirk, Kyle Foster îşi scoase din geantă carabina M24 şi 
începu să o asambleze. Doar de amuzament, făcu treaba asta cu 
ochii închişi, asa cum îl invátaserá la instrucţiile de la Fort 
Benning, din Georgia. 

Mai întâi, strecura ţeava în pat. Apoi introducea şi strângea 
şuruburile care închideau trăgaciul şi garda. Monta apoi luneta, 
folosind cheia combinată de 1,25 cm ca să strângă piulitele din 
faţă si din spate. In final, introducea trágátorul. O încărca. Trăgea 
piedica. Era gata. 

Foster prefera lovitura precisă a modelului M24 mecanismelor 
semiautomate de la PSG-1 sau M21, care lăsau în urmă cartuşe 
împrăştiate peste tot. Era şi o armă uşoară, cu un pat HS 
Precision făcut din kevlar, grafit şi compozit de fibră de sticlă, 
legate între ele cu bitum. Fără lunetă, cântărea doar cinci 
kilograme şi jumătate şi bătea pe o rază de aproximativ opt sute 
de metri pătraţi. Mai mult decât suficient pentru treaba din acea 
seară. 

Schimbase luneta optică, de zi, Leupold M3A 10x42 cu un 
dispozitiv de noapte Litton Aquila x6. Şi, pentru mai multă 
siguranţă, montase şi crăcăna Harris şi o ţintă laser, amplasată 
dedesubt. Pentru dublă siguranţă, cum spunea sergentul din 
fosta lui brigadă. 

Singura problemă cu acest ansamblu, pe lângă bine- 
cunoscutele limite ale modelului M 118 care-i scoteau din răbdări 
pe toţi tovarăşii din unitatea lui, era raza lungă de acţiune despre 
care se ştia că putea cauza probleme la reîncărcare, în cazul în 
care cartuşele nu erau împinse până la capăt. In clipa în care 
simţi însă în mâini forma atât de familiară, patul odihnindu-se 
sub umăr, ochiul lipit de lunetă, astfel de detalii minore îşi 
pierdură orice importanţa. Oricum, nu va avea nevoie decât de 
un Singur foc. 

In schimb, amintirile începură să-l năpădească. 

„El Angel Negro.” 

Îngerul Negru. Asa ajunseseră să-l numească localnicii, în 
Columbia. Nu că ar fi ştiut vreodată cine era sau măcar dacă era 
om. Unii spuneau că e o fantomă, care le ducea copii, fraţii, 
surorile şi părinţii în pădure, de unde nu se mai întorceau 
niciodată. Le găseau doar trupurile mutilate luni mai târziu, în 
morminte superficial săpate sau atârnate undeva sus, printre 
crengile întunecate din bolta pădurii. 

„De ce?” păreau să întrebe ochii lor nevinovaţi când se apleca 
deasupra lor. 

— Pentru că pot, şoptea el. Pentru ca aşa mi s-a ordonat. 

La fel cum i se ordonase şi în această seară. Obişnuitul telefon 
pe care îl primea, vocea tăioasă care-i dădea instrucţiunile. 

— Urmăreşte-l pe Kirk. Tine-te aproape. Asigurá-ti o poziţie 
vizavi. 

Şi nu rata. 


257 


62 


11.32 p.m. 


Tom asezá bucata de sticlá la cátiva centimetri distantá, 
desfácu ventuzele si le vâri înapoi în rucsac. Apoi se ridică si se 
îndreptă spre ventilatorul aparatului de aer condiţionat, amplasat 
chiar în spatele luminatorului. La baza lui, se formase o băltoacă 
mică, acolo unde se scursese condensul umezelii din camera de 
mai jos. 

Tom îngenunche şi scoase din rucsac un troliu mic, activat 
prin telecomandă, pe care îl fixă trecând o coardă pe după 
capătul gros al ventilatorului, pe care o prinse apoi de ambele 
părţi ale troliului. Deşi fusese iniţial gândit să acţioneze conectat 
la un motor de maşină, Tom îl adaptase să funcţioneze şi cu 
baterii. Se descărcă destul de repede, dar îi era mai mult decât 
suficient pentru ceea ce îi trebuia lui în acea seară. Porni troliul, 
desfăcând câţiva metri de pe mosor. Cablul subţire, de oţel, 
strălucea în lumina lunii. 

Tom se aşeză la marginea luminatorului, îşi aşeză rucsacul în 
faţă, în aşa fel încât compartimentul principal să i se sprijine pe 
piept şi îşi prinse cablul de hamul de alpinism pe care şi-l 
montase peste colantii negri. Imbrácase toate legăturile si 
carabinierele de metal în piele neagră, ca să reducă zgomotul si 
ca să nu mai reflecte lumina. În cele din urmă, îşi trase pe cap o 
mască neagră de schi. Materialul i se mulă pe faţă cu o senzaţie 
familiară, aproape intimă. Era gata. 

Se ghemui şi cobori prin gaura pe care tocmai o făcuse, până 
când rămase cu picioarele suspendate deasupra camerei de mai 
jos. Troliul îi susţinea greutatea. Strecură o bucată de cauciuc 
sub cablu, ca să nu se mai frece de ramă. Apăsă telecomanda şi 
începu să alunece încet în cameră. 

Podeaua galeriei se întindea cam la şapte metri sub el şi 
forma un pătrat de aproximativ zece metri pătraţi. Singura uşă 
din galerie dădea într-un coridor larg, care permitea accesul în 
celelalte camere şi spre scara principală ce ducea la etajele 
inferioare. In încăpere erau şi trei camere de luat vederi. Una, 
statică, era atintitá asupra uşii, iar celelalte două, mobile, 

fuseseră amplasate în colţuri opuse si fiecare din ele acoperea 
aproximativ jumătate din încăpere. 

Pereţii albi ai galeriei luceau fantomatic în lumina lunii. 
Semiîntunericul era brăzdat doar din când în când de lumina 
roşie a beculetelor care semnalau faptul că toate cele trei 
camere funcţionează. 

Expoziţia era o combinaţie îndrăzneață de artişti din toate 
secolele. Rothko lângă Rembrandt. Modigliani lângă Monet. Pe 
peretele din stânga, Tom parcă desluşea contururile schiţei lui 
Durer pe care intentionase să o fure cu cinci ani în urmă. 

Prin uşa deschisă, Tom întrezări o strălucire verzuie. Ştia, din 
planul pe care i-l dăduse Archie, că aici era panoul de control 
pentru reţeaua de fire în infraroşu care se declanşau în 
momentul în care ceva atingea podeaua. Dar podeaua nu era 
importantă. Nu avea de gând să o atingă. La fel de lipsită de 
importanţă era şi camera statică, aţintită asupra uşii, de vreme 
ce nu intenţiona să se apropie de ea. 

Dar celelalte două camere, ai căror ochi de sticlă se roteau de 
la stânga la dreapta, maturând încăperea la fiecare zece 
secunde - de ele trebuia să se ferească. Ambele camere fuseseră 
înclinate intenţionat în aşa fel încât să supravegheze partea 
inferioară a pereţilor şi podeaua. Priveau neobosite direct spre 
tablourile, sculpturile şi casetele de expunere pe care la păzeau. 
Asta însemna că prindeau în vizor cel mult trei metri din înălţime. 
Prin urmare, aşa cum se afla, suspendat chiar dedesubtul 
luminatorului, în mijlocul încăperii, Tom ieşea din raza lor de 
supraveghere şi putea rămâne aşa câtă vreme nu cobora mai jos 
şi îşi ţinea picioarele ridicate. 

Vâri mâna în rucsac şi scoase o arbaletă de dimensiuni mici. 
Folosită de obicei pe ambarcaţiuni, avantajul major al 
minicarabinei JBL era dimensiunea ei compactă - avea doar 68,5 
cm de la vârf până la capăt. Sub apă, avea o rază de acţiune de 
doi metri şi jumătate, dar pe uscat, operând câteva modificări, 
Tom o adusese la şapte metri. Aprecie distanţa între el şi 
peretele pe care era montată camera din stânga. Erau cam patru 
metri şi jumătate. In raza lui. Tinti cu atenţie la câţiva centimetri 
deasupra camerei. Ştia că, dacă rata, arbaleta ar fi căzut şi ar 
declanşat sistemul de alarmă. 

Simti pe limbă gustul familiar al carbonului - uscat şi metalic. 
Era ceva comun pentru majoritatea galeriilor de artă să instaleze 
filtre de carbon pentru a elimina fumul şi mirosurile şi, cel mai 

important, bioxidul de sulf emanat de respiratia vizitatorilor, care 
ar fi putut deteriora în mod serios picturile, dacă era lăsat 
nesupravegheat. 

Inghitind în sec, Tom apásá pe trăgaci şi săgeata zbură de-a 
curmezişul încăperii, trăgând după ea o coardă subţire de nailon. 
Se înfipse în zid, îngropându-şi la câţiva centimetri vârful ascuţit, 
de oţel. Fără să se oprească nici măcar o secundă, Tom reîncărcă 
arma, se întoarse şi trase din nou, de data asta trimițând 
harponul deasupra camerei de filmat de pe peretele opus. Când 
ambele harpoane fură la locul lor, legă capetele corzilor de nailon 
de un tensor de metal. Apăsă maneta de pe laterala tensorului, 
până când cele două corzi fura perfect întinse. Se uită la ceas. 
Mai avea treizeci şi cinci de minute. 

Tom se prinse de coarda de nailon care se întindea acum în 
diagonala încăperii şi-şi desfăcu legătura de pe cablul de oţel. 
Incrucişându-şi gleznele deasupra corzii, cu spatele spre podea, 
traversă încăperea ajutându-se de mâini. Carabina de metal 
aluneca pe coardă ca un fermoar; Tom ajunse exact deasupra 
camerei din colţul drept. 

Se întinse si ataşă o cutiutá neagră de cablul care transmitea 
semnalul video în camera de control de la parter. Odată activat, 
dispozitivul înregistra două minute de imagini video în cardul de 
memorie, după care se suprapunea peste semnalul de intrare şi 
începea să transmită iar şi iar imaginile înregistrate, preţ de o 
oră, până când se termina bateria. Până atunci însă, Tom avea 
să fie demult plecat. 

Activă dispozitivul, aşteptă să treacă cele două minute de 
înregistrare, apoi se deplasă până la camera video din celălalt 
colţ al încăperii, unde repetă procedura. Peste încă două minute, 
încăperea deveni practic invizibilă gardienilor de la parter. 

Mai avea douăzeci şi cinci de minute. 

Tom se împinse înapoi pe coarda de nailon şi se opri în 
mijlocul încăperii. Se uita peste umăr, spre podea. Caseta 
pătrata parcă îl privea. Prin capacul de sticlă, filigranul de aur ce 
îmbrăţişa suprafaţa verde a Oului Faberge părea că-i face cu 
ochiul din penumbră, chemându-l. Nu-i plăcea s-o recunoască, 
dar se simţea minunat. Atracția nu dispăruse încă. 

Se legă la loc de cablul de oţel care atârna din acoperiş şi 
apăsă telecomanda, coborând până când ajunse exact deasupra 
casetei de expunere. Respirația lui răspândea un abur uşor pe 
suprafaţa de sticlă, care însă se evaporă numaidecât. Caseta se 

odihnea pe o coloană elegantă, din oţel, ce se lárgea într-un 
postament pătrat care, asemenea unei piramide incaşe, cobora 
spre podea într-o serie de trepte înguste, cam de cinci centimetri 
fiecare. 

Tom apăsă din nou butonul de la telecomandă şi cobori sub 
nivelul casetei de expunere, examinând coloana de oţel, până 
când ajunse la doar câţiva centimetri deasupra podelei, cu 
picioarele îndoite la spate, ca să nu atingă suprafaţa de lemn 
lustruit. Chiar la piciorul coloanei, exact în punctul în care baza 
începea să se lărgească, Tom găsi în sfârşit panoul de metal pe 
care îl căuta. Era montat în suprafaţa de oţel, fixat în patru 
şuruburi mici. 

Se uită la ceas. Cincisprezece minute. 

Scoase din buzunarul hainei o şurubelniţă electrică subţire şi 
desfăcu încet, cu multă bágare de seamă, plácuta metalică. 
Fiecare şurub se lipea de capul magnetic şi era apoi depozitat cu 
grijă pe treapta de sus de la baza coloanei. leşi şi ultimul şurub şi 
Tom prinse plácuta cu mâna stângă, oprind-o din cădere. 

Dar mişcarea bruscă îi făcu mâna dreaptă să tremure uşor. 
Şurubul căzu din şurubelniţă, se lovi de baza platformei cu un 
clinchet metalic, apoi se rostogoli, cu o încetineală agonizantă, 
pe fiecare treaptă, spre podea. 

11.50 p.m. 


Cu fascinatie si groazá, Tom, privea cum micul surub argintiu 
aluneca si sárea din treaptă în treaptă, zăbovind pe ultima 
muchie ce l-ar fi trimis învârtindu-se pe podea, declansánd 
alarma. 

Insă nu căzu. 

Ezită, trecându-şi căpşorul argintiu peste muchie, apoi 
oprindu-se, obosit. Tom răsuflă uşurat prin masca de pe faţă. 

intinse spre şurub capul magnetic al surubelnitei, îl ridică şi-l 
aşeză lângă celelalte. Privind în gaura lăsata de plácuta pe care 
tocmai o înlăturase, desluşi, cu mare greutate, două fire. După 
cum prezisese Archie, părea să fie sistemul unui mecanism de 
presiune relativ simplu, ce se declanşa în momentul în care oul 
era ridicat din casetă. 

Strecură un cleştişor de metal printre cele două fire izolate 
care făceau legătura cu cele goale, de dedesubt. Destul de 
simplu de operat. 

Apăsă din nou pe telecomandă si troliul îl ridică înapoi 
deasupra casetei de expunere. Căutând în buzunarul 
pantalonilor, scoase o lamă mică, de tăiat diamante, cu ajutorul 
căreia trasa un cerc mare pe suprafaţa sticlei de sub el. Puse 
lama la loc în buzunar şi, cu mişcări de cunoscător, apăsă discul 
de sticlă cu podul palmei. Acesta se desprinse şi căzu în casetă, 
lovindu-se de vârful oului. 

Tom vâri mâna în casetă, încleştându-şi degetele înmănuşate 
pe suprafaţa incredibil de delicată a oului. Ezită o clipă, apoi îl 
ridică din casetă, mişcare ce produse un clichet surd. Dar alarma 
nu porni. Deşi mecanismul se declanşase, sistemul continua să 
funcţioneze neîntrerupt prin al doilea circuit, pe care Tom Îl 
aranjase cu cele două fire. 

Trecuseră patruzeci de minute. Mai rămăseseră cinci. Exact 
cât îi trebuia ca să iasă. 

Strecură oul în haină, apoi apăsă telecomandă şi troliul începu 
să-l ridice înapoi pe acoperiş. Când capul şi umerii îi apărură prin 
spaţiul din luminător, opri troliul şi se trase în braţe. 

Atunci îl observă. Un punct mic, roşu, în mijlocul pieptului. 
Tom împietri, uluit. Isi dădu seama imediat ce era. Tinta laser a 
unei puşti cu bătaie lungă. 

Punctul roşu îi urcă pe faţa, reflectându-i-se o clipă în ochiul 
stâng şi făcându-l să clipească. Dansă apoi în jurul buzelor, i se 
rostogoli în jos, pe braţ, se strecurá pe după mâna înmănuşată şi 
se opri, în cele din urmă, pe motorul troliului. Oricine ar fi fost, se 
afla pe acoperişul clădirii de pe cealaltă parte a canalului. Se 
jucau cu el. 

O singură împuşcătura. Motorul explodă, aruncând în jur 
scântei şi bucățele de metal încins. Cablul se desprinse, 
azvârlindu-l pe Tom cu spatele prin hăul încăperii de dedesubt. 

instinctiv, Tom se întinse şi reuşi să prindă cablul de nailon pe 
care îl trăsese în diagonala încăperii, sub braţul şi piciorul stâng. 
Se opri din cădere cu o zguduitură bruscă şi dură, prinzându-şi 
umărul ca într-o menghiná. Se agátá de cablu, apucându-şi cotul 
cu cealaltă mână şi gâfâind de durere şi spaimă. Ce dracu se 
petrecea? Cine era acolo? De unde ştiuse că va fi aici? 

Coarda căzu câţiva centimetri. Zgáltáit de impactul brusc, 
harponul din partea stângă ieşise din perete. Tom îi privea vârful 
ascuţit desfăcându-se încet din suprafaţa de rigips şi lemn, pe 
când coarda se lăsa din ce în ce mai jos. Isi tinu respiraţia. Cinci 
secunde. Zece secunde. 

Harponul se smulse din perete şi Tom plonjă pe duşumea. 

In urma impactului, întreaga încăpere se trezi la viaţă. 
Luminile se aprinseră, orbindu-l pe Tom cu strălucirea lor 
acuzatoare. Alarma se declanşă într-o explozie de sirene şi de 
şuierături ascuţite, ce învălui camera. 

Se ridică împleticindu-se şi se îndreptă, disperat, spre uşă, dar 
un panou imens de oţel i se prábusi în faţă, blocând singura 
ieşire din încăpere care ar fi putut reprezenta o soluţie. Cum 
luminatorul era la opt metri deasupra lui, ştia că nu mai are 
scăpare. 

Era prins. 


263 


64 


12.04 a.m. 


Când zărise punctul roşu de pe acoperişul opus, Jennifer 
înţelesese deodată unde dispăruse bărbatul care îl urmărea pe 
Tom. Şi totuşi, îi mai trebuiseră încă vreo câteva secunde până 
să-şi dea seama ce era de fapt. Stătea ghemuită pe acoperişul 
muzeului, unde se urcase folosind coarda pe care Tom o lăsase 
atârnată pe laterala clădirii. 

Chiar şi aşa, sunetul împuşcăturii ce răsună doar câteva clipe 
mai târziu o paraliză pe moment. Abia urletul strident al alarmei 
din galeria de sub ea o trezi la realitate. Sări în picioare şi alergă, 
împleticindu-se, până la marginea luminatorului, unde stătea 
acum cu mâinile în şolduri, uitându-se la Tom prin gaura din 
sticlă. 

— Te distrezi? întrebă ea cu o voce ce venea parcă din altă 
lume. 

— Tu? Surpriza din glasul lui Tom dispáru numaidecát. 
Repede, scoate-mă de aici! 

— Nu prea cred. 

— Crede-mă, nu e ceea ce pare. 

Jennifer ascultă alarma şi privi dispozitivul spart şi silueta 
mascată de sub ea. Era exact ceea ce părea. Exact ceea ce Bob 
Corbett o prevenise că se va întâmpla. Cum putuse fi atât de 
proastă încât să creadă că toţi cei din jurul ei se înşelau? 

— Oh, nu? râse ea cu răceală. Atunci, ce este? 

Tom îşi scoase masca de schi de pe cap; părul îi stătea turtit şi 
în dezordine. Jennifer îi vedea acum ochii. Mari şi întunecaţi si 
parcă puţin speriaţi. 

— Am doar nouăzeci de secunde până când paznicii o să 
ajungă aici, zise Tom arătând nerábdátor spre usa de metal, îţi 
explic mai târziu. 

— Nu. Imi explici acum. 

Vorbea hotărât, fără ezitări. Nici nu ştia de ce mai stătea să-l 
asculte, de ce nu se dusese direct la poliţie când găsise coarda 
atârnând pe zidul muzeului. Dar o parte din ea voia un motiv. 

— Nu avem timp, o rugă Tom. 

— Eu am destul. 

Tom scuturá nervos din cap, privi ín altá directie, apoi din nou 
spre ea. 

— Oul Faberge pe care l-am furat în New York era pentru 
Cassius. Ştii cine e Cassius? 

Numele îi suna cunoscut, dar nu ştia unde îl mai auzise. Apoi 
îşi aminti. Cassius era personajul ăla, căpitanul Nemo, despre 
care vorbise Corbett la şedinţa cu secretarul Young. Geniul 
criminal care se presupunea că era în spatele unei serii de jafuri 
comandate din lumea artei. Incuviintá din cap. 

— Bun, deci ştii cu cine mă confrunt. Intelegerea era pentru 
ambele ouă, dar m-am retras înainte să îl iau pe al doilea. Crede- 
mă, nu am minţit când ţi-am spus că hotărâsem să mă retrag. 
Dar Cassius n-a vrut să accepte. A ameninţat că mă omoară şi pe 
mie si pe un tip cu care lucrez, dacă nu i-l livrez până mâine. 

Jennifer nu zise nimic. Cum ar fi putut să-l creadă? Panoul de 
oţel se ridică doi centimetri de la podea. Gardienii de afară 
ajunseseră lângă el şi începuseră să deschidă încăperea. Vocile 
lor alarmate se auzeau prin crăpătură. 

— De ce nu mi-ai spus? 

— Ar fi avut vreo importanţă? M-ai fi lăsat să mă duc? 

— Nu. 

— Şi atunci, ce alternativă aveam? Să nu fac nimic şi să aştept 
să ne omoare? Şi pe mine şi pe prietenul meu? 

— Aveam o înţelegere. Ar fi trebuit să ai încredere în mine. Te- 
aş fi putut proteja. A 

II privea cu răceală, dar nu mai era atât de sigură acum. In 
ciuda oricărei logici, în ciuda tuturor dovezilor, voia să îl creadă. 

Tom clătină din cap şi zâmbi cu tristeţe. 

— Te-am auzit aseară, Jennifer. Când vorbeai la telefon cu 
şeful tău. l-ai spus să conteze pe tine, să fie sigur că vei face tot 
ce va fi nevoie ca să rezolvi cazul. Că nu-ţi pasă ce se va 
întâmpla cu mine. Trebuie să-mi văd interesul. Nu mă pot baza 
nici pe tine, nici pe alţii să mă apere. N-am făcut-o niciodată. 

Jennifer rosi când îşi aminti propriile cuvinte. Intelegea acum 
de ce Tom fusese atât de rezervat în timpul cinei lor din Paris. 

— Am vrut să spun doar că singurul meu interes în ceea ce te 
priveşte este strict profesional, că sunt de părere că ne poţi fi de 
un real ajutor în rezolvarea acestui caz şi atâta tot. Asta e 
adevărul. Nu mă interesează cine ce a făcut în trecut, în ceea ce 
mă priveşte, avem o înţelegere şi eu intentionez să-mi tin 

promisiunea atáta vreme cát ti-o tii si tu. 

Panoul de otel se ridicase acum aproape zece centimetri si, 
prin crăpătură, se vedeau vârfurile de metal ale bocancilor 
gardienilor. 

— Poate cá asta crezi acum, dar, cánd va veni momentul, 
lucrurile nu vor mai fi la fel de clare. Va trebui sá te gándesti la 
cariera ta. Nu puteam risca sá fiu trádat a doua oará. 

— Şi ce aveai de gând să faci? Să furi oul şi-apoi sá dispari? 
Unde să te duci? 

— Oul este pentru un ofsaid pe care Cassius îl organizează 
mâine seară în Istanbul. Tom privea din ce în ce mai nervos spre 
uşa de oţel, care se ridica încet, dar sigur. Voiam să mă duc 
acolo şi să lămuresc situaţia o dată pentru totdeauna. Pentru 
Harry. 

— La Istanbul? 

In ciuda situaţiei, Jennifer nu reuşi să-şi ascundă uimirea din 
voce. Istanbulul reprezenta acum o verigă în cazul legat de 
monede. Poate chiar şansa de a le recupera şi de a-i prinde pe 
cei care le luaseră. 

— De ce nu mi-ai spus mai devreme? 

— Pentru asta începuse Steiner să noteze numărul de telefon, 
când a fost omorât. E clar. Cassius voia să strângă monedele 
pentru licitaţie. E foarte posibil să fi comandat chiar furtul lor, 
special pentru asta. Monedele şi cele două Ouá Faberge sunt 
probabil vedetele serii. 

— Şi ce se întâmplă dacă acest Cassius nu primeşte cel de-al 
doilea ou? 

— Nu-şi poate permite să invite oamenii la un ofsaid pentru ca 
apoi să nu fie în stare să aducă obiectele pe care a promis că le 
va avea acolo. Probabil că va anula totul. 

Jennifer analiză situaţia cu febrilitate. Dacă ofsaid-ul era 
anulat, pierdea cea mai bună şansă de a lua urma monedelor. 
Şansele de a le mai găsi vreodată după asta erau foarte mici. 
Trebuia ca ofsaid-ul să aibă loc. 

— Prinde-te de asta! 

Jennifer îi aruncă funia pe care se cátárase. Coarda grea se 
răsuci în aer în timp ce cădea. Panoul de oţel era acum ridicat la 
aproape treizeci de centimetri şi văzu pe cineva încercând să se 
strecoare prin deschizătură. 

Tom înşfăca funia şi, până când panoul se înalţă cu încă zece 
centimetri, ieşise deja din încăpere. Picioarele îi fluturară prin 

deschizátura din luminator exact când primul gardian intră în 
cameră şi sări în picioare, cu arma întinsă. 

Stând în genunchi, Tom se aplecă înainte şi trase aer în piept. 
Privi spre Jennifer şi spuse, cu o voce răguşită: 

— Data viitoare, aruncă-mi doar coarda. Putem sta la taclale 
mai târziu. 

— Nu va exista o dată viitoare. Nici data asta n-ar fi trebuit să 
existe. ll trase în picioare. Să plecăm de-aici! 

Fugiră străbătând acoperişurile clădirilor adiacente, coborâră 
în stradă şi se întoarseră apoi la hotel. Sunetul sirenelor de 
poliţie şi strălucirea luminilor albastre se pierdură în depărtare, 
rămânând doar un ecou în liniştea nopţii. 

Fură urmăriţi tot drumul de doi ochi măriţi de uimire. Când 
dispărură pe uşa hotelului, bărbatul îşi scoase telefonul din 
buzunarul costumului. Vorbi imediat ce interlocutorul răspunse la 
celălalt capăt. 

— Sunt Jones, domnule... E un adevărat circ aici. Kirk tocmai a 
dat o spargere la un muzeu, apoi un nebun a încercat să-l 
împuşte de pe un acoperiş, cu o armă cu lunetă... Nu, a ratat. 
Browne? Imi pare rău, domnule, dar se pare că ea l-a ajutat pe 
Kirk să fugă. 

Hotelul Seven Bridges, Amsterdam, Olanda 
12.36 a.m. 


— Arată-mi-l! Vreau să-l văd! 

Vocea lui Jennifer era sugrumată, aproape entuziasmată. 
Adrenalina încă le mai curgea prin vene, inimile le băteau 
nebuneşte, capetele le vâjâiau când se întoarseră în camera de 
hotel. 

— Eşti sigură? o întrebă Tom privind-o nehotărât. Şi aşa, te-ai 
implicat mult prea mult. Poate că ar fi mai bine să te opreşti aici. 

— Te-am ajutat să fugi de la locul faptei. Ce crezi că poate fi 
mai rău de atât? 

Tom aprobă din cap, apoi îi aruncă o privire încurcată. 

— Să ştii că apreciez ce ai făcut pentru mine acolo. 

— Cred că mi-am pierdut minţile, şopti ea, mai mult pentru 
sine. Dacă află cineva, sunt terminată. Ştii asta, nu-i aşa? Ochii 
mari, rotunzi îi străluceau în timp ce vorbea. 

— Da, răspunse el. Se opri o clipă. Şi? De ce-ai făcut-o? 

— Fără ou, nu mai avea loc ofsaid-ul. Fără ofsaid, nu mai 
găseam monedele. 

— Aşadar, a fost ceva pur profesional? 

Tom părea aproape dezamăgit. 

— Strict profesional. 

Jennifer spera că Tom nu remarcase ezitarea din vocea ei. 
Fiindcă mai existase un impuls care o îndemnase să arunce 
coarda, un impuls pe care nu voia să-l recunoască nici faţă de ea 
însăşi, cu atât mai puţin faţa de Tom. O parte din ea simţea 
nevoia ca el să ştie că putea avea încredere în ea. Că erau 
implicaţi împreună în povestea asta. Fiindcă ea ştia mai bine ca 
oricine cum e când oamenii nu au încredere în tine, când orice 
mişcare, orice gest îţi este pus la îndoială. Fiindcă voia cu 
înverşunare să-i ofere acea a doua şansă pe care atât de puţini 
oameni, până la Corbett, i-o oferiseră ei. 

Tom zâmbi. Scânteia din ochii lui sugera că ştia că ea nu Îi 
spusese totul, dar că nu voia să insiste asupra subiectului. 

— Ei bine, indiferent care ar fi fost motivul, a fost unul corect. 

Vom termina povestea asta împreună. Acum, întinde palmele. 

Îşi vári mâna în buzunarul hainei şi scoase oul, aşezându-l cu 
delicateţe în căuşul palmelor ei. 

— Dumnezeule, cât e de frumos! şopti ea, mângâind suprafaţa 
netedă şi verde, urmărind cu degetul florile delicate ce se ináltau 
pe margine din rădăcinile răsucite care formau baza. Cum se 
numeşte? 

— Oul Panselelor. E unul dintre preferatele mele. 

— De ce? 

— O să-ţi arăt. 

Tom deschise oul şi scoase la iveală un scut de aur detaşabil, 
în formă de inimă, cu unsprezece uşi minuscule montate pe un 
şevalet lucrat cu o delicateţe de nedescris. 

— Fiecare uşă se deschide şi dezvăluie privirii portrete în 
miniatură ale diferiților membri ai familiei imperiale. 

Tom deschise câteva uşi. Chipuri palide, posace, priveau de 
dincolo de ele. 

— Intotdeauna mi s-au părut foarte trişti, de parcă ar fi ştiut ce 
avea să li se întâmple. 

— Te referi la revoluţia din Rusia? 

— Mă refer la faptul că au fost asasinați de bolşevici, care le- 
au confiscat apoi întreaga colecţie de artă şi au vândut-o ca să 
finanţeze armata lui Stalin. Mie unul, bijuteria asta îmi spune mai 
multe despre istoria Rusiei decât ar putea s-o facă toate cărţile 
din lume. Aici e totul. Gloria şi groaza. 

— Câte ouă sunt în total? 

— Faberge a făcut doar cincizeci. Opt au fost pierdute. Muzeul 
Armurilor din Kremlin încă mai are zece şi un miliardar rus a 
cumpărat recent nouă de la familia Forbes. Restul sunt prin alte 
muzee sau în colecţii private. 

— N-ai fost niciodată tentat să păstrezi pentru tine toate 
lucrurile pe care le-ai luat de-a lungul anilor? 

— Niciodată. Tom zâmbi. Este una dintre primele reguli pe 
care le înveţi. lţi faci treaba, apoi mergi mai departe. Nu-ţi poţi 
permite luxul de a te îndrăgosti de obiectele pe care trebuie să le 
iei. 

Întinse mâna si Jennifer îi înapoie, fără tragere de inimă, oul. 
Tom îl luă, îl înfăşură şi-l puse deoparte. 

— Hai să-l sunám pe Archie. 

— Pe cine? 

— Un... coleg. 

Jennifer se asezá lângă el, pe pat, în timp ce Tom formă 
numărul. 

— Eu sunt, spuse acesta când Archie răspunse. 

— Eşti teafăr, prietene? E vreo problemă? se auzi vocea 
îngrijorată a lui Archie de la celălalt capăt al firului. 

— Nu, sunt bine. L-am luat. 

— L-ai luat? Oh, slavă Cerului! Bravo ţie, prietene, bravo ţie. 

— Mulţumesc, răspunse Tom, zâmbind la auzul oftatului de 
uşurare din vocea prietenului său. 

— Ai avut vreo problemă? 

Archie se mai calmase acum şi tonul îi era mai serios, mai 
oficial. 

Tom scoase un hohot scurt de râs. 

— S-ar putea spune şi aşa. Archie, ai spus cuiva că o să operez 
acolo, în seara asta? 

— Sigur că nu. Drept cine mă iei? 

— Bine, bine... 

— De ce? Ce s-a întâmplat? 

— Păi, chiar când am ieşit... 

— Oh, afurisit să fiu! îl întrerupse Archie. Am spus cuiva. Nu 
exact unde o să dai lovitura, dar în ce oraş eşti. 

— Cui? 

— Noaptea trecută. Lui Cassius. 

— Cassius? sări Tom surprins. Pentru Dumnezeu, Archie, de 
partea cui eşti tu? 

— Ştiu, îmi pare rău. M-a luat prin surprindere. De ce? Ce s-a 
întâmplat? 

— Cineva a tras în troliu. A vrut să fiu prins. 

— Şi ce interes avea Cassius să se asigure prin toate 
mijloacele că faci o treabă, doar ca să te înfunde, înainte să o 
termini? N-are nici o logică. Trebuie să fi fost altcineva. 

— Poate. 

— Cum ai scăpat? 

— Jennifer. g 

— Păsărica de la FBI? Iti baţi joc de mine? 

— Nu. _ 

— Şi care-i şpilul? In mod sigur vrea ceva. 

— Poate. Tom o privi pe Jennifer care asculta extrem de 
curioasă conversaţia. In clipa asta, nu mai sunt sigur de nimic. 
Vorbim mai târziu despre asta. Oricum, o să las oul la Fleur 
mâine dimineaţă, împreună cu trusa. Poţi să le ridici de acolo. 

— Nici o problemá. Oh si... Tom? 

— Da? 

— Mersi. 

— Cu plácere. 

Convorbirea se întrerupse. Tom se întoarse spre Jennifer. 

— Ai auzit totul? 

Jennifer încuviinţă din cap, foarte serioasă. 

— Archie, care presupun că e intermediarul tău, i-a spus lui 
Cassius despre treaba asta. 

Tom mişcă aprobator din cap. 

— Acum crezi că acest Cassius a încercat, în mod intenţionat, 
să te prindă la muzeu. Şi nu ştii de ce. 

— Ştii tu? 

— Răspunsul este în Istanbul. Trebuie să fie. Aranjez să 
mergem acolo máine-dimineatá, spuse ea calmă. Max o sá se 
ocupe de bilete. 

— Nu trebuie să-ţi suni şeful, să-i povestesti ce s-a întâmplat? 

— O să-l sun. Deocamdată însă, amândoi avem nevoie de 
odihnă. Se opri şi-l privi direct în ochi. Apropo, cine era fata? 

— Care fată? 

— Blonda din oraş, cu garderoba de la Victoria's Secret. 

— E Fleur, fata care o să-mi livreze oul máine-dimineatá. E o 
cunoştinţă. Cineva în care ştiu că pot avea încredere. De ce? Eşti 
geloasă? întrebă Tom rânjind. 

— Ai vrea tu! zise ea ridicând din umeri nepăsătoare. Vrei să 
dăm cu banul ca să vedem cine doarme pe jos? 

— Nu e nevoie, răspunse Tom binevoitor. Iti las tie patul. 

Istanbul, Turcia 
29 julie - 5.43 p.m. 


Grádina de ceai llesam Lokall se aflá chiar lángá Divan Yolu, 
strávechiul drum spre Consiliul Imperial, care se întinde de la 
ruinele Hipodromului roman, unde se întreceau cândva carele si 
unde gladiatorii se luptau pentru amuzamentul mulţimii, până la 
Poarta Tunului, în zidurile oraşului vechi. 

La adăpostul zidurilor groase ale grădinii, zumzetul 
tramvaielor, claxoanele aproape neîntrerupte şi strigătele 
sălbatice ale comercianților stradali făceau loc unei linişti 
mormântale şi răcoroase, întrerupte doar de zornăitul plăcut al 
zarurilor ce se rostogoleau pe table de joc elaborat încrustate. 
Câţiva localnici întreprinzători aranjaseră pe bănci pernite si 
covoraşe viu colorate şi atârnaseră carpete pe pereţi - capcane 
subtile, gândite să-i păcălească pe numeroşii vizitatori ai grădinii 
şi să-i atragă în standurile amenajate în sálite mici, ce serviserá 
odinioară drept săli de clasă, pe când gradina mai adăpostea 
încă şcoala islamică, Medrese, a moscheii din apropiere. 

Ca întotdeauna, aerul era imbácsit de fumul narghilelelor - un 
amestec dulce, lipicios, de tutun cu aromă de măr, aşezat 
deasupra unei rezerve inepuizabile de cărbuni aprinşi, aduşi de 
un bătrân numai piele şi os care se strecura printre mese cu 
resemnarea omului care nu mai are ce aştepta de la viaţă. Fumul 
de tutun era tras prin apa limpede ce bolborosea uşor, asemenea 
unei pisici mari, care toarce. 

— De ce fac asta? întrebă Jennifer când luară loc într-un colţ 
din fundul grădinii. 

li îndepărtă cu un semn pe vânzătorii de covoare care 
tăbărâseră numaidecât asupra lor, întrebându-i dacă nu voiau să 
cumpere carpete turceşti „autentice”. 

— Curăţa fumul. Il mai domoleste, îi explică Tom. 

— Ai mai fost aici? 

— Am stat o vreme aici, la un moment dat, spuse Tom 
încercând să capteze atenţia chelnerului. 

— Prin multe locuri ai mai stat, remarcă Jennifer. 

— Cam prea multe, aprobá Tom. Ce vrei? Ceai de már sau 
cafea? Ca sá ştii - ceaiul de mere e atât de dulce încât ai 
senzaţia că o să-ţi cadă toţi dinţii. Pe de altă parte, cafeaua e 
atât de amară încât o sá te facă să scrásnesti din dinţi. 

— Vai de mine, ce alegere! Jennifer dând ochii peste cap. Cred 
că prefer cafeaua. 

Tom comandă un ceai şi o cafea, care apărură peste doar 
câteva clipe, ceaiul aburind, într-un pahar mic şi curbat, cafeaua 
vâscoasă bolborosind ca plumbul topit în creuzetul de porțelan. 

— Şi de ce suntem aici? întrebă Jennifer sorbind din cafea şi 
privind în jur recunoscătoare în momentul în care simţi cofeina 
invadándu-i creierul. 

Grădina era animată, dar nici pe jumătate plină şi Jennifer 
remarcă privirile suspicioase pe care i le aruncau grupurile mici 
de turci care se strânseseră în jurul másutelor joase ca să bea şi 
să fumeze. 

— Fiindcă avem nevoie de informaţii şi ăsta e cel mai bun loc 
în care le putem obţine, îi explică Tom întinzându-şi picioarele pe 
bancă. 

Jennifer îl sunase pe Corbett dis-de-dimineatá si insistase să i 
se facă legătură la el acasă, deşi ştia că în State era ora trei 
noaptea. li spusese ce aflase Tom. Că în Istanbul urma să aibă 
loc o licitaţie ilegală şi că se duceau amândoi acolo, în speranţa 
că vor da de urma monedelor. Corbett fusese de acord cu planul 
ei şi o sfătuise să fie atentă. 

Luaseră avionul de ora 11 de la Amsterdam la Istanbul în 
aceeaşi dimineaţă. Călătoriseră într-o atmosferă destul de 
tensionată. Işi dădeau amândoi seama că toate cele petrecute la 
muzeu schimbaseră covârşitor relaţia dintre ei, însă nici unul nu 
reuşea să-şi dea seama limpede în ce fel. 

La intrarea în grădină se iscă, dintr-odată, zarvă mare. Doi 
bărbaţi masivi, cu ochelari de soare şi costume gri lucioase, 
brodate cu fir de argint, păşiră în grădină şi se uitară, pe rând, la 
toţi cei prezenţi. Páránd satisfácuti, priviră peste umăr şi 
aprobară din cap. 

Intră un omulet pitic şi rotund ca un butoi, despre care Jennifer 
presupuse că era şeful lor. Faţa îi era aproape în întregime 
ocupată de un nas mare şi borcánat si de o barbă stufoasă si 
neagră, care venea în continuarea părului ondulat, de aceeaşi 
culoare. După părerea lui Jennifer şi părul şi barba erau vopsite. 
Ochii i se ascundeau în spatele unor ochelari, cu rame groase de 

baga, firma Ray Bans. Sigla companiei se afla ín coltul lentilei din 
dreapta, în aşa fel încât originea lor distinsă sá nu poată fi pusă 
la îndoială. Purta o haină groasă de piele neagră, o cămaşă 
neagră de mătase, desfăcută la primii trei nasturi şi lăsând să se 
vadă lanţurile groase de aur care-i atârnau la gât şi la 
încheieturile mâinilor. 

Incă doi bărbaţi intrară după el, fiecare ocupând o poziţie 
strategică în jurul lui, umflándu-si bicepşii în mod amenintátor. 
Chelnerul se agită nervos în jurul şefului, conducându-l la masa 
cea mai mare şi mai umbrită, de la care îi goni în mod foarte 
neceremonios pe actualii ocupanti. Un şut bine ţintit transmise 
un mesaj mai explicit unuia dintre ei, care protesta mai 
vehement. 

— Cine-i ăsta? suierá Jennifer. 

— Amin Madhavy. Un mincinos şi-un hoţ, răspunse Tom 
liniştit. 

— Vreun prieten al tău, să înţeleg? 

— Cum de-ai ghicit? rosti Tom, făcându-i cu ochiul. Haide, să-i 
dăm drumul! 

5.52 p.m. 


Bodyguarzii, prea ocupați să-şi comande de băut, nu-l 
observară pe Tom decât atunci când acesta ajunse la doar câţiva 
centimetri distanţă. 

— Madhavy-bey, spuse Tom, folosind epitetul respectuos pe 
care turcii îl rezervă doar saluturilor protocolare. Te-ai întors 
pentru o altă lecţie? 

O cută superficială încreţi fruntea bărbatului. Nu ridică 
privirea. In loc de aceasta amestecă mai întâi una, apoi două, 
apoi trei lingurite de zahăr în ceasca de cafea. 

— Kirk-bey, rosti el în cele din urmă, în aceeaşi formulă 
politicoasă de salut. 

Avea vocea pitigáiatá, cu un accent foarte pronunţat. Ridică 
privirea şi cuta de pe frunte i se topi într-un zâmbet larg. 

— Bine ai venit! 

Gorilele turcului, care, la auzul vocii neaşteptate a lui Tom 
săriseră ca arse, vârând repede mâinile în interiorul hainelor, se 
relaxară. Madhavy dădu din mână dispretuitor. 

— Oricum, ar fi fost prea târziu, neghiobi incompetenti! márái 
el. Dacă ar fi vrut să-mi facă felul, aş fi fost deja mort. Zâmbi din 
nou, cu gura până la urechi. Nu ştiu de ce-mi mai bat capul cu ei. 
Ridică din umeri şi-i făcu semn lui Tom să ia loc pe báncuta 
capitonată din faţa lui. Haide, stai cu mine! 

II privi cu atenţie în timp ce se aseza. Ceaşca de cafea se 
pierduse cu desăvârşire în mâna lui umflată şi negricioasă; pe 
fiecare deget ghiulurile de aur străluceau ca o armură scumpă. 

— Şi ce te aduce iar prin Istanbul? îşi scoase ochelarii de soare 
şi ochii mici şi negri îi luciră că ai unui copil pus pe şotii. Ce 
nefericit va avea neplăcerea să primească vizita ta de data asta? 

Tom clatină din cap. 

— N-ai auzit? M-am retras. 

— Ha! Ce, mă crezi prost? 

— Vorbesc serios. 

— Şi atunci, ce cauţi aici? 

— Sincer să fiu, caut ceva. Mai bine zis, caut un loc. 

— Ah... Chipul lui Madhavy se lumină, semn că pricepuse. Si ai 
nevoie de ajutorul meu. 

— Asta e oraşul tău, Amin. Pe cine era să întreb? 

Madhavy mişcă aprobator din cap şi ridică din sprâncene. 

— Asta asa e. 

— Ştii ceva despre vreo vânzare care are loc în seara asta? O 
licitaţie de opere de artă. Tom se aplecă spre el. Chestii de 
valoare. 

Madhavy lasă ceasca din mână. 

— Care va să zică, spuse el punându-şi palmele pe burdihanul 
voluminos, pentru asta te-ai întors. Am auzit, fireşte, dar locaţia 
e secretă. Foarte secretă. Nimeni nu ştie cu exactitate unde o să 
se desfăşoare. Nici măcar eu. Se lovi cu mâinile pe piept ca să 
arate cât se simţea de ofensat. Aş vrea să te pot ajuta, bătrâne, 
dar... Ridică din umeri. 

Tom îl cunoştea destul de bine pe Madhavy ca să-şi dea 
seama unde bătea. 

— Prea bine, bătrâne. Ce vrei? Care-i preţul? 

— Preţul? Crezi că Amin Madhavy poate fi cumpărat? Ridică 
tonul şi privi indignat în jur. Multumit că-l auziseră destui oameni, 
se aplecă şi şopti în urechea lui Tom: O revanşă. Madhavy 
vorbea acum pe un ton mult mai agitat şi se împinsese până pe 
marginea scaunului. Ultima dată, n-am mai putut să-mi scot 
capul în lume luni de zile. Oamenii râdeau de mine. De mine! 
Madhavy făcu ochii roată în jurul grădinii, parcă nevenindu-i să 
creadă. De data asta, n-o să mai fii aşa norocos. 

Madhavy făcu un semn cu mâna şi o imensă cutie de table 
apáru ca din pământ şi fu aşezată pe másuta joasă dintre cei doi. 
Tom zâmbi. 

— Prea bine. Câştigă cine face primul cinci puncte. Mă 
grăbesc. Dacă o să câştig eu, îmi spui locaţia. Dacă vei câştiga 
tu... Ce se întâmplă dac-o să câştigi tu? 

Madhavy arată spre mâna lui Tom. 

— Dacă o să câştig eu, îmi dai ceasul tău. 

Tom ezită. Ceasul lui... Ceasul pe care i-l lăsase mama lui... 
Dar ce putea face? Licitaţia era chiar în acea seară, peste doar 
câteva ore. 

— Bine, acceptă Tom. 

In timp ce bărbaţii vorbeau, Jennifer se apropiase de masă şi 
bodyguarzii, evident atinsi de critica de mai devreme a lui 
Madhavy, răspunseră de această dată scotándu-si armele si 

strigând furioşi. 

— E cu mine, rosti Tom fără să ridice privirea, în timp ce-şi 
aranja calm piesele pe tablă. 

Madhavy mormăi câteva cuvinte şi gorilele o lăsară pe Jennifer 
să se apropie de masă. 

— Mulţumesc pentru nimic, îi spuse ea cu reproş lui Tom. 
Madhavy râse văzând enervarea ei evidentă. 

— Probleme cu damele? întrebă el, prefăcându-se îngrijorat. 
Sper să nu-ţi distragá atenţia. 

— N-ai tu norocul ăsta. Oricum, ţi-ar trebui mai mult de-atáta 
ca să mă baţi. Să începem! 

6.00 p.m. 


O linişte stranie se lasă în jurul lor de îndată ce începură jocul. 
Bodyguarzii, simțind încordarea lui Madhavy, se apropiaserá de 
masă şi încercau să stea cu un ochi la joc, iar cu celălalt să 
cuprindă restul grădinii. 

Jucară amândoi în stilul arábesc, învârtind zarurile minuscule 
între degete şi azvârlindu-le cu înverşunare de-a lungul tablei de 
joc, mutând piesele înainte ca majoritate spectatorilor să apuce 
să vadă ce numere ieşeau, darămite să mai şi gândească 
mutarea. 

Jocul de table, sau Shesh Besh cum îi spun arabii, este unul 
dintre cele mai vechi jocuri din lume. Pentru cei fără experienţă, 
este un joc de noroc în care zarurile îţi dictează mişcările, tu fiind 
doar un ostatic al hazardului. Pentru un jucător ca Tom însă, 
norocul era însoţit de strategia minţii. Gândirea lui matematică şi 
neobişnuita capacitate de înţelegere a probabilităților, combinate 
cu o fantastică putere de a mistifica - toate astea îi dădeau un 
avantaj tactic. 

Jocul modern se joacă cu două zaruri, care-ţi permit să dublezi 
miza sau numărul de puncte din joc. Dacă adversarul reuşeşte să 
termine jocul înainte ca tu să apuci să scoţi vreo piesă, se 
numeşte că a făcut mart şi, din acea clipă, miza jocului se 
dublează. Situaţia când mai ai o piesă pe bară în momentul în 
care adversarul a terminat, se numeşte mart tehnic şi tripleazá 
miza. Să ştii când sá accepti, să respingi sau chiar să dublezi 
dubla adversarului, echivalentul plusării de la poker, este la fel 
de important ca poziţionarea pieselor. Poate chiar mai important. 

Madhavy începu bine, cu un şase-unu, care-i permise să 
formeze un punct vital chiar lângă casă. Apoi, rândul următor 
arunca un şase-şase, dubla dându-i dreptul la patru mutări de 
şase, în locul celor două obişnuite, ceea ce-i permise să-şi scoată 
cele două piese din casa lui Tom şi să mai închidă un punct. 

Având în vedere începutul în forţă al lui Madhavy, Tom nu fu 
surprins când acesta îl dublă, rândul următor. In mod normal, ar 
fi refuzat probabil dubla, preferând să piardă un punct decât să 

riste douá. Dar nu era un joc obisnuit. 

Spre încântarea lui Madhavy, pe care turcul nu făcu nici un 
efort să şi-o ascundă, Tom acceptă dubla şi, după câteva clipe, 
pierdu jocul. In mod normal, fiecare joc valora un punct, dar 
fiindcă Tom acceptase dubla, acesta făcea doua. 

— Am câştigat! jubilă Madhavy lovind aerul cu pumnul. Două 
puncte. Ţi-ai cam ieşit din mână. 

— Ai avut noroc, răspunse Tom rearanjând piesele în viteză. 
Nu uita, câştiga primul care face cinci. 

Madhavy îşi aplecă din nou capul asupra tablei şi veselia de 
mai devreme păru să îl părăsească atunci când un schimb rapid 
de piese stârni un murmur de entuziasm în rândul mulţimii din ce 
în ce mai mari de gură-cască, strângându-se în jurul lor. Luând în 
considerare evoluţia jocului, Tom alese rapid o tactică defensivă, 
plasându-şi piesele în poziţii de blocaj şi aşteptând apoi o ocazie 
să-l lovească pe Madhavy care încerca să scoată piesele. Era o 
strategie riscantă, dar potenţial devastatoare. 

După cum bănuise Tom, nu trecu mult până când Madhavy, 
înjurându-şi ghinionul într-o ploaie de cuvinte turceşti, fu obligat 
să lase o piesă expusă. Simţind şansa, Tom îl dublă, dar 
Madhavy, simțindu-se în mână, îi întoarse imediat dubla, în 
numai câteva clipe, dintr-un joc simplu ajunseseră la un joc de 
patru puncte. 

Tom îl privi în ochi pe Madhavy în timp ce învârti zarurile, 
aruncându-le fără să se sinchisească să se mai uite ce a ieşit. 
Reacţiile mulţimii uluite şi fluieratul involuntar al lui Jennifer îi 
erau de ajuns. || lovise. 

Fiindcă Tom îşi blocase toate punctele din casă, Madhavy era 
acum scos din joc, cu o piesă izolată pe bară. Tot ce putea face 
era să privească împietrit cum Tom îşi scoase aproape jumătate 
din piese înainte ca el să se poată întoarce pe tablă şi să înceapă 
să mai scoată şi dintr-ale lui. Infuriat, se declară învins. 

Patru la doi pentru Tom. 

6.17 p.m. 


Madhavy mârâi să i se mai aducă o cafea şi urlă la unul dintre 
bodyguarzi să tacă. Tom ştia acum ca o singură greşeala l-ar fi 
putut costa pe Madhavy jocul. Şi, conform regulilor, nu mai 
puteau folosi acum dubla, având în vedere că Tom era doar la un 
punct de victorie. Madhavy nu avea de ales - trebuia să câştige 
trei jocuri consecutiv. Nu era de mirare că scotea fum pe nări. 

Mulțimea gálágioasa de gură-cască adunaţi într-un cerc strâmt 
în jur părea că se hrăneşte din încordarea lor. Tom studie cu 
atenţie figura lui Madhavy - ochii bulbucati, modul nervos în care 
se juca cu barba, picătura uleioasa de sudoare de pe frunte, felul 
în care îşi muşca mereu buza... Madhavy ridică ochii şi-i sustinu 
privirea lui Tom, zâmbind cu superioritate. Tom înţelegea că 
Madhavy dădea un spectacol, în faţa oamenilor lui. Trebuia să-şi 
joace cartea cu foarte mare băgare de seamă. 

Jocul următor începu cu un schimb echilibrat de mutări între 
cei doi jucători, fără ca vreunul din ei să înregistreze vreun 
avantaj major. Cam peste patru rânduri însă, o succesiune de 
zaruri proaste îl forţă pe Tom să-şi schimbe tactica şi să încerce 
să scoată din joc toate piesele lui Madhavy. Ori la bal, ori la 
spital! 

Madhavy reacţionă bine, întoarse atacul asupra lui Tom şi, din 
câteva duble, închise aproape toate punctele de la el din casă. 
Tom se găsea dintr-odată într-o poziţie foarte dificilă, cu piesele 
înşirate pe toată tabla ca un şirag destrămat de mărgele şi cu 
încă două pe bară. 

Incă trei mutări şi Tom se găsi în aceeaşi poziţie în care se 
aflase Madhavy jocul precedent - scos din joc. Doar că Tom avea 
trei piese scoase de pe tablă, în timp ce Madhavy avusese doar 
una. Madhavy îşi vâra piesele în casă una câte una, în timp ce 
Tom şi le recupera pe rând pe cele de pe bară. Când nu-i mai 
rămăseseră decât patru piese pe dinafară, figura încordată a lui 
Madhavy se relaxă într-un rânjet. Aruncă zarurile. Să vezi şi să nu 
crezi - şase-şase! 

Scoase intenţionat ultimele patru piese de pe tablă şi se uită 

la Tom, zâmbind. Tom încă mai avea o piesă pe bará. Mart 
tehnic. Madhavy cástiga trei puncte si, prin urmare, jocul. 

Multimea din jur izbucni în urale si aplauze si Madhavy îi 
strânse vârtos mâna lui Tom, cu chipul acum numai un zâmbet. 
Bodyguarzii îl bătură pe spate, iar patronul grădinii, care nu mai 
prididea cu laudele, făcu semn mulţimii care se grăbi să-i ţină 
isonul. Tom Kirk învins. Tot oraşul avea să vorbească despre 
asta. 

— Frumos joc, spuse Tom. 

— Mai mult noroc data viitoare, Kirk-bey. 

Madhavy nu se sinchisea să-şi ascundă exaltarea. Tom 
desfăcu încet cureaua ceasului de la mână, îl privi cu regret 
pentru ultima oară şi i-l întinse lui Madhavy. Acesta primi ceasul 
cu ambele mâini şi îl ridică apoi deasupra capului, ca pe un 
trofeu. Din nou, mulţimea aclama şi aplauda. 

— Haide, să mergem! îi şopti Tom lui Jennifer. 

— Mergem? Asta a fost tot? Nici măcar n-am... Se opri în clipa 
în care-i întâlni privirea lui Tom. Dar nu am aflat încă nimic, îi 
şuieră ea în ureche când se ridicară. Cum rămâne cu ofsa id-ul? 

Tom nu spuse nimic. O împingea spre ieşire tinánd-o strâns de 
cot. Insă tocmai când dădeau să iasă, Madhavy strigă după ei. 

— Kirk-bey, aşteaptă! Se apropie de ei, lăsându-şi admiratorii 
să sporovăiască entuziasmați în mijlocul grădinii. Haide, sá ne 
despártim ca nişte prieteni! 

Deschise braţele şi-l îmbrăţişă îndelung pe Tom, cu capul 
deasupra umărului sau stâng şi cu braţele pe talie, apoi îi strânse 
mâna din nou. 

— Pe data viitoare, strigă după cei doi, în timp ce aceştia se 
depărtau în arsita după-amiezii. 

— Ce dracu a mai fost şi asta? întrebă Jennifer odată ce se 
văzură ieşiţi în zarva şi îmbulzeala străzii. 

Bărbaţii mai în vârstă purtau costume şi aveau mustáti îngrijit 
tăiate, în timp ce tinerii erau bărbieriţi şi îmbrăcaţi în blugi si 
cămăşi de firmă. Femeile erau elegante, cu haine croite după 
ultima modă italiana şi coafate în stilul de la Hollywood din anul 
precedent. Telefoanele mobile erau mereu păstrate la 
vedere - prinse la curea sau atârnate de gât ca nişte coliere 
scumpe. 

— Ai auzit de Rezervorul lui Teodosius? o întrebă Tom cu o 
mină amuzată. 

Se strecură pe după un bloc de marmură, rămas probabil din 


281 


coloana vreunui templu antic, lăsată de izbelişte pe marginea 
drumului. 

— Rezervorul cui? Jennifer îşi încruntă fruntea, nedumeritá. 
Stai o clipă! Acolo are loc? Ţi-a spus? 

Tom aprobă din cap. 

— Mi-a şoptit locul când şi-a luat rămas-bun. 

— Deşi câştigase? 

Tom încuviinţă cu o mişcare a capului. 

— De ce? 

— Pesemne că victoria l-a făcut mărinimos. 

— Vrei să spui că ai pierdut intenţionat? 

— Ultima dată când am jucat cu el, am câştigat douăzeci de 
jocuri consecutiv. Până la urmă, i-am luat Mercedes-ul. Am auzit 
că n-a mai jucat doi ani după aia. M-am gândit că aveam mai 
multe şanse să-mi spună dacă pierdeam convingător decât dacă- 
| băteam şi de data asta. Mai ales cu atâta lume de faţă. Nu dă 
bine să-ţi pierzi de două ori reputaţia. 

— Dar ceasul tău? Nu spuneai că-l aveai de la mama ta? 

— Oh, a fost pentru o cauză bună. In plus, continuă Tom 
ducând mâna în buzunar, nu cred c-o să-mi lipsească. Rânjind, 
scoase ceasul din buzunar. 

Jennifer ridică braţele, nevenindu-i să creadă. 

— Cum? fu tot ce reuşi să rostească. 

— Amin Madhavy a început ca hot de buzunare înainte sá dea 
lovitura, explică Tom în timp ce-şi punea ceasul la mână. Asta-l 
face să pună lucrurile în buzunare cu tot atâta dexteritate cu cât 
poate să le şi scoată de acolo. Din câte-l ştiu eu pe Amin, deşi s-a 
bucurat să-şi asume victoria, simţul onoarei nu i-ar fi permis să 
păstreze un ceas pe care nu îl câştigase cinstit. Vezi tu, în ciuda 
opiniei generale, nu toţi hoţii sunt nişte escroci. 


282 


70 


Turnul Galata, Istanbul, Turcia 
8.20 p.m. 


Apele întunecate ale Cornului de Aur, portul larg care separă 
Europa pe de-o parte şi Asia de cealaltă, Orientul de Occident, 
creştinismul de islamism, erau colorate în roz de soarele la apus. 
Şi cântul unei voci singuratice se înălța cristalin prin aerul 
subţire: 

— Allahu Akbar, Allahu Akbar... Ash-hadu alla ilaha illa-llah... 
Ash-hadu anna Muhammadar-Rasulullah. 

Cuvintele se prăvăleau din turnul moscheii din apropiere şi 
erau apoi transmise cu veselie peste acoperişurile caselor, mai 
întâi de o voce, apoi de o alta şi de încă una, toate preluând 
aceeaşi incantatie. Glasul tánguit al muezinului care chema 
credincioşii la rugăciune se răspândea peste oraş ca un foc într-o 
pădure, întețit de vântul fierbinte de vară. 

— Cât o să mai aşteptăm aici? întrebă Jennifer. 

— Nu prea mult. Doar până se întunecă. 

Stăteau amândoi în BMW-ul bleumarin pe care îl închiriaseră la 
aeroport. Lumina de afară începuse să pălească şi ultimii 
întârziaţi zoreau spre cea mai apropiată moschee. 

— Şi de ce i se spune Rezervorul lui Teodosiu? întrebă Jennifer, 
lăsându-se pe spătarul scaunului şi dând aerul condiţionat mai 
tare cu o treaptă. 

— Pe vremea când oraşul era al lor, romanii au construit 
apeducte uriaşe ca să aducă apă curată în cetate, explică Tom. 
Odată ajunsă aici, aceasta era păstrată în nişte bazine 
subterane, numite rezervoare. Sunt câteva prin toate părţile 
oraşului, deşi nici unul nu mai este folosit acum. 

Jennifer încuviinţă cap, căzând pe gânduri. Nici unul din ei nu 
mai zise nimic, privind soarele care se ascundea după linia 
orizontului şi lăsa în urma lui apa cufundată în întuneric, cu 
suprafaţa uleioasa şi neagră. O pasăre mică şi albă poposi pe 
capota maşinii si topái pe suprafaţa netedă, într-o nuanţă 
albastru-metalizat, de parcă ar fi fost o băltoacă. 

— Tom, vreau să-ţi spun ceva. Avea lacrimi în ochi şi vocea îi 


283 


tremura. Ceva ce cred că tu ai putea înţelege. Aş vrea să afli de 
la mine, nu de la altcineva. Nu ştiu de unde să încep... 

Tom se întoarse spre Jennifer, trăgându-şi un picior sub el şi 
devenind, dintr-odată, foarte serios. 

— Ştii, bizantinii au închis gura Cornului de Aur cu un lanţ gros 
ca să oprească invadatorii de pe mare. Dar când au venit, arabii 
şi-au scos bărcile din apă şi le-au împins pe uscat pe roţi şi pe 
şine, apoi le-au lansat din nou la apă, de cealaltă parte. Câţiva 
ani mai târziu, oraşul era al lor. 

Jennifer tăcu. 

— Vezi tu, uneori până şi cel mai greu obstacol e uşor de 
depăşit, dacă ştii cum să-l abordezi, adăugă blând Tom. 

Jennifer zâmbi şi încuviinţă din cap, după care trase adânc aer 
în piept. 

— Ti-aduci aminte că ţi-am spus că am avut pe cineva... Cá a 
murit... Că eu l-am împuşcat... Să ştii că nu am glumit. 

Tom nu spuse nimic. 

— Il chema Greg. L-am cunoscut la Academie. Venise să ţină o 
prelegere despre un caz la care lucrase. N-o să uit niciodată clipa 
când a intrat în sala de clasă. Era atât de încrezător, de hotărât, 
de puternic! 

Jennifer vorbea repede. Deşi părea entuziasmată, ochii-i erau 
lipsiţi de orice sclipire. Privea fix în faţă în timp ce vorbea, 
urmărind absent pasărea mică şi albă care topáia pe maşină. 
Tom o ascultă fără să spună nimic. 

— Câteva săptămâni mai târziu, m-a căutat. M-a invitat în 
oraş. La aceste cuvinte, îi aruncă o privire lui Tom. Am început să 
ieşim împreună. Era bine. Mă făcea să mă simt bine. 

Imaginile îi năpădeau acum mintea ca un tăvălug; imagini la 
care încercase să nu se mai gândească. Greg zâmbindu-i în 
restaurant, de cealaltă parte a mesei. Greg râzând, când îi 
strecurase un cub de gheaţa pe spate. Greg zăcând într-o 
băltoacă de sânge. 

— Apoi, am fost repartizată să lucrez cu el. Sincer, a fost o 
pură întâmplare. Nimeni nu ştia că suntem împreună. Dacă ar fi 
ştiut, nu ne-ar fi cuplat niciodată în aceeaşi echipă. Dar pe noi 
toată povestea asta ne încânta. 

Vocea îi era acum dură şi rece. Pasărea albă îşi întinse aripile 
şi îşi luă zborul în noapte. 

— Într-o zi, am fost chemaţi la o razie într-un depozit. O 
investigaţie de trafic de droguri condusă de un procuror din 

Maryland. Ne-am ráspándit toti prin cládire. Brusc, s-a deschis o 
uşă si, în pragul ei, stătea un tip cu o armă. Nu m-am gândit. Am 
acţionat din instinct. A murit înainte să atingă podeaua.... Eu l- 
am omorât. L-am împuşcat. Se uită la Tom, ridică stânjenită din 
umeri, apoi îşi întoarse din nou privirea. Nici măcar nu mai pot să 
plâng când îmi amintesc. Am rămas fără lacrimi cu mult timp în 
urmă. Tot ce mai simt acum e un fel de amortealá. 

— Ce s-a întâmplat? După? 

— A urmat o anchetă, desigur. O echipă de la investigaţii 
speciale a analizat fiecare secundă din acea zi de cel puţin o sută 
de ori. Şi s-a aflat că eram împreuna. E ridicol, dar cred că asta i- 
a scandalizat mai mult decât faptul că îl împuşcasem. Au vrut să 
vadă dacă ne certaserăm sau ne despártiserám. Dacă îl 
omorásem din răzbunare sau fusese un fel de ceartă între 
îndrăgostiţi. Intelegi tu... voiau să vadă dacă nu cumva l-am 
omorât cu intenţie. 

Scoase un hohot sec de râs. 

— In cele din urmă însă, au ajuns la concluzia că nu fusese 
vina mea. Că Greg o luase înaintea tuturor şi că nu tinuse 
legătura prin staţie. Că nu ar fi trebuit să fie acolo unde fusese. 
Că, în această situaţie, orice alt agent ar fi făcut la fel. Dar mi-am 
dat seama că nu erau pe deplin convinşi de asta. In orice caz, nu 
toţi. Le citeam în ochi bănuiala că eram vinovată de ceva, chiar 
dacă nu puteau spune cu exactitate de ce anume. Când m-au 
trimis în Atlanta, mi-au spus că era în interesul meu să nu atrag 
prea mult atenţia până când nu se linişteau apele. De fapt, 
interesul era al lor. Le era mai uşor să uite de mine decât să 
accepte cele întâmplate. 

Urmă un moment lung de tăcere şi, pentru prima dată de când 
se opriseră acolo, nimic în jurul maşinii nu se mai mişca, nu mai 
vorbea, nu mai striga şi nu mai bocănea. Oraşul se oprise în 
aşteptare. 

— Nu ştiu ce să-ţi spun, rosti Tom în cele din urmă. 

— Nu e nimic de spus. 

— Doar că... Inteleg cum e să pierzi un om pe care-l iubeşti. 

lar Jennifer ştia că înţelegea cu adevărat. 

— Inteleg cum e să te simţi respins, să fii privit ca un accident 
oribil, care trebuie ascuns. Inteleg că niciodată nu devine mai 
uşor. Că, indiferent cât te-ar învinui alţii, tu singur te condamni şi 
mai mult. 

Jennifer mişcă aproape imperceptibil din cap şi urmă o pauză 

lungă înainte ca Tom sá vorbească din nou. 

— Era un băiat bun? 

— Un băiat super. Şi un bun agent. 

— In ordinea asta? întrebă Tom zâmbind. 

— Da, râse ea. 

— A fost o greşeală, Jen. Vocea lui Tom era blândă şi, de data 
asta, numele de alint fu o adevărată mângâiere pentru Jennifer. 
Atâta tot. O greşeală. Un accident. Nu ai făcut nimic rău. 

— L-am omorât pe bărbatul pe care-l iubeam. Mi-am ucis cel 
mai bun prieten. Acum, am senzaţia că trebuie să împlinesc şi 
aşteptările lui, nu doar pe ale mele. 

Un val de oameni care se îndreptau acasă după rugăciunea de 
seară se desfăcu în jurul lor, ca apa în jurul unei pietre. 

— Şi cazul ăsta? 

— E prima şansă care mi s-a acordat de ani de zile. Am 
câştigat-o cu foarte multă trudă. De-asta nu vreau s-o ratez. Mi-o 
datorez mie. O datorez familiei mele. l-o datorez lui Greg. 

— Dar ştii că nu-l vei putea aduce înapoi. Că durerea nu va 
înceta. 

Jennifer incuviintá din cap. 

— Ştiu asta. Dar poate că voi reuşi măcar să nu mă mai urăsc. 

Cemberlitas, Istanbul, Turcia 
9.37 p.m. 


Noaptea îşi întinsese mantia groasă si prăfuită. Aerul era uscat 
şi îmbibat de mirosul înecăcios al canalelor înfundate şi al 
gazelor de eşapament, care se strecura prin străzile înguste şi se 
aduna sub pragurile uşilor sau sub strălucirea de sodiu a 
felinarelor asemenea unei cete dese. Pe alocuri, câte un ziar 
vechi şi umed fusese pus deasupra gurilor de scurgere în 
încercarea de a opri valul cáldut, cu miros de stricăciune şi de 
putregai, care ieşea din canale. 

De pe acoperişul pe care îl alesese Tom, puteau vedea cel 
puţin cinci bărbaţi. Toţi erau înarmaţi până-n dinţi şi păzeau 
intrarea în rezervor. Era o magazie urâtă, din beton, în care se 
intra pe o singură uşă metalică, cam la câteva sute de metri în 
faţa lor. Maşinile soseau şi plecau în viteză mai departe. Toate 
chipurile erau verificate cu lanterna şi comparate cu nişte 
imagini tipărite din computer. Oamenii vorbeau cu voci scăzute, 
precipitate. 

— Cum o să trecem pe lângă ei? şopti Jennifer, mijind ochii ca 
să privească prin binoclul pe care i-l întinsese Tom. 

— N-o să facem asta, răspunse el zâmbind. O să trecem pe 
sub ei. Se târî până de cealaltă parte a acoperişului, ferindu-se 
de frânghiile de rufe care fuseseră întinse între antenele pentru 
satelit. Pe acolo! spuse el, arătând spre o piaţă, de cealaltă parte 
a străzii. 

In lumina stridentă a unui neon, un pasaj îngust se ghemuia 
între un magazin de mirodenii la un capăt şi un altul de covoare 
la celălalt. Mirodeniile străluceau în nuanţe de roşu fosforescent, 
galben şi portocaliu, aranjate sub forma unui mic lanţ muntos de 
piramide, pe fundul unei clepsidre. Covoarele, dimpotrivă, erau 
vişinii sau maro, înveselite ocazional de câte o dungă galbenă 
sau crem. Magazinul era atât de plin şi stivele de covoare atât de 
înalte, încât geamurile ferestrelor păreau gata să cedeze în orice 
clipă sub greutatea lor. 

— Dacă spui tu... 

— Esti pregátitá? 

Tom se temea că Jennifer nu era chiar în cea mai bună formă, 
că efortul confesiunii de mai devreme lăsase asupra ei o 
inevitabilă amprentă de oboseală fizică. Dar ştia că era inutil să-i 
sugereze să stea deoparte. N-ar fi fost niciodată de acord. 

— Da. Jennifer aprobă din cap, încercând sá schiteze un 
zâmbet hotărât, de parcă ar fi simţit îngrijorarea lui Tom şi ar fi 
vrut să i-o spulbere. 

Coborâră de pe acoperiş şi ieşiră, pe scări, înapoi în stradă. De 
acolo, ajunseră în numai două minute la pasajul îngust, vegheati 
de lumina pâlpâitoare a neonului. 

Tom intră primul şi Jennifer îl urmă. Cam pe la jumătatea 
drumului, pe partea dreaptă, zăriră o vitrină circulară, montată în 
grabă în perete. In spatele ei, stătea un turc bărbos, cu faţa 
brăzdată de vreme. Tom îi întinse câteva bancnote murdare. Un 
val de căldură umedă, cu miros de mentă, veni prin pasaj, înspre 
ei. 

— Ce e locul ăsta? întrebă Jennifer când îşi continuară drumul. 

Zidurile de beton mâncat de vreme fură dintr-odată înlocuite 
de o marmură albă şi scumpă. 

— Un hammam. Nu ştii? O baie turcească. E una dintre cele 
mai vechi din oraş, construită acum mai bine de patru sute de 
ani, de către Sinan. Bărbaţii pe aici, femeile pe acolo. 

Făcu semn spre coridorul din dreapta, care se termina într-o 
uşă de lemn, aidoma celei în faţa căreia stăteau. 

— Ne despărţim? întrebă Jennifer, surprinsă. 

— Nu, noi o luăm pe aici, pe la subsol. 

Tom arătă spre o uşă îngustă de lemn, undeva la capătul 
peretelui din stânga. In spatele ei, se desfăşura o scară în spirală 
ale cărei trepte abrupte se cufundau în hăul întunecat. 

Scara se termina într-o încăpere de piatră, luminată de un 
felinar atârnat deasupra unei uşi, pe peretele îndepărtat. 

— Aici este încălzită toată apa din băile de deasupra, îi explică 
Tom. 

Urletul demonic al boilerelor pe motorină se auzea tot mai tare 
pe măsură ce se apropiau de uşă. Căldura era din ce în ce mai 
intensă cu fiecare pas, până când, fără să-şi dea seama, hainele 
li se umeziră din pricina sudorii care părea să le iasă şiroaie din 
piele. 

— Inainte, băile erau alimentate cu apă din apeductul 
principal. 

Vocea lui Tom abia se auzea prin huruitul din jur, când păşiră 
în camera boilerului principal. Era o masă de metal şi foc, un cuib 
şuierător de ţevi care ieşeau din două cazane uriaşe, ale căror 
burti încinse stráluceau prin sticla groasă a panourilor de 
inspecţie, ca o pereche de ochi malefici. 

— Apa ajungea aici de la Rezervorul lui Teodosiu, spuse Tom, 
strigând ca să se facă auzit. Acum, apa este pompată printr-o 
conductă modernă, dar vechile tuneluri sunt încă aici. Uite! Arătă 
spre un pătrat mare ce se deschidea în perete, cam la doi metri 
înălţime şi care fusese rudimentar închis cu câteva scânduri 
bătute în cuie. Haide, dă-mi mâna! 

Tom luă de pe jos o bară groasă de metal şi o sprijini într-o 
deschizătură îngustă dintre două scânduri. Se lăsă în mâini pe 
pârghia astfel improvizată şi saltă mai întâi una, apoi şi a doua 
scândură. Lemnul uscat şi putrezit se desfăcu în aşchii şi cuiele 
ruginite cedară. Curând, aveau suficient spaţiu pentru a se 
strecura. 

Tom scoase din buzunarul pantalonilor o lanternă mică si 
neagră cu ajutorul căreia lumină tunelul din faţă, înainte să o 
fixeze între dinţi. Se trase prin gaură si se târî înăuntru. Jennifer îl 
urmă numaidecât. 

După aproximativ trei minute de înaintare înceată, în care îşi 
loviră şi juliră genunchii şi coatele în pietrele ascuţite ale 
tunelului, spaţiul îngust se lărgi suficient cât să le permită să 
stea aproape în picioare. Lumina lanternei trecu în fugă peste 
pereţii uscați din jurul lor. In bezna din faţă, apărură nişte 
luminite slabe, care dispărură atunci când se apropiară. 
„Şobolani”, îşi zise Tom strâmbându-se scârbit. 

Cam după vreo sută cincizeci de metri, pasajul întunecat 
începu să se lumineze şi ecoul slab al unor voci ajunse până la ei. 
Tom stinse repede lanterna şi înaintă în vârful picioarelor spre 
locul din care se auzea zgomotul. 

Gura tunelului era închisă cu un grilaj masiv, de metal. Se 
apropiară cu grijă, ghemuindu-se când ajunseră lângă el. Priviră 
cu băgare de seamă şi observară că tunelul ieşea cam la trei 
metri deasupra podelei rezervorului şi la un metru şi douăzeci de 
centimetri dedesubtul tavanului. 

Coloane groase de piatră, cu laturile albite şi şlefuite de 
vreme, se întindeau în lungul şi-n latul rezervorului, susţinând 
acoperişul la intervale regulate. Pe vremuri, întreaga încăpere ar 
fi fost inundată şi coloanele ar fi intrat în întregime sub apă. Dar 

acum, cánd doar cátiva centimetri de apá mai acopereau 
podeaua, se pierdeau în depărtare, reflectându-se în oglinda apei 
ca oasele albe ale unei uriaşe balene. 

Mai jos, în stânga lor, cam la şase metri distanţă, fusese 
înălţată o platformă mare de lemn, lângă o scară de cărămidă 
despre care Tom presupuse că dădea în stradă, în magazia de 
beton pe care o văzuseră mai devreme. Câteva şiruri de scaune 
fuseseră aranjate cu grijă pe platforma de lemn, în faţa unui 
podium. 

In colţurile platformei fuseseră montate lămpi cu arc electric, 
alcătuind un adevărat caleidoscop de culori şi umbre pe 
suprafaţa de lemn, un adevărat mozaic uman în mişcare. Tom 
numără cam treizeci de persoane şi încercă să le distingă 
vocile - francezi, ruşi, italieni, englezi. Un întreg amalgam de 
sunete care însoțeau strângerile de mână nervoase şi zámbetele 
abia schitate. 

Brusc, luminile se micşorară şi o tăcere neaşteptată se lăsă 
asupra mulţimii de invitaţi, care îşi ocupară locurile pe scaune. 

10.00 p.m. 


Un bărbat urcă pe podiumul îngust. Părul negru, uns cu mult 
gel şi dat pe spate, îi strălucea ca o cască lustruită. 

— Doamnelor şi domnilor. Vă mulţumim că ne-ati onorat cu 
prezenţa în această seară şi, ca de obicei, ne cerem scuze pentru 
anunţul făcut în ultima clipă şi pentru percheziţia poate prea 
entuziastă la care v-au supus colegii mei de afară. 

Faţa pământie, pătată de acnee, i se schimonosi într-un 
zâmbet fără dinţi, cu buzele albe strâns lipite, care-i largi nările 
nasului subţire. Invitaţii râseră forţat. 

— Avem treizeci de piese la licitaţie în această seară, deci 
cred că vom termina până la miezul nopţii. 

Bărbatul îşi continuă discursul. Ecoul vocii lui răsuna straniu 
între pereţii de piatră, până în locul unde Tom şi Jennifer stăteau 
ghemuiti. Tom recunoscu vocalele aplatizate şi deschise si 
consoanele dure, specifice dialectului afrikaans, înăsprit în cei 
trei sute cincizeci de ani de luptă cu băştinaşii din Africa de Sud, 
cu englezii şi cu natura. 

— Se licitează în dolari americani şi toate sumele trebuie 
achitate imediat, fie cu bani gheaţa, fie prin transfer electronic 
confirmat. Orice sumă licitată devine obligatorie şi nu mai poate 
fi retrasă, aşa că gánditi-vá de două ori înainte sá tusiti. 

Din nou, invitaţii râseră, în semn de înţelegere. De data asta, 
bărbatul nu mai zâmbi. 

— Dacă nu sunt întrebări, putem să începem. 

Grupul de cumpărători tăcu şi, la un semn discret al bărbatului 
care îşi asumase în mod evident rolul de conducător al licitaţiei 
din acea seară, o uşă micuță, montată în peretele de lângă 
platformă, de deschise. Doi bărbaţi masivi apărură ducând un 
tablou cu rama aurită, pe care îl aşezară pe un şevalet, lângă 
podiumul adjudecătorului. Cu un gest teatral, unul din ei scoase 
bucata de mătase verde care acoperea pânza. 

Tom tresări. 


18 Dialect olandez vorbit în Africa de Sud (n. tr.). 


291 


— Ce este? întrebă Jennifer. 

— Vermeer, şopti Tom. Furat în jaful de la Isabella Stewart 
Gardner. Auzisem că ar fi fost distrus. Se pare că amicul nostru, 
Cassius, îşi vinde cea mai bună marfă. 

— Concertul de Jean Vermeer, pictat din 1665 până în 1666. 
Licitaţia începe la trei milioane de dolari. Oferă cineva trei 
milioane? Mulţumesc, domnule. Trei milioane două sute de mii? 

Licitaţia merse repede şi fără complicaţii. Fără telefoane 
mobile sau ecrane de laptop, fără întârzieri sau deliberări, fără 
legături în direct către New York şi Tokyo. Cumpărătorii veniseră 
cu instrucţiuni precise din partea angajatorilor referitor la ce să 
cumpere şi cât să liciteze. Tabloul lui Vermeer se vându cu un pic 
peste şase milioane de dolari. Un Rembrandt pe care Tom îi 
identifică drept Furtuna de pe Marea Galileei, furat laolaltă cu 
tabloul lui Vermeer, fu cumpărat cu opt milioane. O sculptură a 
lui Giacommetti, „extrasă” recent dintr-un muzeu din Hamburg şi 
înlocuită cu o copie de lemn chiar sub nasul gardienilor - trei 
sute de mii. 

— S-ar putea să urmăm noi, şuieră Tom dintr-odată. Unul din 
asistenții adjudecătorului urcase pe platformă, ţinând în mână o 
casetă subţire, de metal, lungă cam de douăzeci şi cinci de 
centimetri şi lată de zece. 

— Şi acum, doamnelor şi domnilor, un obiect extrem de rar. 

Adjudecătorul îşi plimbă privirea peste mulţimea în aşteptare, 
în timp ce asistentul deschise caseta argintie şi o înclina spre 
lumină pentru ca persoanele prezente să-i poată vedea 
conţinutul. 

— Au mai rămas doar opt monede din cei 450 000 de Vulturi 
cu două capete bătuţi de Trezoreria Statelor Unite în 1933 şi 
distruşi apoi, în 1937, printr-un decret prezidenţial. Cinci vă sunt 
oferite aici. Voi începe licitaţia la douăzeci de milioane de dolari. 
Cine oferă douăzeci de milioane? 

Patru mâini se ridicară exact în clipa în care un tunet asurzitor 
răsună în rezervor şi o parte din acoperiş se prăbuşi în apa de 
sub el. 

10.33 p.m. 


Usa din capul scárilor se zgudui din tátáni. Forta exploziei o 
scoase din balamale si o trimise invártindu-se pe platformá, 
ratánd la milimetru primul ránd de scaune. 

Prin fum, cinci bărbaţi mascaţi năvăliră în încăpere, trăgând cu 
mitraliere cu amortizor deasupra capetelor. Gloantele se înfigeau 
în cărămidă, împroşcând mulţimea uluită cu bucăţi de piatră 
fierbinte, pe când cartuşele ieşeau tuşind de pe ţeavă şi loveau 
apa cu un şuier ascuţit. Două funii căzură descolăcindu-se printr- 
o gaură din acoperiş şi încă patru bărbaţi alunecară în încăpere, 
împroşcând cu bocancii grei apa de pe fundul rezervorului. În 
doar câteva clipe, oamenii uluiti de pe platformă fuseseră 
încercuiți, iar adjudecătorul şi cei doi asistenţi ai lui dezarmaţi, 
fără ca vreunul să opună rezistenţă. 

Jennifer sări în picioare, dar Tom o trase înapoi. 

— Stai jos! 

Isi duse binoclul la ochi şi cercetă scena care se desfăşura 
dedesubtul lor. Bărbaţii, probabil foşti militari, se mişcau ca la 
carte, în formaţie, coordonându-şi toate gesturile. Erau înarmaţi 
până-n dinţi, cu grenade atârnate la brâu şi cu mâinile încleştate 
pe mitralierele Heckler şi Koch MP5SD6, versiunile mai puţin 
zgomotoase ale armelor standard din elita militară şi din unităţile 
paramilitare. 

Comandantul stătea în capul scărilor de unde striga ordinele 
pe un ton aspru şi răstit. Avea spatele lat cât o maşină de 
dimensiuni mici. Sub privirile lui Tom, izbi cu patul pustii în 
spatele unuia dintre cumpărători, care nu îngenunchease 
suficient de repede. 

O altă siluetă, de asemenea mascată şi îmbrăcată în negru, 
apăru în praful şi fumul care se ridicau în capul scărilor. Cobori în 
tăcere până lângă asistentul adjudecătorului, care stătea acum 
îngenuncheat, dar mai ţinea încă în mâna stângă caseta de 
metal. li luă cutia, o deschise şi verifică monedele, apoi o 
strecură în buzunarul hainei. 

Făcu un semn din cap spre comandant, se întoarse şi se 

îndreptă înapoi spre scări. Conducătorul licitaţiei începu sá urle, 
isteric. 

— Sunteţi morţi cu toţii! Nu ştiţi cu cine vă puneţi. Nimeni nu 
fură de la Cassius! 

Bărbatul se opri în vârful scărilor şi privi peste umăr spre 
silueta îngenuncheată, cu părul îmbâcsit, plin de praf şi cu faţa 
schimonosită într-o expresie de ură. Adjudecătorul scuipă în 
direcţia bărbatului; bila gelatinoasă se lovi de scările de 
cărămidă şi începu să alunece pe podea. Bărbatul se întoarse şi 
cobori din nou, oprindu-se lângă adjudecător. 

Fără un cuvânt, scoase de la brâu un Sig P228 şi-l apăsă pe 
gura adjudecătorului. l-I pozitioná între buze, deschizându-i dinţii 
cu ţeava de metal, împingându-l cu forţa şi tăindu-i gingiile, până 
când sângele începu să-i picure din colţul gurii, scurgându-se pe 
podea. Totuşi, adjudecătorul îşi ţinea fălcile încleştate, cu 
privirea atintitá sfidátor în faţă până când o lovitură ce-l făcu sá 
se chircească de durere îi zbură dinţii din faţă. Urlă şi gura i se 
deschise în agonie. Bărbatul strecură pistolul înăuntru şi-l 
împinse până când se opri cu garda în dreptul buzelor. 

Adjudecătorul începu să se înece cu sângele care-i curgea 
şiroaie pe patul pistolului în timp ce ţeava rece, de metal, îi 
apăsa direct pe gât. 

Se auzi apoi o singură împuşcătură înfundată; zgomotul fusese 
amortizat de craniul adjudecătorului. Ceafa îi explodă şi omul se 
prăbuşi la picioarele bărbatului, cu maxilarul atârnându-i într-o 
parte din pricina forţei impactului şi cu un ochi rostogolindu-i-se 
pe obrazul lipsit de viaţă. 

Tom urmări întreaga scenă prin binoclu, cu o expresie sumbră 
întipărită pe faţă. In clipa în care apăsase pe trăgaci, mâneca 
hainei negre în care era îmbrăcat bărbatul se ridicase deasupra 
încheieturii. Tom recunoscuse pe dată ceasul pe care-l purta. 

Avea cadranul negru sigilat într-o carcasă de aur roşu. Nu erau 
decât cincisprezece astfel de ceasuri în întreaga lume. Era un 
Lange & Sonne. Era acelaşi ceas pe care îl văzuse la mâna lui 
Van Simson. 

10.41 p.m. 


Deloc impresionati de executia la care tocmai asistaserá, 
bărbaţii înarmaţi începură sá se îndrepte spre scări, ţinând în 
continuare pustile atintite spre mulţimea îngrozită din faţa lor. O 
pată mare şi roşie începu să se formeze în apa de sub platformă, 
pe măsură ce sângele se scurgea din leşul adjudecătorului. 

— O să scape, şopti Jennifer sărind în picioare. Trebuie să-i 
oprim. 

— Aşteaptă. Mergem după ei mai târziu. Ştiu cine sunt. Tom o 
prinse de umăr, dar gestul brusc îl făcu să-şi piardă echilibrul şi 
se împiedică, căzând cu toată greutatea pe grilaj. Anii de 
eroziune îi slăbiseră legăturile. Grilajul cedă sub greutatea lui 
Tom, care alunecă în mijlocul rezervorului, cu capul înainte. 

La auzul zgomotului, cei trei bărbaţi aflaţi încă la picioarele 
scărilor se învârtiră pe călcâie şi începură să tragă la nimereală 
în direcţia lui Tom. Gloantele îi zburară deasupra capului şi se 
loviră de peretele din spatele lui. 

— Opriţi focul! ordonă bărbatul care reapăruse în capul 
scărilor, ţinând în mână pistolul argintiu, încă murdar de sânge şi 
acoperit de bucăţi din pielea şi dinţii adjudecátorului. II vreau viu, 
lătră el. Luaţi-l cu noi! 

Cei trei bărbaţi înarmaţi săriră peste platforma joasă în apa 
din rezervor, se îndreptară spre Tom şi-l ridicară. Acesta părea 
ametit, nesigur pe picioare, de parcă s-ar fi lovit la cap în cădere. 

Deasupra lor, Jennifer încercă să evalueze cât mai repede 
situaţia. Recunoscuse vocea bărbatului. Era Van Simson. 

— Oh şi curăţaţi gaura. S-ar putea sá mai fie încă cu jigodia 
aia de la FBI după el. 

Jennifer se pusese deja în mişcare. Trebuia să iasă la suprafaţa 
si să se ia după ei. Il luaseră pe Tom. Luaseră Vulturii. Nu-i putea 
pierde acum. 

In spatele ei, auzi un zgomot surd, apoi sunetul inconfundabil 
al pietrei scrijelite de metal, mai întâi o dată, apoi iar, ecoul 
lovindu-se de pereţii tunelului ca o minge aruncată de-a dura. 
Grenade! 

Se târî în patru labe cât putu mai repede, până când ajunse la 
cincizeci, şaizeci, optzeci de metri de deschiderea în rezervor. 
Număra secundele în gând. Cinci, patru, trei, doi... Jennifer se 
întinse pe burtă, închise ochii şi-şi acoperi urechile. Unu! 

Nimic n-ar fi putut s-o pregătească pentru explozia asurzitoare 
de sunet şi căldură care trecu pe deasupra ei cu un urlet inuman, 
lipind-o de pământ, scotándu-i tot aerul din plămâni. Abia reuşi 
să tragă aer în piept, că o a doua explozie náváli prin tunel, cu o 
forţă ce o ridică la câţiva centimetri în aer, apoi o trânti de 
pământ ca pe un sac de cărbuni. 

Se ridică în picioare clătinându-se şi îşi scutură nisipul din păr. 
Ochii o usturau din pricina fumului şi a prafului. Tusi rágusit, cu 
gura uscată de frică. Sângele începuse să-i curgă dintr-o 
zgârietură de la bărbie. Trebuia să iasă de-acolo. Repede! 

Câteva clipe mai târziu, sárea în interiorul hammam-ului. Un 
turc cu pieptul dezgolit, acoperit de păr negru cu irizării roşii în 
lumina focului, lipicios din cauza transpiratiei, făcu surprins un 
salt înapoi şi începu, aproape numaidecât, să turuie ca o 
mitralieră în turcă, în urma lui Jennifer, care se îndrepta deja spre 
ieşire. 

leşi din cameră, urcă scările, traversă coridorul, se întoarse în 
piaţa unde-şi parcaseră maşina, la umbra străvechii coloane 
Cemberlitaş, ale cărei cercuri de metal luceau în lumina lunii ca 
nişte cătuşe. 

Sări la volan şi ambală motorul, exact în clipa când două dube 
albastre dispăreau în capătul străzii din faţa ei. Ştia că trebuia 
să-i oprească, să facă ceva înainte să scape. 

Tásni ca o săgeata pe Divan Yolu. Roţile maşinii scártáiau 
amenintátor pe piatra cubică lucioasă. Strada fusese demult 
închisă traficului auto. In schimb, şinele de tramvai se îndreptau 
în ambele direcţii pe mijlocul drumului, separate cu o bordură 
joasă de trotuarele laterale care erau, ca întotdeauna, pline de 
oameni. 

Jennifer urcă pe bordură. Suspensiile maşinii gemură, lovindu- 
se de şinele de metal de pe cealaltă parte. In faţa ei, cele două 
dube păreau să fi rămas blocate în spatele unui tramvai, dar 
când Jennifer acceleră spre ele, amândouă reusirá sá se 
strecoare pe lângă acesta şi să îl depăşească în trombă. Jennifer 
acceleră la rândul ei spre tramvai şi smuci volanul ca să nu le 
piardă urma. Aripa din stânga faţă se înfundă sub presiunea 
gravitaţiei şi a forţei aerodinamice. 

Parbrizul îi fu brusc luminat de farurile unui tramvai ce venea 
din direcţia opusă, direct spre ea. 

— La dracul! 

Calcă frâna. Maşina se clătină când viră, pe cealaltă şină. 
Tramvaiul trecu pe lângă ea într-un amalgam de lumini şi sunete 
de claxon, aruncând un val de aer fierbinte prin fereastra 
deschisă. 

— La dracul! 

Imediat ce drumul fu liber, Jennifer schimbă în viteza a doua şi 
tásni pe lângă tramvai în huruiturile revoltate ale motorului. 

Intárzierea o costase un timp preţios. Dubele ajunseseră deja 
la capătul Hipodromului din dreapta. Jennifer ambală motorul şi 
cobori în viteză bordura, repezindu-se în urma lor. Cauciucurile 
muşcau din asfaltul plin de crăpături. 

Schimba în viteza într-a patra, apoi în a cincea. Mergea cu 
aproape o sută douăzeci la oră. Trecu pe lângă Aya Sofia, apoi pe 
lângă Moscheea Albastră. Zidurile impunătoare, vopsite în alb, 
străluceau în lumina felinarelor, minaretele se ináltau spre cer ca 
nişte degete osoase. Aprinse farurile şi se lăsă cu toată 
greutatea pe claxon, speriind pietonii din drum, jonglând cu 
maşina printre neobosiţii vânzători de vederi poştale care 
împânzeau oraşul. 

— Daţi-vă la o parte! strigă, încercând să acopere uruitul 
motorului, zărindu-şi, preţ de o clipă, în oglinda retrovizoare, 
părul răvăşit şi faţa plină de praf. 

Nişte dâre de lacrimi îi alunecau din colţurile ochilor pe faţa 
murdară, deşi nu-şi amintea să fi plâns. Mirosul înţepător de 
motor încins umpluse maşina şi o făcu să tuşească. 

La capătul Hipodromului, drumul se prăvălea într-o pantă 
îngustă, la stânga. Jennifer văzu târziu curba, dar instinctul o 
salvă. Schimbă din nou într-a doua şi ridică frâna de mână în 
timp ce trăgea de volan. Maşina începu să coboare panta 
scártáind, zguduindu-se din toate încheieturile. 

Cu piciorul proptit instinctiv din nou pe acceleraţie, Jennifer 
făcu o serie de manevre, lăsând maşina să patineze mai întâi, 
apoi, când simţi putina stabilitate în roţile încinse, alimentând din 
nou motorul. Maşina o ascultă docilă, luă colţul şi plonjă în josul 
dealului ca într-un montagne-russe scăpat de sub control. 

Vedea acum dubele sub ea, îndreptându-se spre marginea 
apei. O maşină de poliţie apăru însă de pe o stradă din dreapta, 
cu sirena pornită şi cufundată într-o lumină albastră. Jennifer 

trase de volan spre dreapta, ca sá evite ciocnirea, apoi spre 
stánga. Masina se rásuci asemenea unui patinator care face o 
piruetă. Deasupra ei, zári o clipă tribunele Hipodromului, pline 
parcă de fantomele spectatorilor însetaţi de sânge, care o 
aclamau. 

Coti pentru a urmări dubele pe o strádutá laterală, dar se trezi 
numaidecât cu o altă maşină de poliţie care venea direct spre ea, 
cu toate luminile aprinse. Orbită, îşi acoperi ochii cu un braţ. 
Roata din dreapta faţă se izbi de bordura. Volanul îi zbură din 
mâini. Maşina se smuci într-o parte şi se izbi de laterala unui bloc 
de apartamente, muşcând din piatră, învăluită într-o fântână de 
scântei. 

Gâfâind, Jennifer înşfacă volanul; încheieturile mâinii îi erau 
albe ca varul. Uşa din spatele maşinii de poliţie se deschise larg 
şi o figură bine-cunoscută apăru în raza singurului far care-i mai 
rămăsese. Jennifer ieşi rostogolindu-se din maşină. 

— Van Simson e, domnule. La el sunt monedele. Şi l-a luat pe 
Tom. 

Paris, Franta 
30 iulie - 11.02 a.m. 


Mirosul de cloroform se ráspándea din hainele lui Tom 
asemenea unei lotiuni de bărbierit ieftine; gustul lui dulce- 
înţepător îi mai rămăsese încă pe buzele crápate. Işi amintea 
când căzuse, că fusese târât afară din rezervor şi aruncat fără 
menajamente în spatele unei dube. Apoi, nimic. 

Măcar era în viaţă şi asta nu era puţin lucru, având în vedere 
nepăsarea cu care Van Simson îl omorâse pe adjudecător. Deşi, 
acum se ridica, fireşte, întrebarea: ce avea de gând Van Simson 
în privinţa lui? 

Se răsuci pe burtă şi încercă să se ridice, clipind des ca să-şi 
acomodeze ochii cu lumina din încăpere. Se prăbuşi aproape 
imediat, vomitând cu zgomot pe podeaua de piatră. Trase aer în 
piept şi se răsuci pe spate, luptându-se să oprească valurile de 
greață, concentrându-se asupra respirației şi încercând să-şi 
domolească bătăile inimii şi vâjâitul din cap. 

Van Simson? El să fi fost Cassius? Tom nu mai înţelegea nimic. 
Nu putea fi el. De ce ar fi furat monedele de la propria licitaţie? 
Era totuşi posibil ca el să fi comandat jaful de la Fort Knox şi să fi 
avut nenorocul ca Steiner să-i fure Vulturii în jaful de la 
aeroportul Schiphol. Poate că-l omorâse pe Harry şi dăduse 
lovitura de la offsaid ca să recupereze ceva ce considera că-i 
aparţinea de drept. 

Oricum ar fi stat treaba, Van Simson era băgat până-n gât în 
toată povestea asta, iar Tom îi picase direct în braţe. La propriu. 
Şi ce se întâmplase cu Jennifer? Reuşise oare să scape? Cum ar fi 
putut ea să ştie unde se afla Tom, când nici el nu ştia prea bine? 

Când senzaţia de greață se mai potoli, Tom începu să 
cerceteze încăperea din jurul lui. Era un pătrat cu latura de trei 
metri jumătate, luminat cu un singur bec ascuns într-un glob de 
sticlă cu aspect industrial. Nu existau ferestre şi singura intrare 
sau ieşire era o uşă de oţel. O tavă cu o portie de orez cenușiu şi 
pui îngălbenit zăcea neatinsă la picioarele lui Tom. 

Ar fi bănuit că se afla într-o pivniţă veche de vinuri, sau în 

vreun alt fel de depozit subteran, dacá nu ar fi fost obiectele 
aranjate teatral prin celulă. In colţul îndepărtat, recunoscu forma 
inconfundabilă a unei Fecioare de Fier, numită astfel din cauza 
chipului sumbru de femeie ce-i decora exteriorul, al cărei păr 
dezordonat personifica, spuneau unii, Gorgona mitologică. 

De forma unui sarcofag aşezat în picioare, înaltă cam de un 
metru optzeci, se deschidea la mijloc, lăsând să se vadă 
interiorul plin cu tepuse de fier. Nefericita victimă era vârâtă 
înăuntru, apoi cele două uşi se închideau si tepusele îi 
străpungeau trupul. Cu un rafinament sadic, cuiele era în aşa fel 
poziţionate încât să ocolească organele vitale, prelungind astfel 
agonia. 

Pereţii erau decoraţi cu alte obiecte groteşti asemănătoare. O 
Furcă a Ereticului, boantă, şuruburi pentru degetele de la 
picioare şi câteva gheare de pisică ruginite erau doar câteva 
dintre piesele pe care Tom le recunoştea. Suspendate din tavan, 
lanţurile groase ale Leagănului lui luda se mişcau uşor într-o 
briză nevăzută. 

Sunetul unor paşi apropiindu-se îi întrerupse firul gândurilor şi 
Tom privi iute spre uşa care se deschidea încet. 

Darius Van Simson păşi în cameră, urmat de doi bărbaţi, unul 
lung şi slab, celălalt bondoc şi îndesat. Toţi trei erau încă 
îmbrăcaţi în hainele negre, de luptă. Era clar că nu se întorseseră 
de prea mult timp. 

— Tom, Tom, Tom, îl dojeni Van Simson clătinând din cap ca 
un părinte dezamăgit şi privind de la băltoaca de vomă la Tom, 
care încă zăcea chircit pe podea. Imi pare rău, crede-má. Imi 
pare rău că a trebuit să se ajungă aici. Nu asta mi-am dorit. 

— Scuteşte-mă de compasiunea ta, Darius, replică Tom cu o 
voce slabă. Apropo, drăguţ loc ţi-ai aranjat aici. 

Van Simson îi aruncă un zâmbet de gheaţă. 

— Ştiu din surse sigure că aceasta este camera originală de 
tortură a temnitei care se afla aici în secolul al cincisprezecelea 
şi pe care au dărâmat-o ca să construiască locuinţa mea. 

Aşadar, erau la Paris, deduse Tom. Parisul era la cinci ore 
distanţă de zbor de Istanbul, chiar şi cu avionul particular al lui 
Van Simson. Punând la socoteală drumul cu maşina către şi de la 
aeroport, însemna că trecuseră cel puţin şase-şapte ore de când 
fusese prins. 

— Am descoperit-o în timpul lucrărilor de restaurare şi m-am 
gândit s-o reconditionez. Din motive istorice, desigur. Toate 

obiectele pe care le vezi expuse aici sunt autentice. 

— Ce joc e ăsta, Darius? Dacă FBl-ul nu e încă pe urmele tale, 
va fi cât de curând. Şi acum, ţi l-ai mai pus şi pe Cassius pe cap. 

La auzul numelui lui Cassius, fruntea lui Van Simson se încreţi 
uşor, dar îşi camuflá grimasa într-un zâmbet larg. 

— Văd că ai moştenit spiritul de luptător al tatălui tău, observă 
el. 

— Nu-l amesteca pe tata în povestea asta, i-o retezá Tom. 

— ŞI, la fel ca el, se pare că nu eşti în stare să-ţi vezi de 
treburile tale. 

În timp ce vorbea, împroşca stropi de salivă care pătau, preţ 
de câteva clipe, dalele negre, pline de praf. 

— A devenit treaba mea în momentul în care l-ai ucis pe 
Harry, strigă Tom, simțind că-i revin forţele. 

— Harry? Harry Renwick? Despre asta era vorba? Oh, ar fi 
trebuit să-mi spui. Am fi putut evita toate neplăcerile astea. N- 
am avut nici un amestec în povestea asta. Eu, unul, n-am vrut 
decât monedele. Atât şi nimic mai mult. L-am lăsat pe 
nenorocitul de Ranieri să-mi scape printre degete, dar când am 
auzit că toate cele cinci monede erau vândute împreună, am 
acţionat. N-ar fi trebuit să te amesteci. Era o petrecere privată, la 
care nu ai fost invitat. 

— Şi tu ai fost? i-o tăie Tom cu un râset scurt. 

— Crezi că mi-e frică? De cátelusii lui Jean-Pierre Dumas care 
adulmecá prin jurul casei mele? Nu má au cu nimic la máná. Dar 
FBl-ul? Ei, tocmai ăsta e motivul pentru care mai esti încă în 
viaţă, Tom. Când vor afla că agentul Browne a murit şi că 
monedelor li s-a pierdut cu desăvârşire urma, cred că vor fi 
foarte dornici să stea de vorbă cu tine. Te împachetez frumos, îţi 
pun funditá şi te livrez personal. Poate le spun chiar că te-am 
prins încercând să furi din casa mea, ca să mai pun un pic de gaz 
peste foc. 

Chipul lui Van Simson se schimonosi într-un zâmbet crud când 
văzu expresia de pe faţa lui Tom. 

— Oh, îmi pare rău! Nu ştiai, nu-i aşa? [i-am bombardat 
vizuina de iepure. Mă tem că domnişoara s-a dus... Şi, odată cu 
ea, orice alibi ai mai fi putut avea. 

Într-o izbucnire de furie, Tom se năpusti asupra lui Van 
Simson. Fu însă numaidecât imobilizat de către cele două gorile 
care tăbărâră asupra lui. Cei doi bărbaţi îi prinseră braţele lui 
Tom şi-l lipiră cu spatele de zid. 

— Va trebui sá má scuzi, Tom, dar astept pe cineva, spuse 
Van Simson ridicánd mána si luánd de pe perete un obiect mare, 
de metal. 

Tom îl recunoscu imediat. O cuscá larga ce se închidea în jurul 
capului victimei şi-l împiedica pe nenorocit să mai vorbească, 
introducându-i în gură o bucată mare de metal. 

— Sotii obişnuiau sá le pună aşa ceva nevestelor cicálitoare, 
continuă Van Simson, în timp ce bodyguarzii îndesau cu forţa 
cuşca pe capul lui Tom. Să vedem dacă te amuteste şi pe tine. Si 
poate te mai şi calmează nitelus. 

Incuietoarea se închise cu zgomot în clipa în care Van Simson 
răsuci cheia. 

Tom încercă sá tipe când Van Simson şi gorilele lui ieşiră din 
cameră, dar piesă metalică, ascuţită, din gură, i se înfipse 
dureros în gâtlej, făcându-l să horcăie. 

Un lucru îi era clar lui Tom. Trebuia să iasă de acolo - si 
trebuia să iasă repede, înainte că Van Simson să se 
răzgândească şi să-i vină ideea să mai încerce pe el şi alte 
jucărioare sadice. 

Isi duse ambele mâini în spatele capului şi găsi curând 
încuietoarea, în partea dreaptă a cuştii. Umbra unei speranţe îi 
încolţi în suflet. Van Simson, în pasiunea lui pentru autenticitate, 
nu înlocuise încuietoarea originală, destul de rudimentară, cu 
una mai modernă. Tom luă furculita de metal de pe tava cu 
mâncare sleită ce zăcea pe jos, lângă el şi îndoi unul din vârfuri 
în aşa fel încât să formeze un mic cârlig. 

Introduse cârligul improvizat în deschizătura încuietorii şi îl 
mişcă încet printre pârghii până când, în cele din urmă, 
mecanismul se deschise cu un clichet brusc. Işi scoase uşurat 
cuşca de pe cap, masându-şi maxilarul şi mişcându-şi limba prin 
gură ca să stimuleze circulaţia sângelui, scuipând pe jos bucăţi 
de vopsea şi de rugină. 

Se ridică cu greu în picioare şi se îndreptă spre uşă. Aceasta 
nu mai arată la fel de promiţător. Van Simson nu făcuse 
compromisuri. Montase o încuietoare electrică sofisticată. Ca să 
o deschidă, ar fi fost nevoie de echipament special, echipament 
pe care Tom nu îl avea. Din colţul camerei, în semiîntuneric, 
Fecioara de Fier îl privea rece şi fără milă. 

11.34 a.m. 


Bubuiturile din celulă rásunau în tot coridorul. La început, 
bodyguardul - cel mic şi îndesat, care îl însoţise mai devreme pe 
Van Simson - le ignorase, înfundându-şi nasul şi mai adânc în 
ziarul pe care îl citea. Dar sunetul insuportabil al metalului 
scrijelit de alt metal se auzea din ce în ce mai tare, ajungándu-i 
parcă până-n măduva oaselor. Incepu să arunce tot mai multe 
priviri furioase înspre celulă. 

In cele din urmă, o nouă şarjă îl luă pe nepregătite şi-l făcu sá 
verse cafeaua pe el; lichidul maroniu i se prelinse pe pantalonii 
de camuflaj. Injurá, îşi dădu picioarele jos de pe biroul îngust, 
aruncă ziarul pe scaun şi se îndreptă, nervos, spre celulă. 

Zgomotul se opri brusc şi gardianul zámbi, scotándu-si arma 
de mână, un IMI Barak, din tocul de sub braţ. Era destul de vechi 
în meseria asta ca să-şi dea seama când cineva îi punea 
răbdarea la încercare. Dar nu-l deranja. Dacă tipul voia să se 
joace, îi arătă el distracţie! li plăceau petrecerile. 

Răsuci cheia în broască şi, când auzi ca aceasta se deschise, 
împinse uşa cu piciorul, cu toată forţa. Uşa grea, de oţel, zbura 
din balamale şi se izbi de perete cu o bufnitură asurzitoare. 
Mişcarea asta aranja pe oricine s-ar fi gândit să se ascundă în 
spatele uşii. Nu era el omul care să cadă într-o capcană aşa de 
veche. 

Becul fusese deşurubat şi gardianul aprinse o lanternă mică, 
montată sub patul pustii. Prin uşa deschisă, raza de lumină căzu 
pe cuşca pe care, doar cu câteva minute în urmă, o montase 
chiar el pe capul prizonierului. Fusese aşezată în mijlocul 
camerei. Lumină cu lanterna restul celulei. Era straniu de tăcută, 
după zgomotul infernal de mai devreme. Şi era goală. 

Sau nu? 

In colţul îndepărtat, abia vizibile chiar şi în lumina lanternei, 
văzu că uşile Fecioarei de Fier erau deschise. Nu prea mult, dar 
suficient cât să permită cuiva să se ascundă cu grijă înăuntru, 
fără să se rănească în tepuse. Zâmbind la această dovadă a 
propriei inteligente, bărbatul se apropie tiptil de sarcofagul mare 

de metal, cu degetul pe trágaci. 

— lesi de acolo! strigá el, cánd fu la doar cátiva metri distantá. 

Fecioara rămase însă nemiscatá. 

— leşi! Ştiu că eşti acolo. 

Nimic. 

injura şi se aplecă în faţa, punându-şi mâna stângă pe o uşă şi 
țeava puştii pe cealaltă. Le deschise pe amândouă cu o singură 
mişcare rapidă. 

Cutia era goală. 

Ghemuit în colţ, Tom împinse cu spatele cât putu de tare, 
proptindu-şi picioarele în peretele de piatră. Fecioara de Fier se 
clătină, apoi se prábusi pe duşumea, înfigându-şi tepusele în 
nefericitul bodyguard prins dedesubt, ţintuindu-l cu spatele de 
podea. 

12.02 p.m. 


Tom înşfăcă arma gardianului şi simţi un nod în gât la vederea 
chipului acestuia, deformat şi plin de sânge. Nu era pentru prima 
dată când era nevoit să omoare pe cineva, dar asta nu însemna 
că-i venea acum mai uşor. 

Se strecură afară din cameră şi o luă de-a lungul coridorului 
seifului, trecând pe lângă camere întunecate, umplute până la 
refuz cu rămăşiţele existenţei lui Van Simson. Lăzi de vin, cutii 
de arhivă atent catalogate, pline cu hârtii şi dosare, echipament 
sportiv aranjat în rafturi de oţel special construite. 

In mâinile lui Tom, mânerul de cauciuc al armei era umed şi 
alunecos, ca o bucată de carne crudă. 

Se opri la picioarele unei scări înguste ca să-şi recapete suflul 
şi să-şi şteargă pe pantaloni palmele transpirate. Nu avea un 
plan concret şi ştia că asta era periculos. Mai ştia şi că era furios 
şi supărat, ceea ce-l putea face să fie neglijent. Mai presus de 
toate astea însă, ştia că le datora lui Harry şi lui Jennifer să-l 
infunde pe Van Simson. Şi-o datora lui însuşi. In clipa aceea, 
această unică dorinţă îi dicta fiecare mişcare, fiecare decizie. 

Tom întredeschise uşa din capătul scărilor şi zări un coridor cu 
pardoseală de calcar. Sunetul unor paşi care se apropiau, lovind 
ritmic podeaua de piatră cu flecurile de metal, îl sili să o închidă 
la loc, lăsând doar o fâşie argintie de lumină care străpungea 
întunericul şi trasa o linie albă, subţire, pe faţa lui Tom. 

Paşii se auziră tot mai aproape, apoi se îndepărtară. Prin 
deschizătura uşii, Tom îl recunoscu pe Rolfe, albinosul de la 
poarta principală, care le dăduse fiori, lui şi lui Jennifer, cu ocazia 
primei lor vizite în casa lui Van Simson. Jennifer. Murise. Işi 
muşcă buza şi scutură din cap, alungându-şi din nou imaginea ei 
din minte. Nu se putea gândi la asta acum. 

Deschise uşa cu băgare de seamă şi se strecură în spatele lui 
Rolfe, care se oprise în faţa uşii de la capătul coridorului şi căuta 
ceva în buzunar. İl pocni cu tocul armei în moalele capului. 
Bărbatul gemu si se prábusi la pământ. Fu însă nevoie de o a 
doua lovitură, de data asta în tâmplă, pentru ca bărbatul să se 

rostogoleascá într-o parte, lipsit de cunoştinţă. 

Tom târî trupul lui Rolfe până în dreptul scărilor de unde-i făcu 
vânt pe primele trepte, după care ieşi pe coridor şi închise uşa în 
urma lui. Îşi continuă drumul până când se trezi în holul larg al 
intrării de la parter, deja cunoscut. In faţa lui, ştia că era liftul. 
Modul sigur de intrare în biroul lui Van Simson, de la etaj şi în 
seiful de dedesubt. 

Incercă să forţeze uşile ascensorului, dar nu reuşi decât să le 
despartă câţiva centimetri, după care acestea se închiseră la loc, 
cu o bufnitură metalică. Privind în jur, Tom observă o statuetă 
subţire de bronz, cuibărită în umbră, lângă scară. O înşfacă, 
având o expresie hotărâtă întipărită pe faţă. Strecură statueta 
între cele două uşi ale ascensorului, fortándu-le să se deschidă. 
Treptat, acestea se depărtară din ce în ce mai mult, până când, 
în cele din urmă, cedară şi se retraseră fără zgomot în perete. 

Tom lăsă jos sculptura din bronz, făcu un pas în faţă şi privi în 
sus şi-n jos în putul liftului. Plafonul cabinei se reflecta inert în 
întunericul de sub el. Un plan îi încolţi în minte - avea să-l ia prin 
surprindere pe Van Simson, când acesta se va întoarce în lift, 
sărind asupra lui prin trapa de acces. 

Intinzánd mâna în beznă, Tom prinse cablul de oţel care 
cobora de la motorul ascensorului montat undeva pe acoperiş 
până deasupra liftului. Isi încolăci braţele şi picioarele în jurul 
cablului unsuros şi se lăsă să alunece în jos, aterizând uşor pe 
cabina ascensorului. 

Se ghemui şi ascultă. Un zgomot ciudat părea să se audă de 
sub el, un fel de clinchet metalic şi ritmic, ca şi cum o maşină ar 
fi fost programată să repete un ciclu monoton. Tom ridică 
precaut marginea trapei. Pereţii ascensorului erau mánjiti de 
sânge. 

Deschizând trapa în întregime, Tom îl recunoscu pe 
bodyguardul slăbănog care îl însoţise pe Van Simson în celulă, 
ghemuit într-un colţ, cu un glonţ tras în cap. Uşile ascensorului 
se închideau şi se deschideau iar şi iar, împiedicându-se de 
picioarele lui întinse. 

Tom cobori în cabină şi paşi peste cadavru. Privi de-a lungul 
coridorului de piatră puternic luminat, care ducea spre voltă. Era 
liber. Dar grilajul de oţel fusese ridicat şi, în spatele lui, Tom văzu 
că uşa seifului era larg deschisă. Se strecură de-a lungul 
coridorului, cu spatele lipit de zid, strângând arma cu ambele 
mâini. Camerele video îl priveau oarbe, cu lentilele sparte. 

Seiful era la fel cum si-l amintea, cu podeaua neagrá, de 
cauciuc, serpuind ca un labirint printre cele aproximativ douázeci 
de casete de expunere, cu cáte un canal ingust la baza fiecárui 
perete. 

In spatele casetelor, îl văzu pe Van Simson, aplecat deasupra 
biroului ce domina platforma micuță, ridicată în fundul încăperii. 

Tom se lasă în genunchi şi se strecură pe după casete, având 
grijă să păstreze în permanenţă una între el şi platformă, ca să 
nu poată fi văzut. 

__ In cele din urmă, una singură îl mai separă de Van Simson. 
Asta era momentul! Trase aer în piept, verifică siguranţa şi sări 
în picioare, cu arma îndreptată spre capul lui Van Simson. 

— Nu mişca, Darius! 

Van Simson abia dacă reactioná, ridicând încet privirea spre 
Tom. 

— Sper că nu l-ai omorât pe Rolfe. Părea absent, trist chiar. E 
un băiat bun, foarte capabil. 

— Unde sunt monedele? întrebă Tom pe un ton poruncitor, 
urcând pe platformă cu arma aţintită în continuare asupra lui 
Van Simson. 

— Monedele? Poftim, ia-le! 

Van Simson aruncă pe masă cutia subţire, de metal, pe care o 
luase din Istanbul. Aceasta căzu, cu un ecou înfundat. 

— Crezi că ai câştigat? N-ai câştigat nimic. Am pierdut toţi! 

— Nu, tu ai pierdut. Tom întinse mâna ca să ridice caseta. 
Cum spuneai tu cândva, nu mi-ai lăsat prea multe opţiuni. 

Ridică arma încleştându-şi degetele în jurul casetei. Imaginea 
lui Jennifer îi apăru în minte. Pentru ea făcea asta. l-o datora ei. 

O voce bine cunoscută îi răsună în urechi înainte să apuce să 
apese pe trăgaci. 

— Nu te grăbi, Thomas! 


307 


78 


12.26 p.m. 


Vocea pătrunse ca un táis în inima lui Tom. Se rásuci pe 
călcâie. O siluetă paşi din umbră si înaintă în lumină, 
dezvăluindu-se încet vederii - mai întâi un Glock 19, apoi mâna 
înmănuşată, urmată de braţul întins. 

— Harry? îngaimă Tom când lumina căzu, în sfârşit, pe chipul 
bărbatului. 

— Te rog, fii băiat bun şi lasă arma jos, spuse Renwick. Era 
greu de crezut că avea în faţă acelaşi bărbat uşor neíngrijit de la 
care Tom îşi luase rămas-bun cu o călduroasă îmbrăţişare cu 
doar câteva zile în urmă. Arăta impecabil, într-un costum 
bleumarin, cămaşă albă, apretată şi cravată bleu de la Hermes. 
Părul îi era frumos aranjat, faţa netedă şi roz, iar ochii îi ardeau 
cu o intensitate stranie, pe care Tom nu o mai văzuse până 
atunci. Doar inelul de aur cu sigiliu mai rămăsese din bărbatul pe 
care Tom îl cunoştea de ani de zile. 

Tom coborî arma şi, ca în transă, o privi de parcă nu înţelegea 
cum de ajunsese în mâna lui de la bun început. Dădu să o aşeze 
pe masă, dar vocea tăioasă a lui Renwick îl opri în drum. 

— Nu fi imbecil, Thomas! Pe podea! Impinge-o cu piciorul spre 
mine. 

Nu era nici urmă de căldură sau de amabilitate în vocea lui 
Renwick. În schimb, îi şuiera ordinele lui Tom, pe un ton familiar 
şi străin, în acelaşi timp. 

Tom se aplecă, aşeză arma pe jos şi o împinse cu piciorul. 
Renwick îşi potrivi mai bine revolverul în mână si îl ţinu strâns, 
îndreptat spre Tom, în timp ce ridica şi strecura în buzunarul 
hainei arma lui Tom. 

— Harry? Nu înţeleg. Cum? De ce? 

Renwick râse. g 

— Uite americanul din tine! Intotdeauna vreţi să Intelegeti de 
ce. Să găsiți un motiv. Să dați vina pe o traumă din copilărie sau 
pe lipsa de afecțiune din partea familiei. Ei, uite că nu-i aşa de 
simplu. Nu esti făcut să înţelegi oamenii ca mine. Trebuie doar 
să-i accepti. 

— Dar am crezut cá ai murit! 

Tom aproape că soptea acum. Capul i se învârtea. 

— De ce? Doar pentru că un poliţist incompetent a găsit un 
cadavru în casa mea? Pentru că agentul Browne ţi-a spus că m-a 
văzut murind? N-a văzut decât cum m-am prăbuşit, împuşcat cu 
două gloanţe oarbe. Până când şi-a revenit ea, schimbasem 
cadavrele. 

— Cu cine? 

— Un nimeni. Cineva care nu mai era important pentru mine. 
Cineva care mi-a fost de mai mare folos mort decât îmi fusese în 
viaţă. După asta, n-a trebuit decât să schimb fişele dentare. Cum 
altfel ar fi putut identifica un cadavru incinerat? Au căzut în 
plasă, desigur, cum ştiam că o să facă. Poliţiştii ăştia sunt 
încântător de previzibili. Mă mir totuşi că tu te-ai lăsat păcălit, 
având în vedere că ai folosit un truc asemănător cu câţiva ani în 
urmă, ca să scapi de şefii tăi de la CIA. 

— Ştiai despre asta? 

— Oh, sunt foarte puţine lucruri pe care să nu le ştiu despre 
tine, Thomas. 

— Sunt aici doar din cauza ta. Am vrut sá má răzbun pe cei 
care te-au ucis. 

— Cât de încântător de loial din partea ta. Sunt aproape 
mişcat. 

— Cine dracu eşti tu? întrebă Tom, dezgustat şi totuşi fascinat 
de tonul lipsit de orice pasiune al lui Renwick. 

— Nu ghiceşti? 

Urmă o tăcere lungă. 

— Cassius, murmură Tom. Tu eşti Cassius. 

Renwick zâmbi. 

— Ei, asa mi se mai spune. 

— După atâta vreme... tu! 

Tom făcu un pas spre Renwick care ridică revolverul şi miji 
ochii. 

— Ai grijă, Thomas, spuse el pe un ton blând. Ai mare grijă. 

— Peste tot, a fost mâna ta, nu-i aşa? 

Mintea lui Tom se chinuia să pună în ordine evenimentele 
petrecute în ultimele zile. 

— Tu ai ordonat să fie furate monedele. Apoi, m-ai trimis sá 
fur oul din New York ca să fiu în State în acelaşi timp. 

Renwick ridică din umeri. 

— Aveam de gând să vând poliţiei un pont anonim, dar n-a 

mai fost nevoie, fiindcă ai avut tu amabilitatea să-ţi laşi un fir de 
păr la locul faptei, pe care l-au descoperit cei de la NYPD. O 
neglijenţă deloc caracteristică pentru tine. Oricum, până la urmă 
totul a ieşit bine deşi, la un moment dat, începusem să-mi fac 
griji cá-ti lua prea mult să furi primul ou. 

— Şi apoi, ce-a urmat? Ai pierdut monedele. Steiner ţi le-a 
furat şi i le-a dat lui Ranieri să le vândă. 

Chipul lui Renwick se întunecă. 

— O neplăcere minoră. Cei responsabili au plătit scump pentru 
că s-au amestecat în treburile mele. Greşeala lor a fost că au 
încercat să le vândă chiar unuia dintre oamenii mei. 

— Aşa că ai recuperat cele patru monede de la Steiner, după 
care ai dat „întâmplător” de mine la Sotheby's şi m-ai invitat la 
cină împreună cu agentul Browne, care ţi-a întins pe tavă singura 
monedă care îţi lipsea. 

Renwick râse scurt. 

— A fost chiar amuzant. Auzi tu, moneda a ajuns singură 
tocmai la mine acasă! Mă gândeam de ceva vreme să-l omor pe 
Harry Renwick. Sincer, începuse să devină deprimant. Era o 
ocazie prea bună ca s-o ratez. Vocea lui Renwick era lipsită de 
orice sentimente, trădând doar o eficienţă crudă şi neobosită. 
Dar trebuie să recunosc că m-ai impresionat, Thomas. Până şi 
eu, care ţi-am urmărit atât de îndeaproape cariera de-a lungul 
anilor, am rămas surprins de capacitatea ta de a te strecura 
printre probleme. Mai întâi, ai reuşit să fugi de acuzaţia de crimă 
pe care ţi-o înscenasem chiar eu în Londra. Apoi, ai convins-o pe 
Browne că n-ai nici o legătură cu jaful de la Fort Knox. Si, în 
sfârşit, ai scăpat din muzeul din Amsterdam, după ce-i dădusem, 
în marea mea generozitate, instrucţiuni precise lunetistului să nu 
te omoare, ci doar să se asigure că erai prins. 

— Trebuia să-l fi pus să mă omoare, când ai avut ocazia. 

— Desigur, m-am gândit şi la varianta asta. Dar ştii că un 
suspect în viaţă este mult mai pe placul poliţiei decât unul mort. 
Măcar aşa, nu trebuie să-i mai caute şi pe cei care l-au ucis. Se 
închide cercul. Englezii, americanii... toţi ar fi crezut că şi-au 
prins omul. Şi, oricum ar sta lucrurile, nu sunt chiar un monstru. 
Măcar atâta lucru îţi datoram. 

— Şi el? 

Tom făcu un semn din cap spre Van Simson, care nu rostise 
nici un cuvânt în tot acest timp, privindu-i nemişcat, cu o 
expresie împietrită. 

— Darius? Vocea lui Renwick deveni mai puternicá atunci cánd 
îl privi pe Van Simson. Ar fi trebuit să se mulţumească să 
mituiascá politicienii si să-şi ucidă rivalii în afaceri. Apropo, nu 
ştiu ce ţi-a spus, dar Browne trăieşte şi e bine mersi. Mă bucur. 
Părea o tânără încântătoare. 

Inima lui Tom tresări şi acesta strânse din ochi preţ de o clipă. 
Trăia! Măcar un singur lucru bun se întâmplase. 

— Dar tu, Thomas, spre deosebire de Darius, poţi să alegi. Nu 
e prea târziu. Nu încă. 

— Ce vrei să spui? 

Renwick făcu un pas spre el, cu mâna întinsă. 

— Vino de partea mea. Ai fi uluit să vezi câte am putea realiza 
împreună. În echipă. În familie. Nimeni nu ne-ar mai sta în cale. 

Pentru prima dată de când Renwick reapăruse, Tom sesiză 
umbra unei rugáminti în vocea lui şi îi citi în ochi o nevoie 
nerostită. 

Râse. 

— Eşti complet nebun. Ai luat de lângă mine singura familie 
care-mi mai rămăsese în clipa în care l-ai ucis pe Harry Renwick. 
Şi acum, mi-l oferi înapoi sub ameninţarea armei? Nu-mi mai pot 
da seama cine eşti cu adevărat. 

— Atunci, eşti pe cale să afli. 

Renwick vâri mâna în buzunar, scoase arma pe care Tom o 
împinsese înspre el, o tinti spre pieptul lui Van Simson şi trase. 

12.32 p.m. 


Glontul îl aruncă pe Van Simson de pe scaun si bărbatul se 
prábusi inert la pámánt. Profitánd de ocazie, Tom se aruncá pe 
partea stángá, se rostogoli pe platformá si alergá spre mijlocul 
încăperii. Renwick reactioná instantaneu şi trase trei focuri 
aproape în acelaşi timp, urmărindu-l pe Tom de-a curmezişul 
camerei. Insă gloantele se izbiră inofensive de panourile de sticla 
încasabilă, suspendate deasupra fiecărei casete de expunere. 
Sticla se crapă, dar rămase la locul ei. Aşa cum îşi amintise Tom 
că se va întâmpla. 

— Un gest inutil, Thomas! strigă Renwick cu răceală în timp ce 
ecoul loviturilor se mai izbea încă de pereţii camerei. leşi acum 
şi-ţi voi cruța viaţa. Desigur, probabil c-o să te trimită la 
închisoare pentru uciderea bietului Darius când o să-ţi găsească 
amprentele pe arma crimei, dar cel puţin vei fi în viaţă. 

Camera se cufundă în tăcere. 

— Bine, cum vrei tu, bombăni Renwick. 

Coborí de pe platformă şi, trăgând aer în piept, sări în spatele 
casetei după care se rostogolise Tom, cu doar câteva clipe în 
urmă, ţinând strâns arma cu ambele mâini întinse. 

Nu era nimeni acolo. 

— Inceteazá joaca asta, şuieră Renwick. 

Nimic. 

Furiei îi luă locul o expresie sumbră de hotărâre. Renwick 
începu să străbată pe îndelete încăperea căutând după fiecare 
casetă de expunere pe măsură ce înainta, cu arma întinsă în 
faţă, într-o serie de paşi mărunți, ca de dans. Talpa pantofilor îi 
scártáia pe podeaua de cauciuc ca o pereche de adidasi pe 
terenul de baschet. Deodată, buzele i se întinseră într-un 
zâmbet. In faţa lui, abia vizibil, zări vârful unui pantof ieşit din 
spatele casetei următoare. 

Se ghemui, apoi sări şi trase două focuri rapide, unul după 
celălalt, înainte ca Tom să apuce să facă sau să spună ceva. Insă 
gloantele se îngropară inofensive în dusumea. Nu era nimeni 
acolo. Doar doi pantofi, aranjaţi frumos unul lângă celălalt. 


312 


Renwick îngenunche şi-i pipái cu mâna. Încă erau calzi. 

Tom sări din spatele casetei alăturate şi se aruncă asupra lui 
Renwick, împingându-se cu umărul în el, cât putu de tare. 
Impactul îl izbi pe Renwick de marginea casetei şi-i zbură din 
mână arma, care alunecă de-a lungul camerei, până în santul de 
la baza peretelui. Renwick se prăbuşi în genunchi, cu mâinile la 
piept, în vreme ce Tom se aruncă în patru labe, încercând să 
prindă arma. 

— Nenorocitule! strigă Renwick după el. 

Fu întrerupt de apariţia unei lumini roşii, strălucitoare, care 
începu să clipească deasupra seifului. Privirea lui Tom se 
îndreptă imediat spre platformă. Van Simson se târâse până la 
tastatura de lângă birou. Se uită în ochii lui Tom şi, când zâmbi, 
acesta înţelese. Voia să-i închidă pe toţi înăuntru. 

Renwick sări în picioare şi alergă spre uşa seifului, care se 
închidea. Tom însă îşi dădu seama că, din locul în care se târâse 
încercând să prindă arma lui Renwick, nu avea nici o şansa să 
mai ajungă la uşă, înainte să se închidă. Apoi, dintr-odată, 
amintindu-şi ceva ce Van Simson le arătase cu ocazia vizitei lor 
anterioare, se aplecă şi deschise cel de-al treilea sertar din 
caseta de expunere de lângă el. Aurul nazist străluci rece în 
întuneric. Tom înşfacă un lingou şi, răsucindu-se pe călcâie într-o 
mişcare unduioasă, îl aruncă spre Renwick cu toată forţa. Lingoul 
zbură prin aer ca lama unui paloş greu, mai întâi urcând uşor, 
apoi accelerând în cădere, atras de forţa gravitaţiei. ll lovi cu 
putere pe Renwick, direct între umeri. Lovitura îl făcu să se 
împiedice si Renwick se aruncă bălăngănindu-se spre 
deschiderea din ce în ce mai îngustă, pe măsură ce uşa se 
închidea. Intinse un braţ ca să nu cadă şi de-abia mai avu timp 
să se strecoare prin crăpătura îngustă. Mâneca hainei i se prinse 
însă în rama de metal şi, înainte să apuce să se elibereze, uşa 
grea, de oţel, se închise cu o izbitură. Mâna lui Renwick fu 
retezată de la încheietură. 

Urletele lui se stinseră doar când zăvoarele intepenirá la locul 
lor şi când închiderea ermetică fu activată. 

Seiful se transformase în mormânt. 

12.36 p.m. 


Un sunet nou. Apa care curgea. 

Privind în jos, Tom sesiză că picioarele lui erau deja cufundate 
în apa care ieşea bolborosind din santurile de lângă ziduri si 
împânzea toată duşumeaua. Vocea lui Van Simson îi răsună în 
minte. Cum îi spusese? O mică măsură de precauţie 
suplimentară. 

Tom sări pe cea mai apropiată caseta de expunere tocmai în 
clipa în care un curent electric de înaltă tensiune începea să 
treacă prin apa adâncă acum de vreo zece centimetri. Lângă uşa 
seifului, mâna lui Renwick se mişca spasmodic, plutind în 
întuneric. 

Tom ştia că soluţia cea mai bună era să se întoarcă pe 
platformă şi să încerce să deschidă seiful din nou, de acolo. 
Problema, desigur, era că se găsea cam la cinci metri depărtare. 
Aprecie că ar fi fost ceva mai puţin de doi metri distanţă până la 
cea mai apropiată caseta. Dacă reusea sá se catere pe ea, ar fi 
putut încerca sá ajungă la platformă sărind din casetă-n casetă. 

Se pozitioná pe marginea casetei pe care se găsea momentan 
şi se ridică în picioare. Nu avea să fie deloc uşor. Tavanul jos şi 
ecranele de sticlă suspendate îi îngreunau orice avânt ar fi 
încercat să-şi ia pentru săritură şi, în plus, mai era si desculţ, cu 
pantofii inmuiati în apă, undeva dedesubtul lui. 

Trase de câteva ori aer în piept, balansându-şi de fiecare dată 
braţele înainte şi înapoi. Işi calculá săritura. Unu, doi, trei. 

Se lansă în aer şi ateriză cu greutate pe casetă. Gemu de 
durere când pieptul i se izbi de suprafaţa de sticlă, iar coapsele şi 
picioarele desculte i se loviră de sertarele de oţel din părţile 
laterale. Aproape imediat, începu să alunece pe suprafaţa 
lustruită, căutând cu mâinile ceva de care sá se agate, în care 
să-şi înfigă unghiile, simțind cum genunchii îi coborau din ce în 
ce mai jos. 

Se opri. Picioarele îi erau la doar câţiva centimetri deasupra 
apei. Incet, se ridică în mâini până când reuşi să-şi treacă un 
genunchi peste marginea dulapului şi să se pună la adăpost. Se 


314 


ridică în picioare si rásuflá usurat. 

De acolo, fu simplu. Încă cinci sărituri relativ uşoare îl duserá 
la platformă, lângă Van Simson care alunecase la loc în fotoliu. 

— Darius. Trezeşte-te, strigă Tom scuturându-l de umăr. 
Rămâi cu mine. Haide, trezeşte-te! 

Pleoapele lui Van Simson tremurară. 

— Darius, ascultă-mă, spuse Tom. Renwick a scăpat. A ieşit. 
Deschide uşa. Lasă-mă să mă duc după el. Lasă-mă să aduc pe 
cineva să te ajute. 

Van Simson clatină din cap. 

— Nu, şopti el. E prea târziu. 

Ochii i se închiseră la loc, până când Tom îl scutură din nou de 
umăr. 

— Nu e prea târziu. 

li sfâşie cămaşa lui Van Simson şi-i studie rana. Printr-o gaură 
mică, în partea dreaptă a pieptului, sângele ieşea bolborosind. Isi 
lipi urechea de pieptul lui Van Simson. Obrazul i se înroşi de 
sânge. 

— Ai un plămân perforat, îi explică Tom, căutând pe birou 
ceva ce i-ar fi putut fi de folos. De câte ori inspiri, tragi aer în 
cavitatea toracică prin gaura lăsata de glonţ. De-asta îţi este din 
ce în ce mai greu să respiri - presiunea aerului e din ce în ce mai 
mare şi îţi zdrobeşte plămânul. 

Tom găsi ceea ce căuta. O folie de plastic, pentru protejat 
documentele şi nişte bandă adezivă. 

— Ai şanse să trăieşti, dacă primeşti repede ajutor. Rupse un 
pătrat de aproximativ cinci centimetri din folia de plastic şi îl 
aşeză peste gaura făcută de glonţ. 

— Dar trebuie să deschizi uşa, Darius. Trebuie să ieşim de aici. 

Folosind banda adezivă, Tom lipi trei laturi ale pătratului de 
plastic de pielea lui Van Simson, lăsând-o liberă pe a patra. Era o 
valvă simplă, ce permitea aerului să iasă când expira prin partea 
neprinsă, dar care se lipea de piele când inspira. Peste doar 
câteva minute, Van Simson începu să respire mai uşor şi 
deschise din nou ochii. Tom îi vorbi blând: 

— Darius, nu trebuie să mori aici. Nu trebuie să mori acum. 
Deschide uşa. O să-ţi aduc ajutoare, îţi promit. Apoi, o să-l prind 
pe Renwick. O să-l fac să plătească, pentru amândoi. Nu se 
termină aici. 

Van Simson îl privi în ochi pe Tom, apoi mişcă din cap. Se 
aplecă spre tastatura din faţa lui. Oprindu-se la fiecare câteva 

secunde ca să-şi adune forţele, bátu cu greu o înşiruire lungă de 
numere, apoi se prábusi înapoi pe scaun. 
Uşa seifului începu să se deschidă încet. 

12.51 p.m. 


Poliţia franceză, înarmată, náváli în cameră, cu vizoarele de 
plastic de pe cástile negre, sinistre, strălucind ca nişte ochi 
uriasi, cu staţiile de emisie-receptie fâşâind. 

— Les mains sur la tete”? 

Ordinul fu strigat cu o voce încordată. Tom îşi prinse mâinile 
între ele, la spatele capului şi strigă la rândul lui: 

— Il me faut un medecin”. 

Poliţiştii se împrăştiară prin încăpere, înaintând cu prudenţă 
spre platformă, cu armele ridicate. 

— A terre!” veni un alt ordin. 

Tom lasă un genunchi, apoi pe celălalt, cu mâinile în 
continuare ridicate. Doi poliţişti se apropiară de platformă. Unul îl 
acoperea pe Tom, celălalt urcă să-l examineze pe Van Simson. 
Era încă în stare de leşin şi respira slab şi cu mare greutate. 

— Une ambulance, vite! ceru polițistul. 

— Tom! strigă Jennifer alergând în cameră, strecurándu-se 
printre poliţişti şi casetele de expunere. Eşti teafăr? Am văzut 
sânge afară şi... oh, eşti bine! 

— Pari dezamăgită, glumi Tom. 

Poliţiştii se dădură înapoi şi-şi coborâră armele, bombănind în 
barbă. 

— Nu, doar că... 

— Am fost drogat, răpit şi la un pas de a fi electrocutat. Ce 
trebuie să facă un om aici ca să aibă parte de un pic de 
compasiune? 

— Să se lase împuşcat, zise Jennifer zâmbind, zărindu-l pe Van 
Simson peste umărul lui Tom. O să se facă bine? 

Sosiseră doi medici de ambulanţă. Verificară semnele vitale 
ale lui Van Simson înainte să-l ridice şi să-l aşeze pe targă. 


19 Mâinile pe cap! (Ib. franceză). (n. tr.). 

20 Am nevoie de un doctor (Ib. franceza). (n. tr.). 
21 La pământ! (Ib. franceza). (n. tr.). 

22 O ambulanță, repede! (Ib. franceza). (n. tr.). 

— O să trăiască. L-ai văzut pe Renwick? 

— Pe cine? 

— Harry a fost, Jen. El a fost, de la bun început. El a pus la cale 
jaful de la Fort Knox. El i-a omorât pe Ranieri si pe Steiner, când 
monedele au căzut, din pură întâmplare, în mâinile lor. Apoi, 
când ai apărut tu cu ultima monedă la uşa lui şi-a înscenat 
propria moarte şi a încercat să mă scoată pe mine vinovat. 

Jennifer clatiná din cap, cu fruntea incretitá de nedumerire. 

— Harry? Nu pot să cred. 

— Nici eu n-am putut. Vocea lui Tom era tristă, chiar rănită. 
Dar el a fost în spatele povestii, de la bun început. A recunoscut 
totul. 

— Imi pare rău Tom, spuse Jennifer strângându-i mâna. Ştiu 
cât de mult tineai la el. 

Silueta familiară a lui Jean-Pierre Dumas apăru în pragul uşii. li 
făcu semn cu mâna lui Tom, apoi împărţi câteva ordine 
poliţiştilor din jur. Tom ridică sprâncenele, întrebător. 

— l-am recunoscut vocea lui Van Simson la rezervor, dar, de 
data asta, mi-am zis că o să avem nevoie de întăriri. Jean-Pierre 
a aranjat toate astea, spuse Jennifer, arătând cu mâna mica 
armată ce se agita în jurul lor. Am intrat imediat ce am ştiut cu 
certitudine că Van Simson era în clădire. 

— Felicitări! 

O voce puternică se ridică deasupra zarvei generale şi un 
bărbat înalt intră în încăpere şi se apropie de platformă, cu mâna 
întinsă. Purta o cămaşă de un alb imaculat, asortată la un 
costum la două rânduri de nasturi. 

— Numele meu este Bob Corbett. Sunt agentul responsabil cu 
această investigaţie. Ai făcut treabă bună aici. O treabă 
excelentă, continuă el, scuturându-i energic mâna lui Tom. 
Trebuie să recunosc că am avut îndoieli, date fiind antecedentele 
tale, dar agent Browne ne-a explicat cât se poate de clar că, fără 
tine, n-am fi ajuns la nici un rezultat. Guvernul Statelor Unite îţi 
este recunoscător. 

— Renwick a fost, domnule, spuse repede Jennifer. El e în 
spatele întregii poveşti. 

Corbett se încruntă, nedumerit. 

— Harry Renwick? 

Aproape cá ráse cánd rosti intrebarea, ca si cánd posibilitatea 
ar fi fost atât de mică încât ar fi frizat ridicolul. Tom aprobă cu 
hotărâre din cap. 

— Ne-a jucat pe unul împotriva celuilalt de la bun început. 

Ochii lui Corbett se îngustară şi neîncrederea i se preschimbă 
într-o expresie de hotărâre neclintită. 

— Spune-ne ce ştii şi mă ocup numaidecât de problemă. N- 
avea cum să ajungă departe. 

Corbett se întoarse spre doi dintre oamenii lui şi le dădu 
câteva instrucţiuni cu voce joasă, apoi se uită din nou la Tom, cu 
o privire plină de semnificaţie. 

— Cred că astea vă aparţin. 

Tom luă de pe birou casetă metalică şi i-o întinse lui Corbett. 

— Mulţumesc, răspunde Corbett deschizând cutia şi privindu-l 
apoi, recunoscător. Să sperăm că, de data asta, o să fim în stare 
să le păstrăm. 

Hotel St. Merri, Arondismentul 4, Paris 
30 julie - 8.42 p.m. 


Ferestrele hotelului erau deschise si din stradá se ridica 
acelasi amestec ametitor de rásete, de motoare Vespa si de 
clinchet de veselă pe care îl auzise cu două nopţi în urmă. ŞI 
totuşi, acum era singur. Jennifer se dusese cu Corbett la George 
V sau la cine ştie ce alt hotel cu pretenţii pe care FBl-ul îl 
considera mai potrivit pentru agenţii săi. 

N-o invinovátea că se dusese cu el. Fără îndoială, trebuia sá 
dea raportul şi, mai mult ca sigur, Corbett voia să afle toate 
amănuntele despre cele petrecute în ultimele zile. Cel puţin avea 
încredere că Jennifer va prezenta şi punctul lui de vedere şi că îi 
va susţine cauza. El, unul, îşi tinuse promisiunea, cu excepţia 
povestii din Amsterdam, dar ştia că Jennifer nu le va spune nimic 
despre asta. 

Se auzi o bătaie în uşă. Tom traversă încăperea. Podeaua de 
lemn se înclina spre mijlocul clădirii, unde se sprijiniseră grinzile, 
de-a lungul secolelor. Deschise. Era Jennifer. Rămase în pragul 
uşii, privind-o câteva clipe fără un cuvânt, până când vorbi ea: 

— Pot să intru? 

— Da. Da, desigur, scuză-mă. 

li deschise uşa şi femeia intră. Patul era singura piesă de 
mobilier suficient de solidă ca să se poată sta pe ea şi Jennifer se 
aşeză pe marginea acestuia. 

— Nu te aşteptam, atâta tot. Cum mai merge? continuă Tom 
în picioare, lângă uşă. Mă mir că te-au lăsat să pleci. 

— Păi, nu prea m-au lăsat, dar mă scoteau din minţi punându- 
mi aceleaşi întrebări iarăşi şi iarăşi. Aşa că mi-am zis să trec pe 
aici, să văd o figură prietenoasă. 

— Mă bucur că ai venit. Ce face Corbett? 

— Oh, foarte bine. Nervos de mama focului că el a fost cel 
care mi-a aranjat cina cu Renwick, dar, în afară de asta, bine. S-a 
pus cu tot dinadinsul pe urmele lui Renwick. A mobilizat chiar şi o 
unitate specială ca să îl prindă. Oh... şi vrea să te vadă mâine 
dimineaţă ca să discute despre înţelegerea voastră şi cum o s-o 

puneţi în practică. S-a gândit că n-o să vrei sá vá întâlniți la 
Ambasada Statelor Unite, aşa că a sugerat un loc numit Les 
Invalides. Zice că îl ştii tu. 

Tom încuviinţă din cap, dar nu se mişcă din uşă. 

— O să te duci? 

— Sigur. E un loc interesant. Merită vizitat. Ar trebui să-ţi iei 
un ghid. 

Jennifer mişcă din cap şi urmă o pauză stânjenitoare. 

— Ştii, nu trebuia să vii până aici ca să-mi spui toate astea, 
zise Tom. Puteai să suni. 

— Ştiu, dar am vrut să vin. 

Tom îi aruncă un zâmbet amuzat. 

— Agent Browne, să nu-mi spui că ţi-a fost dor de mine! 

Jennifer lăsă ochii în jos. 

— Poate doar puţin. 

Tom întinse mâna şi încuie uşa. La auzul cheii îi broască, 
Jennifer ridică privirea şi-i zâmbi. Bărbatul simţi că inima începe 
să-i bată mai tare. 

Les Invalides, Paris, Franta 
31 julie - 1.22 p.m. 


O căldura apăsătoare plana deasupra oraşului a doua zi, la ora 
prânzului. Jennifer fu bucuroasă să evadeze din fumul gros al 
gazelor de eşapament, intrând, prin pasajul arcuit, în răcoarea 
curţii largi, de piatră de la Hotel des Invalides. Venise cam 
devreme la întâlnirea cu Bob şi Tom, dar nu îi plăcea să întârzie. 

Gândul la Tom îi trezi o senzaţie de căldura plăcută, 
amintindu-i de noaptea lungă şi leneşă pe care o petrecuseră, 
împreună. Fusese surprinsă să realizeze cât de mult îl dorea. 
Câtă nevoie avea de această eliberare. Dar era realistă. Ştia că o 
astfel de relaţie avea slabe şanse să dureze. Tom nu era genul 
de bărbat care să se aşeze lângă o femeie, oricare ar fi fost ea, 
deşi poate acum credea că asta îşi doreşte. 

Ridică privirea şi admiră clădirea pătată de vreme din jurul ei 
şi deschise ghidul turistic pe care îl cumpărase chiar în acea 
dimineaţă de la hotel. 


Le Hotel des Invalides este cel mai mare complex 
individual de monumente din Paris. A fost fondat în 1670, 
de Ludovic al XIV-lea, Regele Soare, îndeplinind la acea 
vreme funcţia de spital şi cazarmă militară. Astăzi, 
adăposteşte Le Musee de l'Armee şi rămăşiţele împăratului 
Napoleon Bonaparte, aduse de la Sfânta Elena în 1840 şi 
înmormântate sub magnifica cupolă aurită a bisericii Sfântul 
Ludovic, unul dintre cele mai frumoase şi mai vizitate 
monumente din Paris. Construcţia mormântului a necesitat 
cheltuieli considerabile şi trupul lui Napoleon se odihneşte 
astăzi în şase sicrie - unul de fier, unul de mahon, doua de 
plumb, unul de abanos şi unul din marmură roşie - aşezate 
pe un piedestal de granit verde. 


Jennifer ridică privirea şi zâmbi. Jumătate din curtea pavată cu 


piatră de râu era scăldată în lumină, cealaltă ascunsă în umbră, 
soarele traversând acoperişul înclinat. Ferestrele de sus, montate 

în plăci cenuşii, fuseseră sculptate sub forma unor coifuri de 
cavaleri medievali, în timp ce ferestrele rotunde ale etajului de 
mai jos corespundeau arcadelor înclinate ale zidului mânăstiresc 
ce împresura curtea. Jennifer păşi în interiorul arcadei, trecu pe 
lângă scheletele ruginite ale tunurilor capturate ce fuseseră 
legate de zid sau cocotate pe postamente de lemn, îngropându- 
şi din nou nasul în ghid. 


Când a fost construită L'Eglise St. Louis, în 1676, 
protocolul de stat interzicea soldaţilor să intre la slujbă pe 
aceeaşi intrare pe care o foloseau regele şi curtenii lui. 
Soluţia neobişnuită a fost o biserică dublă, cu un altar 
comun în mijlocul clădirii. Soldaţii intrau prin curtea dinspre 
nord, iar regele intra prin partea de sud, pe sub cupolă. 


Fără s-o avertizeze, Tom ieşi din spatele unei coloane. O 
apucă de braţ şi o trase în umbră, în spate, într-un colţ al curţii. 

— Ce dracu se petrece aici? îi şuieră el în ureche în timp ce 
mergeau. 

— Dă-mi drumul, mă doare! făcu ea zbătându-se sub 
strânsoarea lui. 

O împinse de lângă el şi Jennifer abia reuşi să-şi păstreze 
echilibrul când îi făcu vânt pe dalele alunecoase, de piatră. 

— Ar fi trebuit să bănuiesc, strigă Tom, făcând un pas spre ea. 
Archie avea dreptate, sunteţi toţi la fel. 

— Despre ce dracu vorbeşti? 

Se sprijinea cu spatele de un tanc din Primul Război Mondial, 
unul dintre exponatele permanente ale muzeului. 

— Nu te preface că nu ştii... 

— Ce să ştiu? 

— Ce caută el aici? 

Arátá cu degetul mare peste umar. 

— Cine? 

— Clarke. Politia britanicá. Sunt patru. Au venit sá má 
aresteze. M-ai vándut! 

— Ce? fácu Jennifer cu ochii máriti de uimire. Tom, ascultá-má. 
Se apropie de el vorbindu-i cu voce joasă şi foarte gravă. Nu ştiu 
nimic despre toate astea. Trebuie să mă crezi. Cu siguranţă, e o 
greşeală. 

Tom o privi fix când Jennifer făcu încă un pas spre el. 

— Ascultă, continuă ea. Rămâi aici. Mă duc după Bob. O să 

încerc să aflu ce se petrece. Sunt sigură că e o încurcătură. După 
tot ce ai făcut pentru noi, nu mai ai de ce să-ţi faci griji. Crede- 
mă. 

Făcu un ultim pas şi-i puse mâna pe braţ. Tom clătină 
şovăielnic din cap. 

— Ai zece minute. Dacă nu te întorci până atunci, n-o să mă 
mai vezi şi n-o să mai auzi niciodată de mine. Ţi-o garantez. 

— Zece minute. Bine. 

Pancartele indicau drumul spre mormânt în cinci limbi diferite. 
Le urmă printr-un coridor întunecat, care o scoase într-o curte cu 
pietriş, lângă biserică. Nişte bariere mari de metal blocau drumul 
şi, din nou, afişele traduse îi explicau că mormântul era închis 
temporar şi îşi cereau scuze pentru neplăcerile create. Nevăzând 
pe nimeni în jur, Jennifer sări peste barieră şi înconjură biserica, 
oprindu-se în faţa ei. Trepte mari, de culoarea mierii, conduceau 
spre intrare. 

Se opri în dreptul treptelor şi cercetă cu privirea grădinile din 
jur. Erau goale şi, în câteva locuri, aspersoarele fuseseră pornite, 
creând curcubee care luceau în soarele amiezii, sub pânza de 
apă ce se arcuia la trei metri deasupra peluzei şi a tufişurilor. 

li vedea acum pe bărbaţii despre care vorbise Tom, de 
cealaltă parte a grilajului de fier care împrejmuia grădinile. Patru 
în total, doi într-o maşină, unul pe o bancă prefăcându-se că 
citeşte ziarul, al patrulea plimbându-se în susul şi-n josul aleii. In 
mod evident, supravegheau intrarea în biserică. Unul dintre ei 
părea mai agitat decât ceilalţi, cu sacoul atârnându-i neglijent pe 
umerii ingusti şi aplecati. Jennifer se întoarse şi intră în biserică. 
Oraşul dispăru când uşa masivă de sticlă se închise în spatele ei. 

Se trezi învăluită într-o linişte mormântală - nici o adiere de 
vânt, lumina palidă şi difuză, podeaua de marmură şi zidurile de 
piatră îngheţate într-o tăcere copleşitoare, plină de respect. 
Deasupra ei se înălța cupola ce înfăţişa o comuniune extaticá, 
reprezentată în nuanţe de roşu, portocaliu şi albastru. Figurile 
pictate erau cei doisprezece apostoli - citise asta în ghid. 

Erau patru capele laterale unde lumina pătrundea colorată 
prin ferestrele cu vitralii, una verde, alta albastră, o alta galbenă, 
ultima portocalie - insule de culoare ce stráluceau ca nişte focuri 
în fiecare colţ al încăperii. Câte un mormânt singuratic domina 
centrul fiecărei capele, iar de-a lungul pereţilor erau aranjate 
mici monumente comemorative. Jennifer le şopti numele când 
trecu pe lângă ele. 

Foch, Vauban, Bertrand, Lyautey, Duroc. 

Nume pe care nu le stia, dar care aveau o rezonantá 
impresionantá si eroicá. Cu sigurantá, mai impresionantá decát 
Browne. Chiar şi decât Corbett. Se încruntă. Unde era? Nu-i 
stătea în fire să întârzie. 

Un altar imens de marmură neagră, poleit cu aur, trona în 
capătul încăperii şi în spatele lui strălucea un perete de sticlă, 
despártind ceea ce era acum un mormânt de ceea ce fusese 
cândva partea soldaţilor din biserica dublă. O balustradă 
circulară de marmură se întindea chiar sub cupolă. Când se 
apropie, Jennifer văzu ca aici pardoseala fusese dată la o parte. 
In locul ei, înălțându-se din ceea ce fusese cândva podeaua unei 
cripte, trona un sicriu imens, o masă impresionantă de marmură 
roşie sculptată, sprijinită pe un piedestal verde. 

Jennifer se aplecă peste balustradă şi privi în jos. Pe podea, în 
jurul sicriului, fuseseră încrustate numele marilor victorii ale lui 
Napoleon. Totul era încercuit cu o colonadă de marmură albă. 

Apoi, când ochii i se obişnuiră cu lumina slabă, i se păru că 
desluşeşte o siluetă în umbra coloanelor. 

Talpa unui pantof. Piciorul unui bărbat. 

Sări ca arsă şi alergă spre altarul din fundul bisericii, zbură 
peste treptele din spatele acestuia coborând la nivelul de mai 
jos. Max, omul ei de legătură din Londra, zăcea întins în coridorul 
îngust ce lega scările de colonadă. Avea cămaşa pătată de 
sânge. 

Jennifer îi deschise pleoapele şi văzu că era mort. Păşi peste 
el. Inima îi bătea să-i spargă pieptul. 

Il văzu apoi pe Corbett, de cealaltă parte a şirului de coloane, 
întins pe podea, cu capul într-o baltă de sânge, nemişcat şi tăcut. 

1.36 p.m. 


Cu un strigăt scurt, Jennifer se repezi la Corbett si îl întoarse 
cu faţa spre ea. li apásá cu degetele artera carotidá, încercând 
să-i simtă pulsul. 

Incă mai trăia. Slavă Domnului! Avea o tăietura adâncă în 
partea dreaptă a capului, dar era în viaţă. 

— Domnule! Domnule, mă auziţi? Sunt Browne. 

La auzul vocii ei, ochii lui Corbett se întredeschiseră. Bărbatul 
gemu şi Jennifer se aplecă spre el, cu urechea în dreptul gurii lui. 

— Monedele. A luat monedele. 

Zăcea pe jumătate întins într-o sală mică, de la capătul 
colonadei, dominată de o statuie înaltă, de marmură, ce-l înfăţişa 
pe Napoleon îmbrăcat în hainele imperiale. In faţa acesteia, pe o 
piatră de mormânt din marmură albă gravată Napoleon Il, era o 
vază micuță, cu flori. Jennifer picură câţiva stropi de apă pe 
batista ei, pe care i-o întinse apoi lui Corbett. Bărbatul reuşise se 
să ridice pe jumătate şi stătea acum rezemat de cadrul uşii. Luă 
recunoscător bucata de pânză şi o apasă deasupra rănii, ca să 
oprească hemoragia. 

— Ce s-a întâmplat? întrebă încet Jennifer, ghemuindu-se pe 
podea, în faţa lui. 

Bărbatul clatină nedumerit din cap, cu vocea slabă, cu chipul 
alb ca varul. Jennifer fu şocată să constate cât de bătrân părea. 

— Nu ştiu. Totul s-a întâmplat atât de repede! M-am gândit să 
mă plimb puţin până veneati voi. M-a lovit pe la spate. Abia am 
reuşit să-i zăresc chipul, în timp ce cádeam. A fost Renwick. 

— Renwick? Sunteţi sigur? 

Corbett încuviinţă din cap. 

— L-am recunoscut. Nu-ncape nici o îndoială. 

Incepu să tuşească, trupul lui scuturându-se în timp ce încerca 
să-şi curețe plămânii. Jennifer aşteptă până când se linişti. 

— Şi monedele? 

— Erau în buzunarul meu. Se lovi cu mâna peste haină. Nu 
mai sunt, şopti cu o dezamăgire în glas. Mi-am zis că sunt cu 
Max, că nu-i nici un pericol. Nu-mi imaginam că ar putea să... 

— Nu vá gánditi la asta acum. Má duc sá chem un doctor sá vá 
ajute, spuse Jennifer ridicándu-se. Bine? 

Corbett aprobá cu greu din cap. 

Jennifer scoase telefonul din posetá, îl deschise si se opri o 
clipă înainte să formeze numărul. 

— Apropo, ce caută Clarke aici? 

— Cine? 

Nu-i putea vedea chipul lui Corbett din cauza batistei care-i 
acoperea faţa, dar simţi că se încrunta. 

— Clarke. Polițistul englez. L-am văzut afară. L-aţi chemat 
dumneavoastră? 

Corbett dădu la o parte batista şi-şi îngustă ochii. Tonul îi era 
dintr-odată ferm. 

— Nu te amesteca, Jennifer. Te depăşeşte. Sunt ordine de sus. 

— Să nu mă amestec? Ce dracu se petrece? 

— E mai bine aşa. 

Ochii lui Jennifer se măriră de uimire. 

— Vreti să-l predati englezilor? El vă ajută si voi îl serviţi pe 
tavă? N-a făcut nimic. E nevinovat! 

Ochii îi aruncau fulgere de indignare. Corbett zâmbi ironic. 

— Nevinovat? In ce privinţă? Poate că nu l-a omorât pe 
Renwick. Poate că nu el a furat monedele. Dar a făcut altele şi 
încă destule. E un escroc, Browne, un hoţ ca toţi hoţii al cărui loc 
e după gratii. 

— Ce tâmpenie! strigă Jennifer furioasă. 

— Crezi că putem lăsa un astfel de individ în libertate, cu 
toate secretele pe care le ştie? Ar fi doar o chestiune de timp 
până când ar da totul în vileag şi ce s-ar întâmpla atunci? S-ar 
declanşa o catastrofă diplomatică si politica noastră 
internaţională ar fi dată cu douăzeci de ani înapoi. 

— Am avut o înţelegere. El a promis să ne ajute şi să-şi ţină 
gura, iar noi i-am promis în schimb că-i ştergem dosarul. A avut 
încredere în mine. l-am dat cuvântul meu. 

— Şi tu l-ai crezut? Ha! pufni Corbett. Ţi-am spus sá nu te 
apropii prea mult, te-am avertizat că e periculos. Aici sunt mai 
multe în joc, chestiuni mai importante decât cuvântul tău. În 
ceea ce-i priveşte pe englezi, Renwick a fost omorât şi Kirk e 
ucigaşul. În felul ăsta, noi putem merge linistiti după Renwick şi 
ştim totodată că Tom Kirk e la loc sigur, de unde nu poate spune 
nimic. 

— La dracu! Vocea lui Jennifer tremura de furie. Şi pentru ce îl 

trádati? Ca să-l scutiţi pe preşedinte de câteva întrebări 
incomode? Ca să nu fie nevoiţi cei de la CIA să-şi înfrunte 
propriile greşeli? Ca să vă mai adăugaţi nişte puncte la grad? 

— Trezeşte-te la realitate, Jennifer! i-o retezá Corbett, 
folosindu-i pentru prima dată numele mic. Asta e lumea în care 
trăim şi, uneori, nu e prea plăcuta. Vocea-i era dură, lipsită de 
emoție. Tot ce contează e să obţii rezultatul avantajos pentru 
toată lumea. Facem ce ni se cere şi o ştii foarte bine. 

— Astea sunt exact genul de porcării pe care chiar 
dumneavoastră m-ati învăţat sá le urăsc. Vă înşelaţi dacă vá 
închipuiţi că o să stau cu máinile-n sân şi-o sá vá las să vă faceţi 
jocurile. Vă inselati amarnic. 

— Opreste-te! i-o tăie Corbett. Gândeşte-te foarte bine la ce 
vrei să faci. Tonul lui Corbett era aproape amenintátor. Îţi spun 
toate astea pentru că ţin la tine. Se opri. Vezi tu, noi, în America, 
ne-am temut că te apropii cam prea mult de Kirk, că ai putea fi în 
pericol. Aşa că Piper l-a trimis pe unul dintre băieţii noştri din 
Amsterdam să stea cu ochii pe voi. Intelegi, în caz că aveai 
nevoie de întăriri. 

Jennifer înghiţi în sec, neîndrăznind să privească în altă parte. 

— Am o declaraţie sub jurământ cum că a urmărit doi oameni 
de la muzeu la hotelul vostru, acum trei seri. Se pare că a avut 
loc un jaf la muzeu, în aceeaşi noapte. Se opri din nou. Ar fi mare 
păcat dacă te-ar identifica drept una din persoanele pe care le-a 
văzut acolo. Sincer, nici nu ştiu ce s-ar putea întâmpla. Vorbea 
acum pe un ton indiferent. Mai mult ca sigur, te-ar trimite la 
închisoare. Celor de la FBI nu le place deloc când propriii agenţi 
trec de partea cealaltă. Nu face bine la moral. 

— Nenorocitule! îi suierá ea, dar ştia că era la mâna lui. 

Putea să arate cu martori că fusese acolo şi asta ar fi fost 
sfârşitul ei. Cinci, poate şase ani de închisoare. Şi nu s-ar mai fi 
putut întoarce în sistem. 

— Nenorocitule! făcu ea din nou, sesizând de data asta 
nesiguranța din propria voce. 

— Doare acum, spuse blând Corbett, dar cu timpul o să-ţi dai 
seama că e mai bine aşa. Nu e frumos, dar aşa funcţionează 
sistemul. Uneori, trebuie să faci compromisuri. Nu e cazul să afle 
nimeni ce s-a petrecut în Amsterdam. Asta rămâne între noi. Ştiu 
că ai avut motive întemeiate să faci ce ai făcut. Dacă-ţi joci bine 
cartea, poţi să faci carieră în FBI. Ti-o garantez. 

Jennifer nu-i răspunse, rămânând cu ochii atintiti în podea. Ar 

fi vrut să-l pocneascá. 

— Acum, du-te şi spală-te, spuse el arătând spre degetele ei 
pătate de sânge şi discutam după aceea. 

Jennifer intră în cámáruta mică şi ridică vaza de pe podea, 
golind-o în palma stângă, făcută căuş. Lăsă apoi vaza şi-şi frecă 
mâinile între ele. Stropii de apă se împrăştiară pe pardoseală, 
pătând cu roşu marmura albă. Ridică privirea spre statuie, cu 
ochii impánziti de lacrimi de furie şi de frustrare. 

Asta era? Se trezi întrebându-se în timp ce privea în ochii goi 
şi mândri ai statuii. La asta se rezuma totul? Folosea oamenii, 
apoi se descotorosea de ei - asta era secretul succesului lui Bob 
Corbett? Asta trebuia să facă şi ea ca să ajungă undeva în 
meseria asta? 

Şi pentru ce? Nu se aleseseră cu nimic. Monedele nu mai erau. 
Cassius dispăruse. Il trădaseră pe Tom. Dar ce putea face? 
Indiferent ce-ar fi spus ea, tot îl închideau pe Tom pentru treaba 
din Amsterdam. Era inutil. 

Isi şterse mâinile pe stofa neagră, moale a fustei, pregátindu- 
se să se întoarcă şi să facă faţă zâmbetului îngâmfat al lui 
Corbett. Isi privi mâinile ca să se asigure că nu mai avea sânge 
sub unghii. Degetele întinse îi readuseră în minte imaginea 
mâinii sfârtecate a lui Renwick - un ciot însângerat aruncat cu 
scârbă într-o pungă transparentă şi dusă apoi în vreun laborator 
sau într-o cameră de stocare a dovezilor. Mâna lui dreaptă. 

Un gând îi străfulgeră prin minte. Mâna lui dreaptă! 

Ce-i spusese Finch în Louisville, după ce-i făcuse autopsia lui 
Short? Ceva despre un truc al medicilor legişti... Că dreptacii îşi 
lovesc întotdeauna victimele în partea dreaptă, pentru că altfel 
nu pot lovi cu suficientă forţă. Rana lui Corbett era în dreapta 
capului. Şi atunci, cum ar fi putut să-l lovească Renwick, care nu 
mai avea mâna dreaptă? 

— Bob, mă duc să-ţi aduc un doctor. Incerca să vorbească 
firesc şi să-şi ascundă fulgerele din priviri. Vorbim mai târziu 
despre asta. 

Nu-i răspunse nimeni. 

Se întoarse şi-l văzu pe Corbett aplecat deasupra ei. Tinea în 
mână arma pe care i-o izbi cu forţă în falcă. Jennifer se prábusi 
jos şi din gură începu să-i curgă sânge. 

— Mişcă! látrá Corbett. Treci înapoi acolo. 

O lovi cu piciorul între coaste şi Jennifer, sleită de puteri, se 
târî înapoi în încăperea mică şi întunecată, ferindu-şi faţa de 

pantofii lui negri, de piele neagrá, lucioasá. 

— Îmi pare rău, Jennifer. Sincer, crede-mă. Nu credeam c-o sá 
se ajungă aici. In timp ce vorbea, scoase din buzunar un 
amortizor de sunet pe care îl înşurubă cu atenţie pe ţeava 
pistolului Beretta din dotare. Numai din vina lui Kirk trebuie să te 
omor acum, rosti el cu o voce aproape isterică. 

Armá şi ecoul metalic al glontului introdus pe ţeava răsună în 
camera îngustă. 

— Ce faci, Bob? întrebă Jennifer cu vocea răguşită. 

Tuşi, înghiţi sângele din gură şi se lipi cu spatele de 
piedestalul de marmură rece pe care se înălța statuia. 

— Credeam că este evident. 

1.51 p.m. 


După ce plecă Jennifer, Tom se strecurá în biserica Sfântul 
Ludovic prin intrarea soldaţilor, din curtea clădirii principale. Deşi 
o amenintase pe Jennifer că avea să dispară pentru totdeauna, 
voia să vadă cu ochii lui ce se petrecea cu adevărat - dacă ea îl 
trădase sau dacă totul era, într-adevăr, doar o greşeală. 

Ináuntrul bisericii, şiruri de scaune din lemn negru se 
întindeau în faţa lui pe podeaua de calcar. Deasupra, unde 
zidurile se îmbinau delicat cu acoperişul ascuţit, steaguri de 
regiment sau capturate de la inamici fluturau uşor, etalându-şi 
cu mândrie pânzele sfásiate în luptă sau pătate de sânge, dar 
încă viu colorate. In celălalt capăt era un altar. 

Tom se apropiase de altar, apoi se strecurase în spatele lui. 
Acolo, montată într-un zid de sticlă, găsise mica uşă ce făcea 
legătura între cele două jumătăţi ale bisericii. Asta şi căuta. 
Pusese mâna pe clantá şi se pregătea să o deschidă, când auzi 
voci în partea cealaltă. Apoi, se lăsă din nou liniştea. Instinctiv, 
ştiu că se întâmplase ceva rău. Ceva foarte rău. 

Apásá pe clantá şi usa se deschise fără zgomot într-un palier 
îngust care cobora spre pasarelele cu coloane de la baza 
sarcofagului. Se ghemui şi-l văzu pe Max întins pe podea, mort. 

O luă la dreapta şi urcă tăcut scările până ce ajunse la parter, 
înaintând cu băgare de seamă până la balustrada joasă, de 
marmură. Auzi din nou voci, de data asta în spatele lui. 

— Spune-mi, cum ţi-ai dat seama? recunoscu vocea lui 
Corbett. Sunt curios. 

— După rana ta. Vocea lui Jennifer suna ciudat. Nu putea sá ți- 
o facă Renwick, care nu mai are mâna dreaptă. 

— Foarte inteligentă, ca întotdeauna. Poate că ar fi mai bine 
să spun că Tom Kirk m-a lovit, apoi mi-a luat arma şi te-a 
împuşcat pe tine. 

Vocea lui Corbett se auzea tot mai tare pe măsură ce Tom 
înainta de-a lungul balustradei. Asta însemna că se apropia de el. 
Vocea lui Jennifer era însă mai slabă şi Tom presupuse că ea era 
în sala cea mică, pe care o văzuse cu altă ocazie în dreapta 

sicriului. 

— De ce faci asta? De ce acum? Pentru bani? 

Corbett ráse şi Tom îşi dădu seama că se afla acum chiar 
deasupra lui. Fără să ezite, încălecă balustrada şi se ghemui pe 
muchia îngustă de la baza acesteia. 

1.56 p.m. 


— Mai c-o sá-mi fie dor de tine, Browne, zise Corbett ridicánd 
arma. 

Se opri o clipă şi întinse braţul, jucându-se cu degetul pe 
trăgaciul încordat, pregătindu-se să tragă. 

Luându-şi avânt, Tom sări de pe marginea balustradei şi-l lovi 
pe Corbett cu picioarele direct în mijlocul spatelui. Bărbatul se 
izbi de zid, rupându-şi nasul în peretele de marmură. Arma îi 
zbură din mână, se roti în aer şi lovi piedestalul statuii, după care 
căzu pe pardoseală. Tom ateriză pe spate, amortizându-şi 
căderea cu mâinile, îndeajuns încât să nu-şi rupă coccisul. 

Corbett se întoarse furios, cu pumnii strânşi, pregătit să sară 
asupra lui Tom, dar Jennifer se aruncă între ei, luând arma de pe 
jos. 

— Vă împuşc dacă e nevoie, domnule, rosti ea înclinând capul 
şi ridicând arma în dreptul pieptului. Ştim amândoi că n-ar fi 
prima dată când fac asta. 

Ochii lui Corbett se îngustară. Sângele îi curgea printre 
degetele mâinii pe care şi-o dusese la nas şi vocea-i era 
înfundată: 

— De gură eşti bună, Browne, dar ştii prea bine că nu eşti în 
stare s-o faci. Nu poţi sá má împuşti, nu după ce i-ai făcut lui 
Greg. De data asta, nu mai scapi. O să te închidă. 

— Poate că da, poate că nu. Uneori însă, trebuie să faci 
compromisuri ca să ajungi la rezultatul dorit. Nu ai spus tu aşa? 

Ceva din vocea ei îl făcu pe Corbett să ezite. 

— Nu eşti în stare, mârâi el în cele din urmă. 

— Poate că ea nu, dar eu sunt, interveni Tom păşind lângă 
Jennifer şi luându-i arma din mână. Aşa că îţi sugerez sá mai taci 
dracului din gură. 

Corbett începu să râdă; sângele din nas se umfla în bule mari, 
care se spărgeau doar pentru a se forma la loc. 

— Ce e aşa de amuzant? 

— Voi doi. Ce mai echipă! La asta, nu ne-am gândit noi. 

— Noi? spuse Jennifer făcând un pas în faţă. Care noi? 

Corbett nu răspunse; râsul i se transformă într-o tuse 
convulsivă, în încercarea de a-şi elibera gâtlejul inundat de 
sângele care-i umpluse gura. 

— Cassius, îşi dădu Tom seama dintr-odată. Lucrezi pentru 
Cassius, nu-i aşa? 

Corbett se sprijini cu toată greutatea de perete şi tusea i se 
mai potoli. Tom se uită la Jennifer. 

— De la el ştia că nu ai murit. De la ela ştiut că cei de la NYPD 
mi-au identificat ADN-ul în New York. 

Se uită din nou la Corbett. 

— Tu i-ai spus! 

Corbett nu ráspunse. 

— Dar nu înţeleg, făcu Jennifer întorcându-se spre Tom. Cum 
ar fi putut fi implicat cu Renwick? Am lucrat cu el de la bun 
început. 

— Te-a lăsat să vezi numai ce a vrut el să vezi, explică Tom. 
După ce Steiner a furat monedele din aeroportul Schiphol, 
Renwick le-a luat urma, lui şi lui Ranieri şi i-a omorât pe 
amândoi. Singura problemă era că Ranieri inghitise cea de-a 
cincea monedă, care ajunsese tocmai la voi, în Washington. Aşa 
că au aranjat să ne întâlnim acasă la Renwick, la cină. Aveau 
astfel ocazia să pună iar mâna pe monedă, să se 
descotorosească definitiv de Harry Renwick şi să facă în aşa fel 
încât eu să par vinovat de toate. Doar că nu se gândiseră că eşti 
chiar atât de eficientă şi că puseseşi să fiu supravegheat toată 
noaptea. 

— Voi tot nu íntelegeti cine este, nu-i asa? E un geniu printre 
oameni. Nu ştiţi de ce e capabil, răbufni Corbett, cu vocea mai 
puternică acum. Sunteţi la fel de proşti ca toţi ceilalţi. Piper, 
Green, Young - toţi s-au lăsat duşi de nas. 

— Duşi de nas? Cum adică? La ce te referi? întrebă Tom. 

— Dumnezeule, exclamă Jennifer, înțelegând totul. Desigur... 
Nimic din toate astea nu s-a întâmplat cu adevărat, nu-i aşa? 

Corbett începu să aplaude încet, cu faţa schimonosită de ură. 

— Ce tot spui acolo? întrebă Tom. 

— Ai avut dreptate, Tom, zise Jennifer întorcându-se spre el şi 
încercând să redea în cuvinte gândurile care îi treceau prin minte 
că o vijelie. Ai spus că totul era parcă prea la îndemână. Că parcă 
ne lásaserá înadins sá descoperim sinuciderea falsă si 
containerul. Asta era motivul. Nimic nu se întâmplase cu 
adevărat. Corbett a fost cel care a sugerat să verificăm dosarele 

angajatilor. Stia cá, mai devreme sau mai tárziu, o sá aflu cá 
Short fusese asasinat şi că o sá încep investigatia de acolo. Ştia 
că o să găsesc containerul în spatele casei lui şi banii din contul 
din bancă. Totul a fost o înscenare. 

— Short era atât de plictisit, zise Corbett ştergându-şi nasul cu 
mâneca sacoului. lsi dorea cu disperare să fie iar poliţist, să 
simtă iar adrenalina anchetei. Când i-am arătat insigna şi i-am 
spus că aveam nevoie de ajutorul lui într-un proiect 
guvernamental secret, n-a ştiut cum să ne mai ajute. Tâmpitul 
nici măcar n-a vrut să fie plătit. Mi-a spus că-i era suficientă 
mândria de a-şi putea servi din nou patria. Iti vine să crezi? 

— Deci, n-a fost nici un transport de aur? întrebă Tom. 

— Oh, containerul a apărut, desigur. Short a făcut personal 
inventarul, ca nimeni să nu-l poată vedea prea bine. Apoi a avut 
grijă să-l depoziteze, s-a asigurat că toate actele erau în regulă şi 
a oprit generatorul ca să fiu eu sigur că o să-mi funcţioneze 
teoria cu virusul din calculator. Totul a fost ideea lui Renwick. Să 
înscenam un jaf care nu a avut loc niciodată. Pentru ca, în cazul 
în care venea cineva, să aibă ce să investigheze. 

Privi în ochii lui Tom şi zâmbi. 

— Să aibă pe cine să investigheze. 

— Dar, dacă nu era nimeni în container, cum aţi intrat în seif? 
Cum aţi scos monedele de acolo? întrebă Jennifer, încruntându- 
se nedumerită. 

Tom mişcă din cap, înțelegând brusc. 

— Nu a fost o înscenare, a fost o acoperire. Aţi pus totul la 
cale ca să acoperiţi o spargere mai veche, nu-i asa? Aveati deja 
monedele. Trebuia doar să găsiţi pe cineva pe care să daţi vina. 
Pe mine. 

Urmă un moment de tăcere în care Jennifer se uită nedumerită 
de la Tom la Corbett, apoi iar la Tom. 

— Zece ani, rosti Corbett încet, rupând tăcerea. Zece ani au 
stat într-o cutie de depozit dintr-o bancă. Aşteptau. Milioane de 
dolari de care nu mă puteam atinge. Până când Renwick mi-a 
oferit o soluţie. 

— Dar cum le-ai luat? întrebă Jennifer. Cum ai făcut? 

— Nu te-au învăţat să verifici? o întrebă Corbett privind-o în 
ochi. Regula FBI-101, Jennifer. Întotdeauna, verifică. Te-ai arătat 
mai interesată să urmezi indiciile evidente pe care ţi le lăsasem 
decât să urmezi procedura de bază. Râse scurt. Dar, fireşte, 
tocmai de-asta te-am şi ales pe tine. Ştiam că erai atât de 

disperatá sá rezolvi cazul, sá impresionezi, sá-ti cástigi o a doua 
şansă încât aveai să te arunci cu capul înainte în capcana pe 
care ţi-o întinsesem cu atâta grijă. Dacă ai fi studiat cu atenţie 
hârtiile, ai fi remarcat numele meu trecut în dreptul ofițerului 
responsabil cu transferul monedelor din Philadelphia la Fort 
Knox, acum zece ani. 

Jennifer simiti că i se urcă sângele la cap. Avea dreptate. 
Urmase indiciile evidente, chiar şi atunci când simtise că nu era 
totul în regulă. Se lăsase orbită de setea ei de succes. 

— M-am trezit acum zece ani, la două săptămâni după ce 
Martha mă părăsise pentru un tip pe care-l cunoscuse la un curs 
de yoga, pe bancheta din spate a unei dube, cu cinci monede în 
valoare de milioane de dolari legate cu cătuşele de mâna mea 
dreaptă. Am deschis caseta şi le-am luat. Simplu. Când am ajuns 
la Fort Knox, nimeni nu s-a uitat să verifice dacă monedele mai 
erau acolo. Au semnat de primire şi au dus caseta direct în seif. 
Goală. Toţi aveau încredere în bătrânul Bob Corbett. Intotdeauna 
au avut. Aproape că a fost prea uşor, încheie el zâmbind 
triumfător. 

— Şi ce voiai să faci după aceea? Să aduci monedele ilegal în 
Europa şi să le vinzi la licitaţie? Care era partea ta? întrebă Tom. 

— Jumătate din cât se lua pe ele. 

— Am auzit destul, făcu Jennifer, strâmbându-se dezgustată. 
Dă-mi monedele. 

Corbett duse mâna în interiorul hainei de unde scoase caseta 
lucioasă de metal. 

— Mai bine ai chema întăriri, sugeră Tom luând caseta din 
mâna lui Corbett şi întinzându-i-o. 

Jennifer o deschise, se asigură că monedele erau încă acolo, 
apoi o închise repede. 

— Mai întâi, pleacă tu. 

— Nici gând. Nu plec până nu văd că ai rezolvat cu el. 

— Vorbesc serios. Mă descurc de aici. Intinse mâna după 
armă. 

— Până nu se clarifică lucrurile, nu trebuie sá rişti sá te prindă. 

— Eşti sigură? 

O voce necunoscută răsună prin încăperea goală, înainte ca 
Jennifer să apuce să răspundă. 

— Ce mama naibii se petrece aici? 

Un bărbat stătea în umbra coridorului, uitându-se la trupul lui 
Max, întins pe pardoseală. Tom se întoarse spre Jennifer. 

2.10 p.m. 


Când Tom întoarse capul, Corbett lovi cu piciorul şi-i atinse 
mâna cu pantoful. Arma zbură prin aer şi ateriză cu zgomot în 
spatele lui. Cu aceeaşi mişcare, Corbett se întoarse pe călcâie şi 
o lua la fugă spre scări. 

— Ah, Corbett, exclamă Clarke când îl văzu alergând spre el. 
Mi s-a părut mie că aud pe cineva. Arătă spre cadavrul lui Max. 
Opera lui Kirk? 

Corbett îl împinse din drum lovindu-l cu cotul, fără să 
încetinească şi capul lui Clarke se izbi cu un zgomot înfundat de 
zidul de marmură. Se împiedică şi căzu pe pardoseală. 

— Repede, şopti Tom. Ajută-mă să urc. 

Jennifer îşi împreună mâinile şi Tom se ridică pe scara 
improvizată, până când ajunse la marginea balustradei de 
deasupra. Se trase în mâini şi rămase ghemuit, până când auzi 
paşii lui Corbett apropiindu-se de capătul scării. În clipa în care îl 
văzu apărând, Tom sări pe balustradă şi se aruncă asupra lui, 
încleştându-şi braţele în jurul taliei lui Corbett şi trăgându-le apoi 
spre glezne, răsturnându-l ca pe un covor rulat. 

Corbett se ridică numaidecât şi-l surprinse pe Tom cu o 
lovitură puternică în maxilar, care-i arse parcă toată faţa. Tom se 
răsuci în picioare, cu adrenalina pompándu-i prin vene, cu un fir 
de sânge curgându-i din colţul gurii şi se postă între Corbett şi 
ieşire. Corbett rămase cu pumnii ridicaţi, privind nehotărât când 
la Tom, când la uşă, evaluând în minte şansele de a trece de 
bărbatul din faţa lui. 

— Hai, dă-i drumul! îl invită Tom. 

Cu un răcnet puternic, Corbett se aruncă asupra lui Tom cu o 
serie de lovituri rapide cu pumnii şi picioarele, pe care acesta 
însă le bloca cu braţele, înainte de a lovi la rândul lui. ll nimeri pe 
Corbett în osul obrazului şi forţa loviturii îl trimise învârtindu-se 
înapoi. Sprijinit în mâini şi-n genunchi, Corbett îşi ridică spre Tom 
ochii incetosati. 

Se ridică şi se retrase câţiva paşi înapoi. Tom realiză prea 
târziu ce voia să facă, în clipa în care desprinse funia roşie de la 

una dintre barierele mobile ce fuseseră împinse lângă peretele 
din spatele lui şi ridică unul dintre stâlpii de susţinere de alamă. 
Cu un rânjet triumfător, se apropie de Tom rotind bara în faţa lui, 
cu ambele mâini. Baza pătrată şi groasă suiera amenintátor prin 
aer. 

Tom se dădu în spate şi Corbett începu să alerge învârtind 
metalul deasupra capului asemenea unui paloş. Tom se feri de 
primele lovituri, una la dreapta, a doua la stânga, dar a treia îl 
luă prin surprindere, izbindu-l deasupra genunchiului stâng şi 
trântindu-l la pământ. Imediat, Corbett ridică bara deasupra 
capului lui Tom şi o prăvăli cu putere. Tom se roti într-o parte, 
apoi în cealaltă, exact la timp pentru a evita bara ce lovi 
marmura de două ori, aruncând în aer bucăţi mari de piatră 
ciobită. Lovi cu picioarele şi-l nimeri pe Corbett în stomac, 
dezechilibrându-l preţ de o clipă şi trimiţându-l clátinándu-se 
înapoi. 

Tom se ridică şi alergă spre cel de-al doilea stâlp, desfăcu 
funia şi îl ridică, rotindu-l în mâini ca să se obişnuiască cu 
greutatea. Cei doi bărbaţi se mişcau prevăzători în cerc, unul în 
faţa celuilalt, amândoi căutând o deschidere. 

Corbett făcu prima mişcare, năpustindu-se cu sălbăticie 
asupra capului lui Tom. Acesta pară lovitura şi cele două bare de 
alamă se izbiră cu un scrijelit metalic ce răsună în cupola de 
deasupra ca un clopot. Tom ripostă numaidecât, lovindu-l în braţ. 
Corbett ţipă şi se retrase câţiva paşi împleticindu-se, apoi atacă 
din nou, balansând stâlpul înainte şi înapoi. Tom se apăra cu 
disperare ştiind că adversarul lui îl împingea cu spatele spre 
balustrada de marmură. Barele de metal se loveau iar şi iar, 
până când mâinile fi amortirá din cauza vibratiilor. 

Simţind balustrada în spate, Tom sări pe ea si Corbett se 
năpusti în faţă, încercând să lovească peste picioarele lui Tom. 
Tom sări în sus şi bara îi trecu inofensivă pe sub picioare şi apoi 
din nou, din cealaltă direcţie. Dar forţa celei de-a doua lovituri 
păru să-l dezechilibreze uşor pe Corbett şi Tom îl lovi cu piciorul 
direct peste nasul deja spart şi plin de sânge. Corbett urlă de 
durere şi scapă bara, ducându-şi instinctiv mâinile la faţă. Tom 
sări de pe balustradă şi împinse stâlpul în cealaltă parte a 
camerei, aruncându-l apoi şi pe cel din mâna lui. 

Corbett ridică privirea spre el. Avea ochii incetosati, părul 
răvăşit, nasul plin de sânge şi costumul rupt şi murdar. Cu un 
ultim răcnet disperat, Corbett se năpusti cu furie spre Tom. 


339 


Acesta se dădu la o parte şi-i puse piedică în clipa în care 
bărbatul trecu pe lângă el. Corbett se prăbuşi la pământ cu o 
expresie de mirare întipărită pe faţă. 

Tom îi sări numaidecât în spate şi-şi trecu braţul pe după gâtul 
lui, ca atunci când vrei să ajuţi pe cineva care se îneacă. Strânse 
şi mai tare în clipa în care Corbett începu să tuşească, lovind cu 
palma peste antebraţul lui Tom, ca un concurent la lupte care 
vrea să capituleze, chinuindu-se să respire. 

Tom îi ridică încet capul spre el şi-l simţi zbătându-se din ce în 
ce mai tare în timp ce ligamentele din gât începeau să se întindă 
şi să se rupă şi vertebrele se frecau una de cealaltă, zdrobindu-i 
coloana vertebrală. 

O amintire vagă din antrenamentele de la CIA îi reveni în 
minte - pentru a frânge un gât uman e nevoie de o presiune de 
doar trei kilograme. 

2.23 p.m. 


— Lasă-l, Tom! 

Simti mâna blândă a lui Jennifer atingându-i umărul. 

— Nu meritá. 

Încă îl mai ţinea pe Corbett în stránsoare, cu mintea în flăcări, 
cu capul vâjâindu-i, ca într-o transă. Din nou, auzi vocea ei, 
blândă şi calmă: 

— Dă-i drumul. Nu-i da satisfacţie. 

Incet, îşi relaxă strânsoarea, până când îşi retrase brusc braţul 
şi sări în picioare, lăsându-l pe Corbett întins pe jos, tuşind şi 
horcăind, încercând să-şi recapete suflul. 

Jennifer îi zâmbi. 

— Bravo ţie. 

— Nu mişcă nimeni! 

Clarke apăru din spatele altarului, îndreptându-se spre ei cu 
arma lui Corbett în mână. 

— Nimeni nu pleacă de aici până nu aflu exact ce se petrece. 

Isi masă ceafa cu mâna şi părea încă ametit. 

— E foarte simplu, răspunse Jennifer apropiindu-se de el şi 
oprindu-se când Clarke întoarse arma spre ea. Bob Corbett e 
suspectat de complicitate într-o conspirație criminală. Tocmai l- 
am arestat. 

Clarke ridică din sprâncene. 

— Ce? Unul dintre agenţii voştri? Ce organizaţie conduceţi voi, 
yankeilor? 

— E mai complicat, făcu Jennifer schitánd un zâmbet. 

— E un adevărat balamuc, dacă mă-ntrebi pe mine. Cum se- 
ntâmplă întotdeauna la voi. Oricum, nu e treaba mea. Eu am 
venit după el. Se întoarse spre Tom şi-i spuse cu vocea 
tremurândă, dar amenințătoare: Ţi-am spus că tot o să prind, 
până la urmă. 

Zâmbi satisfăcut. 

— Regret să te dezamăgesc, dar Tom a lucrat pentru noi, 
interveni calm Jennifer, făcând încă un pas spre Clarke. 

— Kirk? A lucrat pentru FBI? Mai scuteşte-mă! E un criminal. 

— Te referi la Harry Renwick? 

Clarke încuviinţă din cap. 

— Exact la el má refer. 

Jennifer mai făcu un pas înainte. Se afla acum la doar un 
metru în faţa lui Clarke. 

— Harry Renwick e încă în viaţă şi pot să ţi-o dovedesc. 

Clarke privi neîncrezător spre amândoi, înroşindu-se la faţă. 
Muşchiul gâtului începu să-i zvâcnească violent sub pielea palidă. 

— Minciuni. Incerci să-l acoperi. Ce, îţi închipui că m-am 
născut ieri? 

În vocea lui se simţea acum o undă de disperare. 

— Nu îl acopăr. FBl-ul poate să-ţi confirme. 

— Oh, pricep. Chipul îngrijorat al lui Clarke se lumină într-un 
rânjet triumfător. Lucrezi cu el, nu-i aşa? Sunteţi bágati în asta 
împreună. Totul e o înşelătorie. Ei bine, va arestez pe amândoi. 

Vâri mâna în buzunar de unde scoase o pereche strălucitoare 
de cătuşe. 

— Tom Kirk, începu el, te arestez pentru uciderea lui... 

Tom se uită la Jennifer. 

— Îmi permiti? întrebă el. 

— Lasá-má pe mine. 

— Henry Julius Renwick, continuá Clarke. Orice vei spune... 

Jennifer îşi luă avânt cu mâna dreaptă şi-l pocni pe Clarke 
direct în bărbie. Acesta tuşi ametit, apoi se prábusi pe podea, ca 
o marionetă căreia i se tăiaseră sforile. 


342 


89 


Aeroportul Charles de Gaulle, Franta 
1 august - 6.30 p.m. 


Vocea care anunta plecárile rásuná ín sala de asteptare, mai 
întâi în franceză, apoi în engleză. 

— Ultima strigare pentru zborul Air France 9074 spre 
Washington DC. Pasagerii rămaşi sunt rugaţi să se prezinte de 
urgenţă la poarta numărul 5. 

— Cred că pe mine mă cheamă, suspină Jennifer. 

— Da şi eu cred, zise Tom. 

— Ascultă, vreau să-ţi mulţumesc, rosti Jennifer stânjenită. Ştii 
tu, pentru tot. i 

— Nu, eu îţi mulţumesc. Iti mulţumesc că ai crezut în mine. A 
contat mult. Incă mai contează. 

Jennifer roşi şi cobori privirea. 

— Dacă mai vii vreodată în State... 

Tom zâmbi. 

— Nici o grijă. O să vin. Doar să mai ai tu timp de mine, acum 
că eşti aşa de importantă. 

— Oh, ai auzit... murmură ea roşind din nou. 

— Meritai. Sunt sigur că domnul Corbett ar fi fost de acord. 
Apropo, ce mai face? 

— Jean-Pierre s-a ocupat de formalitátile cu autorităţile locale. 
Acum e sub escortă, până când se întoarce la Washington. Acolo, 
mai vedem. Cum spunea chiar el, celor de la FBI nu le place când 
propriii agenţi trec de partea cealaltă. Părerea mea e ca o să 
treacă mult, foarte mult timp până o să-i dea drumul. 

— Bun. Aşa merită. 

— Şi tu? Ce o să faci acum? 

— Oh, nu ştiu. O să-mi deschid magazinul cât de curând. Mai 
am încă multe de făcut pentru asta. Sincer, nu prea m-am 
gândit. N-am avut niciodată timp să mă gândesc la asta, până 
acum. 

— Şi eşti sigur că nu vrei nici un fel de protecţie, în cazul că 
Renwick vine după tine? 

— Oh, nu. Mă descurc eu. Ceva-mi spune că-l voi revedea 

curând. Dar voi fi pregătit. 

— Să ştii că o să îl căutăm si noi, zise Jennifer ridicându-şi 
geanta. Te anunţ dacă îl găsim. Se opri o clipă. Trebuie să plec. 

— Ştiu, zise Tom. 

O sărută pe frunte, apoi pe buze şi se îmbrăţişară strâns. 

— Ai grijă, îi şopti ea în ureche, când se despărţiră. Şi, apropo, 
adăugă, îndreptându-se spre portal. Prietenul tău, Piper şi-a dat 
demisia. Secretarul Trezoreriei n-a fost prea încântat să afle că a 
fost minţit în legătură cu cele petrecute. Câtă vreme nu spui 
nimic despre Operaţiunea Centaurul, înţelegerea noastră rămâne 
valabilă. Când ajungi acasă, Clarke o să te întâmpine cu un covor 
roşu. 

— Grozav! făcu Tom, nu prea convins. 

— Domnul secretar a sugerat chiar să te recompensăm într-un 
fel, dar mi-am amintit că nu-ţi face prea mare plăcere să lucrezi 
pentru guvern, aşa că n-am crezut că o să vrei ceva. 

Tom zâmbi. 

— Doar amintirile. 

— La revedere, Tom! şopti ea cu ochii în lacrimi. 

— Nu mai bine au revoir? rosti el când Jennifer dispăru pe 
poartă. 

6.39 p.m. 


— Şi cu asta, basta. 

Vocea binecunoscută a lui Archie îi întrerupse gândurile lui 
Tom. 

— Slavă Domnului! 

Tom scutură din cap şi zâmbi, parcă nevenindu-i să creadă. 

— Erai întâmplător prin zonă, nu-i aşa? 

Rámásese cu ochii pironiti în punctul unde o văzuse ultima 
oară pe Jennifer. Archie se apropie şi se rezemă cu spatele de 
balustrada joasă de oţel pe care se sprijinea Tom. Era îmbrăcat 
la costum şi cravată, cu o servietă în mâna dreaptă şi cu The 
Financial Times sub celălalt braţ. Se amesteca de minune în 
mulţimea de oameni de afaceri care forfotea prin terminal. 

— Cineva trebuie să aibă grijă de tine. 

Molfăia cuvintele şi muşcă din nou din sandvişul pe care îl 
ţinea în mâna dreaptă. Invelitoarea galbenă i se asorta cu 
cravata Ferragamo. 

— Ultima dată când ai avut tu grijă de mine m-ai pus să fac o 
treabă pentru Cassius în care era cât pe-aci să fiu împuşcat, făcu 
Tom sarcastic. 

Archie păru şocat. 

— Să ştii că doare, prietene. Doare să te aud vorbind aşa. 

— Ce cauţi aici, de fapt? 

— Mă asigur că nu faci ceva ce-o sá regreti mai târziu. Cum ar 
fi, să te sui în avionul ăla. 

— Ar fi fost o idee chiar aşa de proastă? întrebă Tom, căzând 
pe gânduri. i 

— Aá... da, răspunse Archie, sorbind din băutură. In primul 
rând, e de la FBI. Asta e în general un inconvenient pentru un 
hot. In al doilea rând, locuieşte în America, adică foarte departe 
de casă. Şi-n al treilea rând, e o gagică mult prea tare pentru un 
martafoi ca tine. 

— Probabil că ai dreptate, zise Tom râzând. 

Isi îndreptă spatele şi se întoarse, rezemándu-se de 
balustradă, lângă Archie şi îndesându-şi mâinile în buzunarele 

hainei. Cuibáritá ín fundul buzunarului stáng, simti o formá 
nefamiliará. O scoase la luminá. 

Era un Rolex Prince 1934 din inox, într-o cutie strălucitoare. 
Ceasul pe care i-l arátase Jennifer în vitrină, în dimineaţa când se 
întâlniseră pentru prima oară. Probabil că i-l strecurase în 
buzunar când îşi luaseră rămas-bun - un truc pe care se părea 
că-l învățase în Istanbul, de la Amin Madhavy. 

— Frumos, zise Archie, aplecându-se să vadă mai bine. Ştiu pe 
cineva dispus să ţi-l cumpere, dacă vrei să scapi de el. 

— Nu, mulţumesc, şopti Tom urmărind cu privirea avionul lui 
Jennifer alergând pe pistă şi imaginându-şi cum i se albesc 
încheieturile degetelor în timp ce strânge cu putere braţele 
scaunului, pregătindu-se de decolare. g 

Urmă o clipă de tăcere, apoi aeroportul reveni la viață. In jur 
se auzeau tipete de copii, scártáit de cárucioare, telefoane care 
sunau. 

Archie tuşi şi-şi îndreptă cravata. 

— Sincer, mai există un motiv pentru care sunt aici. 

— lar începem, zise Tom, dând ochii peste cap. Ce-ai mai făcut 
de data asta? 

— Nimic. Doar că mi-a venit o idee grozavă. Gandeste-te. Tu si 
cu mine. Kirk şi Connolly. Ce mai echipă! 

Tom oftă şi începu să se îndrepte spre ieşire. 

— Unde te duci? strigă Archie, fugind după el. Cu talentul tău 
şi cu relaţiile mele, nimic nu ne-ar mai putea opri. Gándeste-te! 

— Archie, ţi-am spus. M-am retras. 

— Nu, tocmai asta voiam să spun. O afacere legală. La vedere 
şi cu toate cărţile pe masa. Ştii tu, cumpăram de-aici, vindem 
acolo, ajutăm oamenii să-şi recupereze obiectele furate... Am 
putea face o avere. Doar că, de data asta, am fi băieţii buni. 

— Archie, începu Tom cuprinzându-l cu braţul pe după umeri, 
dacă eşti tu implicat, cum am putea fi băieţi buni? 

Archie se opri în loc cu o mină ofensată. 

— Oh, să ştii că doare, prietene. Doare când vorbeşti aşa. 

Tom râse. 

— Ei, poate cá-ti trece la o bere. 

— Cu conditia sá nu fie vreo posircá de-asta stráiná. 

Epilog 


„Singurul lucru de care trebuie să ne 
temem e teama însăşi.” 


Preşedintele Franklin D. Roosvelt 
Discursul de numire în funcţie, 4 martie 1933 


Undeva lângă Lyon, Franţa 
Două săptămâni mai târziu - 10.07 p.m. 


— Vă rog să scoateţi toate obiectele metalice din buzunare. 
Chei, monede, telefoane mobile, ochelari. Puneti-le pe tejghea 
înainte de a trece prin detector. Mulţumesc. 

Coada gălăgioasă se răsucea de câteva ori, ca la urcarea într- 
un carusel foarte solicitat, din parcul de distracţii. Majoritate 
persoanelor care, judecând după culoarea stacojie a pielii, se 
întorceau acasă din vacanţă, ignorau cuvintele gardianului până 
când se aflau chiar în faţa aparatului cu raze X şi abia atunci 
începeau să se scotocească prin buzunare. 

Tocmai asta îl scotea în evidenţă pe bărbatul cel înalt. Nu 
costumul negru, impecabil, sau gulerul apretat ce făceau notă 
discordantă în mijlocul mării de tricouri pestrite, ci faptul că îşi 
scosese toate obiectele de metal cu mult înainte de a ajunge la 
poartă şi le ţinea acum cu grijă în mână. 

Nu că gardianul ar fi remarcat acest lucru. Aeroportul fusese 
abia de curând readus la viaţă, smuls din obscuritate de o 
agenţie aeriană ieftină, care îl rebotezase cu numele unui mare 
oraş, aflat la cincizeci de kilometri mai spre nord. 

Tocmai de aceea îl şi alesese. Măsurile de siguranţă nu erau 
aşa de stricte ca în marile aeroporturi şi calitatea personalului 
lăsa de dorit. Făcuse asta şi cu alte ocazii, când voia să iasă 
neobservat din ţară. 

li zâmbi gardianului, depozitánd cu grijă o grămadă de 
máruntis si un set de chei într-una din tăvile de plastic gri de la 
capătul maşinii cu raze X. Doar atât cât să pară normal. Apoi, 
trecu prin aparat, care scoase un sunet strident. Ştia că aşa se 

va întâmpla. 

— Mai aveţi şi alte obiecte de metal, părinte? întrebă 
gardianul în franceză, făcându-i semn să mai treacă o dată prin 
detector. 

Acesta îşi pipăi buzunarele şi clatină din cap. 

— Nu, răspunse el. 

— Bine. Treceti prin poartă, vă rog. 

Făcu exact ceea ce i se ceruse şi aparatul sună din nou. 

— Vă rog să veniţi aici, părinte. Depártati-vá un pic picioarele. 
Mulţumesc. 

Gardianul îi trecu un scanner pe deasupra costumului. Un 
bázáit strident se auzi în clipa în care ajunse în dreptul mâinii 
drepte, ascunsă sub mănuşa. 

— Pot să o văd? întrebă gardianul, arătând suspicios spre 
mănuşă. 

— Oh, desigur, răspunse bărbatul mişcând din cap. Cât de 
distrat sunt! După atâta timp, am şi uitat de ea. 

Gândise cu foarte mare atenţie partea asta. Ideea era să lase 
impresia că era aşa de mulţi ani. Nu trebuia să pară o rană 
recentă, era posibil să fi fost avertizaţi în legătură cu asta. 

— De ce anume aţi uitat? 

— De mâna mea, răspunse. 

Isi scoase mánusa, lăsând să se vadă o proteză rozalie. Două 
fete care stăteau la coadă în spatele lui chicotiră la vederea ei. 

— Îmi cer scuze, zise gardianul roşind, jenat de râsul lor. 

— Oh, n-aveţi de ce. A fost vina mea, explică el. Asa pátesc tot 
timpul. Ar fi trebuit să-mi amintesc. 

— Mulţumesc, părinte. Scuzati-má, părinte, unde mergeţi? 

— La Geneva. 

— Ei, cel puţin avionul o să plece la timp. Au fost foarte multe 
întârzieri în ultima vreme, cu toate măsurile suplimentare de 
siguranţă. 

— Nu mă grăbesc, zise bărbatul recuperándu-si máruntisul si 
cheile. Crede-mă, am la ce să mă gândesc. 

— Călătorie plăcută! 

— Fii binecuvântat. Fii binecuvântat, fiule, murmură Cassius. 

Gardianul îl privi pe bărbatul cu o singură mână intrând în 
zona de aşteptare. Din obisnuintá, făcu semnul crucii în direcţia 
lui. 

să găsească monedele, unul ca să-și relanseze cariera, 
iar celălalt ca să-și păstreze libertatea și viața. 
Cursa incitantă care îi va duce de la Londra la Paris, 
de la Amsterdam la Istanbul, în căutarea hotilor 
și a legendarului Vultur cu două capete, va scoate 
la iveală o conspirație pe care nimeni nu o prevăzuse. 

